
Cartea aceasta este dedicată unei femei minunate pe 
care nu reușesc să o văd suficient de des. Janet Hutchings 
(pe atunci editor la Walker, acum editor la Ellery Queen 
Mystery Magazine) a fost îndeajuns de curajoasă să mă 
accepte, cu mulți ani în urmă, după ce-mi luasem o lungă 
vacanță în care nu mai scrisesem nimic. Domnul s-o bine- 
cuvânteze! 


MULȚUMIRI 


Nu i-am mulţumit lui Patrick Schulz pentru că 
mi-a împrumutat motocicleta lui, marca Benelli, 
pentru ultima carte — scuze, Son. Mulţumiri prie- 
tenului meu Toni L.P. Kelner, care a sesizat foarte 
corect nişte probleme în prima jumătate a cărții mele. 
Pnietenei mele Paula Woldan, care mi-a oferit sprijin 
moral și câteva informaţii despre pirați, şi a fost dis- 
pusă să mă suporte în Ziua de Vorbit ca un Pirat’. 
Fiicei ei, Jennifer, care mi-a salvat viaţa ajutaându-mă 
să pregătesc manuscrisul. Lui: Shay, un Cititor Cre- 
dincios, care a avut grozava idee cu calendarul. Şi 
atunci când mulţumesc familiei Woldan, trebuie să-l 
includ și pe Jay, pompier voluntar de multă vreme, 
care mi-a împărtășit din experienţa și cunoștințele sale. 


! Sărbătoare-parodie inventată în anul 1995 de ame- 
ricanii John Baur şi Mark Summers; ei au stabilit data 
de 19 septembrie ca fiind ziua în care toată lumea tre- 
buie să vorbească în jargonul pirateresc. 


Caviholul 3 


Sam CĂ FRATELE MEU se va transforma în 
panteră cu mult înaintea lui. În timp ce conduceam 
către îndepărtata localitate de la răscruce, Hotshot, 
fratele meu privea apusul în linişte. Jason purta haine 
vechi și avea cu el o sacoşă din plastic de la maga- 
zinul Wal-Mart cu câteva obiecte care i-ar fi fost 
necesare — peniuță de dinți și lenjerie curată. Se 
ghemui în interiorul voluminoasei sale jachete de 
camuflaj, privind drept inainte. Chipul îi era încor- 
dat din cauza nevoii de a-și controla teama și încân- 
tarea. 

— Ai mobilul în buzunar? am întrebat, ştiind 
deja, înainte ca vorbele să-mi iasă din gură, că îl mai 
întrebasem o dată. 

Dar Jason doar încuviinţă din cap, în loc să mă 
repeadă. Era încă după-amiază, dar la sfârșitul lui 
ianuarie întunericul se lasă repede. 

În noaptea aceasta va fi prima lună plină din 
noul an. 

Când am oprit mașina, Jason se intoarse să mă 
privească, şi chiar și în lumina slabă am putut vedea 
schimbarea din ochii lui. Nu mai erau albaştri ca ai 
mel. Erau gălbui. Şi forma li se schimbase. 

— Am o senzaţie ciudată la față, zise. 

Dar încă nu pusese lucrurile cap la cap. 

Micuţul Hotshot era tăcut şi nemişcat în lumi- 
na care se stingea. Un vânt rece bătea peste câmpu- 
rile pustii, iar pinii și stejarii tremurau în rafalele de 
aer înghețat. Se vedea doar un singur bărbat. Stătea 
in faţa uneia dintre casele micuţe, a celei proaspăt 
vopsite. Ochii bărbatului care purta barbă erau în- 
chiși, iar faţa sa era ridicată către cerul care se întu- 
neca. Calvin Norris aşteptă până ce Jason cobori de 
pe scaunul pasagerului, din vechea mea Nova, îna- 
inte să se apropie şi să se aplece la geamul meu. 
L-am coborât. 

Ochi săi verzi-aurii erau la fel de uimitori pe 
cât îmi aminteam, iar restul era la fel de şters. Masiv 
și robust, arăta ca alți o sută de bărbați pe care-i 
văzusem la Merlotte's Bar, cu excepţia ochilor. 

— O să am grijă de el, zise Calvin Norris. 

Dincolo de el, Jason stătea cu spatele la mine. 
Aerul din jurul fratelui meu era ciudat; părea să 
vibreze. 

Nimic din toate astea nu se întâmpla din vina 
lui Calvin Norris. Nu el fusese cel care-l mușcase pe 
fratele meu și-l schimbase pentru totdeauna. Calvin, 
un vârcolac-panteră, se născuse așa; aceasta era natu- 
ra lui. M-am forțat să-i spun mulțumesc. 

— O să-l aduc acasă dimineaţă. 

— La mine acasă, te rog. Camioneta lui e la mine. 

— Bine, atunci. Noapte bună. 

Îşi ridică din nou faţa către cer, și am simţit cum 
întreaga comunitate aştepta în spatele geamurilor și 
uşilor ca eu să plec. Ceea ce am și făcut. 


Jason bătu la uşa mea a doua zi dimineaţa, la 
șapte. Încă mai avea sacoșa de la Wal-Mart, dar nu 
folosise nimic din ea. Era zgâriat pe față, iar mâinile 
îi erau acoperite de răni. Nu scoase nici un cuvânt. 
Când l-am întrebat cum a fost, doar m-a privit fix 
și a trecut pe lângă mine, prin sufragerie, pe hol 
înainte. A închis uşa de la baia de pe hol cu un zgo- 
mot sec. După o secundă, am auzit apa curgând și 
am oftat adânc în sinea mea. Deşi fusesem la muncă 
și mă întorsesem acasă obosită pe la două dimineaţa, 
nu dormisem prea mult. 

Până când Jason a ieșit, i-am pregătit niște ouă 
cu şuncă. Se așeză la vechea masă de bucătărie cu 
un aer încântat: un bărbat care făcea ceva familiar și 
plăcut. Dar, după ce privi o clipă farfuria, sări în 
picioare şi fugi înapoi în baie, trântind ușa în urma 
lui. L-am auzit vomitând, iar şi iar. 

Am rămas neajutorată lângă ușă, știind că nu ar 
vrea să intru. După o clipă, m-am întors la bucătă- 
rie ca să arunc mâncarea la gunoi, nu prea încân- 
tată de risipă, dar absolut incapabilă să mă străduiesc 
s-o mănânc. 

Când Jason se întoarse, spuse doar: 

— Cafea? 

Arăta cam galben la față și mergea de parcă ar fi 
fost beat. 

— Eşti bine? am întrebat, fără să fiu foarte sigu- 
ră că era în stare să-mi răspundă. Am turnat cafea 
intr-o cană. 

— Da, răspunse după o clipă, ca și cum ar fi tre- 
buit să se gândească la asta. A fost cea mai incredi- 
bilă experiență din viața mea. 

Pentru o secundă, am crezut că se referea la fap- 
tul că vomitase la mine în baie, dar asta cu siguranță 
nu era o experiență nouă pentru Jason. În adoles- 
cență băuse destul, până își dăduse seama că nu era 
nimic grozav și atrăgător să stai deasupra unui vas 
de WC vărsându-ţi mațele. 

— Transformarea, am spus ezitând. 

Aprobă din cap, ţinând cana de cafea cu ambe- 
le mâini. Mirosea cu lăcomie aburul care se ridica 
din întunecimea licorii tari şi fierbinţi. Privirea lui 
o întâlni pe a mea. Ochu fratelui meu aveau din nou 
albastrul lor obişnuit. 

— Este cea mai incredibilă senzație, zise. Din 
moment ce am fost muşcat, și nu m-am născut așa, 
nu reușesc să ajung o panteră adevărată ca toți ceilalți. 

Puteam sesiza invidia din vocea sa. 

— Dar chiar şi ceea ce am devenit eu este uimi- 
tor. Simţi magia înăuntrul tău, şi-ţi simţi oasele 
mișcându-se și felul în care vezi se schimbă pur şi 
simplu. Apoi, eşti mai aproape de sol și mergi în- 
tr-un fel diferit; cât despre alergat, la naiba, chiar 
alergi. Poţi vâna... 

Vocea îi pieri. 

Oricum, aş fi preferat să nu ştiu amănunte despre 
treaba asta. 

— Deci, nu e aşa rău? am întrebat, ținând pal- 
mele lipite una de alta. 

Jason era singura familie pe care o aveam, cu 
excepţia unui văr care se afundase în lumea drogu- 
rilor cu mulți ani în urmă. 

— Nu e chiar atât de rău, fu de acord Jason, 
străduindu-se să-mi ofere un zâmbet. De fapt, e 
grozav câtă vreme eşti animal. Totul e atât de sim- 
plu! Abia când devii din nou om începi să te îngri- 
jorezi pentru diverse treburi. 

Nu avea tendinţe sinucigașe. Nu era nici măcar 
deprimat. Nu mi-am dat seama că-mi țineam res- 
pirația, până când nu am dat drumul aerului. Jason 
avea să se descurce şi să trăiască mai departe cu ceea 
ce-i oferise soarta. Avea să fie bine. 

Sentimentul de uşurare era incredibil, ca şi cum 
aș fi îndepărtat ceva ce mi se înțepenise dureros între 
dinți sau ca și cum aș fi scos o pietricică ascuțită din 
pantof. Zile întregi, chiar săptămâni, fusesem teribil 
de îngrijorată, şi acum anxietatea dispăruse. Asta nu 
insemna că pentru Jason viaţa ca teniantrop avea să 
fie lipsită de griji, cel puţin nu din punctul meu de 
vedere. Dacă se căsătorea cu o femeie obişnuită, 
copiii lor vor fi normali. Dar dacă se căsătorea cu 
cineva din comunitatea de tenantropi din Hotshot, 
urma să am nepoți care o dată pe lună s-ar fi trans- 
format în animale. Măcar o făceau după pubertate; 
asta le-ar fi dat lor şi mătușii Sookie timp să se pre- 
gătească. 

Din fericire, Jason mai avea destule zile de con- 
cediu, aşa că nu trebuia să se ducă la Departamentul 
de drumuri al districtului. Dar eu trebuia să muncesc 
în seara asta. Imediat ce Jason a plecat în camioneta 
lui strălucitoare, m-am târât la loc în pat, în jeanși, 

cum eram, şi cam în cinci minute am și adormit. 
Uşurarea avea efectul unui veritabil sedativ. 

Când m-am trezit, se făcuse aproape ora trei şi 
era vremea să mă pregătesc pentru slujba mea de la 
Merlotte's. Afară strălucea soarele şi era senin, iar 
temperatura ajunsese la unsprezece grade, după cum 
arăta termometrul meu de exterior. Nu însemna 
ceva neobișnuit pentru luna ianuarie în nordul 
Louisianei. Temperatura avea să scadă după ce apu- 
nea soarele, iar Jason începea procesul de transfor- 
mare. Anumite porțiuni ale corpului i se acopereau 
cu blană — nu chiar complet, din moment ce deve- 
nea jumătate om, jumătate animal — și se întâlnea 
cu alte pantere. Aveau să meargă împreună la vână- 
toare. Pădurile din jurul micii localități Hotshot, care 
se afla într-un colț îndepărtat al districtului Renard, 
vor deveni din nou periculoase în seara aceasta. 

Tot timpul cât am mâncat, mi-am făcut duș și 
am adunat rufele, m-am gândit la o mulțime de lu- 
cruri pe care mi-ar fi plăcut să le ştiu. M-am întrebat 
dacă tenantropii ar fi omorât o ființă umană dacă ar 
fi întâlnit-o în pădure. M-am întrebat cât din conşti- 
inţa lor umană le mai rămânea atunci când se trans- 
formau în animal. Dacă se imperecheau când erau 
pantere, aveau să nască un pui de animal sau un co- 
pil? Ce se întâmpla când un vârcolac-panteră însărci- 
nat vedea luna plină? Mă mai întrebam dacă Jason 
ştia deja răspunsul la toate întrebările astea. Oare 
Calvin îi făcuse vreun fel de instructaj? 

Dar eram bucuroasă că nu l-am luat pe Jason la 
întrebări în dimineaţa asta, când totul era atât de 
nou pentru el. O să am mai târziu destule ocazii să 
o fac. 

Pentru prima dată de la Anul Nou, mă gândeam 
la viitor. Simbolul lunii pline din calendarul meu 
nu mai părea să fie o perioadă care marca un sfârșit, 
ci doar un alt fel de a măsura timpul. În vreme 
ce-mi îmbrăcam uniforma de chelneriţă (pantaloni 
negri, tricou alb cu decolteu bărcuță şi pantofi 
sport Reebok negri), m-am simţit aproape amețită 
de încântare. De această dată mi-am lăsat părul 
liber în loc să-l strâng într-o coadă în creștetul ca- 
pului. Mi-am pus nişte cercei ca nişte buline roșii 
și am găsit o nuanţă de ruj care să se asorteze cu el. 
Puțin fard de pleoape şi puțin fard de obraz și eram 
gata de plecare. 

Seara trecută parcasem mașina în dosul casei și 
inainte să trag ușa în urma mea și să o incui, am veri- 
ficat cu atenţie veranda din spate ca să mă asigur că 
nu existau vampiri ascunşi. Mai fusesem luată prin 
surprindere și nu era un sentiment prea plăcut. Deși 
abia începuse să se însereze, puteau fi prin preajmă 
câțiva care se trezeau devreme. Probabil că ultimul 
lucru la care se gândiseră japonezii când preparaseră 
sângele sintetic era că existenţa acestuia va aduce 
vampirii de pe tărâmul legendelor în lumina reflec- 
toarelor. Japonezii incercaseră doar să facă nişte verzi- 
șori vânzând substitutul de sânge stațiilor de ambu- 
lanţe și camerelor de gardă din spitale. În schimb, 
iată că modul nostru de a privi lumea se schimbase 
pentru totdeauna. 

Că tot vorbeam de vampiri (chiar dacă doar în 
sinea mea), m-am întrebat dacă Bill Compton era 
acasă. Vampirul Bill fusese prima mea iubire și locuia 
destul de aproape de mine, chiar dincolo de cimitir. 
Casele noastre se găseau pe drumul districtual în 

afara micului oraş Bon Temps și la sud de barul unde 
lucram. În ultima vreme, Bill călătorea mult. Aflam 
dacă era acasă doar dacă se întâmpla să vină la 
Merlotte's, ceea ce şi făcea din când în când, ca să 
se amestece cu localnicii și să bea niște O-pozitiv 
cald. Prefera SângeAdevărat, cel mai scump sânge 
sintetic japonez. Îmi spusese că îi satisfăcea aproape 
complet setea de sânge proaspăt, de la sursă. Din 
moment ce văzusem cum era Bill când îl apuca pofta 
de sânge, puteam doar să-i mulțumesc lui Dumnezeu 
pentru acest SângeAdevărat. Uneori mi-era cumplit 
de dor de Bill. 

M-am certat în sinea mea. Trebuia să ies din 
starea de depresie, asta trebuia să devină prioritatea 
zilei. Fără griji! Fără teamă! Liberă la douăzeci și 
șase de ani! Cu slujbă! Cu casă proprie! Cu bani în 
bancă! Toate astea erau lucruri bune, pozitive. 

Când am ajuns la bar, parcarea era plină. Mi-am 
dat seama că în seara asta urma să fiu foarte ocupată. 
Am condus spre spatele clădirii, către intrarea anga- 
jaților. Sam Merlotte, proprietarul barului și șeful 
meu, locuia acolo într-o rulotă dublă, care avea chiar 
şi o curticică, înconjurată de un gard viu (în lipsa 
unui gard adevărat). Mi-am încuiat maşina și m-am 
îndreptat către intrarea angajaților, care dădea pe un 
hol, unde se aflau toaletele pentru femei și bărbați, 
un depozit mare și biroul lui Sam. Mi-am înghesuit 
haina şi geanta într-un sertar gol al biroului, mi-am 
ridicat șosetele roşii, am scuturat din cap ca să mi se 
așeze părul, și am pornit către intrarea (ușa asta era 
mereu lăsată larg deschisă) care dădea în bar/restau- 
rant. Bucătăria nu producea altceva decat cele mai 

elementare chestii: hamburgeri, pui prăjit, cartofi 
prăjiți şi inele de ceapă, salate vara şi chili iarna. 

Sam era barmanul, paznicul şi, ocazional, bu- 
cătarul, dar în ultima vreme avuseserăm suficient 
noroc ca toate posturile să fie ocupate. Alergiile de 
sezon ale lui Sam îl loviseră în plin, făcându-l să fie 
oricum, numai nu potrivit ca să mânuiască mânca- 
rea. Noul bucătar apăruse ca răspuns la anunţul dat 
de Sam cu o săptămână in urmă. Bucătani nu pă- 
reau să stea prea mult la Merlotte's, dar eu speram 
ca Sweetie Des Arts să rămână prin preajmă o vre- 
me. Venea la timp, își făcea bine treaba și niciodată 
nu producea necazuri restului personalului. Chiar 
nu puteai să ceri mai mult. Ultimul bucătar, un tip, 
o făcuse pe Arlene să palpite de speranța că el era 
Alesul — în acest caz, ar fi fost al patrulea sau al 
cincilea Ales — înainte să dispară noaptea cu farfu- 
rile, furculiţele și un CD-player. Copiii ei fuseseră 
distruși; nu pentru că l-ar fi iubit prea mult pe tip, 
ci pentru că le lipsea CD-playerul. 

M-am izbit parcă de un zid de zgomot și fum de 
țigară, care-mi dădea impresia că trecusem într-un 
alt univers. Toţi fumători stăteau în partea de vest 
a încăperii, dar fumul nu părea să ştie că ar trebui să 
rămână şi el tot acolo. Am arborat un zâmbet și am 
pășit în spatele barului ca să-l bat pe Sam ușor pe mână. 
După ce umplu ca un expert un pahar de bere și-i 
dădu vânt să alunece pe tejghea către un client, puse 
un alt pahar la dozator şi il livră la fel. 

— Cum merg lucrurile? întrebă Sam cu prudență. 

Ştia totul despre problemele lui Jason, căci fu- 
sese cu mine în noaptea în care îl găsisem pe fratele 
meu prizonier într-o magazie de scule din Hotshot. 

Dar trebuia să vorbim pe ocolite; vampirii ieşiseră 
la iveală, dar teriantropii și vârcolacii stăteau încă 
ascunși. Lumea subterană a ființelor supranaturale 
aştepta să vadă cum se descurcau vampirii înainte să 
le urmeze exemplul şi să iasă la rampă. 

— Mai bine decât m-am așteptat, i-am răspuns 
zâmbitoare, privind în sus către el, deşi nu prea în 
sus, din moment ce Sam nu e un bărbat prea înalt. 

Este slab, dar e mult mai puternic decât pare. 
Sam are în jur de treizeci de an: — sau cel puțin așa 
cred eu — şi are un păr roșcat-auriu care-i înca- 
drează chipul ca o aură. E un bărbat bun și un șef 
grozav. Este şi teriantrop, aşa că se poate schimba 
în orice animal. Cel mai adesea, Sam se transformă 
într-un collie cu o blană superbă. Uneon vine la 
mine acasă şi-l las să doarmă pe covorul din sufra- 
geria mea. 

— O să fie bine. 

— Mă bucur, zise. 

Nu pot citi minţile teriantropilor la fel de ușor 
cum le citesc pe cele ale oamenilor, dar îmi pot da 
seama dacă un sentiment e adevărat sau nu. Sam era 
fericit pentru că eu eram fericită. 

— Când pleci? l-am întrebat. 

Avea în ochi acea privire pierdută, privirea care 
spunea că în imaginația lui alerga prin pădun luând 
urma vreunui oposum. 

— Imediat ce ajunge Terry. 

Îmi zâmbi din nou, dar de această dată zâmbe- 
tul era puțin forțat. Sam era nerăbdător. 

Ușa de la bucătărie se afla în afara zonei barului, 
la capătul dinspre vest, și am strecurat capul pe ușă ca 
să o salut pe Sweetie. Sweetie era osoasă și brunetă, 

avea în Jur de patruzeci de ani şi se machia prea mult 
pentru cineva care urma Să-şi petreacă toată seara 
în bucătărie. Părea și puţin mai isteață, poate mai 
educată decât oricare dintre foştii bucătari de la 
Merlotte's. 

— Eşti bine, Sookie? întrebă, întorcând un ham- 
burger in timp ce vorbea. 

Sweetie era în continuă mişcare în bucătăne şi 
nu-i plăcea să-i stea cineva în drum. Adolescentul 
care o ajuta şi debarasa mesele era îngrozit de Sweetie, 
și avea grijă să o ocolească intotdeauna când se de- 
plasa de la grătar la friteuză. Băiatul ăsta aranja far- 
furiile, făcea salatele şi apărea la ghişeu să le spună 
chelneriţelor ce comandă e gata. În bar, Holly Cleary 
și cea mai bună prietenă a ei, Danielle, munceau din 
greu. Amândouă părură ușurate când mă văzură 
intrând. Când eram toate trei în schimb, Danielle 
lucra în secţiunea de fumători de la vest, Holly lucra 
de obicei în zona de la mijloc, din dreptul barului, 
iar eu în cea de est. 

— Se pare că aş face mai bine să trec la treabă, 
i-am spus lui Sweetie. 

Îmi aruncă un zâmbet pe fugă și se întoarse la 
grătar. Adolescentul speriat al cărui nume nu-l reținu- 
sem încă mă salută cu o înclinare a capului și se 
intoarse la umplutul mașinii de spălat vase. 

Aş fi vrut ca Sam să mă fi chemat înainte ca 
lucrurile să se aglomereze atat de tare, nu m-ar fi 
deranjat să vin puţin mai devreme. Bineînțeles, nu 
era în apele lui în seara asta. Am început să verific 
mesele in sectorul meu, servind băuturi şi strân- 
gând farfunile, luând banii şi aducând restul. 

— Ospătar! Adu-mi o Chestie Roșie! 

Vocea mi-era străină, iar comanda neobișnuită. 
Chestia Roșie era cel mai ieftin sânge artificial și 
doar cei mai noi vampiri ar fi îndrăznit să-l ceară. 
Am scos o sticlă din vitrina frigorifică și am pus-o 
la microunde. În timp ce se încălzea, am cercetat 
mulțimea să localizez vampirul. Stătea cu prietena 
mea Tara Thornton. Nu-l mai văzusem niciodată, 
ceea ce era îngrijorător. Tara ieşea cu un vampir 
mai în vârstă (mult mai în vârstă: Franklin Mott 
fusese mai în vârstă decât Tara în ant omeneşti 
înainte să moară, și era vampir de peste trei sute de 
ani), care-i făcea cadouri generoase — cum ar fi un 
Camaro. Ce făcea cu tipul ăsta nou? Cel puțin, 
Franklin avea maniere. 

Am pus pe o tavă sticla încălzită și am pornit 
către cei doi. Iluminatul în bar pe timpul nopții nu 
e foarte puternic, căci așa le place clienților, și nu 
am putut să-l studiez pe însoţitorul Tarei decât când 
am ajuns foarte aproape. Era slab, cu umeri înguști, 
cu părul pieptănat lins spre spate. Avea unghii lungi 
și o faţă ascuțită. Am bănuit că, într-un fel, era 
atrăgător, dacă-ți plăcea ca sexul să aibă o bună doză 
de pericol. 

Am pus sticla pe masă în faţa lui şi i-am aruncat 
o privire nesigură Tarei. Arăta grozav, ca de obicei. 
Tara este înaltă, slabă, brunetă şi are o garderobă 
minunată. A depășit o copilărie cu adevărat onbilă 
şi a ajuns să aibă propria ei afacere și chiar să devină 
membră a camerei de comerţ. Apoi a început să se 
vadă cu vampirul cel bogat, Franklin Mott, și nu 
mi-a mai împărtășit nimic despre viaţa el. 

— Sookie, zise, vreau să ţi-l prezint pe prietenul 
lui Franklin, Mickey. 

O spusese ca și cum nu ar fi vrut să facem cu- 
noştință. Părea cumva că ar fi dorit să nu vin nicio- 
dată cu băutura lui Mickey. Paharul ei era aproape 
gol, dar când am întrebat-o dacă mai voia unul a 
spus că nu. 

Vampirul şi cu mine am schimbat un salut dând 
din cap; ei, de obicei, nu dau mâna. Vampirul mă 
privi în timp ce luă o înghițitură din sângele îmbu- 
teliat, cu ochi la fel de reci şi de ostil ca ai unui șar- 
pe. Dacă el era prieten al ultra-urbanului Franklin, 
eu eram Maica Tereza. Mai degrabă mercenar. 
Poate bodyguard? De ce i-ar oferi Franklin Tarei 
un bodyguard? 

Era evident că ea nu va vorbi deschis în faţa aces- 
tui nenorocit, așa că am zis: 

— Ne vedem mai târziu, și am dus banii lui 
Mickey la casă. 

Am fost ocupată toată noaptea, dar în puţinele 
clipe liniștite pe care le-am avut, m-am gândit la fra- 
tele meu. Pentru a doua noapte consecutiv era afară, 
distrându-se cu celelalte fiare. Sam plecase ca din 
pușcă în clipa în care sosise Terry Bellefleur, iar coșul 
de gunoi din biroul său era plin de șerveţele folo- 
site. Pe chipul lui se citeau tensiune şi nerăbdare. 

Era una din acele nopți care mă făceau să mă 
întreb cum de oamenii din jurul meu nu-și dădeau 
seama de lumea cealaltă care intra în acţiune chiar 
lângă noi. Doar indiferența intenționată ar fi putut 
ignora încărcătura magică din aer. Doar o cruntă 
lipsă de imaginaţie ar fi putut explica de ce oame- 
nii nu se întrebau ce se întâmplă în jurul lor. 

Mi-am amintit însă că, nu cu multă vreme în 
urmă, eram la fel de voit oarbă precum grămada de 

oameni de la Merlotte's. Chiar şi atunci când vam- 
pirii și-au făcut anunţul coordonat cu grijă, la nivel 
mondial, că existenţa lor era reală, puţine autorități 
sau cetăţeni păreau să fi făcut următorul pas men- 
tal: Dacă vampirii există, ce altceva s-ar mai putea stre- 
cura în întuneric? 

Din curiozitate, am început să cercetez creiere- 
le din jurul meu, căutându-le temerile. Majoritatea 
oamenilor din bar se gândeau la Mickey. Femeile și 
câțiva dintre bărbaţi se gândeau cum e să fii cu el. 
Chiar și avocata băț-in-fund, Portia Bellefleur, tră- 
gea cu ochiul pe la spatele iubitului ei conservator 
ca să-l studieze pe Mickey. Puteam doar să mă mi- 
nunez de aceste speculații. Mickey arăta înspăl- 
mântător. Asta îi răpea orice urmă de atracție fizică 
pe care aş fi putut-o simți faţă de el, dar aveam o 
mulțime de dovezi că alți oameni din bar nu gân- 
deau la fel. 

Fusesem capabilă să citesc gândurile toată viața 
mea. Abilitatea asta nu e o calitate prea grozavă. Gân- 
durile majontății oamenilor nu merită efortul de a 
fi citite. Gândurile lor sunt plictisitoare, dezgustătoare, 
dezamăgitoare și foarte rar amuzante. Cel puțin, Bill 
mă învățase cum să mai reduc zumzetul lor. Înain- 
te ca el să-mi dea câteva sfaturi, era ca și cum aș fi 
prins simultan o sută de posturi de radio. Unele 
dintre ele se auzeau perfect, altele erau îndepărtate, 
iar altele, cum ar fi gândurile tenantropilor, erau 
plne de energie statică și întuneric. Dar toate se 
adăugau haosului general. Nici nu e de mirare că o 
mulțime de oameni mă tratau ca și cum aș fi fost pe 
jumătate țicnită. 

Vampirii erau tăcuți. Asta reprezenta cel mai 
grozav lucru la vampiri, cel puţin din punctul meu 
de vedere: erau morți. Și minţile lor erau moarte. 
Doar o dată la un veac reuşeam să zăresc o străful- 
gerare a minţii vreunuia dintre el. 

Când i-am dus berea la masă, Shirley Hunter, 
şeful fratelui meu la slujba pe care acesta o avea la 
drumuri, mă întrebă unde era Jason. Pe Shirley îl 
ştia toată lumea drept Catfish. 

— Ca și tine, am o bănuială, i-am răspuns cu o 
minciună, iar el îmi făcu semn cu ochiul. 

Prima bănuială apropo de locul unde ar fi putut 
fi Jason includea întotdeauna o femeie, iar a doua 
bănuială includea de obicei o altă femeie. Cei câțiva 
bărbați de la masă, care încă purtau haine de lucru, 
râseră mai mult decât ar fi meritat răspunsul, dar 
băuseră o cantitate serioasă de bere. 

Am fugit din nou la bar să iau trei comenzi de 
bourbon cu cola de la Terry Bellefleur, vărul Portiei, 
care lucra sub presiune. Terry, un veteran al războ- 
iului din Vietnam, cu o grămadă de cicatrice fizice 
şi emoționale, părea să se descurce bine în această 
noapte aglomerată. Îi plăceau slujbele simple care 
cereau concentrare. Îşi strânsese părul roșcat grizo- 
nant la spate într-o coadă, iar faţa îi era concentrată 
în timp ce se ocupa de sticle. Băuturile au fost gata 
imediat, iar Terry îmi zâmbi în timp ce le puneam 
pe tavă. Un zâmbet de la Terry era un lucru rar, şi 
asta m-a impresionat. 

Chiar când mă întorceam cu tava în mâna dreap- 
tă, au început necazurile. Un student la Universitatea 
Louisiana Tech, venit din Ruston, se luă la harță cu 
Jeff LaBeff, un bădăran care avea mulți copii şi 

reușea să trăiască din ce câștiga conducând o mașină 
de gunoi. Poate era doar încăterarea a doi tipi incă- 
pățânați și nu avea prea mult de-a face cu războiul 
universitate-oraș (nu că am fi fost prea aproape de 
Ruston). Indiferent de motivul iniţial, mi-a luat 
câteva clipe să realizez că cearta avea să fie ceva mai 
mult decât un simplu scandal. 

În aceste câteva secunde, Terry a încercat să 
intervină. Mișcându-se rapid, s-a aşezat între Jeff și 
student şi i-a apucat zdravăn de incheietun. Un 
moment, am crezut că o să meargă, dar Terry nu 
mai era la fel de tânăr și energic cum fusese odată, 
și iadul se dezlănţui. 

— Ai putea să opreşti asta, i-am spus furioasă lui 
Mickey în timp ce treceam pe lângă masa lui și a 
Tarei, incercând să ajung să liniştesc lucrurile. 

Se lăsă pe spate în scaunul lui și-și savură în con- 
tinuare băutura. 

— Nu e treaba mea, zise el calm. 

Înţelesesem ideea și asta nu mi-l făcea mai drag, 
mai ales când studentul se răsuci şi încercă un croşeu 
către mine, în timp ce eu mă apropiam din spate. 
M-a ratat, iar eu l-am pocnit cu tava în cap. Se 
clătină, poate chiar sângeră puţin, iar Terry reuși 
să-l învingă pe Jeff LaBeft, care căuta o scuză s-o 
lase baltă. 

Incidente de genul acesta se intâmplau mai frec- 
vent atunci când Sam lipsea. Era evident că aveam 
nevoie de un paznic, măcar în serile de weekend... 
și în nopțile cu lună plină. 

Studentul ameninţa că ne dă în judecată. 

— Cum te cheamă? l-am întrebat. 

— Mark Duffy, răspunse tânărul, ținându-se de 
cap. 

— Mark, de unde eşti? 

— Minden. 

Am făcut o evaluare rapidă a hainelor sale, a 
purtării sale şi a conținutului capului său. 

— O să-mi facă plăcere să o sun pe mama ta și 
să-i spun că ai încercat să-i tragi un croșeu unei fe- 
mei, am zis. 

Se albi și nu mai pomeni un cuvințel despre dat 
în judecată, apoi plecă rapid cu prietenii săi. Întot- 
deauna e folositor să ştii care este cea mai eficientă 
ameninţare. 

L-am convins și pe Jeff să plece. 

Terry își reluă locul în spatele barului și începu 
să împartă băuturile, dar șchiopăta uşor și avea o 
expresie încordată pe față, care mă îngrijora. Ex- 
perienţele din război ale lui Terry îi cam afectaseră 
echilibrul. Avusesem destule necazuri pentru o 
seară. 

Dar, desigur, seara nu se terminase. 

Cam la o oră după ceartă, în bar intră o femeie. 
Era banală și îmbrăcată obișnuit, cu jeanși uzați și o 
jachetă de camuflaj. Purta bocanci — care proba- 
bil arătaseră superb când fuseseră noi, dar asta se 
intâmplase cu multă vreme în urmă. Nu avea geantă 
ȘI ținea mâinile în buzunare. 

Au existat mai multe semnale care mi-au alertat 
antenele şi le-au determinat să intre în funcţiune. 
În primul rând, la tipa asta ceva nu era în regulă. O 
localnică s-ar îmbrăca așa doar dacă ar merge la 
vânătoare sau ar face treabă prin preajma fermei, 
dar nu ca să vină la Merlotte's. Pentru o ieșire seara 


26 Charlaine Harris 


la bar, majoritatea femeilor se aranjau. Așa că feme- 
ia aceasta venise cu o treabă; dar, după același rațio- 
nament, nu era o prostituată. 

În concluzie, rămăsese altă variantă: drogurile. 

Ca să apăr barul în absenţa lui Sam, m-am co- 
nectat la gândurile ei. Oamenii nu gândesc în pro- 
poziții complete, bineînțeles, iar eu le interpretez, dar 
ceea ce-i trecea prin minte era ceva de genul: Trei 
flacoane rămase se învechesc, pierd puterile, trebuie să le 
vând în seara asta, ca să pot să mă întorc la Baton Rouge 
și să mai cumpăr. Dacă vampirul din bar mă prinde cu 
sânge de vampir sunt moartă. Orașul ăsta e o fundătură. 
Înapoi la oraș cu prima ocazie care mi se oferă. 

Era un Scurgător, sau poate era doar un distri- 
buitor. Sângele de vampir era cel mai toxic drog de 
pe piață, dar bineînţeles că vampirii nu-l ofereau de 
bunăvoie. Să golești un vampir era o ocupaţie peri- 
culoasă, ceea ce ridica preţul micuţelor flacoane la 
sume astronomice. 

Ce obținea utilizatorul de droguri în schimbul 
sumei mari de bani? În funcţie de vârsta sângelui — 
adică durata de când fusese luat de la stăpânul 
său — și de vârsta vampirului de la care fusese scurs 
sângele, precum şi de chimia individuală a consu- 
matorului, putea obţine multe. Se remarca un 
sentiment de atotputernicie, creștere a puterii, o vede- 
re și un auz mai fine. Şi, cel mai important dintre 
toate, mai ales pentru americani, un aspect fizic 
mult îmbunătăţit. 

Cu toate acestea, doar un idiot ar fi băut sânge 
de vampir de pe piaţa neagră. În primul rând, era 
bine cunoscut faptul că rezultatele erau imprevizi- 
bile. Nu numai că efectele variau, dar aceste efecte 

puteau ţine oricât, vanind între două săptămâni şi 
două luni. În al doilea rând, unii oameni înnebu- 
neau când sângele le lovea sistemul — uneori era o 
nebunie criminală. Am auzit de distribuitori care 
vânduseră cumpărătorilor naivi sânge de porc sau 
sânge uman contaminat. Dar cel mai important 
motiv să eviți piaţa neagră pentru sânge de vampir 
era acesta: vampirii îi urau pe Scurgători, şi-i urau 
pe cei ce consumau sânge scurs (li se spunea de 
obicei „capete însângerate”). Pur şi simplu, nu vrei 
ca un vampir să fie supărat pe tine. 

În acea seară, la Merlotte's nu erau poliţişti în 
afara serviciului. Sam era plecat, plimbându-și coada 
pe cine ştie unde. Uram să-i explic situația lui Terry, 
pentru că nu știam cum ar fi reacționat. Trebuia să 
fac ceva cu femeia asta. 

Sincer, încerc să nu intervin în cursul eveni- 
mentelor când singura mea legătură cu ele se dato- 
rează telepatiei. Dacă m-aș fi amestecat de fiecare 
dată când aflam ceva care le afectează viețile celor 
din jurul meu (ca, de exemplu, faptul că un conta- 
bil al regiunii deturna fonduri, sau că unul dintre 
detectivii locali lua mită), nu aş mai fi fost în stare 
să locuiesc în Bon Temps, și aici era casa mea. Dar 
nu puteam permite ca femeia asta costelivă să-și 
vândă otrava în barul lui Sam. 

Se cățără pe un scaun gol de la bar şi îi ceru lui 
Terry o bere. Privirea lui zăbovi asupra ei. Şi Terry 
realizase că era ceva în neregulă cu străina. 

Am venit să-mi iau următoarea comandă și am 
rămas în picioare lângă ea. Avea nevoie de o baie — 
stătuse într-o casă încălzită cu o sobă cu lemne. 
Am făcut în așa fel încât s-o ating, ceea ce-mi 

îmbunătățea întotdeauna percepția. Unde ținea sân- 
gele? Era în buzunarul hainei. Bine. 

Fără să mai stau pe gânduri, i-am vărsat un pahar 
cu vin în poală. 

— La naiba! explodă ea, sărind de pe scaun și tam- 
ponându-și inutil haina. Eşti cea mai neindemâna- 
tică și tâmpită femeie pe care am văzut-o vreodată! 

— Iartă-mă, am spus spășită, punându-mi tava 
pe bar și prinzând rapid privirea lui Terry. Lasă-mă 
să dau cu niște sifon pe pată. 

Fără să-i mai aştept permisiunea, i-am scos 
haina. Până să se prindă ce făceam și să se împotri- 
vească, luasem deja haina. l-am împins-o peste bar 
lui Terry. 

— Dă cu nişte sifon pe asta, te rog, am spus. Ai 
grijă să nu i se ude lucrurile de prin buzunare. 

Mai folosisem şi înainte această metodă. Fuse- 
sem norocoasă că era frig afară și că-și băgase lucru- 
rile în buzunarele hainei, și nu în cele ale blugilor. 
Asta mi-ar fi dat de furcă. 

Pe sub haină, femeia purta un tricou foarte 
vechi cu Dallas Cowboys!. Începuse să tremure Și 
m-am întrebat dacă nu distribuia și drogun mai 
convenționale. Terry tamponă ostentativ pata de 
vin cu sifon. Urmând indicaţiile mele, cotrobăi 
prin buzunare. Privi cu dezgust în jos, către mână, 
şi am auzit un clinchet când aruncă cele trei flacoa- 
ne în coșul de gunoi din spatele barului. Puse res- 
tul lucrurilor înapoi în buzunare. 

Ea deschise gura să strige la Terry, când își dădu 
seama că nu avea cum să facă așa ceva. Terry se uita 


! Echipă de fotbal american. 

fix la ea, provocator, invitând-o parcă să pome- 
nească ceva despre sticluțele cu sânge. Oamenii din 
jurul nostru urmăreau scena cu interes. Simţeau că 
era ceva în neregulă, dar nu știau ce anume, pentru 
că totul se întâmplase foarte repede. Când Terry a 
fost sigur că femeia nu va începe să țipe, mi-a întins 
haina. În timp ce eu i-o țineam ca să se poată îm- 
brăca, Terry i-a spus: 

— Să nu te mai prind pe-aici niciodată! 

Dacă vom continua să dăm oameni afară în rit- 
mul ăsta, n-o să mai rămânem cu prea mulți clienți. 

— Bădăran nenorocit, îi răspunse ea. 

Mulțimea din jurul nostru își ţinea respirația. 
(Terry era la fel de imprevizibil ca un cap însângerat.) 

— Nu mă interesează cum îmi spui, zise el. Cred 
că o insultă venită din partea ta nici măcar nu mă 
poate jigni. Stai departe de noi. 

Am oftat adânc, de ușurare. 

Femeia își croi drum prin mulțime. Toţi cei din 
încăpere o urmăriră în drumul ei către ușă, chiar și 
Mickey, vampirul. De fapt, el era ocupat cu un 
aparat pe care-l ținea în mână. Părea a fi un telefon 
mobil cu care se puteau face și fotografii. M-am 
întrebat cui oare i le trimitea. M-am întrebat, de 
asemenea, dacă femeia va mai ajunge acasă. 

Ostentativ, Terry nu m-a întrebat de unde știam 
că femeia necunoscută și neîngrijită avea ceva ilegal 
in buzunare. Asta era o altă ciudățenie a oamenilor 
din Bon Temps. Zvonurile despre mine circulau 
dintotdeauna, încă de când eram mică şi ai mei îmi 
făcuseră toate testele legate de sănătatea mintală. Și 
acum, în ciuda probelor pe care le aveau la dispo- 
ziție, aproape toată lumea mă privea ca pe o tânără 

ciudată și handicapată, în loc să-mi accepte strania 
abilitate. Bineînţeles, eram atentă să nu le-o flutur 
în faţă. Și mi-am ţinut gura închisă. 

Oricum, Terry avea propriii demoni cu care să se 
lupte. Terry trăia dintr-o pensie oferită de guvern, 
şi făcea curățenie la Merlotte”'s dimineaţa devreme, 
ȘI mai avea vreo câteva treburi. Îi ținea locul lui 
Sam de trei sau patru ori pe lună. Restul timpului 
era doar al său, și nimeni nu știa cum şi-l petrece. 
Să aibă de-a face cu oameni era epuizant pentru 
Terry, iar nopțile ca aceasta pur și simplu nu erau 
bune pentru el. 

A fost un noroc că nu era prezent la Merlotte's 
în seara următoare, când s-a dezlănţuit iadul. 


Cavikolul 2 


L, ÎNCEPUT, AM CREZUT că totul revenise la 
normal. În seara următoare, barul părea ceva mai 
liniştit. Sam era înapoi la locul lui, relaxat și vesel. 
Nimic nu părea să-l supere şi, când i-am povestit 
treaba cu distribuitorul de seara trecută, m-a felici- 
tat pentru discreția de care dădusem dovadă. 

Tara nu a venit, așa că nu am putut s-o întreb 
despre Mickey. Dar era asta treaba mea? Probabil 
că nu, dar eram categoric preocupată. 

Jeff LaBeff revenise şi se simțea rușinat că se 
lăsase provocat seara trecută de puştiul de la cole- 
giu. Sam aflase despre incident de la Terry care-l 
sunase, și-i dădu lui Jeff un avertisment. 

Andy Bellefleur, detectiv în poliția districtului 
Renard şi fratele Portiei, veni cu tânăra cu care 
ieșea în ultima vreme, Halleigh Robinson. Andy e 
mai în vârstă decât mine, iar eu am douăzeci și şase 

de ani. Halle:gh a implinit douăzeci și unu — abia 
dacă are vârsta legală să poată intra la Merlotte's. 
Halleigh preda la școala primară, abia terminase 
colegiul, şi era cu adevărat atrăgătoare, cu părul 
castaniu tuns până la lobul urechii, cu ochi căprui 
unași și o faţă cu trăsături plăcute. Andy ieşea cu 
Halleigh de vreo două luni şi, din puţinul pe care-l 
vedeam, îmi puteam da seama că evoluau într-un 
ritm previzibil. 

Andy se gândea sincer că Halleigh ii plăcea în 
mod deosebit (deși era puţin cam plictisitoare) și că 
era gata să renunţe la multe pentru ea. Halleigh se 
gândea că Andy e sexy şi un adevărat bărbat de lume, 
plus că 1i plăcea cu adevărat conacul proaspăt res- 
taurat al familiei Bellefleur, dar nu credea că el va 
mai sta prin preajma ei prea mult, după ce acesta va 
reuşi să se culce cu ea. Detestam să știu despre o 
relație mai mult decât persoanele implicate în ea, 
dar, indiferent cât doream să mă detașez, tot aflam 
câte ceva. 

Claudine intră în bar în seara aceea, aproape de 
ora închiderii. Claudine are circa un metru optzeci, 
părul negru care-i curge in valuri pe spate și o piele 
albă, uşor de rănit, subțire şi lucioasă ca pielița unei 
prune. Claudine se îmbracă şocant, pentru a atrage 
atenția. În această seară, purta un costum cu panta- 
lon de culoarea teracotei, mulat pe trupul ei de 
amazoană. În timpul zilei, lucrează la depar- 
tamentul de reclamațu al unui mare magazin: din 
mallul din Ruston. Mi-am dorit să-l fi adus cu ea 
şi pe fratele ei, Claude. El nu-și alege partenerele 
dintre fetele ca mine, dar e o adevărată încântare 
pentru ochi. 

Este o zână de genul masculin. La modul pro- 
priu. Bineinţeles că şi Claudine este tot zână. 

Mi-a făcut un semn cu mâna peste capetele 
clienților. l-am făcut şi eu cu mâna, zâmbind. Toa- 
tă lumea se simte fericită în preajma lui Claudine, 
care este întotdeauna veselă când nu sunt vampiri 
prin preajmă. Claudine este imprevizibilă și foarte 
amuzantă, deşi, ca toate zânele, devine periculoasă 
ca un tigru atunci când e funoasă. Din fericire, asta 
nu se întâmplă des. 

Zânele ocupă un loc special în ierarhia creatu- 
rilor magice. Nu mi-am dat seama exact care este 
locul lor, dar mai devreme sau mai târziu o voi 
face. 

Toți bărbaţii din bar sahvau după Claudine, iar 
ea se bucura la culme. Îi aruncă o privire lungă lui 
Andy Bellefleur, iar Halleigh Robinson se iîncrun- 
tă, suficient de furioasă încât să scoată ghearele, 
până își aminti că era o fată dulce din Sud. Dar 
Claudine abandonă once urmă de interes faţă de 
Andy când observă că acesta bea ceai cu gheaţă și 
cu lămâie. Zânele sunt chiar mai alergice la lămâie 
decât vampirii la usturoi. 

Claudine își croi drum către mine și mă im- 
brăţișă, spre invidia tuturor bărbaţilor din bar. Mă 
apucă de mană ca să mă tragă în biroul lui Sam. Am 
mers cu ea din pură curiozitate. 

— Dragă prietenă, zise Claudine, am veşti proas- 
te pentru tine. 

— Ce? 

Trecusem de la amuzament la spaimă într-o 
fracțiune de secundă. 

— Azi-dimineaţă, devreme, s-a tras cu arma. 
Unul dintre vârcolacii-panteră a fost lovit. 

— Oh, nu! Jason! 

Dar cu siguranţă că unul dintre prietenii săi ar fi 
sunat dacă nu apărea la muncă azi, nu-i aşa? 

— Nu, fratele tău e bine, Sookie. Dar Calvin 
Norris a fost împușcat. 

Eram iîmpietrită. Jason nu putuse să mă sune 
să-mi spună asta? Trebuia să aflu de la altcineva? 

— L-au împuşcat mortal? am întrebat și am 
simțit cum îmi tremură vocea. 

Nu că am fi fost apropiaţi, Calvin şi cu mine, 
nici vorbă, dar eram şocată. Heather Kinman, o 
adolescentă, fusese împuşcată mortal săptămâna tre- 
cută. Ce se întâmpla în Bon Temps? 

— Împuşcat în piept. Trăiește, dar e rănit grav. 

— E la spital? 

— Da, nepoatele lui l-au dus la Grainger Me- 
monal. 

Grainger era un oraș aflat la sud-est de Hotshot, 
și spitalul de-aici era mai aproape decât spitalul dis- 
trictual din Clarice. 

— Cine a făcut-o? 

— Nimeni nu ştie. Cineva l-a împușcat azi-di- 
mineață devreme, când Calvin se îndrepta spre 
serviciu. A venit acasă din... știi... acea perioadă a 
lunii, s-a schimbat și a pornit spre oraș la schimbul 
său. 

Calvin lucra la Norcross. 

— Cum ai aflat toate astea? 

— Unul dintre veri săi a intrat în magazin Să 
cumpere o pijama, deoarece Calvin nu avea nici 
una. Cred că doarme în pielea goală, zise Claudine. 

Nu ştiu cum își imaginează că vor reuși să-l pună o 
bluză de pijama peste bandaje. Poate avea nevoie 
doar de pantaloni? Lui Calvin oricum nu i-ar plăcea 
să se fâțâie prin spital îmbrăcat doar cu pijamaua. 

Claudine divaga uneori din plin de la subiect în 
conversațiile ei. 

— Mulţumesc că m-ai anunţat, i-am zis. 

M-am gândit de unde oare o ştia vărul pe 
Claudine, dar nu aveam de gând să o întreb. 

— E în regulă. Știam că ai vrea să afli. Heather 
Kinman este și ea tenantrop. Pun pariu că nu ştial. 
Gândeşte-te la asta. 

Claudine mă sărută pe frunte — zânele sunt 
foarte sensibile la atingeri — şi se întoarse la bar. 
Mă lăsase mută de uimire. Cat despre Claudine, ea 
se întorsese la treabă. Zâna comandă un 7-and-7! şi 
in două minute era înconjurată de admiratori. Nu 
plecase niciodată cu nimeni, dar bărbaților părea să 
Je placă să încerce. Am ajuns la concluzia că zâna se 
hrănea cu această admiraţie și atenţie. 

Chiar şi Sam îi zâmbea radios, deşi ea nu lăsa 
bacşiș. 

Până la închidere, Claudine plecase înapoi spre 
Monroe, iar eu îi transmisesem lui Sam veştile pri- 
mite de la ea. Acesta se arătă la fel de înspăimântat 
ca și mine de toată întâmplarea. Deşi Calvin Norns 
era liderul micii comunități de tenantropi din 
Hotshot, restul lumii îl ştia ca pe un burlac serios şi 
liniştit, care avea casa lui și o slujbă bună ca șef de 
echipă la gaterul local. Era greu să-ţi imaginezi că 
vreuna din trăsăturile sale de personalitate putea 


! Cocktail preparat din brandy şi 7-up. 

duce la o încercare de asasinat. Sam se hotărî să tri- 
mită la spital nişte flori din partea angajaţilor baru- 
lui. 

Mi-am pus haina pe mine și am ieșit pe ușa ba- 
rului, chiar în spatele lui Sam. L-am auzit încuind 
uşa in urma mea. Brusc, mi-am amintit că rămâneam 
fără sânge imbuteliat și m-am întors să-i spun asta. 
A simţit mişcarea mea și a deschis ușa, cu o figură 
întrebătoare, așteptându-mă să vorbesc. Într-o clipă 
insă, expresia lui se transformă din întrebătoare în 
şocată și o pată roșu-închis începu să i se întindă pe 
picior. Cu o fracțiune de secundă înainte auzisem 
sunetul unei Împuşcături. 

Apoi era sânge peste tot, Sam se prăbuși la pă- 
mânt, iar eu am început să ţip. 


Catikolul g 


Pina ACUM NU MAI TREBUISE să plătesc taxa 
de intrare la Fangtasia. În puţinele dăți în care 
intrasem pe ușa principală, fusesem însoțită de un 
vampir. Dar acum eram singură și simţeam că atrag 
atenția. Eram extenuată după o noapte foarte 
lungă. Stătusem la spital până la șase dimineaţa și 
prinsesem doar câteva ore de somn, agitat, după ce 
ajunsesem acasă. 

Pam încasa taxa de intrare și conducea clienţii la 
mese. Purta ținuta vaporoasă, lungă și neagră pe 
care o purta de obicei când era de serviciu la ușă. 
Pam nu părea niciodată fericită când era îmbrăcată 
ca un vampir din romane. Ea era adevărată și era 
mândră de asta. Gustunile ei închinau mai mult către 
seturi lejere în culori pastelate şi mocasini. Se arătă 
surprinsă când mă văzu, adică atât cât poate părea 
surprins un reprezentant al clanului vampirilor. 

— Sookie, zise, ai întâlnire cu Eric? 

Îmi luă banii fără să clipească. 

De fapt, eram chiar bucuroasă să o văd: jalnic, 
nu-i așa? Nu am grămezi de prieteni, și-i preţutesc 
pe cei pe care-i am, chiar dacă bănuiesc că visează 
să mă prindă pe o alee întunecată și să-și facă men- 
drele sângeroase cu mine. 

— Nu, dar trebuie să vorbesc cu el. Afaceri, am 
adăugat imediat. 

Nu voiam să creadă cineva că solicitam avansuri 
romantice de la şeful cel mare și ne-viu din Shreve- 
port, numit „șerif” de către vampiri. Mi-am dat Jos 
haina cea nouă de culoarea merișoarelor și am 
strâns-o cu grijă pe braţ. WDED, postul de radio al 
vampirilor, care avea sediul în Baton Rouge, se auzea 
din difuzoare. Vocea catifelată a DJ-ului Connie Ca- 
davrul, care realiza emisiunea de la începutul serii, 
spunea: 

— Şi acum o melodie pentru voi toate, fiinţe 
inferioare care mai devreme, săptămâna asta, aţi 
bântuit pe afară, urlând la lună... Bad Moon Rising, 
un vechi hit al formaţiei Creedence Clearwater 
Revival’. 

Connie Cadavrul le oferea un pont teriantropilor. 

— Aşteaptă la bar până îl anunț că ești aici, zise 
Pam. O să-ți placă noul barman. 

Barmanii de la Fangtasia nu rezistau prea mult. 
Eric și Pam încercau întotdeauna să angajeze pe 
cineva plin de culoare — un barman exotic atrăgea 


1! Melodie din 1969 în ale cărei versuri este vorba 
despre luna nouă care răsare, prevestind ceva rău (Răsare 
luna). 

turiştii umani, care veneau cu autocarele ca să guste 
viaţa la limita pericolului — și aveau mereu succes. 
Dar cumva, postul respectiv implica un grad înalt 
de uzură. 

Când m-am urcat pe unul din scaunele înalte, 
noul barman îmi aruncă un zâmbet strălucitor. Era 
plăcut privirii. Avea un păr lung, creț, de culoarea 
alunei, ce îi cădea pe umeri. Purta mustață şi bar- 
bişon. Ochiul stâng era acoperit cu un petic negru. 
Era cam de înălțimea mea — în jur de un metru 
șaptezeci — şi purta o cămașă neagră fără nasturi, 
pantaloni negri și cizme inalte. Nu mai avea nevo- 
ie decât de o bandană legată în jurul capului și de 
un pistol. 

— Poate un papagal pe umăr? am zis. 

— Vai, dragă doamnă, nu sunteți prima care su- 
gerează așa ceva. Avea o voce minunat de profun- 
dă, de bariton. Dar înțeleg că există reglementări 
ale departamentului de sănătate, care interzic exis- 
tenţa unei păsări în libertate într-un local care ser- 
vește băuturi. Făcu o plecăciune în fața mea pe cât de 
adânc îi permitea zona îngustă din spatele barului. 
Pot să vă aduc ceva de băut şi să-mi faceți onoarea de 
a-mi spune numele dumneavoastră? 

Nu m-am putut abține să nu zâmbesc. 

— Desigur, domnule. Sunt Sookie Stackhouse. 

Prinsese adierea diferită care venea dinspre 
mine. Vampirii își dădeau mai mereu seama de ea. 
De obicei, ne-viii mă remarcau; nu și oamenii. E 
oarecum ironic că puterea mea de a citi gândurile 
nu funcționează tocmai asupra creaturilor care cred 
că ea mă deosebeşte de restul rasei umane, în timp 

ce oamenii cred mai degrabă că sunt bolnavă min- 
tal decât că posed o abilitate neobișnuită. 

Femeia care stătea pe scaunul de lângă mine 
(limită de creditare depăşită, copil cu ADD!) se 
intoarse pe jumătate să asculte. Era geloasă, pentru 
că încercase în ultima jumătate de oră să-l ispitească 
pe barman să-i acorde atenție. Mă măsură încer- 
când să-și dea seama ce-l făcuse pe vampir să pre- 
fere să înceapă o conversație cu mine. Nu era deloc 
impresionată de ceea ce vedea. 

— Sunt fericit să te întâlnesc, fecioară bălaie, 
zise blând noul vampir, iar eu am zâmbit larg. 

Ei, măcar eram bălaie — în sensul că eram 
blondă cu ochi albaștri?. Ochii lui mă măsurară cu 
interes; bineînţeles, dacă eşti o femeie care lucrează 
intr-un bar, ești obișnuită cu așa ceva. Cel puțin, 
nu era agresiv; și, crede-mă, dacă eşti femeie şi lu- 
crezi într-un bar poți să-ţi dai seama de diferența 
dintre a măsura și a i-o trage cuiva din priviri. 

— Pun pariu pe ce vrei tu că nu-i fecioară, zise 
femeia de lângă mine. 

Avea dreptate, dar nu conta. 

— Trebuie să fii politicoasă cu restul clienților, 
îi atrase atenţia vampirul, cu un altfel de zâmbet. 

Nu numai că avea colții puţin scoși, dar am ob- 
servat că avea dinţii (deși minunat de albi) iîncălecați. 


! Atention Deficit Disorder (Deficit de atenţie) — 
afecțiune comportamentală (agitație excesivă, impulsi- 
vitate) întălnită des la copii şi adolescenți. 

2 Joc de cuvinte intraductibil: pe lângă blond, fair în- 
seamnă și frumos, curat, cinstit. 

Standardele americane în ceea ce priveşte dinții 
drepți sunt foarte noi. 

— Mie nu-mi spune nimeni cum să mă port, 
răspunse bătăioasă femeia. 

Era supărată că seara nu mersese cum voia. Se 
gândise că-i va fi uşor să atragă un vampir, că once 
vampir va crede că e norocos să o aibă. Își făcuse 
planul să lase unul s-o muşte de gât, dacă-i plătea 
facturile pentru cardurile de credit. 

Se supraestimase și-i subestimase pe vampiri. 

— Vă rog să mă iertați, doamnă, dar câtă vreme 
sunteți la Fangtasia, cu siguranță vă pot spune cum 
să vă purtați, continuă barmanul. 

Femeia se potoli după ce el o fixă cu o privire 
mult mai calmă, și m-am întrebat dacă nu-i servise 
cumva şi o porţie de farmec. 

— Numele meu, zise întorcându-și din nou 
atenția către mine, este Charles Twining. 

— Mă bucur să vă cunosc, am răspuns. 

— Şi de băut? 

— Da, vă rog. O bere cu ghimbir. 

Trebuia să conduc înapoi la Bon Temps, după 
ce-l vedeam pe Enc. 

Își ridică sprâncenele arcuite, dar îmi turnă bău- 
tura şi puse paharul pe un şerveţel în faţa mea. 
L-am plătit şi am pus un bacșiş generos în borcan. 
Șervețelul alb avea nişte colți conturați cu negru, 
cu o singură picătură roșie care curgea de pe colțul 
din dreapta — șerveţele executate la comandă pen- 
tru barul vampirilor. Imitând plăcuța cu numele 
firmei existente la intrarea in bar, pe colțul opus al 
șerveţelului scria cu un roșu ţipător: Fangtasia. 
Drăguţ. Într-o cutie, într-un colţ, erau tricouri de 

vânzare, împreună cu ochelari decoraţi cu acelaşi 
logo. Sloganul de dedesubt suna cam aşa: „Fangta- 
sia — barul care te supune.” Experiența lui Eric în 
promovare făcuse paşi uriași în ultimele câteva luni. 

În timp ce-mi aşteptam rândul ca să mă bucur 
de atenția lui Eric, l-am urmărit pe Charles Twi- 
ning la muncă. Era politicos cu toată lumea, servea 
băuturile rapid și nu se încurca niciodată. Îmi 
plăcea mai mult stilul său decât cel al lui Chow, 
fostul barman, care făcea intotdeauna clienții să se 
simtă ca și cum le făcea o mare favoare că le dădea 
de băut. Long Shadow, barmanul de dinaintea lui 
Chow, se uita prea mult după femei. Asta provoca 
multe certuri în bar. 

Pierdută în gânduri, nu mi-am dat seama că Charles 
Twining era chiar în faţa mea, de cealaltă parte a 
barului, până când nu a zis: 

— Domnişoară Stackhouse, îmi dați voie să vă 
spun ce bine arătaţi în seara asta? 

— Mulţumesc, domnule Twining, am răspuns 
în acelaşi stil. 

Privirea din singurul ochi al lui Charles Twi- 
ning, care era căprui, îmi dădu de înțeles că era un 
pungaş de prima mână și că nu trebuia să am încre- 
dere în el. Trebuia să-l țin la distanță. (Efectele ulti- 
mei infuzii cu sânge de vampir se duseseră; eram 
din nou în întregime eu, cea obișnuită. Atenţie, nu 
sunt o drogată; am băut într-o situație de urgență, 
când aveam nevoie de putere suplimentară.) 

Nu numai că aveam din nou forța obişnuită a 
unei femei de douăzeci și ceva de ani, dar și aspec- 
tul meu revenise la normal; fără avantajele sângelui 
de vampir. Nu mă îmbrăcasem elegant, pentru că 

nu voiam ca Eric să creadă că mă gătisem pentru el, 
dar nici nu voiam Să arăt ca o oarecare. Aşa că pur- 
tam blugi cu talie joasă și un tricou alb, pufos, cu 
mânecă lungă și decolteu bărcuță. Se oprea chiar în 
talie, aşa că, atunci când mă miscam, de sub el se 
vedea puțin din abdomenul meu plat. Pielea care se 
zărea nu era albă ca brânza, şi asta mulţumită sola- 
rului de la magazinul de închirieri casete video. 

— Vă rog, dragă doamnă, spuneţi-mi Charles, 
zise barmanul punându-și mâna la inimă. 

Am râs cu hohote, în ciuda oboselii. Teatrali- 
tatea gestului nu era cu nimic diminuată de faptul 
că inima lui Charles nu bătea. 

— Desigur, am răspuns eu cum se cuvenea. 
Dacă-mi spui Sookie. 

Îşi dădu ochii (adică ochiul) peste cap, ca și cum 
incântarea era prea mare ca să o poată suporta, şi 
am râs din nou. Pam mă bătu pe umăr. 

— Dacă te poți despărți de noul tău amic, să știi 
că Erc e liber. 

Am dat din cap către Charles şi am coborât de 
pe scaun ca să o urmez pe Pam. Spre surprinderea 
mea, nu m-a condus spre biroul lui Eric, ci spre unul 
dintre separeun. După toate aparențele, Eric era de 
serviciu în bar. Toţi vampirii din zona Shreveport 
trebuiau să fie de acord să-și facă apariția la Fangtasia, 
un anumit număr de ore în fiecare săptămână, pen- 
tru ca turiştii să continue să vină; un bar de vampiri 
fără nici un vampir real este un local care pierde 
bani. Eric le oferea supușilor săi un exemplu pozi- 
tiv, stând în bar la intervale regulate. 

De obicei, şeriful Districtului 5 stătea în centrul 
încăperii, dar în seara aceasta era în separeul din 

colț. Mă privea cum mă apropiam. Ştiam că mă 
măsura cu privirea, de la jeanși, care erau mai degrabă 
strâmţi, la abdomen, care era mai degrabă plat, și la 
tricoul pufos, care era plin cu darurile pe care mi le 
oferise natura. Ar fi trebuit să port cele mai demo- 
date haine. (Credeţi-mă, am destule în dulap.) Şi 
nu ar fi trebuit să am cu mine haina roşie pe care 
mi-o dăduse Eric. Ar fi trebuit să fac orice, dar să nu 
arăt bine pentru Eric — și trebuia să admit că ăsta 
fusese scopul meu. Mă amăgisem singură. 

Eric se strecură afară din separeu şi se ridică în 
toată înălțimea lui, cam un metru nouăzeci și doi. 
Coama de păr blond îi ajungea pe spate, iar ochu 
săi albaştri străluceau pe chipul alb, alb. Eric avea 
trăsături puternice, pomeți înalţi și maxilare pătră- 
țoase. Arăta ca un viking nelegiuit, genul care ar fi 
putut jefui un sat într-o clipă; și exact asta şi fusese. 

Vampirii nu-și strâng mâinile decât în circum- 
stanţe extraordinare, așa că nu mă aşteptam la vreun 
salut din partea lui Eric. Dar se aplecă să mă sărute 
pe obraz, și o făcu incet, ca şi cum ar fi vrut să înțe- 
leg că i-ar plăcea să mă seducă. 

Nu-şi dăduse seama că sărutase deja fiecare bucăţică 
din Sookie Stackhouse. Fuseserăm apropiaţi și intimi, 
atât cât pot fi un bărbat și o femeie. 

Eric nu-și putea aminti nimic despre asta. lar eu 
voiam să rămână totul așa. Adică, nu pot spune că 
voiam într-adevăr; dar ştiam că era mult mai bine 
dacă Eric nu-şi amintea mica noastră distracție. 

— Ce ojă drăguță, zise Eric zâmbind. 

Avea un accent uşor. Engleza nu era a doua sa 
limbă, mai degrabă a douăzeci și cincea. Am încercat 
să nu-i zâmbesc, dar eram încântată de complhmentul 

său. Puteam conta întotdeauna pe Eric să vadă 
amănuntul nou, care se schimbase la mine. Până de 
curând nu avusesem unghii lungi, şi acum erau 
colorate într-un roşu profund, minunat — de fapt, 
culoarea merişoarelor, ca să se asorteze cu haina. 

— Mulţumesc, am murmurat. Ce-ai mai făcut? 

— Bine. 

Îşi ridică sprâncenele blonde. Vampirii nu au 
probleme de sănătate. Îmi făcu semn cu mâna spre 
partea goală a separeului, iar eu m-am strecurat 
acolo. 

— Ai avut probleme să reiei lucrurile de unde 
le-ai lăsat? am întrebat ca să fie clar. 

Cu câteva săptămâni în urmă, o vrăjitoare îi in- 
dusese lui Eric o stare de amnezie, şi lui îi trebuiseră 
câteva zile până să-și amintească cine era. În acest 
timp, Pam îl lăsase cu mine, ca să-l țină ascuns de 
vrăjitoarea care-l blestemase. Plăcerea trupească își 
ceruse drepturile. De multe ori. 

— E ca mersul pe bicicletă, zise Eric, iar eu 
mi-am impus să mă concentrez. (Deşi m-am între- 
bat când a fost inventată bicicleta şi dacă Eric avea 
ceva de-a face cu asta.) Am primit un telefon de la 
superiorul lui Long Shadow, un amerindian, al 
cărui nume pare a fi Hot Rain. Sunt sigur că ţi-l 
amintești pe Long Shadow. 

— Chiar mă gândeam la el, am răspuns. 

Long Shadow fusese primul barman de la Fang- 
tasia. El furase din banii lui Eric, iar acesta mă obli- 
gase să le interoghez pe chelnenţe și pe ceilalți angajați 
umani, până descopeream vinovatul. Cam cu două 
secunde înainte ca Long Shadow să-mi sfâșie gâtul, 
Eric îl executase cu tradiționalul ţăruș. Să omoare 

un alt vampir era o treabă foarte gravă, am înțeles, 
iar Eric a trebuit să plătească o despăgubire serioa- 
să — n-am știut cui, dar acum eram sigură că banii 
ajunseseră la Hot Rain. Dacă Eric l-ar fi omorât pe 
Long Shadow fără nici un motiv, ar fi intrat în Joc 
și alte penalităţi. Eram mulţumită că acestea puteau 
rămâne un mister pentru mine. 

— Ce voia Hot Rain? am întrebat. 

— Să-mi spună că, deși i-am plătit prețul stabi- 
lit de arbitru, nu se consideră mulţumit. 

— Vrea mai mulți bani? 

— Nu cred. Părea să creadă că recompensa fi- 
nanciară nu este suficientă. Eric ridică din umeri. 
Din punctul meu de vedere, problema e rezolvată. 
Eric luă o înghiţitură de sânge sintetic, se lăsă pe 
spate în scaun și mă privi cu ochii săi albaștri impo- 
sibil de citit. Și la fel este și episodul cu amnezia. 
Criza s-a încheiat, vrăjitoarele sunt moarte, ordinea 
este reinstalată în bucățica mea de Louisiana. Cum 
au mers lucrurile pentru tine? 

— Păi, am venit aici cu treburi, am spus și 
mi-am luat expresia sobră pe care o aveam când 
discutam afaceri. 

— Ce pot face pentru tine, draga mea Sookie? 
întrebă. 

— Sam vrea să te roage ceva, am răspuns. 

— Și te trimite pe tine să ceri. E ori foarte 
deştept, ori foarte prost? se întrebă Eric cu voce tare. 

— Nici una, nici alta, am zis, încercând să nu 
fiu tăioasă. Are piciorul rupt. Asta e un fel de-a 
spune că s-a ales cu piciorul rănit seara trecută. A 
fost împușcat. 

— Cum s-a întâmplat? deveni Eric atent. 

l-am explicat totul. M-a trecut un fior când 
i-am spus că Sam și cu mine eram singuri și cât de 
tăcută fusese noaptea. 

— Arlene abia ieșise din parcare. S-a dus acasă 
fără să știe nimic. Noua bucătăreasă, Sweetie, abia 
plecase şi ea. L-a împuşcat cineva care stătea ascuns 
intre copacii aflați la nord de parcare. 

M-am cutremurat din nou, de această dată de 
frică. 

— Cât de aproape erai tu? 

— Oh, am spus, și vocea parcă mi s-a stins. 
Eram foarte aproape. Abia mă întorsesem să... și 
atunci... Și atunci era sânge peste tot. 

Faţa lui Eric părea cioplită în marmură. 

— Ce ai făcut? 

— Sam avea în buzunar un telefon mobil, slavă 
Domnului, şi cu o mână i-am acoperit rana de la 
picior, iar cu cealaltă am sunat la urgență. 

— Cum se simte acum? 

— Bine. 

Am inspirat adânc și m-am străduit să rămân 
liniștită. 

— E destul de bine, ţinând cont de cele întâm- 
plate. 

Am rosttt totul cât am putut de calm. Eram mândră 
de mine. 

— Dar bineînțeles că este indisponibil, şi atât de 
mult... atât de multe lucruri ciudate s-au întâmplat 
la bar în ultima vreme... Barmanul nostru de rezer- 
vă, pur și simplu, nu se poate descurca pentru mai 
mult de două nopți. Terry are niște probleme... 

— Aşadar, care e cererea lui Sam? 

— Sam vrea să împrumute un barman de la tine 
până când i se vindecă lui piciorul. 

— De ce îmi cere mie asta, în loc să i-o ceară 
liderului haitei din Shreveport? 

Tenantropii se organizau rar, dar vârcolacii din 
oraş o făcuseră. Eric avea dreptate: ar fi fost mult mai 
logic pentru Sam să-i ceară asta colonelului Flood. 

M-am uitat în jos la mâinile mele — tineam în 
ele paharul cu berea de ghimbir. 

— Cineva împușcă teriantropii și vârcolacu din 
Shreveport, am rostit cât de încet am putut. 

Ştiam că mă va auzi, cu toată muzica și zgomo- 
tul de voci din bar. 

Chiar atunci, un bărbat se apropie de separeu, 
clătinându-se; un tânăr militar de la Baza Air Force 
din Barksdale, care face parte din Districtul Shreve- 
port. (L-am catalogat imediat după tunsoare, forma 
fizică ŞI tipii care erau cu el şi care îi semănau mai 
mult sau mai puțin.) Continua să se clatine, uitân- 
du-se când la mine, când la Eric. 

— Hei, tu, zise tânărul către mine, înghiontin- 
du-mă în umăr. 

M-am uitat în sus la el, resemnată la ideea ine- 
vitabilului. Unii oameni caută cu tot dinadinsul 
dezastrul, mai ales când sunt beți. Acest tânăr, cu 
tunsoarea lui perie și corpul solid, era departe de 
casă și hotărât să arate ce poate. 

Nu există prea multe lucruri care să-mi displacă 
mai mult decât ca cineva să mi se adreseze cu „hei, tu” 
şi să fiu împunsă cu degetul. Dar am incercat să am o 
expresie amabilă când m-am întors spre tânăr. Avea 
o față rubicondă și ochi rotunzi, închişi la culoare, o 
gură mică şi sprâncene dese, castanii. Purta o bluză 

tricotată și o pereche de pantaloni de doc, călcați. 
Era gata de confruntare. 

— Nu cred că te cunosc, i-am spus amabilă, 
incercând să dezamorsez situaţia. 

— Nu ar trebui să stai cu un vampir, zise. Feme- 
ile umane nu ar trebui să umble cu tipi morți. 

Cât de des auzisem asta? Porcăriile de genul ăsta 
nu mai conteneau când mă vedeam cu Bill Compton. 

— Ar trebui să te întorci la prietenii tăi, Dave. 
Nu vrei ca mama ta să primească un telefon cum că 
ai fost omorât într-o bătaie, într-un bar din Loui- 
siana. Mai ales într-un bar de vampiri, nu-i aşa? 

— De unde știi cum mă cheamă? întrebă şoput. 

— Nu contează, nu-i așa? 

Cu colțul ochiului l-am putut vedea pe Eric 
clătinând din cap. Amorsarea lentă nu era stilul lui 
de a trata întreruperile. 

Brusc, Dave s-a calmat. 

— De unde mă cunoşti? întrebă cu voce mai 
calmă. 

— Pot să văd cu raze X, am spus solemn. Pot 
să-ți citesc carnetul de șofer prin pantaloni. 

Zâmbi. 

— Hei, poţi să mai vezi și altceva prin pantalo- 
nii mei? 

l-am zâmbit şi eu. 

— Eşti un bărbat norocos, Dave, am zis ambi- 
guu. Acum, eu sunt aici ca să discut afaceri cu tipul 
ăsta, așa că te rog să ne scuzi... 

— Bine. Scuze, eu... 

— Nici o problemă, l-am asigurat. 

Se întoarse la prietenii săi mergând ţanţoș. Eram 
sigur că le va povesti o versiune mult îmbunătățită 
a conversațiel. 

Deşi toată lumea din bar a încercat să pretindă 
că nu urmărea incidentul, care avea un potențial 
uriaş să degenereze Într-o scenă violentă, toți au 
trebuit să-și facă de lucru atunci când privirea lui 
Eric trecu peste mese. 

— Începuseşi să-mi spui ceva când am fost 
intrerupți atât de nepoliticos, zise. 

Fără ca eu să cer, o chelneriță veni şi-mi puse în 
față o băutură nouă, luând paharul vechi. Oricine 
stătea cu Eric avea parte de tratament de lux. 

— Da. Sam nu e singurul teriantrop care a fost 
împuşcat în ultima vreme în Bon Temps. Calvin 
Norris a fost împușcat în piept cu câteva zile în 
urmă. El este vârcolac-panteră. Și Heather Kinman 
a fost împuşcată înainte de asta. Heather avea doar 
nouăsprezece ani, era vârcolac-vulpe. 

Eric interveni: 

— Tot nu văd de ce m-ar interesa asta. 

— Eric, a fost omorâtă. 

Continua să se uite întrebător la mine. 

Am strâns din dinți ca să nu încep să-i spun tot 
ce știam despre tânăra Heather Kinman: abia termi- 
nase liceul și obținuse prima slujbă de funcționar la 
Depozitul de birotică din Bon Temps. Tocmai bea 
un milkshake la Sonic când fusese împuşcată. Astăzi, 
laboratorul criminalistic va compara glonţul care-l 
nimerise pe Sam cu cel care o omorâse pe Heather 
și pe amândouă cu glonţul din pieptul lui Calvin. 
Bănuiam că gloanţele proveneau de la aceeaşi 
armă. 

— Încerc să-ţi explic de ce Sam nu vrea să ceară 
unui alt teriantrop sau vârcolac să-l ajute, am spus 
printre dinții încleștați. Crede că acesta ar fi în 


MORT DE-A BINELEA 51 


pericol. Şi nu există nici o ființă umană calificată 
pentru slujba asta. Așa că m-a rugat pe mine să vin 
la tine. 

— Când am stat la tine, Sookie... 

Am mormăit: 

— Ah, Eric, las-o baltă. 

Pe Eric îl sâcâia enorm faptul că nu-și putea aminti 
ce i se întâmplase cât fusese sub influența blestemului. 

— Într-o zi, tot o să-mi amintesc eu, zise aproa- 
pe supărat. 

Şi când se va întâmpla asta, nu-și va aminti doar 
că făcuserăm sex. 

Îşi va aminti şi de femeia care aștepta în bucătă- 
ria mea cu o armă. Își va aminti și că mi-a salvat 
viaţa, încasând glonțul care-mi era destinat. Îşi va 
aminti și că am împușcat-o. Îşi va aminti şi că a scă- 
pat de cadavru. 

Își va da seama că are pentru totdeauna un avan- 
taj asupra mea. 

Şi-ar putea de asemenea aminti că s-a umilit sufi- 
cient ca să se ofere să-și abandoneze toate afacerile 
şi să vină să locuiască cu mine. 

Sexul, se va bucura să şi-l amintească. Puterea se 
va bucura să și-o amintească. Dar aveam dubii că Eric 
se va bucura să-și amintească ultima parte. 

— Da, am spus calmă, privind în jos către mâini. 
Mă aştept ca într-o bună zi să-ți amintești. 

WDED difuza un vechi cântec de-al lui Bob 
Seger, Night Moves!. Am observat că Pam se mișca 


! Cântăreț de rock (n. 1945) care și-a început cariera 
în 1961. Melodia Night Moves (Noaptea trece) a fost lansată 
în 1977. 

în ritmul melodiei, trupul ei anormal de puternic și 
flexibil îndoindu-se şi răsucindu-se așa cum un trup 
uman n-ar fi putut-o face. 

Mi-ar plăcea să o văd dansând pe muzică live 
cântată de vampiri. Ar trebui să ascultați o formaţie 
de vampiri. Nu poți uita niciodată așa ceva. Cel 
mai adesea cântă la New Orleans şi San Francisco, 
uneori la Savannah sau Miami. Când ieşeam cu 
Bill, el m-a adus să ascult un grup care cânta la 
Fangtasia într-o seară, în drumul lui spre sud, spre 
New Orleans. Solistul formaţiei — Renfield's 
Masters!, după cum își spuneau — a plâns cu lacrimi 
de sânge când a cântat o baladă. 

— Sam a fost isteţ să te trimită pe tine să-mi ceri 
asta, zise Eric după o lungă pauză. O să mă lipsesc 
eu de cineva. 

Am simţit că mi s-au relaxat umerii de ușurare. 
M-am concentrat asupra mâinilor şi am tras adânc 
aer în piept. Când am privit din nou către el, Eric 
se uita prin bar, studiind vampirii prezenți. 

Pe majoritatea îi cunoscusem în trecere. Thalia 
avea bucle lungi și un profil care putea fi cel mai 
bine descris drept clasic. Avea un accent puternic — 
grecesc, bănuiesc —, și un temperament irascibil. 
Indira era o femeie-vampir mărunţică, cu ochi de 
căprioară şi tika?; nimeni nu ar fi luat-o în serios 


! Denumirea formației (Stăpânii lui Renfield) este 
inspirată de personajul Renfield din romanul Dracula (1897) 
de Bram Stoker (1847—1912). 

? Tika — punctul desenat între sprâncene la femeile 
indiene. 

până când lucrurile nu ar fi scăpat de sub control. 
Maxwell Lee era un bancher de investiții afro-ame- 
rican. Deşi puternic, ca orice vampir, Maxwell avea 
tendinţa să se bucure de lucruri mai cerebrale, altele 
decât acela de a fi paznic. 

— Şi dacă ţi-l trimit pe Charles? rosti Eric ca 
din întâmplare, dar îl cunoșteam suficient de bine 
incât să suspectez că nu era așa. 

— Sau pe Pam, am spus. Sau pe oricine își poate 
păstra cumpătul. 

Am privit-o pe Thalia cum zdrobea o cană de 
metal cu degetele, ca să umpresioneze un bărbat uman, 
care încerca să-i facă avansuri. Acesta se făcu alb ca 
varul și se grăbi să se întoarcă la masă. Unii dintre 
vampiri se bucură de compania oamenilor, dar Thalia 
nu se număra printre aceştia. 

— Charles este cel mai puţin irascibil vampir pe 
care l-am văzut vreodată, deși trebuie să recunosc 
că nu-l cunosc prea bine. Lucrează aici doar de două 
săptămâni. 

— Se pare că-i dai ceva de lucru aici. 

— Mă pot lipsi de el. 

Eric îmi aruncă o privire arogantă care-mi spu- 
nea clar că doar de el depinde cât de ocupat voia 
să-și țină angajatul. 

— Păi... bine. Clienţilor de la Merlotte's le va 
plăcea cu siguranță piratul, iar veniturile lui Sam 
vor creşte în consecinţă. 

— Iată condiţiile, zise Eric, uitându-se fix la mine. 
Sam îi oferă lui Charles o cantitate nelimitată de 
sânge și un loc sigur în care să stea. Poate vrei să-l 
ţii la tine acasă, cum ai făcut cu mine. 

— Sau poate nu, am spus indignată. Nu conduc 
nici O pensiune pentru vampirii aflați în trecere. 

În fundal, Frank Sinatra începu să cânte Strangers 
in the Night.! 

— Oh, desigur, am uitat. Dar ai fost plătită cu 
generozitate pentru găzduirea mea. 

Atinsese un punct sensibil. De fapt, îl înțepase 
cu un ţăruș ascuțit. Am tresărit. 

— A fost ideea fratelui meu, am spus. 

Am zărit o sclipire în ochii lui Eric și m-am în- 
roşit toată. Îi confirmasem o suspiciune. 

— Dar avea perfectă dreptate, am continuat cu 
convingere. De ce aș fi adăpostit în casa mea un 
vampir fără să fiu plătită? În fond, aveam nevoie de 
bani. 

— Deja s-au terminat cei cincizeci de mii? zise 
Eric foarte liniștit. Ţi-a cerut Jason o parte din ei? 

— Nu e treaba ta, am spus, pe un ton tăios și 
indignat, exact cum imi doream. 

Îi dădusem lui Jason o cincime din ei. Nu mi-a 
cerut explicit, deşi trebuia să recunosc în sinea mea 
că se aștepta în mod evident să-i dau ceva. Din mo- 
ment ce aveam mai mare nevoie de ei, am păstrat 
mai mult decât plănuisem iniţial. 

Nu aveam asigurare de sănătate. Jason era, desi- 
gur, acoperit de planul regiunii. Am început să mă 
gândesc: „Și dacă ajung incapabilă de muncă? 
Dacă-mi rup o mână sau trebuie să mă operez de 
apendicită?” Nu numai că aș fi lipsit de la muncă, 
dar aș fi avut și facturi de plată către spital. Și o 


! Melodie devenită hit în 1965 (Străini în noapte). 


MORT DE-A BINELEA 55 


şedere în spital în ziua de zi și la vârsta mea este una 
costisitoare. Primisem câteva factun medicale cu 
un an în urmă și-mi luase o perioadă dureros de 
lungă ca să le plătesc. 

Acum eram foarte fericită că fusesem atât de 
precaută. Când lucrunle merg normal, nu mă gân- 
desc prea departe în viitor, pentru că sunt obişnuită 
să trăiesc de pe o zi pe alta. Dar rana lui Sam mi-a 
deschis ochii. M-am gândit cât de tare aveam ne- 
voie de o mașină nouă — mă rog, una la mâna a 
doua, dar ceva mai nouă. M-am gândit la cat de 
murdare erau draperiile din sufragerie şi cât de 
plăcut ar fi fost să comand unele noi: de la magazi- 
nul JCPenney. Mi-a trecut prin minte cât de dis- 
tractiv ar fi fost să cumpăr o rochie care nu era la 
reduceri. Dar am fost şocată de această fnvolitate 
când Sam și-a rupt piciorul. 

În timp ce Connie Cadavrul prezenta următo- 
rul cântec (One of These Nights’), Eric îmi examină 
chipul. 

— Aş vrea să-ţi pot citi gândurile așa cum tu le 
poţi citi pe ale altora, zise. Aş vrea foarte mult să ştiu 
ce-ţi trece prin minte. Aș vrea să știu de ce mi-a 
păsat de ce se întâmplă în capul tău. 

l-am aruncat un zâmbet strâmb. 

— Sunt de acord cu condițiile: sânge gratis și 
adăpost, deși adăpostul nu va fi neapărat la mine. 
Ce spui de bani? 

Eric zâmbi. 


! Melodie lansată în 1975 de grupul Eagles (Într-una 
din aceste nopți). 

— O să-mi iau plata în natură. Îmi place ideea 
că Sam îmi datorează o favoare. 

L-am sunat pe Sam de pe telefonul mobil pe 
care mi-l împrumutase. l-am explicat situația. 

Sam părea resemnat. 

— E un loc în bar unde ar putea dormi. În re- 
gulă. Masă și casă și o favoare. Când poate veni? 

l-am transmis întrebarea lui Eric. 

— Chiar acum. 

Eric îi făcu semn unei chelneriţe care purta o 
rochie lungă, decoltată, aşa cum purtau toate anga- 
jatele umane. (O să vă spun ceva despre vampiri: 
nu le place să servească la mese. Și nici nu se pr- 
cep s-o facă. N-o să găsești nici un vampir care să 
debaraseze mese. Vampirii aproape întotdeauna 
angajează oameni care să facă treburile cele mai ne- 
plăcute în localurile lor.) Enc Îi spuse să-l aducă pe 
Charles din spatele barului. Ea făcu o plecăciune, 
cu pumnul la umărul opus, şi spuse: 

— Da, stăpâne! 

Sincer, îţi venea să verşi. 

Oricum, Charles sări teatral peste bar, și, în 
timp ce clienții aplaudau, el îşi croi drum către se- 
pareul lui Eric. 

Înclinându-se către mine, se intoarse către Eric 
cu un aer atent care ar fi putut părea servil, dar care 
era pur şi simplu sincer. 

— Femela aceasta iți va spune ce să faci. Cât are 
nevoie de tine, ea va fi stăpâna ta. 

Nu puteam vedea expresia lui Charles cât ascul- 
ta ordinele lu: Eric. Mulți vampiri pur și simplu nu 
ar fi acceptat să fie la ordinele unei ființe umane, 
indiferent ce le-ar fi spus șeful lor. 

— Nu, Eric! am intervenit şocată. Dacă trebuie 
să răspundă în fața cuiva, acela ar trebui să fie Sam. 

— Sam te-a trimis pe tine. 'Ție îţi încredințez ho- 
tărârile care-l privesc pe Charles. 

Chipul lui Eric deveni inexpresiv, rigid. Ştiam 
din experienţă că odată ce lua asemenea postură, 
nu avea rost să te cerți cu el. 

Nu ştiam unde va duce asta, dar simţeam că nu 
era bine. 

— Lasă-mă să-mi iau haina și voi fi gata oricând 
dorești să plecăm, zise Charles Twining, înclinân- 
du-se într-un fel curtenitor și elegant care mă făcu 
să mă simt ca o idioată. 

Am scos un mormăit drept aprobare. Stând tot 
aplecat, își ridică uşor capul și-mi făcu un semn cu 
ochiul neacopenit. Involuntar, am zâmbit și m-am 
simțit mult mai bine. 

Din sistemul de sonorizare, Connie Cadavrul 
anunța: 

— Atenţie, voi, ascultători nocturni, un top zece 
pentru noi, capetele moarte adevărate. Iată un favont. 

Connie puse Here Comes the Night!, iar Eric mă 
întrebă: 

— Dansezi? 

M-am uitat către micul ring de dans. Era gol. On- 
cum, Eric găsise un barman și paznic pentru Sam, aşa 
cum îl rugase Sam. Ar fi trebuit să mă arăt amabilă. 

— Desigur, am răspuns și m-am strecurat afară 
din separeu. 


! Melodie cântată de Beach Boys (Vine noaptea). 
A fost lansată în 1967, apoi prelucrată și relansată în 
1979. 

Eric mi-a întins o mână, am luat-o, iar el și-a pus 
cealaltă mână pe talia mea. 

În ciuda diferenței de înălțime dintre noi, ne 
descurcam destul de bine. Încercam să ignor faptul 
că toată lumea din bar se uita la noi şi am dansat ca 
și cum am fi fost singuri. M-am concentrat asupra 
gâtului lui Eric, ca să nu privesc mai sus, să-i văd 
ochii. 

Când dansul se termină, Imi spuse: 

— Am o senzație foarte familiară când te țin în 
brațe, Sookie. 

Cu un efort enorm, am continuat să-i privesc 
mărul lui Adam. Simţeam o nevoie imperioasă să-i 
şoptesc: „Mi-ai spus că mă iubeşti și că vei rămâne 
cu mine pentru totdeauna.” 

— Ai vrea tu, am spus însă cu voce tare, tăios. 

l-am dat drumul mâinii cât de repede am putut 
și m-am desprins din îmbrățișarea lui. 

— Apropo, ai dat cumva vreodată peste un vam- 
pir rău, pe care-l cheamă Mickey? 

Eric mă apucă din nou de mână și mă strânse. 

— Au! 

Îmi dădu drumul. 

— A fost aici săptămâna trecută. Unde l-ai vă- 
zut pe Mickey? întrebă. 

— La Merlotte's. 

Am fost uimită de efectul produs de întrebarea 
mea asupra lui Enc. 

— Care-i treaba cu el? 

— Ce făcea acolo? 

— Bea o Chestie Roşie şi stătea la masă cu prie- 
tena mea, Tara. O ştii și tu, ai cunoscut-o. La Clu- 
bul Morților în Jackson. 

— Când am văzut-o se afla sub protecția lui 
Franklin Mott. 

— Da, ieşeau impreună. Nu pot să înțeleg de ce 
a lăsat-o să iasă cu Mickey. Credeam că poate 
Mickey se afla acolo ca bodyguard sau ceva asemă- 
nător. 

Mi-am recuperat haina din separeu. 

— Şi care-i concluzia referitoare la tipul ăsta? 
am întrebat. 

— Stai departe de el. Nu vorbi cu el, nu-i ieşi în 
cale şi nu încerca s-o ajuţi pe prietena ta, Tara. 
Când a fost aici, Mickey a vorbit mai mult cu 
Charles. Charles mi-a spus că e un netrebnic. E 
capabil de... lucruri barbare. Nu te apropia de Tara. 

l-am cerut lui Eric amănunte. 

— Ar face lucruri pe care majoritatea dintre noi 
nu le-ar accepta, zise Eric. 

M-am uitat la Eric şocată şi profund îngrijorată. 

— Nu pot să ignor situaţia în care se află Tara. 
Nu am atât de mulți prieteni, încât să-mi permit să 
las unul să se ducă pe apa sâmbetei. 

— Dacă e încurcată cu Mickey, e doar o bucată 
de came într-un cârlig, zise Eric cu o simplitate 
brutală. 

Mi-a luat haina și mi-a ţinut-o ca să mă îmbrac. 
l-am simţit mâinile pe umeri şi după ce mi-am 
incheiat toți nasturii. 

— Îţi vine bine. 

Nu trebuia să-i citeşti gândurile ca să-ți dai 
seama că nu mai voia să spună nimic despre 
Mickey. 

— Ai primit biletul meu de mulţumire? 

— Bineînțeles. Foarte... ăăă... decent, cum se 
cuvine. 

Am încuviinţat, sperând că acesta avea să fie 
semnalul că subiectul era incheiat. Dar bineînțeles 
că nu era așa. 

— Încă mă întreb de ce vechea ta haină avea 
pete de sânge pe ea, murmură Eric, și ochii mei 
priviră în sus spre el. 

Mi-am blestemat încă o dată lipsa de atenţie de 
atunci. Când se întorsese să-mi mulțumească pen- 
tru că-l adăpostisem, scotocise prin casă în timp ce 
eu eram ocupată cu altceva, până dăduse de haină. 

— Ce am făcut, Sookie? Şi cui? 

— Era sânge de pui. Am tăiat un pui și l-am 
gătit, am aruncat eu o minciună. 

O văzusem de multe ori pe bunica mea făcând 
asta când eram mică, dar eu nu omorâsem nicio- 
dată o pasăre. 

— Sookie, Sookie. Detectorul meu de min- 
cluni indică acest răspuns ca fiind fals, zise Eric, 
clătinând din cap mustrător. 

Eram atât de uimită, încât am izbucnit în râs. Era 
momentul cel mai potrivit să plec. 

Îl puteam vedea pe Charles Twining așteptând 
lângă ușa de la intrare, îmbrăcat cu o jachetă foarte 
modernă. 

— La revedere, Eric, şi mulţumesc pentru bar- 
man, am zis, ca și cum Eric mi-ar fi imprumutat 
niște baterii standard sau o cană cu orez. 

Se aplecă şi-mi atinse obrazul cu buzele reci. 

— Ai grijă cum conduci, zise. Şi stai departe de 
Mickey. Trebuie să aflu ce caută pe teritoriul meu. 

Sună-mă dacă ai vreo problemă cu Charles. (Dacă 
bateriile nu sunt bune sau orezul are viermi.) 

Dincolo de el, o vedeam pe acea femeie că tot 
mai stătea la bar — cea care aruncase remarca de- 
plasată că nu mai eram fecioară. Se întreba, evident, 
ce făcusem ca să merit atenția unui vampir atât de 
bătrân și de atrăgător ca Enc. 

Deseori, și eu mă intrebam același lucru. 


Cabikolul A 


Drun ÎNAPOI CĂTRE BON TEMPS a fost plă- 
cut. Vampini nu miros ca oamenii şi nici nu se 
poartă ca ei, dar cu siguranță sunt relaxanți pentru 
creierul meu. Să fiu cu un vampir alături e aproape 
la fel de lipsit de tensiune ca și când aș fi singură, evi- 
dent, cu excepţia riscului de a-mi fi supt sângele. 

Charles Twining a pus câteva întrebări despre 
munca pentru care fusese angajat şi despre bar. 
Felul meu de a conduce părea să-l facă să se simtă 
inconfortabil — deşi era posibil ca agitația lui să se 
datoreze faptului că se afla într-o maşină. Unii din- 
tre vampirii din perioada prerevoluţiei industriale 
detestau mijloacele de transport moderne. Peticul 
ii acoperea ochiul stâng, pe partea dinspre mine 
deci, ceea ce-mi crea sentimentul ciudat că eram 


invizibilă. 

L-am condus până la pensiunea pentru vampiri 
unde locuia, ca să-și adune câteva lucruri. Avea cu 
el o geantă sport, una suficient de mare încât să 
încapă în ea schimbun pentru vreo trei zile. Mi-a 
spus că abia se mutase în Shreveport și nu avusese 
timp să se decidă unde să se stabilească. 

După ce merseserăm cam patruzeci de minute, 
vampirul întrebă: 

— Şi dumneata, domnişoară Sookie? Locuieşti 
cu părinții dumitale? 

— Nu, au murit încă de când aveam șapte ani, 
am răspuns. Cu colțul ochiului am zănt un gest al 
mâinii care mă invita să continui. Plouase destul de 
mult într-un interval scurt de timp, într-o noapte, 
in primăvara aia, iar ei au încercat să traverseze un 
pod care fusese acoperit deja de apă. Au fost mătu- 
rați de şuvoi. 

Am aruncat o privire către dreapta mea şi l-am 
văzut dând din cap. Oamenii mor uneori pe neaş- 
teptate, şi uneori din cauze minore. Un vampir ştie 
asta mai bine decât oricine altcineva. 

— Fratele meu și cu mine am crescut cu buni- 
ca noastră, am continuat. Ea a munt anul trecut. 
Fratele meu a moștenit casa părinţilor mei, iar cu 
pe a bunicii. 

— Eşti norocoasă că ai un loc unde să stai, co- 
mentă vampirul. 

Din profil, nasul său coroiat părea o miniatură 
elegantă. M-am întrebat dacă îi păsa că oamenii de 
azi erau mai înalți, în timp ce el rămăsese la fel de 


MIC. 

— Oh, da, am fost de acord. Sunt foarte noro- 
coasă. Am o slujbă. Îl am pe fratele meu. Am o 
casă. Am prieteni. Şi sunt sănătoasă. 

Se răsuci spre mine să mă privească, cred, dar 
treceam pe lângă o rablă de camionetă Ford, așa că 
nu i-am putut întoarce privirea. 

— Interesant. lartă-mă, dar Pam m-a lăsat să 
cred că suferi de un fel de handicap. 

— Oh, păi da. 

— Şi care ar fi ăsta...? Pan foarte... ăăă... 
robustă. 

— Sunt telepată. 

S-a gândit puțin: 

— Asta însemnând că...? 

— Pot să citesc gândurile altor oameni. 

— Dar nu pe ale vampinlor. 

— Nu, nu pe ale vampirilor. 

— Foarte bine. 

— Da, cred că da. Dacă aş fi putut citi gându- 
rile vampirilor aș fi fost moartă de mult. Vampiri 
tin la intimitatea lor. 

— L-ai cunoscut pe Chow? mă întrebă. 

— Da. 

Era rândul meu să fiu lapidară. 

— Şi pe Long Shadow? 

— Da. 

— În calitate de cel mai nou barman de la 
Fangtasia, sunt foarte interesat de moartea lor. 

Era de înţeles, dar nu aveam nici o idee cum să 
răspund. 

— Bine, am zis precaută. 

— Ai fost acolo când Chow a munt din nou? 

Asta- era modul în care anumiţi vampiri se refe- 
reau la moartea finală. 


— Hm... da. 
— Și Long Shadow? 
— Păi... da. 


— Aş fi interesat să aud ce ai de zis. 

— Chow a munit în ceea ce ei numesc Războ- 
iul Vrăjitoarelor. Long Shadow a încercat să mă 
omoare, dar Eric a înfipt un ţăruș în el pentru că-i 
deturna banii. 

— Eşti sigură că ăsta este motivul pentru care 
Eric l-a înjunghiat? Pentru deturnare de fonduri? 

— Am fost acolo. Aşa că ştiu. Am încheiat su- 
biectul. 

— Bănuiesc că viaţa ta s-a complicat, zise Charles 
după o pauză. 

— Da. 

— Unde voi petrece orele de lumină? 

— Șeful meu are un loc pentru tine. 

— Sunt multe probleme în barul ăsta? 

— Nu au fost până de curând, am răspuns cu 
oarecare ezitare. 

— Paznicul vostru obişnuit nu se poate descurca 
singur cu teriantropil? 

— Paznicul nostru obișnuit este proprietarul, 
Sam Merlotte. Este teriantrop. În acest moment, 
este un teriantrop cu un picior rupt. A fost impuș- 
cat. Şi nu e singurul. 

Asta nu păru să-l uimească pe vampir. 

— Câţi? 

— Trei de care știu eu. Un vârcolac-panteră pe 
nume Calvin Norris, care nu a fost rănit mortal, şi o 

fată tenantrop, numită Heather Kinman, care e 
moartă. A fost împuşcată la Sonic. Ştii ce este Sonic? 

Vampini nu sunt întotdeauna atenți la restau- 
rantele fast-food, pentru că ei nu mănâncă. (Hei, 
voi câte bănci de sânge știți pe dinafară?) 

Charles încuviință dând energic din cap. 

— Locul unde mănânci în mașină? 

— Da, corect, am spus. Heather fusese în mași- 
na unei prietene ca să stea de vorbă și ieșise ca să se 
întoarcă la maşina ei, aflată la câteva locuri mai 
incolo. A fost împuşcată de pe partea cealaltă a 
străzii. Avea un milkshake în mână. 

Îngheţata de ciocolată topită se amestecase pe 
pavaj cu sângele. Văzusem imaginea în mintea lui 
Andy Bellefleur. 

— Era noaptea târziu și toate magazinele de pe 
cealaltă parte a străzii erau închise de ore bune. Așa 
că ucigașul a scăpat. 

— Toate trei împușcăturile au avut loc noaptea? 

— Da. 

— Mă întreb dacă are vreo importanță. 

— Ar putea avea, dar ar putea fi doar faptul că 
noaptea te poţi ascunde mai ușor. 

Charles încuviinţă. 

— De când Sam a fost rănit, teriantropii sunt 
tot mai înfricoșaţi, pentru că e greu de crezut că 
aceste trei atacuri sunt o simplă coincidență. Şi 
oamenii obișnuiți au devenit îngrijorați, pentru că 
sub ochii lor trei persoane au fost împușcate la 
întâmplare, oameni care nu aveau nimic în comun 
și care, de asemenea, nu aveau duşmani. Din mo- 
ment ce toată lumea e nervoasă, au loc mai multe 
certuri în bar. 

— Nu am mai fost paznic până acum, zise 
Charles ca să continue conversaţia. Eram fiul cel 
mic al unui baronet lipsit de importanță, așa că a 
trebuit să mă descurc singur, și am făcut multe 
lucruri. Am mai lucrat ṣi înainte ca barman și cu 
mulți ani în urmă făceam reclamă pentru o casă de 
toleranţă. Stăteam afară și trâmbiţam calitățile po- 
rumbițelor — drăguță expresie, nu-i așa? — şi 
aruncam în stradă clienţii care deveneau prea duri 
cu prostituatele. Cred că e același lucru cu a fi paz- 
nic într-un bar. 

Rămăsesem fără glas în faţa aceste: confidențe 
neașteptate. 

— Bineînţeles, asta a fost după ce mi-am pierdut 
ochiul, dar înainte să devin vampir, zise Charles. 

— Bineînțeles, l-am aprobat încet. 

— Asta s-a întâmplat când am devenit pirat, a 
continuat. 

Zâmbea. Am verificat, cu o privire rapidă. 

— Ce al... ăăă... piratat? 

Nu ştiam dacă verbul ăsta exista sau nu, dar a 
înțeles exact ce voiam să spun. 

— Oh, încercam să prindem aproape pe oricine 
pe nepregătite, zise vesel. Când și când, am trăit pe 
coastele Amencii, în sud, spre New Orleans, unde 
luam mici vase de marfă și chestii asemănătoare. 
Aveam o șalupă mică, așa că nu puteam să atacăm 
vase mari sau prea bine apărate. Dar când prindeam 
din urmă vreo barcă, atunci să vezi luptă! 

Oftă adânc, bănuiesc că la amintirea atacurilor şi 
a măcelărini oamenilor cu sabia. 

— Şi ce ai pățit? am întrebat politicoasă, cu 
intenţia de a afla cum se despărțise de minunata sa 

viață de jaf şi măcel, cu sânge cald, pentru varianta 
ca vampir a aceluiași lucru. 

— Într-o seară, am abordat un galion care nu 
avea echipaj, zise. 

Am observat că-și strânsese pumnii. Vocea îi era 
ca de gheaţă. 

— Am navigat spre Tortugas!. Era la apus. Am 
fost primul care a coborât in cală. Acolo au pus 
mâna pe mine. 

După această scurtă poveste, am rămas amândoi 
tăcuți, de parcă încheiaserăm un acord tacit. 

Sam stătea pe canapea, în livingul rulote: sale. 
Îşi parcase rulota dublă perpendicular pe spatele 
barului. În acest fel, cel puţin vedea parcarea când 
deschidea ușa, ceea ce era mai bine decât să pri- 
vească spatele barului, cu uriașul său tomberon aflat 
între ușa bucătăriei şi cea a angajaților. 

— Ai sosit, zise Sam, pe un ton morocănos. 

Sam nu era genul care să poată sta liniștit. 
Acum, că avea piciorul în ghips, era agatat din 
cauza lipsei de activitate. Ce va face la următoarea 
lună plină? Va fi până atunci piciorul suficient de 
vindecat ca să se poată transforma? Dacă devenea 
animal, ce se întâmpla cu ghipsul? Mai cunoscusem 
înainte teriantropi răniți, dar nu fusesem prin preaj- 
mă în timpul convalescenţei lor, aşa că asta era ceva 
cu totul nou pentru mine. 

— Începusem să cred că te-ai pierdut pe dru- 
mul de întoarcere. 

Vocea lui Sam mă aduse la realitate. Era tăioasă. 


! Insulele Tortugas se află în apropierea coastelor 
Flondei, la circa 113 km de Key West. 

— „Ei, mulțumesc, Sookie, văd că te-ai întors 
cu un paznic”, am venit eu cu replica. „Îmi pare 
rău că a trebuit să treci prin umilinţa de a-i cere lui 
Eric o favoare în numele meu.” 

În acel moment, nu-mi mai păsa că era șeful 
meu. 

Sam păru jenat. 

— Asta înseamnă că Eric a fost de acord, răs- 
punse. 

Îl salută pe pirat cu o înclinare a capului. 

— Charles Twining, în slujba dumneavoastră, 
zise vampirul. 

Ochii lui Sam ieşiră din orbite. 

— Bine. Sunt Sam Merlotte, proprietarul baru- 
lui. Mulţumesc că ai venit să ne ajuţi. 

— Mi s-a ordonat să o fac, răspunse tăios vam- 
pirul. 

— Aşadar, înţelegerea pe care ai încheiat-o in- 
clude casă, masă şi o favoare, mi se adresă Sam. Îi 
datorez lui Eric o favoare. 

Spuse asta pe un ton pe care orice persoană cât 
de cât amabilă l-ar fi putut descrie ca teribil de mo- 
TOCĂNOS. 

— Da. 

Acum devenisem de-a dreptul furioasă. 

— M-ai trimis să rezolv o afacere. Am discutat 
condiţiile cu tine! Asta e înţelegerea pe care am 
încheiat-o. l-ai cerut o favoare lui Enc; acum, și el 
va primi o favoare în schimb. Indiferent ce sperai 
tu, aşa stau lucrurile. 

Sam încuviinţă, deși nu părea prea fericit. 

— Oricum, mi-am schimbat părerea. Cred că 
domnul Twining, aici de faţă, ar trebui să stea cu 
tine. 

— ȘI de ce crezi așa ceva? 

— Dulapul meu pare cam înghesuit. lar tu ai un 
loc pentru vampiri, în care nu pătrunde lumina, 
nu-i aşa? 

— Nu m-ai întrebat dacă sunt de acord. 

— Refuzi să o faci? 

— Da! Nu sunt patroana unu! hotel pentru 
vampiri! 

— Dar lucrezi pentru mine, şi el lucrează pen- 
tru mine... 

— Oho! Şi le-ai cere lui Arlene sau lui Holly 
să-l ia acasă? 

Sam se uită la mine şi mai uimit. 

— Nu, dar asta din cauză că... 

Se opri brusc. 

— Nu prea ştii cum să-ţi termini fraza, nu-i așa? 
am rânjit. Gata, amice, am plecat. Mi-am petrecut 
întreaga seară punându-mă pentru tine într-o situa- 
ție jenantă. Şi ce primesc în schimb? Nici măcar un 
mulțumesc! 

Am ieșit din rulotă ca din puşcă. Nu am trântit 
uşa, pentru că nu voiam să mă comport ca un copil 
fără minte. Să trântești uşa nu e un gest care indică 
maturitate. Nici smiorcăitul. Bine, probabil că nici 
plecatul ca din puşcă nu e. Dar era o opțiune între 
o explozie verbală și a-l plesni pe Sam. Normal, 
Sam era unul dintre oamenii mei preferaţi, dar în 
seara asta... nu era. 

În următoarele trei zile, aveam să lucrez în primul 
schimb — nu că aş fi fost sigură că mai aveam o 

slujbă. Când am ajuns la Merlotte's a doua zi dimi- 
neaţa, la unsprezece, grăbindu-mă spre intrarea per- 
sonalului prin ploaia ce cădea șiroaie, îmbrăcată cu 
pelenna mea urâtă, dar atât de folositoare, eram 
aproape sigură că Sam îmi va spune să-mi iau ulti- 
mul salariu și să o șterg. Dar nu era acolo. Mi-am 
dat seama că o clipă m-am simțit chiar dezamăgită. 
Poate speram la o altă ceartă, ceea ce era ciudat. 

Terry Bellefleur îi ţinea din nou locul lui Sam, 
iar Terry avea o zi proastă. Nu era o idee bună să-i 
pun întrebări sau să discut cu el despre trimiterea 
comenzilor, mai mult decât necesară. 

Observasem că Terry detesta în mod special 
vremea ploioasă și nu-l plăcea nici pe șenful Bud 
Dearborn. Nu cunoşteam motivul pentru nici una 
dintre aceste neplăcen. Astăzi, ploaia se scurgea ca 
o perdea cenuşie pe pereți şi acoperiș, iar Bud 
Dearborn ţinea prelegeri în faţa a cinci dintre tova- 
rășii săi, în zona fumătorilor. Arlene îmi prinse pri- 
virea și făcu ochii mari ca să-mi atragă atenția. 

Deşi Terry era palid și transpira, îşi trăsese până 
sus fermoarul jachete: uşoare pe care o purta dese- 
on peste tricoul său cu emblema Merlotte's. Am 
observat când umplea un pahar cu bere că îi tremu- 
rau mâinile. M-am întrebat dacă avea să reziste 
până la lăsarea întunericului. 

Măcar bine că nu erau prea mulți clienți în bar, 
dacă se întâmpla să meargă ceva prost. Arlene se în- 
toarse să vorbească cu un cuplu care tocmai intrase, 
prieteni de-ai ei. Zona mea era aproape goală, cu 
excepția fratelui meu, Jason, şi a prietenului său, 
Hoyt. 

Hoyt era cel mai bun prieten al lui Jason. Dacă 
nu ar fi fost amândoi, fără urmă de îndoială, hete- 
rosexuali, i-aş fi sfătuit să se căsătorească, atât de 
bine se completau. Lui Hoyt îi plăceau glumele, iar 
lui Jason îi plăcea să le spună. Hoyt nu era în stare 
să-și umple timpul liber, iar Jason punea mereu la 
cale câte ceva. Mama lui Hoyt era puţin cam pose- 
sivă, lar Jason nu avea părinți. Hoyt era bine anco- 
rat în realitate şi avea un ascuțit simţ a ceea ce 
comunitatea ar fi tolerat sau nu. Lui Jason îi lipsea 
complet așa ceva. 

M-am gândit la secretul important pe care-l 
ascundea Jason acum și m-am întrebat dacă fusese 
tentat să 1-l împărtășească lui Hoyt. 

— Ce mai faci, surioară? întrebă Jason. 

Ridică paharul, arătându-mi că mai voia un Dr. 
Pepper!. Jason nu bea alcool decât după ce se ter- 
mina ziua de lucru, o bilă albă în favoarea lui. 

— Bine, frățioare. Hoyt, tu mai vrei ceva? am 
întrebat. 

— Mulţumesc, Sookie. Ice tea, răspunse Hoyt. 

Într-o clipă, eram înapoi cu băuturile lor. Terry 
s-a uitat la mine când am intrat în spatele barului, 
dar nu a zis nimic. Puteam ignora o privire. 

— Sook, vrei să mergi cu mine la spitalul din 
Grainger in după-amiaza asta, când termini? între- 
bă Jason. 

— Oh, am făcu eu. Da, sigur. 

Calvin Norris fusese intotdeauna bun cu mine. 

Hoyt interveni. 


! Băutură răcoritoare carbogazoasă. 

— E o adevărată nebunie, Sam și Calvin şi 
Heather, împuşcaţi. Ce crezi despre asta, Sookie? 

Hoyt decisese că eram un ventabil oracol. 

— Hoyt, ştii despre asta la fel de multe ca și 
mine, i-am răspuns. Cred că ar trebui să fim cu toţii 
atenţi. 

Am sperat că mesajul acesta nu-i scăpase fratelui 
meu. Jason se cutremură. 

Când mi-am ridicat privirea, am văzut un străin 
care aștepta să fie condus la o masă şi m-am grăbit 
către el. Părul său inchis la culoare ce părea negru 
din cauza ploii era strâns în coadă. Faţa îi era mar- 
cată de o linie subțire, albă, care-i brăzda un obraz. 
Când își dădu jos jacheta, am putut vedea că avea 
un trup bine lucrat. 

— Fumăton sau nefumători? am intrebat ţinând 
deja in mână un meniu. 

— Nefumători, zise, şi mă urmă spre masă. 

Își aranjă cu grijă jacheta udă pe spătarul scau- 
nului, se aşeză, după care luă meniul. 

— Soţia mea o să vină în câteva minute, zise. 
Ne întâlnim aici. 

Am mai pus un meniu pe locul din față. 

— Vreți să comandați acum sau o așteptați? 

— Aş dori nişte ceai fierbinte, îmi ceru el. O să 
aştept până vine ea, ca să comandăm de mâncare. E 
cam sărac meniul aici, nu-i aşa? 

Se uită la Arlene și apoi din nou la mine. Ştiam 
că nu se află aici pentru că ăsta era un loc convena- 
bil unde puteai să mănânci. 

— Asta-i tot ce putem oferi, am spus, având 
grijă să par relaxată. Tot ce avem e gustos. 

Când am pus apa fierbinte și pliculețul de ceai, 
am aşezat pe tavă și o farfuriuţă cu felii de lămâie. 
Nu erau zâne prin jur care să se simtă ofensate. 

— Dumneavoastră sunteți Sookie Stackhouse? 
mă întrebă când m-am întors cu ceaiul. 

— Da, eu sunt. 

Am pus farfuriuţa incet pe masă, chiar lângă 
cană. 

— De ce întrebaţi? 

Ştiam deja motivul, dar cu oamenii obișnuiți aşa 
trebuie să procedez. 

— Sunt Jack Leeds, detectiv particular, se pre- 
zentă el. 

Puse pe masă o carte de vizită, întoarsă în aşa fel 
incât să o pot citi. Așteptă o clipă, ca și cum de obi- 
cei obținea reacţii dramatice ca urmare a acestei de- 
clarații. 

— Am fost angajat de o familie din Jackson 
Mississippi, familia Pelt, continuă, când îşi dădu 
seama că nu aveam de gând să reacționez. 

Inima îmi sări din piept înainte să înceapă să bată 
intr-un ritm nebun. Acest bărbat credea că Debbie 
e moartă. Și se gândea că existau șanse reale ca eu 
să știu ceva despre asta. 

Avea perfectă dreptate. 

Cu câteva săptămâni în urmă, o îimpuşcasem 
mortal pe Debbie Pelt, în legitimă apărare. Al ei era 
corpul pe care Eric îl ascunsese. De la ea pornise 
glonţul pe care-l primise Eric în locul meu. 

Dispariția lui Debbie după ce „plecase” de la o 
petrecere din Shreveport, Louisiana (de fapt, o 
încăierare pe viață și pe moarte între vrăjitoare, 

vampiri și vârcolaci), fusese o minune care ținuse 
nouă zile. Sperasem să nu mai aud de ea. 

— Aşadar, familia Pelt nu e mulțumită cu in- 
vestigația poliției? am întrebat. 

Era o întrebare prostească, una pe care o arun- 
casem la întâmplare. Trebuia să spun ceva ca să rup 
tăcerea. 

— Nu a existat o investigaţie in adevăratul sens 
al cuvântului, zise Jack Leeds. Poliția din Jackson a 
decis că probabil a dispărut de bunăvoie. 

Cu toate acestea, el nu credea asta. 

Deodată, chipul parcă i se transformă; era ca și 
cum cineva ar fi aprins o lumină în spatele ochilor 
săi. M-am întors să văd la ce se uita, şi am zărit o 
femeie blondă, de înălțime medie, care-şi scutura 
umbrela la uşă. Era tunsă scurt şi avea pielea palidă, 
iar când se întoarse am văzut că era foarte drăguță; 
mă rog, era bine dacă ar fi fost ceva mai plină de 
viață. 

Dar asta nu era important pentru Jack Leeds. El 
se uita la femeia pe care o iubea, și când aceasta Îl 
zări, aceeași lumină se aprinse şi în ochii ei. Ea tra- 
versă încăperea către masa lui atât de lin încât parcă 
plutea, iar când își scoase jacheta, am putut obser- 
va că avea braţe la fel de musculoase ca şi ale lui. 
Nu se sărutară, dar mâna lui alunecă peste a ei și o 
strânse scurt. După ce se așeză și ceru o cola light, 
ochii i se îndreptară spre meniu. Se gândea că toată 
mâncarea pe care Merlotte's o oferea era nesănă- 
toasă. Avea dreptate. 

— Salată? întrebă Jack Leeds. 

— Trebuie să mănânc ceva cald, răspunse ea. 


Chili? 

— Bine. Două porți de chili, îmi spuse el. Lily, 
aceasta este Sookie Stackhouse. Domnișoară Stack- 
house, v-o prezint pe Lily Bard Leeds!. 

— Bună, zise. 

Avea ochii de un albastru-deschis, iar pnvirea 
era un adevărat laser. 

— Ai văzut-o pe Debbie Pelt în seara în care a 
dispărut. 

Mintea ei adăugă: tu ești cea pe care o ura atât de 
mult. 

Nu cunoşteau adevărata natură a lui Debbie 
Pelt și am fost ușurată că familia Pelt nu reușise să 
găsească un detectiv vârcolac. Nu-și vor da de gol 
fata în faţa unor detectivi obişnuiţi. Cu cât cei cu 
dublă-natură reușeau să-și țină mai mult în secret 
existenţa, cu atât mai bine, din punctul lor de 
vedere. 

— Da, am spus. Am văzut-o în noaptea aia. 

— Putem să venim să discutăm cu dumnea- 
voastră despre asta? După ce terminați programul 
de lucru? 

— După serviciu, merg să văd un prieten care 
se află în spital, am zis. 

— Bolnav? întrebă Jack Leeds. 

— Împuşcat, am răspuns cu. 

Interesul lor crescu. 

— De cineva de prin partea locului? întrebă 
femeia blondă. 

Atunci am văzut cum ar putea merge totul. 


! Personaj dintr-o serie de romane polițiste, Lily 
Bard Mysteries, scrisă tot de Charlaine Harris. 

— De o persoană care împușcă oameni la în- 
tâmplare prin zona asta. 

— Au dispărut vreunii dintre ei? întrebă Jack 
Leeds. 

— Nu, am recunoscut. Toţi au fost lăsați acolo 
unde au căzut. Bineînţeles, au existat martori la 
toate împușcăturile. Poate din cauza asta. 

De fapt, nu auzisem să fi fost cineva care chiar 
să-l fi văzut pe Calvin când fusese împuşcat, dar 
imediat după aceea apăruse o persoană și sunase la 
911. 

Lily Leeds mă întrebă dacă puteau sta de vorbă 
cu mine a doua zi inainte să plec la serviciu. Le-am 
explicat cum să ajungă acasă la mine, apoi le-am 
spus să vină la zece. Nu eram convinsă că era o idee 
bună să vorbesc cu ei, dar nici nu credeam că aveam 
de ales. Aș fi devenit subiectul unor suspiciuni și 
mai mari dacă refuzam să vorbesc despre Debbie. 

M-am trezit dorindu-mi să-l pot suna pe Eric în 
seara asta și să-i povestesc despre Jack și Lily Leeds; 
dacă Îți impărtășești problemele, scapi pe jumătate 
de ele. Dar Eric nu-și amintea nimic. Mi-am dont 
ca şi eu să pot uita moartea lui Debbie. Era îngro- 
zitor Să ştii ceva atât de apăsător şi teribil și să nu 
poți vorbi cu nimeni despre asta. 

Cunoşteam foarte multe secrete, dar nici unul 
dintre ele nu era al meu. Secretul meu era întune- 
cat și plin de sânge. 

Charles Twining trebuia să-l înlocuiască pe 
Terry când se lăsa complet intunericul. Arlene 
lucra până târziu, pentru că Danielle se dusese la 
recitalul de dans al fiicei ei, iar eu am reușit să-mi 
mai schimb puțin starea de spint informând-o pe 

Arlene despre noul barman/paznic. Era intrigată. 
Nici un englez nu ne vizitase vreodată barul, cu 
atât mai puțin un englez cu un petic pe ochi. 

— Transmite-i salutări lui Charles, am strigat 
când am început să-mi îmbrac pelerina de ploaie. 

După câteva ore de ploaie mai blândă, aceasta 
deveni din nou torențială. 

M-am repezit afară, spre mașina mea, cu gluga 
trasă bine pe față. Chiar când descuiam portiera din 
partea șoferului și o deschideam, am auzit pe cine- 
va strigându-mă. Sam stătea spnjinit în cârje în ușa 
rulotei sale. [i adăugase o verandă acoperită, cu 
vreo doi ani în urmă, aşa că nu se uda, dar nici nu 
trebuia să fie acolo. Trântind portiera, am evitat 
bălule călcând pe câteva pietre. În două secunde, 
stăteam pe verandă şi lăsam dâre de apă în jurul 
meu. 

— Îmi pare rău, zise. 

M-am uitat fix la el. 

— Aşa şi trebuie, am bombănit morocănoasă. 

— Păi, chiar îmi pare. 

— Bine. Grozav. 

Intenţionat nu l-am întrebat ce făcuse cu vam- 
pirul. 

— Ce s-a întâmplat astăzi la bar? 

Am ezitat. 

— Păi, nu a fost prea multă lume, ca să mă ex- 
prim delicat. Dar... 

Am început să-i povestesc despre detectivii par- 
ticulari, dar apoi mi-am dat seama că ar pune prea 
multe întrebări. Și aş putea sfârși prin a-i dezvălui 
întreaga poveste nefericită, doar pentru ușurarea de 
a o împărtăşi cu cineva. 


MORT DE-A BINELEA 79 


— Sam, trebuie să plec. Jason mă duce să-l vizi- 
tez pe Calvin Norris la spitalul din Grainger. 

Se uită la mine cu ochii mari. Genele îi erau la 
fel de aunu-roșcate ca și părul, așa că erau vizibile 
doar când stăteai aproape de el. Şi nu era treaba 
mea să mă gândesc la genele lui Sam, sau la orica- 
re parte din el, că tot veni vorba. 

— Am fost un nemernic ieri, zise. Nu trebuie 
să-ți spun de ce. 

— Ba cred că trebuie, am replicat, scurt. Pentru 
că eu singură precis nu înţeleg. 

— Ideea e că știi că poți conta pe mine. 

Să se înfurie pe mine fără motiv? Să-şi ceară 
scuze după aia? 

— M-ai băgat destul în ceaţă în ultima vreme, 
am spus. Dar ai fost prietenul meu atâţia ani şi am 
o părere foarte bună despre tine. 

Asta suna cam prea pompos, așa că am incercat 
să zâmbesc. Îmi zâmbi și el, apoi o picătură de ploa- 
ie căzu de pe glugă şi se împrăștie pe vârful nasului 
meu, și momentul se termină. L-am întrebat: 

— Când crezi că te vei întoarce la bar? 

— O să încerc să vin mâine puțin, răspunse. 
Măcar pot sta în birou, ca să umblu prin registre, să 
le mai completez. 

— Pe mâine. 

— Sigur. 

Și m-am grăbit spre mașină, simţindu-mi inima 
mult mai uşoară. Să fiu la cuțite cu Sam era aiurea. 
Nu mi-am dat seama că această greșeală îmi acapa- 
rase gândurile până când nu am pus lucrurile la 
punct cu el. 


Capikolul g 


Pon A ÎNCEPUT DIN NOU când am ajuns în 
parcarea spitalului din Grainger. Era la fel de mic ca 
şi cel din Clarice, cel la care erau duși cei mai mulți 
dintre locuitorii din regiunea Renard. Dar spitalul 
din Grainger era mai nou și era dotat cu mai multă 
aparatură modernă de diagnosticare, absolut nece- 
sară într-un spital în ziua de azi. 

Mă schimbasem în blugi și în pulover, dar am 
continuat să port pelerina de ploaie. În timp ce mă 
grăbeam împreună cu Jason spre uşile automate din 
sticlă, m-am felicitat că mă încălțasem cu ghetele. 
Din punct de vedere al vremii, seara se arăta la fel 
de urâtă pe cât fusese și dimineaţă. 

Spitalul roia de tenantropi. Am putut să le simt 
furia imediat ce am intrat. Doi dintre vârcolacu-pan- 
teră din Hotshot, un bărbat și o femeie, stăteau în 
hol; mi-am imaginat că erau pe post de paznici. 

Jason se duse la ei şi le strânse hotărât mâna. Poate 
schimbaseră o strângere de mână secretă sau ceva de 
genul ăsta; nu știu. Măcar nu se frecaseră unu de picioa- 
rele celorlalți. Ei nu păreau a fi la fel de fericiți să-l 
vadă pe Jason pe cât părea el că se întâlnise cu ei, și am 
observat că Jason s-a îndepărtat de ei ușor încruntat. 
Cei doi se uitau foarte atent la mine. Bărbatul era de 
inălțime medie şi îndesat, și avea părul des, șaten spre 
blond. Privirea sa era plină de cunozitate. 

— Sook, acesta este Dixon Mayhew, zise Jason. 
Şi aceasta este Dixie Mayhew, sora lui geamănă. 

Dixie avea părul de aceeași culoare și aproape la 
fel de lung ca al fratelui ei, dar avea ochi închiși la 
culoare, aproape negri. Cu siguranță, gemenii nu 
erau identici. 

— A fost linişte pe-aici? am întrebat cu precauție. 

— Până acum nu au fost probleme, răspunse 
Dixie, aproape șoptit. 

Privirea lui Dixon era fixată asupra lui Jason. 

— Ce face şeful tău? 

— E în ghips, dar se va vindeca. 

— Calvin a fost rănit grav. 

Dixie mă studie atent câteva clipe. 

— E sus, la 214. 

Obţinând aprobarea să trecem, Jason și cu mine 
ne-am îndreptat către scări. Gemenii ne-au urmărit 
cu privirea tot timpul. Am trecut de „doamna în 
roz”! care era de gardă la ghişeul de informaţii pen- 
tru vizitatori. M-am simţit cam îngrijorată pentru 


! În engleză, pink lady — așa este numit prin tradiţie 
personalul auxiliar fără pregătire medicală de la recepţia 
unui spital. 

ea: avea părul alb, o față drăguță, cu multe riduri. 
Speram că în timpul schimbului ei nu se va întâm- 
pla nimic care să-i schimbe ideile despre lume. 

Era ușor să-ţi dai seama care era camera lui Cal- 
vin. O grămadă de mușchi se sprijinea de peretele 
holului, un bărbat cât un dulap, pe care nu-l mai 
văzusem niciodată. Era un vârcolac. Vârcolacii sunt 
gărzi de corp foarte bune, conform păreni tenan- 
tropilor, pentru că sunt tenaci și fără milă. Din ceea 
ce văzusem, vârcolacii erau asociați cu ideea de bă- 
ieți răi. Dar e adevărat că, în general, reprezintă cel 
mai dur element al comunității celor cu dublă-na- 
tură. Nu vei găsi prea mulți vârcolaci doctori, de 
exemplu, dar vei găsi o groază lucrând în construc- 
ţii. Şi slujbele legate de motociclete sunt dominate 
de vârcolaci. Unele dintre găştile de motociclişti 
fac ceva mai mult decât să bea bere în nopțile cu 
lună plină. 

Nu mi-a plăcut să văd un vârcolac. Eram sur- 
prinsă că panterele din Hotshot aduseseră pe cine- 
va din afară. Jason murmură: 

— Ăsta e Dawson. Are un mic atelier de repa- 
rat motoare între Hotshot și Grainger. 

Dawson era în alertă când am apărut pe culoar. 

— Jason Stackhouse zise, după un minut, când 
il identifică pe fratele meu. 

Dawson purta blugi şi o cămaşă din acelaşi ma- 
terial, dar bicepşii aproape că ieșeau prin el. Ciz- 
mele lui de piele văzuseră multe la viaţa lor. 

— Am venit să vedem cum se simte Calvin, zise 
Jason. Aceasta e sora mea, Sookie. 

— Don'şoară, mârâi Dawson. 

Mă măsură încet cu privirea şi nu era nimic las- 
civ în ceea ce făcea. Eram bucuroasă că-mi lăsasem 
geanta încuiată în mașină. Ar fi controlat-o, eram 
sigură. 

— Vreț să vă daţi jos haina și să vă întoarceţi? 

Nu m-am supărat; Dawson își făcea doar trea- 
ba. Nici eu nu voiam să-l văd pe Calvin atacat din 
nou. Mi-am dat jos pelerina, i-am dat-o lui Jason și 
m-am întors cu spatele. O soră care completa ceva 
într-o fişă urmărea procedura cu o curiozitate ne- 
disimulată. I-am ţinut haina lui Jason și a fost și el 
controlat. Mulţumit, Dawson a bătut la ușă. Deşi 
nu am auzit nici un răspuns, el trebuie să fi auzit, 
pentru că deschise ușa și zise: 

— Familia Stackhouse. 

Din cameră se auzi doar o şoaptă. Dawson în- 
cuviinţă. 

— Domnișoară Stackhouse, puteţi intra, zise. 

Jason încercă să mă urmeze, dar Dawson puse o 
mână uriașă în faţa lui. 

— Doar sora ta, lămuri el. 

Jason şi cu mine am început să protestăm în 
același timp, dar Jason ridică din umeri: 

— Du-te tu, Sook, acceptă el. 

Era evident că nu-l puteai clinti pe Dawson și 
nu avea nici un rost să superi un bărbat rănit, dacă 
tot era pe aşa. Am deschis uşa grea. 

Calvin era singur, deşi mai exista un pat în ca- 
meră. Liderul panterelor arăta îngrozitor. Era palid 
și tras la față. Părul îi era murdar, deși obrajii, dea- 
supra bărbii tunse, erau proaspăt rași. Purta o căma- 
șă de spital și era conectat la o mulțime de aparate. 

— Îmi pare rău, am exclamat. 

Eram îngrozită. Deşi multe creiere îmi transmi- 
seseră asta, am putut vedea că, în cazul în care Calvin 
nu ar fi avut dublă-natură,-rana ar fi fost mortală. 
Oricine l-a împuşcat îl voia mort. 

Calvin işi întoarse capul către mine, încet, cu 
greutate. 

— Nu-i așa de rău pe cât pare, zise reținut, cu 
voce abia auzită. Mâine o să-mi scoată câteva dintre 
chestiile astea. 

— Unde ai fost lovit? l-am întrebat. 

Calvin își mișcă o mână, atingându-și partea 
stângă a pieptului. M-am apropiat mai mult de el şi 
mi-am pus mâna peste a lui. 

— Îmi pare așa de rău, am spus din nou. 

Degetele sale se strânseră în jurul degetelor mele. 

— Au mat fost şi alții, imi spuse în șoaptă. 

— Da. 

— Şeful tău. 

Am încuviințat cu o mişcare a capului. 

— Fata aceea. 

Am dat din nou din cap. 

— Oricine ar face asta trebuie oprit. 

— Da. 

— Trebuie să fie cineva care urăște tenantropil. 
Poliţia nu va afla niciodată cine face asta. Nu pu- 
tem să le spunem ce să caute. 

Ei, asta era o parte a problemei dacă îți țineai 
adevărata natură secretă. 

— Va fi mai greu pentru ei să dea de persoana 
care face asta, am fost de acord. Dar, poate vor 
reuşi. 

— Unii dintre oamenii mei se Întreabă dacă 
trăgătorul nu este cumva chiar un teriantrop, zise 

Calvin.. Degetele sale le strânseră mai tare pe ale 
mele. Cineva care n-a vrut să devină teriantrop. 
Cineva care a fost mușcat. 

A durat o secundă până să-mi cadă fisa. Sunt așa 
de proastă câteodată! 

— Oh, nu, Calvin, nu, nu, am zis, cuvintele 
poticnindu-se unele de altele din grabă. 

Lacrimile începură să-mi curgă pe obraji, ca și 
cum cineva ar fi deschis un robinet în ochii mel. 

— Îmi spunea cât de mult îi place să fie unul 
dintre voi, chiar dacă nu poate fi ca o panteră care 
s-a născut aşa. Este atât de nou, nu a avut timp să-și 
dea seama cine mai are dublă-natură. Nu cred că 
și-a dat seama că Sam și Heather erau... 

— Nimeni n-o să-l elimine până nu aflăm ade- 
vărul, zise Calvin. Poate că mă aflu în acest pat, însă 
am rămas liderul haitei. 

Dar îmi puteam da seama că a trebuit să se certe 
cu ei pentru asta, și mal știam și că (am auzit-o 
direct din mintea lui Calvin) unele dintre pantere 
erau încă de părere că Jason trebuia executat. Cal- 
vin nu putea să prevină asta. Poate că ar fi fost fu- 
rios după, dar dacă Jason ar fi murit, nu ar mai fi 
avut nici o importanţă. Degetele lui Calvin le eli- 
berară pe ale mele și, ridicând mâna, făcu un efort 
ca să-mi șteargă lacrimile de pe obraz. 

— Eşti o femeie bună la suflet, zise. Aș vrea să 
mă poți iubi. 

— Şi eu aş vrea, am spus. 

Atât de multe dintre problemele mele și-ar fi 
găsit rezolvarea dacă l-aș fi iubit pe Calvin Norris! 
M-aş fi mutat în Hotshot, aș fi devenit unul dintre 
membrii micii comunități misterioase. Două sau 

trei nopți pe lună, ar fi trebuit să mă asigur că stă- 
team în casă, dar în afară de asta aș fi fost în deplină 
siguranță. Nu numai că acest Calvin m-ar fi apărat 
cu preţul vieţii, dar la fel ar fi făcut și ceilalți membri 
ai clanului din Hotshot. 

Dar numai gândul la toate astea mă făcu să mă 
cutremur. Câmpurile deschise bătute de vânt, ve- 
chea și puternica răscruce în jurul căreia se înghe- 
suiau căsuțele... Nu cred că aș fi putut suporta 
izolarea continuă de restul lumii. Dacă ar fi trăit, 
bunica m-ar fi zorit să accept oferta lui Calvin. Era 
un bărbat așezat, era șef de tură la Norcross — o 
slujbă care aducea beneficii serioase. Ați putea 
crede că așa ceva e de neglijat, dar staţi să ajungeţi 
să vă plătiţi asigurarea singuri, și după aceea să 
râdeți. 

Mi-a trecut prin minte (așa cum ar fi trebuit de 
la bun început) că, acum, Calvin era în poziţia în 
care-mi putea forța mâna — viaţa lui Jason în 
schimbul consimţământulu:i meu de a trăi alături de 
el — dar nu profitase de asta. 

M-am aplecat și l-am sărutat pe obraz. 

— O să mă rog să te faci bine, am spus. Îți mulțu- 
mesc că-i oferi lui Jason o şansă. 

Poate că noblețea lui Calvin se datora faptului 
că acesta nu era într-o formă care să-i permită să 
profite de mine, dar era nobleţe, iar eu am remar- 
cat-o şi am apreciat-o. 

— Eşti un bărbat bun, am spus și l-am mângâ- 
iat pe faţă. 

Părul din barba sa tunsă era moale. 

Privirea îi era liniștită când îmi spuse la revedere. 

— Ai grijă de fratele ăla al tău, Sookie, îmi zise. 
Oh, şi spune-i lui Dawson că nu mai vreau vizite 
in seara asta. 

— N-o să mă creadă pe cuvânt, i-am atras 
atenția. 

Calvin reuși să zâmbească: 

— Cred că nu ar fi un paznic bun dacă ar face-o. 

l-am transmis mesajul vârcolacului. Dar, bine- 
înțeles, când Jason și cu mine ne îndreptam spre 
scări, Dawson intra în camera lui Calvin ca să veri- 
fice cele spuse de mine. 

M-am gândit câteva minute înainte să mă hotă- 
răsc că era mai bine ca Jason să ştie ce se punea la 
cale împotriva lui. În camion, în timp ce conducea 
spre casă, i-am povestit fratelui meu discuţia pe 
care o avusesem cu Calvin. 

Era îngrozit de faptul că noii săi amici din 
lumea vârcolacilor-panteră puteau crede aşa ceva 
despre el. 

— Nu spun că nu mi se părea tentant aşa ceva 
înainte să mă transform prima oară, mărturisi Jason 
în timp ce ne îndreptam spre Bon Temps prin ploa- 
ie. Eram supărat. Nu doar supărat, furios. Dar acum, 
că m-am transformat, văd lucrurile altfel. 

Şi continuă tot așa, în timp ce gândurile mi se 
învârteau năvalnic în cap și încercam să găsesc o 
cale de ieşire din dezastrul ăsta. 

Cazul atacatorului trebuia rezolvat până la urmă- 
toarea lună plină. Dacă nu se întâmpla asta, ceilalți 
l-ar fi putut face bucăţi pe Jason la următoarea trans- 
formare. Poate că ar trebui să se învârtă doar prin 
pădurile din jurul casei sale când ajungea în forma 
de om-panteră, sau poate că trebuia să vâneze în 

cele de pe lângă casa mea, fundcă la Hotshot nu era 
în siguranță. Dar tot ar fi putut veni după el. Nu 
l-aş fi putut apăra împotriva tuturor. 

Până la următoarea lună plină, ucigașul cu arma 
trebuia să fie arestat. 


Până când am spălat vasele, în seara aceea, nu mi 
s-a părut ciudat faptul că, deși Jason era acuzat de 
comunitatea de vârcolaci-panteră că este un asasin, 
eu eram de fapt cea care împușcase un tenantrop. 
Mă gândisem la întâlnirea pe care o stabilisem cu 
detectivii, la mine, pentru dimineața următoare. Şi, 
aşa cum mă trezeam făcând din obișnuinţă, m-am 
pomenit căutând în bucătărie urme ale morţii lui 
Debbie Pelt. Aflasem de pe Discovery Channel și 
de pe Learning Channel, că nu puteam face să dis- 
pară complet petele de sânge și țesut care-mi împroș- 
caseră bucătăria, dar frecasem şi curăţasem întruna. 
Eram sigură că la o privire întâmplătoare — și chiar 
la o inspecţie amănunţită, făcută cu ochiul hber — 
nu s-ar fi putut vedea ceva în neregulă în această 
cameră. 

Am făcut singurul lucru posibil, dacă nu voiam 
să stau acolo şi să mă las măcelărită. La asta se refe- 
rise lisus când spusese să întoarcem și celălalt obraz? 
Speram că nu, pentru că instinctul meu mă îndem- 
nase să mă apăr, iar cel mai la îndemână mijloc 
fusese o pușcă. 

Bineînţeles ar fi trebuit să anunţ imediat, dar 
până atunci rana lui Eric se vindecase, cea pe care 
1-0 făcuse Debbie atunci când încercase să mă îm- 
puşte. În afară de mărturia vampirului și de a mea, 
nu exista nici O dovadă că ea trăsese prima, iar 

cadavrul lui Debbie ar fi fost dovada incontestabilă 
a vinovăției noastre. Primul meu impuls a fost să 
şterg urmele vizitei ei la mine acasă. Nici Eric nu 
mi-a dat vreun alt sfat, ceea ce de asemenea ar fi 
putut schimba lucrunle. 

Nu, nu intenționam să pun vina mea în spina- 
rea lui Eric. El nici măcar nu era în toate minţile în 
acel moment. Era doar vina mea că nu mă aşeza- 
sem să cuget mai bine. Ar fi existat urme de praf de 
pușcă pe mâinile lui Debbie. Se trăsese cu arma ei. 
Pe podea ar fi fost sânge uscat de-al lui Eric. Intrase 
prin efracție pe ușa din față, iar ușa purta semnele 
evidente ale forțării. Maşina îi era ascunsă peste drum, 
şi doar amprentele ei ar fi fost găsite în interior. 

Intrasem în panică; o zbârcisem. 

Trebuia să mă obișnuiesc cu ideea. 

Dar îmi părea rău pentru nesiguranța în care trăia 
familia ei. Îi datoram o explicație — pe care însă 
nu i-o puteam oferi. 

Am stors cârpa de vase și am agăţat-o deasupra 
chiuvetei. Mi-am şters mâinile și am împăturit şer- 
vetul de bucătărie. Bine, acum mi-am liniştit con- 
știința. Era mult mai bine! Ba nu. Furioasă pe mine 
însămi, am năvălit în sufragerie și am dat drumul la 
televizor: altă greșeală. Se transmitea o ştire despre 
funeraliile lui Heather; o echipă de știri din Shre- 
veport venise ca să fie de față la modesta înmor- 
mântare din această după-amiază. Gândiţi-vă ce știre 
de senzaţie ar fi fost dacă presa și-ar fi dat seama cum 
își alegea ucigașul victimele. Prezentatorul de ştiri, 
un bărbat afro-american cu un aer solemn, spunea 
că poliția din Districtul Renard descoperise alte 
indicii ale unor cazuri de oameni împuşcaţi la 

nimereală prin oraşe mici din Tennessee şi Missis- 
sippi. Eram uimită. Un criminal în serie, aici? 

A sunat telefonul. 

— Alo, am răspuns, fără să mă aştept la ceva bun. 

— Sookie, bună, sunt Alcide. 

Mi-am dat seama că zâmbeam. Alcide Her- 
veaux, care lucra la firma de supraveghere a tatălui 
său, în Shreveport, era una dintre persoanele 
care-mi plăceau cel mai mult. Fusese şi iubitul lui 
Debbie Pelt. Dar Alcide o părăsise înainte ca ea să 
dispară, printr-un ritual care o făcea invizibilă și de 
neauzit pentru el — nu la modul propriu, ci doar 
la figurat. 

— Sookie, sunt la Merlotte's. Am crezut că poate 
lucrezi în seara asta, aşa că am venit aici. Pot veni 
la tine acasă? Trebuie să vorbesc cu tine. 

— Ştii că ești în pericol venind în Bon Temps. 

— Nu, de ce? 

— Din cauza atacatorului. 

Auzeam în fundal zgomotul din bar. Se distin- 
gea fără îndoială râsul lui Arlene. Puteam pune pariu 
că noul barman îi fermecase pe toți. 

— De ce mi-aş face griji pentru asta? 

Am tras concluzia că Alcide nu-și prea bătuse 
capul să afle ştirile. 

— Toți oamenii care au fost împușcați aveau 
dublă-natură, i-am explicat. Acum au anunţat la 
ştiri că sunt mai multe cazuri, spre sud. Oameni 
împușcați la întâmplare în orășele mici. Gloanţe 
care se potrivesc cu cel recuperat aici, din Heather 
Kinman. Şi pun panu că și celelalte victime erau 
tot teniantropl. 

La capătul liniei urmă o tăcere gânditoare, dacă 
poți caracteriza astfel tăcerea. 

— Nu mi-am dat seama, zise Alcide. 

Vocea lui adâncă, răgușită, parcă era și mai 
fermă decât de obicei. 

— Oh, şi ai vorbit cu detectivii particulari? 

— Ce? Despre ce vorbeşti? 

— Dacă ne vor vedea stând de vorbă, familiei 
lui Debbie o să i se pară foarte suspect. 

— Familia lui Debbie a angajat detectivi parti- 
culari care să o caute? 

— Exact asta-ți spuneam. 

— Ştii ce, vin acum la tine acasă. 

Închise telefonul. 

Nu găseam nici un motiv valabil pentru care 
detectivii să-mi supravegheze casa, și nici nu știam 
de unde o supravegheaseră până atunci, dar dacă-l 
vedeau pe fostul logodnic al lui Debbie apărând pe 
aleea mea, avea să le fie foarte ușor să facă o legătură 
și să-și creeze o imagine complet greșită. Se vor gândi 
că Alcide o omorâse pe Debbie ca să-mi lase mie 
drumul liber, și nimic nu era mai neadevărat. Spe- 
ram din tot sufletul că Jack Leeds și Lily Bard Leeds 
dormeau adânc în loc să stea la pândă pe undeva prin 
pădure, cu un binoclu. 

Alcide mă imbrățişă. O făcea intotdeauna. Şi 
din nou am fost copleșită de dimensiunile sale, de 
masculinitatea sa, de mirosul familiar. În ciuda alar- 
mei care-mi suna în minte, l-am îmbrățișat și eu. 

Ne-am așezat pe canapea și ne-am întors unul 
spre altul, astfel încât să ne privim față-n față. Alcide 
purta haine de lucru, care la vremea asta însemnau 
o cămașă groasă purtată descheiată peste un tricou, 

jeanşi şi șosete groase în bocancii săi de lucru. Claia 
de păr negru avea o urmă de la casca de protecție, 
și începea să-i crească barba. 

— Povesteşte-mi despre detectivi, zise, iar eu 
i-am descris cuplul și tot ceea ce spuseseră cei doi. 

— Familia lui Debbie nu mi-a povestit nimic 
despre asta, zise Alcide. 

Răsuci această idee pe toate părțile în minte. Îi 
puteam urmări firul gândurilor. 

— Cred că asta înseamnă că sunt siguri că eu am 
făcut-o să dispară. 

— Poate că nu. Poate că se gândesc că ești atât 
de afectat, încă nu vor să deschidă acest subiect. 

— Afectat. 

Alcide rumegă şi asta cam un minut. 

— Nu. Am cheltuit toată... 

Făcu o pauză, căutându-și cuvintele. 

— Am folosit toată energia pe care trebuia să o 
economisesc pentru ea, zise în cele din urmă. Am fost 
atât de orb, aproape cred că a făcut niște vrăji asupra 
mea. Mama ei se pricepe la vrăji și e pe jumătate 
teriantrop. Tatăl ei este un teriantrop pursânge. 

— Crezi că e posibil? Magie? 

Nu mă intrebam dacă magia există, ci dacă 
Debbie o folosise. 

— Altfel de ce aş fi rămas cu ea atâta vreme? De 
când lipseşte, mă simt de parcă cineva mi-ar fi dat 
jos de la ochi o pereche de ochelari negri. Îmi do- 
ream atât de mult să o iert, ca atunci când te-a împins 
in portbagaj. 

Debbie profitase de o ocazie ca să mă impingă 
in portbagajul unei mașini, unde era sechestrat 
iubitul meu, vampirul Bill, care răbdase de foame 

câteva zile. lar ea plecase și mă lăsase în portbagaj 
cu Bill, care era pe cale să se trezească. 

— Te-a lăsat să fu violată, zise aspru Alcide. 

Am fost șocată că el spusese aşa ceva. 

— Atenţie, la început Bill nu ştia că sunt eu, i-am 
explicat. Nu mâncase de zile întregi, iar impulsurile 
sunt atât de înrudite! Vreau să zic că s-a oprit, știi? 
S-a oprit când şi-a dat seama că sunt eu. 

Nu putusem să formulez ideea astfel şi pentru 
mine; nu reuşisem să rostesc cuvântul. Ştiam fără 
urmă de îndoială că dacă Bill ar fi fost el însuşi, mai 
degrabă și-ar fi dat o mână decât să-mi facă așa ceva. 
La momentul acela era singurul partener sexual pe 
care-l avusesem vreodată. Sentimentele mele în le- 
gătură cu incidentul erau atât de confuze, încât nici 
măcar nu îndrăznisem să le mai răscolesc. Înainte, 
când mă gândeam la viol, când alte fete îmi spuse- 
seră ce pățiseră sau o citisem în mintea lor, nu sim- 
team ambiguitatea pe care o percepeam în legătură 
cu timpul scurt și îngrozitor pe care-l petrecusem 
in portbagaj. 

— Ţi-a făcut ceva ce tu nu voial, spuse simplu 
Alcide. 

— Nu era el însuși, am replicat. 

— Dar a făcut-o. 

— Da, a făcut-o şi am fost ingrozitor de spe- 
nată. 

Vocea începu să-mi tremure. 

— Dar când şi-a venit în fire și s-a oprit, iar eu 
eram bine, i-a părut foarte, foarte rău. De atunci nu 
m-a mai atins nici cu un deget, nu m-a mai între- 
bat dacă putem face sex, niciodată... 

Vocea mi se stinse. Mi-am privit mâinile. 

— Da, Debbie a fost răspunzătoare pentru asta. 

Cumva, faptul că o spusesem cu voce tare m-a 
făcut să mă simt mai bine. 

— Ştia că se va Întâmpla asta, sau În orice caz nu 
i-a păsat de ce se va întâmpla. 

— Şi chiar şi atunci, spuse Alcide, întorcân- 
du-se la ceea ce voia să spună, ea tot revenea la 
mine, iar eu tot încercam să găsesc o justificare 
pentru comportamentul ei. Nu pot să cred că aș fi 
făcut asta dacă nu eram sub vreo influență magică. 

Nu intenționam să-l fac pe Alcide să se simtă 
mai vinovat. Aveam propria mea vinovăție de dus. 

— Gata, s-a terminat. 

— Pan sigură de asta. 

L-am privit pe Alcide în ochi. Ai lui erau apro- 
piați şi verzi. 

— Crezi că există cea mai mică şansă ca Debbie 
să fie în viaţă? l-am întrebat. 

— Familia ei... Alcide se opri. Nu, nu cred. 

Nu puteam scăpa de Debbie Pelt, nici moartă. 

— De fapt, de ce voiai să vorbeşti cu mine? 
l-am întrebat. Mi-ai spus la telefon că trebuie să-mi 
spui ceva. 

— Colonelul Flood a murit ieri. 

— Oh, îmi pare rău! Ce s-a întâmplat? 

— Mergea cu maşina spre magazin, când un șofer 
l-a lovit din lateral. 

— E îngrozitor. Mai era cu cineva în mașină? 

— Nu, era singur. Copiii lui se întorc la Shreve- 
port pentru înmormântare, bineînţeles. Mă întrebam 
dacă nu vii şi tu la înmormântare cu mine. 

— Sigur că vin. Dar nu e în cadru restrâns? 

— Nu, cunoștea atât de mulţi oameni care încă 
se mai află la Baza Air Force; era şi şeful grupului 
său de Pază Civilă, trezorierul bisericii sale şi, bi- 
neînțeles, era liderul haitei. 

— A avut o viață plină, am spus. Cu multe res- 
ponsabilități. 

— Mâine la ora unu. Care e programul tău de 
lucru? 

— Dacă pot face schimb de ture cu cineva, va 
trebui să fiu înapoi la patru și jumătate ca să mă 
schimb și să plec la muncă. 

— Asta nu ar trebui să fie o problemă. 

— Cine va fi acum liderul haitei? 

— Nu știu, răspunse Alcide, dar vocea sa nu era 
atât de neutră pe cât mă așteptasem. 

— Vrei să fu tu? 

— Nu. 

Am observat că părea să ezite puțin și am simţit 
conflictul din mintea sa. 

— Dar tatăl meu vrea. 

Nu terminase ce avea de spus. Am aşteptat. 

— Funeraliile vârcolacilor sunt destul de cere- 
monioase, continuă el, şi mi-am dat seama că in- 
cerca să-mi comunice ceva. 

Nu știam sigur despre ce e vorba. 

— Hai, spune tot. 

Sinceritatea e întotdeauna cea mai bună variantă, 
cel puţin în ceea ce mă priveşte. 

— Să ştii că oncum te-ai îmbrăca, nu o să fii 
niciodată suficient de elegantă pentru un asemenea 
eveniment. Ştiu că restul teriantropilor cred că vâr- 
colacii poartă doar piele și lanţuri, dar nu e adevă- 
rat. La înmormântări, purtăm haine de gală. 

Voia să-mi dea mai multe sfaturi legate de mo- 
dă, dar se mulțumi doar cu atât. Puteam să văd cum 
gândurile i se adună, vrând să fie exprimate. 

— Fiecare femeie își dorește să ştie ce trebuie să 
poarte, am spus. Mulţumesc. Nu voi purta panta- 
loni. 

Clătină din cap. 

— Ştiu că poți face asta, dar întotdeauna sunt 
luat prin surprindere. 

Îmi dădeam seama că era teribil de tulburat. 

— Vin să te iau la unsprezece și jumătate, zise. 

— Lasă-mă să văd dacă pot face schimb de 
ture. 

Am sunat-o pe Holly și am descoperit că îi con- 
venea să schimbe tura cu a mea. 

— Pot să vin cu mașina și să ne întâlnim acolo, 
m-am oferit. 

— Nu, hotări el. Vin să te iau și te aduc înapoi. 

Bine, dacă voia să se deranjeze să mă ducă și să 
mă aducă, eu eram de acord. Mi-am imaginat că 
făceam economie la kilometrajul mașinii mele. Nu 
prea te puteai baza pe bătrâna mea Nova. 

— În regulă, voi fi gata. 

— Mai bine plec, spuse. 

Se lăsă tăcerea. Ştiam că Alcide se gândea să mă 
sărute. Se aplecă spre mine și mă sărută uşor pe 
buze. Ne-am privit de la o distanță de câțiva cen- 
timetri. 

— Păi, am nişte lucruri pe care trebuie să le fac, 
iar tu ar trebui să te întorci la Shreveport. O să fiu 
gata la unsprezece şi jumătate, mâine. 

După ce Alcide a plecat, mi-am luat cartea îm- 
prumutată de la bibliotecă — ultimul roman al lui 

Caroline Haines’ — şi am încercat să uit de griji. Dar 
de această dată, cartea nu m-a ajutat. Am încercat 
cu o baie fierbinte în cadă și mi-am epilat picioa- 
rele până au rămas perfect netede. Mi-am lăcuit un- 
ghiile de la mâini și de la picioare cu un roz-inchis 
şi apoi mi-am pensat sprâncenele. În cele din urmă, 
m-am simţit relaxată, și când m-am urcat în pat ajun- 
sesem la o stare de linişte interioară. M-a cuprins 
somnul atât de repede, încât nici măcar nu mi-am 
terminat rugăciunile. 


! Autoare (n. 1953) de romane polițiste. 


Cavikolul Ș 


Treve SĂ ŞTII ce să porți la o înmormântare, 
ca la orice alt eveniment social, chiar dacă pare că 
hainele ar trebui să fie ultima ta grijă. Îmi plăcuse 
şI-] admirasem pe colonelul Flood în scurta perioadă 
cât ne cunoscuserăm, așa că îmi doream să arăt cum 
trebuie la înmormântarea sa, mai ales după comen- 
tanile lui Alcide. 

În dulapul meu, nu am găsit nimic care să mi se 
pară potrivit. A doua zi dimineață pe la opt, am su- 
nat-o pe Tara, care mi-a spus unde era cheia pen- 
tru urgenţe. 

— la ce-ţi trebuie din dulapul meu, zise Tara. 
Dar ai gnijă să nu intri în nici o altă cameră, bine? 
Intră pe ușa din spate a casei și du-te direct în came- 
ra mea, apoi pleacă tot pe-acolo. 

— Oricum, asta aș fi făcut, am răspuns, încercând 
să nu am un ton jignit. 

Tara chiar credea că scotocesc prin casa e1? 

— Bineînțeles că asta ai fi făcut, doar că mă simt 
responsabilă pentru tine. 

Brusc, am înţeles că Tara-mi spunea că în casa 
ei dormea un vampir. Poate era Mickey, body- 
guardul, poate Franklin Mott. După avertismentul 
lui Eric, voiam să stau departe de Mickey. Doar 
vampirii foarte bătrâni puteau să se trezească inain- 
te de apus, dar să dau peste un vampir adormit ar fi 
fost un început cam neplăcut. 

— Bine, am priceput, m-am repezit să-l spun. 

Ideea de a fi singură cu Mickey m-a făcut să mă 
cutremur, şi nu de nerăbdare sau plăcere. Înăuntru și 
afară. Pentru că nu aveam vreme de pierdut, am sărit 
în mașină și am mers în oraș, acasă la Tara. O locuinţă 
modestă, intr-o zonă modestă a orașului, dar faptul 
că Tara avea propria ei casă mi se părea un miracol 
când îmi aduceam aminte unde crescuse. 

Unii oameni nu ar trebui să aibă copii; dacă 
totuși copiii lor au ghinionul să se nască, aceştia ar 
trebui să le fie luaţi imediat. Așa ceva nu este per- 
mis în țara noastră și în nici o altă ţară pe care o știu 
eu. Cei doi Thornton, amândoi alcoolici, erau niște 
oameni răi, care ar fi trebuit să moară mult mai 
devreme decât o făcuseră (uit de religie și credință 
când mă gândesc la ei). Îmi amintesc de Myrna 
Thornton întorcându-i bunicii mele casa cu susu-n 
jos, căutând-o pe Tara, ignorând protestele bunicii 
mele, până când aceasta fusese nevoită să-l cheme 
pe șerif să o gonească pe Myrna de-acolo. Slavă 
Domnului că Tara fugise pe ușa din spate ca să se 
ascundă în pădurea din spatele casei când văzuse 
silueta mamei sale, în momentul în care doamna 

Thornton se clătina la ușa noastră. La vremea aceea, 
aveam amândouă treisprezece ani. 

Încă mai pot vedea expresia de pe chipul bunicii 
mele în timp ce vorbea cu ajutorul de șerif care o 
impingea pe Myrna Thornton — încătușată şi ți- 
pând — pe bancheta din spate a maşinii de patrulare. 

— Păcat că nu o pot arunca în mlaștină pe dru- 
mul de întoarcere spre oraș, zisese adjunctul. 

Nu-mi pot aminti numele lui, dar cuvintele sale 
m-au impresionat. Mi-a trebuit un minut ca să fiu 
sigură că înțelesesem ce voia să spună, dar odată ce 
am înţeles, am realizat că mai existau și alți oameni 
care știau prin ce treceau Tara şi frații ei. Aceşti 
oameni erau adulți puternici. Dacă ştiau situația, de 
ce nu rezolvau problema? 

De-abia acum înţelegeam într-o oarecare măsură 
că nu era atât de simplu; dar tot cred că micii Thornton 
ar fi putut fi scutiţi de câțiva ani îngrozitori. 

Cel puțin Tara avea această căsuță drăguță cu 
dotări noi, și un dulap plin de haine, și un prieten 
bogat. Aveam însă sentimentul neplăcut că nu ști- 
am tot ceea ce se întâmpla în viața Tarei, dar, la 
suprafață, totul era dincolo de așteptări. 

Așa cum îmi ceruse, am traversat bucătăria curată 
lună, am luat-o la dreapta şi am trecut de sufragerie, 
ca să ajung în dormitorul Tarei. Tara nu avusese 
timp să-și facă patul de dimineaţă. Într-o clipă, am 
tras cearșafurile și l-am făcut să arate bine. (Nu m-am 
putut abține.) Nu mă puteam hotărî dacă îi făcu- 
sem o favoare sau nu, din moment ce acum avea să 
știe că băgasem de seamă că nu fusese făcut, dar nu-l 
puteam strica la loc nici dacă viaţa mea depindea 
de asta. 

Am deschis dressingul ei. Am zărit imediat ceea 
ce-mi trebuia. Agăţat în mijlocul barei din spate era 
un costum. Jacheta neagră cu paspoal roz la cusă- 
turi era făcută să fie purtată cu un top roz asortat 
care se afla pe umerașul de alături. Fusta neagră era 
creață. Tara o scurtase, iar eticheta cu modificarea 
incă mai atârna pe sacul de plastic în care era 
băgată. Am pus fusta pe lângă mine și m-am privit 
in oglinda mare a Tarei. Tara era cu 10-15 centi- 
metri mai înaltă decât mine, așa că fusta îmi trecea 
cu vreo cinci centimetri de genunchi, lungimea 
potrivită pentru o înmormântare. Mânecile jache- 
tei păreau puțin cam lungi, dar nu era o tragedie. 
Aveam pantofi negri cu toc și o geantă şi chiar o 
pereche de mănuși negre pe care încercasem să le 
păstrez pentru ocazii. 

Misiune îndeplinită în timp record. 

Am strecurat jacheta și topul în sacul de plastic 
cu fusta şi am ieşit imediat din casă. Stătusem în 
locuinţa Tarei mai puţin de zece minute. Am înce- 
put să mă pregătesc în grabă, din cauza întâlnirii mele 
de la ora zece. Mi-am strâns părul și l-am prins cu 
niște agrafe vechi pe care bunica mea le păstrase; 
fuseseră ale bunicii ei. Aveam un dres negru, din 
fericire, şi o pereche de chiloți negri, iar rozul de 
pe unghii se asorta cu cel de pe jachetă şi top. Când 
la ora zece am auzit o bătaie în ușa din faţă, eram 
gata, doar că nu-mi pusesem pantofii. M-am încălțat 
cu ei în drum spre ușă. 

Jack Leeds era vizibil uimit de transformarea mea, 
în timp ce Lily își încruntă sprâncenele. 

— Vă rog, intraţi, am spus. M-am îmbrăcat pen- 
tru o înmormântare. 

— Sper că nu ai pierdut un prieten, zise Jack 
Leeds, 

Chipul tovarășei sale părea sculptat în marmură 
albă. Femeia asta nu auzise niciodată de solar? 

— Nu unul apropiat. Luaţi loc. Cu ce să vă ser- 
vesc? Cafea? 

— Nu, mulțumesc, răspunse el, cu un zâmbet 
care-i transformă chipul. 

Detectivii luară loc pe canapea, în timp ce eu 
m-am așezat pe marginea fotoliului rabatabil. 
Cumva, eleganța mea neobișnuită mă făcea să mă 
simt mal curajoasă. 

— Referitor la seara în care domnişoara Pelt a 
dispărut, începu Leeds. Aţi văzut-o în Shreveport? 

— Da. Am fost invitată la aceeași petrecere la 
care fusese şi ea. Acasă la Pam. 

Toţi cei care trecuserăm prin Războiul Vrăji- 
toarelor — Pam, Eric, Clancy, cei trei practicanți 
Wicca, și vârcolacii care supraviețuiseră — căzuse- 
răm de acord asupra poveștii noastre: în loc să spu- 
nem poliției că Debbie dispăruse din magazinul dără- 
pănat și părăsit unde-și stabiliseră cartierul general 
vrăjitoarele, declaram că petrecuserăm toată seara 
acasă la Pam şi că Debbie plecase cu maşina ei de la 
acea adresă. Vecinii ar fi putut depune mărtune că 
toată lumea plecase în grup mai devreme, dacă mem- 
brii Wicca nu ar fi făcut niște vrăji ca să le şteargă 
amintirile despre seara aceea. 

— Colonelul Flood era acolo, am spus. De fapt, 
la înmormântarea lui mă duc. 

Lily părea mirată, ceea ce era probabil echiva- 
lent cu comportamentul altcuiva care ar fi excla- 
mat: „Tu vorbeşti serios?!” 

— Colonelul Flood a murit într-un accident de 
mașină acum două zile, le-am explicat. 

Se uitară unul la altul. 

— Aşadar era ceva lume la petrecerea asta? zise 
Jack Leeds. 

Eram sigură că avea o listă cu cei care stătuseră 
pe canapeaua lui Pam pentru ceea ce fusese în 
esență un consiliu de război. 

— Oh, da. Au fost ceva. Nu-i cunosc pe toţi. 
Oameni din Shreveport. 

În acea seară, am întâlnit pentru prima oară trei 
practicanți Wicca, îi știam oarecum pe vârcolaci. 
Pe vampiri îi știam de asemenea. 

— Dar ați mai întâlnit-o pe Debbie Pelt înain- 
te de asta? 

— Da. 

— Când ieşeaţi cu Alcide Herveaux? 

Hopa, detectivii își făcuseră temele. 

— Da, am răspuns. Când ieșeam cu Alcide. 

Faţa mea era la fel de calmă și de imobilă ca a lui 
Lily. Aveam multă experiență în a reuși să nu-mi 
exterionzez gândunle şi să păstrez secretele. 

— Aţi stat vreodată cu el în apartamentul fami- 
liei Herveaux din Jackson? 

Am vrut să strig că stătusem în dormitoare sepa- 
rate, dar nu era treaba lor. 

— Da, am răspuns cu o notă tăioasă în voce. 

— Voi doi aţi dat peste domnișoara Pelt într-o 
noapte, în Jackson, într-un club numit Josephine's? 

— Da, sărbătorea logodna cu un tip numit 
Clausen, am răspuns. 

— A avut loc vreun incident între voi în acea 
seară? 

— Da. 

M-am întrebat cu cine vorbiseră; cineva le dă- 
duse detectivilor o mulțime de informații pe care 
nu ar fi trebuit să le aibă. 

— A venit la masa noastră şi a făcut câteva 
comentarii. 

— Şi aţi fost să-l vedeți pe Alcide la birounle 
Herveaux acum câteva săptămâni? Voi doi ați fost 
la locul unei crime în după-amiaza aceea? 

Își făcuseră mult prea bine temele. 

— Da, am răspuns. 

— Şi i-ați spus ofițerului venit la locul crimei că 
dumncavoastră şi Alcide Herveaux sunteți logo- 
diți? 

Minciunile se întorc mereu împotriva ta. 

— Cred că Alcide a spus asta, am zis, încercând 
să par gânditoare. 

— Și era corectă afirmaţia lui? 

Jack Leeds se gândea că eram cea mai ciudată 
femeie pe care o întâlnise vreodată și nu putea 
înțelege cum cineva care se putea logodi şi rupe o 
logodnă ca o veritabilă expertă putea fi chelnența 
sensibilă şi muncitoare pe care o văzuse cu o zi 
inainte. 

Ea se gândea că în casa mea era foarte curat. 
(Ciudat, nu-i așa?) Se mai gândea și că eram perfect 
capabilă să o omor pe Debbie Pelt, deoarece desco- 
perise că oamenii erau capabili de cele mai îngro- 
zitoare lucruri. Ea şi cu mine aveam în comun mai 
multe decât ar fi putut bănui. Și eu ştiam de ce sunt 
oamenii în stare, pentru că o auzeam direct din 
mintea lor. 

— Da, am spus. În acel moment era adevărat. 
Am fost logodiţi, să zicem, vreo zece minute. Eu și 
cu Britney. 

Detestam să mint. Ştiam aproape întotdeauna 
când cineva minţea, așa că simţeam că pe fruntea 
mea scrie cu litere mari : MINCINOASĂ. 

Gura lui Jack Leeds se strâmbă, dar refenrea la 
mariajul de cincizeci și cinci de ore al starului pop 
nici măcar nu o făcu să chpească pe Lily Bard Leeds. 

— Domnișoara Pelt a avut ceva de obiectat în 
legătură cu faptul că ieşeaţi cu Alcide? 

— Oh, da. 

Eram bucuroasă că aveam ani de antrenament 
în a-mi ascunde sentimentele. 

— Dar Alcide nu voia să se căsătorească cu ea. 

— Era supărată pe dumneavoastră? 

— Da, am spus, pentru că era evident că știau 
adevărul. M-a făcut în toate felurile. Cred că ați 
auzit că Debbie nu credea în mascarea emoţiilor. 

— Şi când aţi văzut-o ultima dată? 

— Ultima dată am văzut-o... (cu jumătate din 
cap lipsă, căzută pe podeaua bucătăriei mele, cu picioare- 
le încurcate în picioarele unui scaun). Staţi să mă gân- 
desc... Când a plecat de la petrecere în seara aia. A 
ieşit singură în întuneric. 

Nu de la Pam de-acasă, ci dintr-un alt loc, unul 
plin de cadavre, cu sânge împrăștiat pe toți pereții. 

— Am presupus că a plecat înapoi spre Jackson. 

Am ridicat din umeri. 

— Nu a venit în Bon Temps? E chiar la ieşirea 
de pe autostradă, pe drumul ei de întoarcere. 

— Nu-mi pot imagina de ce ar fi făcut-o. Nu a 
bătut la uşa mea. 

A intrat prin efracție. 

— Nu ați mal văzut-o după petrecere? 

— Nu am mai văzut-o din acea noapte. 

Ei bine, chiar ăsta era adevărul gol-goluţ. 

— L-aţi mai văzut pe domnul Herveaux? 

— Da, l-am văzut. 

— Sunteţi logodiți? 

Am zâmbit: 

— Din câte știu eu nu, am răspuns. 

Nu am fost surprinsă atunci când femeia m-a 
întrebat dacă putea să meargă la baie. Îmi lăsasem 
garda jos ca să aflu cât de suspicioşi erau detectivii, 
așa că știam că voia să aibă o privire mai de ansam- 
blu asupra casei mele. l-am arătat drumul spre baia 
de pe hol, nu spre cea din dormitorul meu; nu că 
ar fi putut găsi ceva suspect în vreuna dintre ele. 

— Ce-mi puteți spune despre mașină? mă în- 
trebă brusc Jack Leeds. 

Încercam să arunc o privire spre ceasul de pe 
polița de deasupra şemineului, pentru că voiam să 
fiu sigură că cei doi plecau înainte ca Alcide să vină 
să mă ia la înmormântare. 

— Mmm? 

Pierdusem şirul discuţiei. 

— Maşina lui Debbie Pelt. 

— Ce-i cu ea? 

— Aveţi vreo idee unde se află? 

— Nici cea mai mică idee, am declarat absolut 
sinceră. 

Când Lily se întoarse în sufragene, el mă in- 
trebă: 

— Domnișoară Stackhouse, din pură curiozita- 
te, ce credeți că s-a întâmplat cu Debbie Pelt? 

M-am gândit, cred că a primit ce merita. Eram puţin 
șocată. Uneori nu sunt o persoană foarte simpatică, 
şi se pare că nici nu mă transform în aşa ceva. 

— Nu ştiu, domnule Leeds, am zis. Cred că ar 
trebui să vă spun că, excepție făcând grijile pe care 
și le face familia ei, nici măcar nu-mi pasă. Nu ne 
iubeam. Mi-a făcut o gaură în şal, mi-a spus că sunt 
curvă şi s-a purtat oribil cu Alcide; deși, din mo- 
ment ce el e major, asta e problema lui. Îi plăcea să 
se poarte urât cu toată lumea. Îi plăcea ca toți cei 
din jur să danseze după cum cânta ea. 

Jack Leeds părea ușor copleșit de atâtea infor- 
mații. 

— Aşadar, am conchis, cam asta cred. 

— Vă mulțumesc pentru sinceritate, zise, în 
timp ce soția lui mă fixa cu ochii ei de culoarea ce- 
rului. 

Dacă mai aveam vreun dubiu, acum am înţeles 
că ea era cea grozavă dintre ei doi. Dacă luăm în 
calcul profunzimea investigației lui Jack Leeds, asta 
spunea ceva. 

— Aveţi gulerul întors, spuse ea liniştită. Lă- 
sați-mă să vi-l aranjez. 

Am stat nemișcată în timp ce degetele ei apu- 
cară de jachetă și traseră până ce gulerul se aşeză 
cum trebuie. 

Apoi plecară. Am urmărit cum maşina lor por- 
nea în jos pe alee. Mi-am dat jos Jacheta și am in- 
spectat-o cu atenție. Deşi nu am sesizat nici o astfel 
de intenție în mintea ei, poate-mi pusese un micro- 
fon? Cei doi Leeds puteau fi mult mai suspicioși 
decât păreau. Am descoperit că nu se întâmplase 
nimic: femeia era pur și simplu obsedată de ordine, 


108 Charlaine Harris 


aşa cum părea de fapt, şi chiar nu suportase gulerul 
meu întors. Dacă tot eram bănuitoare, am inspec- 
tat și baia de pe hol. Nu mai fusesem înăuntru de 
când făcusem curăţenie ultima dată, cu o săptămână 
in urmă, așa că arăta destul de bine și proaspătă și 
strălucitoare pe cât putea arăta o baie într-o casă 
foarte veche. Chiuveta era udă, iar prosopul fusese 
folosit şi împăturit la loc, dar asta era tot. Nu era 
nimic în plus și nu lipsea nimic, și dacă detectivul 
deschisese dulapul din baie ca să-i venfice conți- 
nutul, pur şi simplu nu-mi păsa. 

Tocul mi se agăţă într-o gaură din podea. Pen- 
tru a o suta oară, m-am întrebat dacă aș putea în- 
văţa să pun singură linoleum, pentru că pardoseala 
avea nevoie cu siguranţă de un nou strat. M-am în- 
trebat și cum aș putea șterge faptul că într-un minut 
omorâsem o femeie, iar în următorul îmi făceam 
griji pentru linoleumul crăpat din baie. 

— Era rea, am spus cu voce tare. Era rea și se 
purta urât și voia ca eu să mor fără să aibă cu ade- 
vărat un motiv. 

Așa o puteam face. Trăisem într-o cochilie de 
vină, dar tocmai crăpase și se sfărâmase. Obosisem 
să mă tem mereu de cineva care m-ar fi omorât cât 
al zice peşte, cineva care s-a străduit din răsputeri 
să-mi provoace moartea. Nu m-aș fi pregătit inten- 
țonat niciodată să o prind la înghesuială pe Debbie, 
dar nici nu eram pregătită să o las să mă omoare 
doar pentru că îi convenea ca eu să fiu moartă. 

La naiba cu subiectul ăsta! O s-o găsească sau 
nu. Nu avea nici un rost să mă ingrijorez pentru 
vreuna dintre variante. 

Brusc, m-am simţit mult mai bine. 

Am auzit o mașină venind prin pădure. Alcide 
era punctual. Mă aşteptam să văd cunoscutul său 
Dodge Ram, dar spre surprinderea mea era într-un 
Lincoln bleumarin. Părul îi era cât de pieptănat se 
putea, ceea ce nu însemna prea mult, și purta un 
costum sobru, nuanţa antracitului, și o cravată vișinie. 
M-am holbat la el pe fereastră, cu gura căscată, urmă- 
nndu-l cum urca treptele verandei. Arăta de-ți venea 
să-l mănânci, şi am încercat să nu chicotesc ca o 
1dioată la acest gând. 

Când am deschis ușa, şi el a părut la fel de mirat. 

— Arăți minunat, zise după ce mă privi îndelung. 

— Şi tu, am răspuns simțindu-mă aproape ruși- 
nată. 

— Cred că trebuie să plecăm. 

— Desigur, dacă vrem să ajungem la timp. 

— Trebuie să fim acolo cu zece minute mai de- 
vreme, zise. 

— Ce înseamnă asta, mai exact? 

Mi-am luat geanta neagră, am aruncat o privire 
în oglindă ca să mă asigur că rujul nu se ștersese și 
am încuiat ușa în urma mea. Din fericire, ziua era 
suficient de călduță încât să-mi pot lăsa haina acasă. 
Nu voiam să-mi acopăr ținuta elegantă. 

— Aceasta este înmormântarea unui vârcolac, 
spuse pe un ton plin de înțelesuri. 

— Şi prin ce se deosebește de o înmormântare 
obișnuită? 

— Este înmormântarea liderului haitei, și asta o 
face mal... ceremonioasă. 

Bine, asta-mi spusese şi cu o zi înainte. 

— Cum împiedicaţi oamenii obișnuiți să-și dea 
seama? 

— O să vezi. 

Aveam îndoieli cu privire la toată treaba. 

— Eşti sigur că trebuie să vin? 

— Te-a făcut pnetena haitei. 

Mi-am amintit de asta, deși la momentul respec- 
tiv nu îmi dădusem seama că era un titlu, aşa cum 
Alcide îl făcuse să sune acum: Prietena Haitei. 

Aveam sentimentul neplăcut că sunt și alte lucruri 
pe care ar trebui să le ştiu despre ceremonia funerară 
a colonelului Flood. De obicei, de când începusem 
să citesc gândurile, aveam despre once subiect mai 
multă informaţie decât puteam duce; dar in Bon 
Temps nu erau vârcolaci, iar restul teriantropilor nu 
erau organizați așa cum erau aceşti lupi. Deşi min- 
tea lui Alcide era greu de citit, Îmi puteam da seama 
că era preocupat de ceea ce urma să se întâmple la 
biserică, și că era îngrijorat din cauza unui vârcolac 
numit Patrick. 

Slujba se ținea la Biserica Episcopaliană! a Graţiei 
Divine, o biserică dintr-o suburbie veche și prosperă 
din Shreveport. Clădirea bisericii era clasică, din 
piatră cenușie, și avea o clopotniţă. Nu exista nici 
o biserică episcopalană în Bon Temps, dar știam că 
slujbele semănau cu cele ale Bisericii Catolice. Alcide 
îmi spusese că tatăl său participa și el la înmor- 
mântare, şi că venise să mă ia cu mașina acestuia. 

— Camioneta mea nu era suficient de sobră 
pentru această ocazie, mi-a zis tata, îmi explică 


Alcide. 


! Ramură a Bisericii Anglicane, specifică Statelor 
Unite, care se consideră calea de mijloc între catolicism 
șI protestantism. 

Îmi dădeam seama că tatăl său ocupa majorita- 
tea gândurilor lui Alcide. 

— Şi atunci, tatăl tău cu ce vine? am întrebat. 

— Cu cealaltă maşină a lui, zise absent Alcide, 
ca și cum nu ar fi ascultat cu adevărat ceea ce spu- 
neam. 

Eram puțin şocată de ideea ca o persoană să aibă 
două mașini elegante. Din experiența mea, bărbaţii 
aveau o mașină combi şi o camionetă sau o camio- 
netă și un 4 X 4. Abia începuse însă șirul surprize- 
lor din acea zi. Până când am ajuns la I-20 și am 
luat-o spre vest, dispoziția lui Alcide nu era prea 
grozavă. Nu aş fi ştiut cum s-o descriu, dar sigur im- 
plica tăcere. 

— Sookie, zise Alcide brusc, cu mâinile strân- 
gând volanul până ce încheieturile degetelor se albiră. 

— Da? 

Ar fi putut foarte bine ca deasupra capului lui 
Alcide să scrie cu litere mari şi luminoase că urmau 
lucruri rele. Domnul Conflict Interior. 

— Trebuie să vorbim despre ceva. 

— Despre ce? E ceva suspect legat de moartea 
colonelului Flood? 

Ar fi trebuit să-mi dau seama! mi-am reproșat. Dar 
ceilalți teriantropi au fost împuşcaţi. Un accident 
de trafic era cu totul altceva. 

— Nu, spuse Alcide, părând surprins. Din câte 
știu eu, accidentul e doar un accident. Celălalt tip 
a trecut pe roșu. 

M-am lăsat din nou pe spate în scaunul din piele. 

— Deci care-i treaba? 

— Ai ceva să-mi spui? 

Am îngheţat. 

— Să-ţi spun? Despre ce? 

— Despre noaptea aia. Noaptea Războiului 
Vrăjitoarelor. 

Anii în care am învățat să-mi controlez expresia 
feței mi-au sărit în ajutor. 

— Nu am nimic să-ţi spun, am răspuns suficient 
de calmă, deși se poate să-mi fi încleştat mâinile în 
timp ce vorbeam. 

Alcide nu mai zise nimic. A parcat maşina și a 
coborât ca să mă ajute să mă dau Jos, ceea ce nu era 
necesar, dar era un gest drăguţ din partea lui. Am 
considerat că nu era nevoie să-mi iau geanta cu 
mine, așa că am pus-o sub scaun, iar Alcide a incu- 
iat maşina. Am pornit spre biserică. Spre surprinde- 
rea mea, Alcide m-a luat de mână. Poate că eram 
prietena haitei, dar se pare că trebuia să fiu mai 
prietenă cu unul dintre membri decat cu ceilalți. 

— lată-l pe tata, spuse Alcide în timp ce ne apro- 
piam de un grup. 

Tatăl lui Alcide era puţin mai mărunt decât fiul 
său, dar era la fel de solid ca acesta. Jackson Herveaux 
avea părul argintiu şi nu negru, şi un nas mare. 
Aceeaşi piele smeadă ca și Alcide. Jackson părea şi 
mai întunecat la chip, pentru că stătea lângă o feme- 
ie palidă, delicată, cu părul alb strălucitor. 

— Tată, rosti Alcide foarte protocolar, ţi-o pre- 
zint pe Sookie Stackhouse. 

— Mă bucur să te cunosc, Sookie, zise Jackson 
Herveaux. Ea este Christine Larrabee. | 

Chnstine, care ar fi putut avea orice vârstă între 
cincizeci și șapte şi șaizeci și şapte, arăta ca un tablou 
in culon pastel. Ochii erau albastru-deschis, pielea 
sa catifelată era palidă ca petalele une: magnolii, cu 

o nuanţă subtilă de roz, iar părul alb era perfect coa- 
fat. Purta un costum bleu, pe care eu personal nu 
l-aş fi purtat până când iarna nu se termina cu ade- 
vărat, dar ea arăta perfect în el, asta-i sigur. 

— Încântată să te cunosc, am spus întrebân- 
du-mă dacă ar trebui să mă înclin. 

Strânsesem mâna tatălui lui Alcide, dar Chris- 
tine nu mi-o oferise pe-a e1. M-a salutat cu o înch- 
nare a capului şi cu un zâmbet amabil. După ce am 
aruncat o privire spre mâinile ei, am ajuns la con- 
cluzia că probabil se temuse că mă zgârii în inelele 
ei cu diamante. Bineînţeles, acestea se asortau cu 
cerceii. Eram surclasată, nu exista nici un dubiu. La 
naiba, m-am gândit. Se pare că era ziua mea de igno- 
rat lucrunle neplăcute. 

— Ce moment trist, zise Christine. 

Dacă voia să facem conversație politicoasă, eu 
eram gata. 

— Da, colonelul Flood a fost un om minunat, 
am răspuns. 

— Oh, il cunoșteai, draga mea? 

— Da, am răspuns. 

De fapt, il văzusen: și dezbrăcat, dar categoric în 
circumstanţe care numai erotice nu erau. 

Răspunsul meu nu-i lăsă prea mult spatiu de 
manevră. Am observat un amuzament sincer strălu- 
cind în ochii ei deschişi la culoare. Alcide şi tatăl 
său schimbau comentarii pe un ton scăzut, pe care 
era evident că noi trebuia să le ignorăm. 

— Noi două suntem pur și simplu de decor, 
astăzi, zise Christine. 

— Atunci ştii mai multe decât știu eu. 

— Aşa cred. Nu ai dublă-natură? 

— Nu. 

Christine avea, bineînţeles. Era un vârcolac pur- 
sânge, ca Jackson şi Alcide. Nu mi-o puteam ima- 
gina pe această femeie elegantă transformându-se 
într-un lup, mai ales cu reputația proastă pe care o 
aveau vârcolacii în comunitatea teriantropilor, dar 
imaginea pe care o primeam din mintea ei era de 
netăgăduit. 

— Înmormântarea şefului haitei marchează 
inceputul campaniei pentru înlocuirea lui, explică 
Christine. 

Din moment ce era o informaţie mult mai pal- 
pabilă decât cele pe care le primisem în două ore 
de la Alcide, am simțit imediat simpatie pentru această 
femeie mai în vârstă. 

— Trebuie să fii extraordinară dacă Alcide te-a 
ales să-l însoţești astăzi, continuă Christine. 

— Nu ştiu cât de extraordinară sunt. În sens 
literal, cred că sunt, am câteva chestii extra care nu 
sunt deloc ordinare. 

— Și anume? încercă Christine să ghicească. 
Zână? Pe jumătate goblin? 

Aoleu! Am clătinat din cap. 

— Nici una din astea. Și ce o să se întâmple aici? 

— Este un protocol mai deosebit decât de obi- 
cei. Întreaga haită va sta în faţa bisericii, cei cu par- 
teneri alături de aceştia, bineînțeles, şi de copiii lor. 
Candidații la postul de lider vor veni ultimi. 

— Cum sunt aleşi? 

— Îşi anunță candidatura, îmi spuse, dar sunt 
supuşi unui test şi apoi ceilalți votează. 

— De ce te-a ales tatăl lui Alcide pe tine, sau e 
o întrebare prea personală? 

— Sunt văduva şefului haitei care a fost înainte 
de colonelul Flood, zise liniştită Christine Larrabee. 
Asta îmi conferă o anume influenţă. 

Am încuviinţat. 

— Şeful haitei este întotdeauna bărbat? 

— Nu. Dar, din moment ce printre probe se 
numără şi una de forță, de obicei înving masculii. 

— Câţi candidaţi sunt? 

— Doi. Jackson, bineînţeles, și Patrick Furnan. 

Își înclină capul cu eleganță către dreapta, iar eu 
am privit mai atent la cuplul care se afla acolo. 

Patrick Furnan avea în jur de patruzeci şi cinci 
de ani, undeva între Alcide şi tatăl său. Era un 
bărbat solid, cu părul castaniu-deschis, tuns milită- 
reşte, și cu o barbă aranjată într-o formă modernă. 
Purta un costum tot de culoarea castanei. Însoţi- 
toarea lui era o femeie drăguță, căreia îi plăcea rujul 
din abundență şi bijuteriile în număr mare. Tocu- 
rile ei aveau cel puțin zece centimetri. M-am uitat 
cu admiraţie la pantofii ei. Mi-aș fi rupt gâtul dacă 
incercam să merg încălțată cu așa ceva. Dar această 
femele își păstra zâmbetul și avea o vorbă bună pen- 
tru toți cei care se apropiau. Patrick Furnan era mai 
rece. Ochii săi apropiați măsurau și cântăreau fiecare 
vârcolac din multime. 

— Tammy Faye! de acolo este soția lui? am 
întrebat-o pe Christine pe un ton scăzut, cât mai 
discret. 


1! Tammy Faye Messner (1942-2007) — persoană 
publică, om de televiziune și soția teleevanghelistului 
Jimm Bakker — se machia întotdeauna excesiv și purta 
gene false. 

Christine scoase un sunet despre care aş fi spus 
că era un chicotit, dacă ar fi venit din partea cuiva 
mai puțin rafinat. 

— Într-adevăr, se machiază foarte strident, zise 
Christine. Numele ei este Libby, de fapt. Da, este 
soția lui și un vârcolac pursânge, și au doi copii. Aşa 
că a contribuit la înmulţirea haitei. 

Doar cel mai mare dintre copii va deveni la 
pubertate vârcolac. 

— Cum îşi câştigă existenţa? am întrebat. 

— E distribuitor de Harley-Davidson, răspunse 
Chnstine. 

— E firesc. 

Vârcolacilor păreau să le placă mult motocicletele. 

Christine zâmbi, probabil un fel de râs în hoho- 
te pentru ea. 

— Cine conduce? 

Mă trezisem în mijlocul jocului și trebuia să in- 
văț regulile. Mai târziu urma să-i arăt eu lui Alcide; 
dar, în acest moment, mă pregăteam să fac față 
înmormântării, din moment ce pentru asta veni- 
sem. 

— Greu de spus, murmură Christine. Nu aș fi 
inclinat de partea nimănui, dacă aș fi avut de ales, 
dar Jackson a făcut apel la vechea noastră prietenie 
ȘI a trebuit să-i țin partea. 

— Asta nu-l frumos. 

— Nu, dar e practic, zise, amuzată. Are nevoie 
de tot sprijinul pe care-l poate primi. Alcide ţi-a 
cerut să-l sprijini pe tatăl său? 

— Nu, nu aș fi știut ce se întâmplă dacă nu ai fi 
fost atât de drăguță să mă pui la curent, i-am mulțu- 
mit cu o înclinare a capului. 

— Din moment ce nu eşti vârcolac — scu- 
ză-mă, dragă, dar încerc doar să-mi dau seama —, 
mă întreb ce poţi face tu pentru Alcide? De ce te-a 
vârât în asta? 

— O să trebuiască să-mi explice foarte curând, 
am spus, lar dacă vocea mea era rece şi amenin- 
țătoare, pur și simplu nu-mi păsa. 

— Ultima sa prietenă a dispărut, zise Christine 
gânditoare. Se despărțeau şi se împăcau destul de 
des, după câte mi-a spus Jackson. Dacă dușmanii săi 
au ceva de-a face cu asta, mai bine ai fi atentă. 

— Nu cred că sunt în pericol, am replicat. 

— Oh? 

Dar spusesem destul. 

— Hm, adăugă Christine după ce se uită gândi- 
toare la mine. Oricum, prea făcea pe diva pentru 
cineva care nici măcar nu era vârcolac. 

Vocea lui Christine exprima disprețul pe care 
vârcolacii îl au față de ceilalți teriantropi. (De ce să 
te deranjezi să te mai transformi, dacă nu te poți 
transforma într-un lup? am auzit un vârcolac spu- 
nând odată.) 

Atenţia mi-a fost atrasă de strălucirea unui cap 
ras, și am pășit puțin la stânga ca să pot observa mai 
bine. Nu-l mai văzusem pe acest bărbat înainte. Cu 
siguranţă, mi l-aș fi amintit; era foarte inalt, mai 
înalt decât Alcide sau chiar decât Eric, mi-a trecut 
prin minte. Avea umeri lați și braţele musculoase. 
Capul şi brațele aveau culoarea arămie a unu: alb 
cu un bronz adevărat. Îmi puteam da seama pentru 
că purta un tricou din mătase, fără mâneci, cu o pe- 
reche de pantaloni negri şi pantofi din piele neagră, 
lustruiți. Era o zi friguroasă de sfârșit de ianuarie, 

dar gerul nu părea să-l afecteze deloc. Exista o dis- 
tanță vizibilă între el și cei din jurul lui. 

În timp ce mă uitam la el, minunându-mă, se 
intoarse și mă privi, ca și cum ar fi putut simți pri- 
virea mea. Avea un nas mândru, iar faţa îi era la fel 
de catifelată ca și craniul ras. De la distanţa asta, 
ochii îi păreau negri. 

— Cine este? am întrebat-o pe Christine, cu 
vocea şoptită luată de vântul care începuse să bată, 
agitând frunzele tufișurilor de ilice plantate în jurul 
bisericii. 

Chnstine aruncă o privire bărbatului și probabil 
că știa despre cine vorbesc, dar nu-mi răspunse. 

Oameni obișnuiți au apărut încet, încet printre 
vârcolaci, pornind în sus pe scările bisericii şi in- 
trând. Acum la ușa bisericii apărură doi bărbați în 
costume negre. Își încrucişară braţele la piept, şi cel 
din dreapta înclină din cap către Jackson Herveaux 
şi Patrick Furnan. 

Cei doi bărbați, împreună cu însoțitoarele lor, 
se aşezară faţă în față la baza scărilor. Vârcolacii adu- 
nați treceau printre ei ca să intre în biserică. Unii 
înclinau capul în faţa unuia, alții în fața celuilalt, și 
câțiva în fața amândurora. Neutri. Chiar și după ce 
rândurile lor fuseseră reduse de recentul război cu 
vrăjitoarele, am numărat douăzeci şi cinci de vâr- 
colaci pursânge, adulți din Shreveport, o haită foar- 
te mare pentru un oraş atât de mic. Dimensiunile 
haite: puteau fi puse şi pe seama bazei Air Force, 
mi-am imaginat. 

Toţi cei care treceau printre cei doi candidaţi 
erau vârcolaci pursânge. Am văzut doar doi copii. 
Bineînţeles, unii dintre părinţi îşi lăsaseră poate 

copiii la.şcoală, mai degrabă decât să-i aducă la înmor- 
mântare. Dar eram destul de sigură că mă aflam în 
fața a ceea ce-mi spusese Alcide, şi care era adevă- 
rat: infertilitatea și o rată mare a mortalității infan- 
tile decimau vârcolaci. 

Sora lui Alcide, Janice, se căsătorise cu o ființă 
umană. Nici ea nu-și va schimba vreodată forma, 
din moment ce nu era primul născut. Trăsăturile 
recesive de vârcolac ale copiilor ei se puteau mani- 
festa sub forma unei energii şi a unei capacități de 
vindecare crescute, îmi spusese Alcide. Mulți din- 
tre atleții profesioniști veneau din familii care aveau 
în fondul lor genetic un anumit procentaj de sânge 
de vârcolac. 

— Mergem într-o secundă, murmură Alcide. 

Stătea alături de mine, privind feţele celor ce 
treceau pe lângă cei doi. 

— O să te omor mai târziu, i-am spus, păstrân- 
du-mi o expresie relaxată pentru varcolacii care tre- 
ceau pe lângă noi. De ce nu mi-ai explicat despre 
ce e vorba? 

Bărbatul cel înalt porni în sus pe scări, cu mâinile 
legănându-se în timp ce mergea, corpul său mare 
mișcându-se atent şi cu graţie. Când trecu, întoarse 
capul spre mine și i-am întâlnit privirea. Ochii erau 
intunecați, dar tot nu le-am putut vedea culoarea. 
Îmi zâmbi. 

Alcide îmi atinse mâna, ca şi cum ar fi ştiut că 
atenţia imi fusese distrasă. Se aplecă să-mi şoptească 
la ureche: 

— Am nevoie de ajutorul tău. Am nevoie să 
găsești o ocazie după înmormântare ca să citeşti 

gândurile lui Patrick. O să facă ceva care să-l sabo- 
teze pe tatăl meu. 

— De ce nu m-ai rugat asta pur și simplu inainte? 

Mă simţeam nedumerită, dar mai ales rănită. 

— Am crezut că ai putea să gândeşti că oricum 
imi erai datoare! 

— Cum ai ajuns la concluzia asta? 

— Ştiu că ai omorât-o pe Debbie. 

Nici dacă mi-ar fi dat o palmă nu aș fi fost mai 
şocată. Nu aveam nici o idee cum arăta fața mea. 
După ce impactul șocului și vinovăția au dispărut, 
am spus: 

— Te-ai lepădat de ea. Ce importanță mai are 
pentru tine? 

— Nici una, răspunse. Nici una. Era deja moar- 
tă pentru mine. 

Nu credeam asta nici o secundă. 

— Dar tu ai crezut că e important pentru mine 
și ai eliminat-o. Mi-am imaginat că o să ghicești 
că-mi eşti datoare. 

Dacă aș fi avut o armă la mine, în acel moment 
aş fi fost tentată să o folosesc. 

— Nu-ţi datorez nimic, i-am răspuns. Cred că 
ai venit să mă iei cu maşina tatălui tău pentru că 
știal că aş fi plecat imediat ce spuneai asta. 

— Nu, zise. 

Vorbeam pe un ton scăzut, dar puteam vedea 
după privirile piezişe că discuţia noastră intensă 
atrăsese atenția. 

— Da, poate. Te rog, uită ce ţi-am spus despre 
faptul că mi-ai fi datoare. De fapt, tatăl meu are 
necazuri şi aș face aproape orice ca să-l ajut. Și tu 
mă poţi ajuta. 

— Data viitoare când ai nevoie de ajutor, tre- 
buie doar să-l ceri. Nu încerca să mă șantajezi sau să 
mă manipulezi. Îmi place să ajut oamenii. Dar de- 
test să fiu forțată sau păcălită. 

Îşi cobori privirea, aşa că l-am apucat de bărbie 
și l-am forțat să se uite în ochii mei. 

— Urăsc chestia asta. 

Am privit în sus, pe scări, ca să văd cât de mult 
atrăsese atenția disputa noastră. Bărbatul înalt rea- 
păruse. Pnvea în jos către noi fără vreo expresie 
vizibilă. Dar ştiam că-i atrăsesem atenţia. 

Alcide privi și el în sus. Se inroși la față. 

— Trebuie să mergem acum. Vu cu mine? 

— Ce semnificaţie are faptul că intru alături de 
tine? 

— Înseamnă că eşti de partea tatălui meu în 
această competiție pentru șefia haitei. 

— Şi la ce mă obligă asta? 

— La nimic. 

— Atunci de ce e important pentru mine să o fac? 

— Deşi alegerea unui lider al haite: e treaba 
haitei, asta îi poate influenţa pe cei care știu cât de 
mult ne-ai ajutat în Războiul Vrăjitoarelor. 

„Bătălia Vrăjitoarelor” ar fi fost mai corect spus, 
deşi chiar dacă fuseserăm noi împotriva lor, numă- 
rul total al persoanelor implicate era mai degrabă 
mic — să zicem, patruzeci sau cincizeci. Dar am ajuns 
la concluzia că, în istoria haite: din Shreveport, era 
un adevărat episod epic. 

Am privit în jos la pantofii mei negri. M-am lup- 
tat cu instinctele mele războinice. Se pare că ambe- 
le voci din mintea mea erau la fel de puternice. Una 
spunea: „Eşti la o înmormântare. Nu face o scenă. 

Alcide a fost drăguţ cu tine şi nu te va costa nimic să 
faci asta pentru el.” Cealaltă: „Alcide te-a ajutat în 
Jackson pentru că încerca să-l scoată pe tatăl lui din 
necazurile în care intrase cu vampirii. Acum, încearcă 
din nou să te implice în ceva periculos ca să-l scape 
pe tatăl lui.” Prima voce intervenea: „Ştia că Debbie 
e rea. A încercat să se îndepărteze de ea, apoi s-a 
lepădat de ea.” Cea de-a doua zicea: „În primul rând, 
de ce iubea pe cineva ca Debbie? De ce a luat în 
calcul să fie împreună când avea dovezi clare că era 
rea? Nimeni altcineva nu a sugerat că avea puteri 
magice. Chestia asta cu «magia» e o scuză ieftină.” 
M-am simţit ca Linda Blair în Exorcistul!, cu capul 
invârtindu-i-se pe umeri. 

A câştigat vocea numărul unu. L-am luat pe 
Alcide de brațul pe care mi-l întindea, am urcat 
scările şi am intrat în biserică. 

Băncile erau pline de oameni obișnuiți. Primele 
trei rânduri de pe ambele părți fuseseră păstrate 
pentru haită. Dar bărbatul cel înalt, care ar fi ieşit 
in evidență onunde, stătea în rândul din spate. 
l-am zărit o clipă umerii, înainte să trebuiască să fiu 
atentă la ceremonia haitei. Cei doi copii ai familiei 
Furnan, drăguţi foc, au mers solemn până la primul 
rând din dreapta. Apoi am intrat eu şi cu Alcide, 
precedându-i pe cei doi candidați la șefia haitei. 
Ceremonia aceasta a ocupării locurilor era ciudată 
ca o nuntă, cu mine și Alcide pe post de domni- 
șoara şi cavalerul de onoare. Jackson cu Christine, 
și Patrick cu Libby Furnan vor intra ca părinții 
mirelui şi miresei. 


! Film de referinţă al genului horror (1973). 


MORT DE-A BINELEA 123 


Ce au înțeles oamenii obișnuiți din asta, nu ştiu. 

Ştiu că toţi se holbau, dar sunt obişnuită cu asta. 
Faptul că eşti chelnenţă te face să te obișnuieşti cu 
orice, e ca şi cum ai fi examinată. Eram bine îm- 
brăcată şi arătam cât de bine puteam, şi la fel și 
Alcide, aşa că să-i lăsăm să se uite. Alcide şi cu mine 
ne-am așezat pe primul rând din partea stângă, spre 
marginea exterioară. L-am văzut pe Patrick Furnan 
alături de soţia sa, Libby, intrând pe culoarul dintre 
bănci. Apoi am privit înapoi și i-am zărit pe 
Jackson și Christine intrând încet, cu un aer grav, 
aşa cum se cuvenea. Am remarcat O ușoară mişcare 
a capetelor și a mâinilor, un mic zumzet de șoapte, 
și apoi Christine s-a aşezat în bancă, cu Jackson 
alături de ea. 

Coşciugul, drapat cu un material cu broderii 
complicate, a fost îndreptat către altar în timp ce 
noi ne ridicam în picioare, apoi a inceput slujba. 

După ce a citit Litaniile, pe care Alcide mi le 
indică în cartea de rugăciuni, preotul întrebă dacă 
e cineva care ar dori să spună câteva cuvinte despre 
colonelul Flood. Unul dintre prietenii de la baza Air 
Force se ridică primul și vorbi despre devotamentul 
colonelului şi mândria de a fi fost sub comanda sa. 
Veni la rând unul dintre enonaşii bisericii sale, 
Jăudând generozitatea colonelului și timpul pe care 
acesta îl petrecuse ocupându-se de contabilitatea 
bisericii. 

Patnck Furnan părăsi banca pe care stătea și se 
indreptă către amvon. Dar discursul său era o 
schimbare față de eloguile rostite de ceilalți doi 
bărbați. 

— John Flood a fost un bărbat remarcabil şi un 
mare lider, începu Furnan. 

Era un vorbitor mai bun decât mă aşteptasem. 
Deși nu ştiam cine-i scrisese discursul, era vorba 
despre cineva educat. 

— În frăția ai cărei membri suntem, el a fost 
mereu cel care ne-a spus în ce direcţie să mergem, 
scopunle pe care ar trebui să le atingem. Pe măsură 
ce îmbătrânea, a făcut deseori remarca despre acest 
post că se potriveşte cuiva tânăr. 

O cotitură elegantă de la elogiu către discurs 
electoral. Nu fusesem singura care remarcase asta; în 
jurul meu, am sesizat mici foieli, comentarii şoptite. 

Deși luat prin surprindere de reacţia stârnită, 
Patrick Furnan continuă: 

— l-am spus lui John că era cel mai bun om pe 
care l-am avut vreodată în această funcție, şi încă 
mai cred asta. Indiferent cine îi va urma, John 
Flood nu va fi niciodată uitat sau înlocuit. Urmă- 
torul lider poate doar să spere că va munci la fel de 
mult ca John. Voi fi întotdeauna mândru că John 
mi-a acordat încrederea sa, iar asta nu numai o 
dată, și că m-a numit chiar „mâna lui dreaptă”. 

Cu aceste cuvinte, distribuitorul de Harley a 
subliniat dorinţa sa de a lua locul colonelului Flood 
ca șef al haitei (sau, așa cum se spunea printre ei, ca 
lider al haitei). 

Alcide, aflat în dreapta mea, era înlemnit de 
furie. Dacă nu ar fi stat chiar pe primul rând la o 
înmormântare, i-ar fi plăcut să-mi adreseze câteva 
remarci la adresa lui Patrick Furnan. De cealaltă parte 
a lui Alcide, abia o puteam vedea pe Christine, al 
cărei chip părea dăltuit în fildeș. Şi ea se abţinea. 

Tatăl lui Alcide a aşteptat câteva clipe înainte să 
pornească spre amvon. Era evident că voia să ne 
lase să ne limpezim mintea înainte să ne demon- 
streze măiestria sa. 

Jackson Herveaux, antreprenor bogat și vârco- 
lac, ne oferi ocazia să-i privim cu atenție faţa de o 
frumuseţe matură. Începu: 

— Nu vom vedea prea curând pe cineva ca 
John Flood. Un bărbat a cărui înţelepciune a sporit 
odată cu vârsta, și a fost testată de-a lungul anilor... 

Oh, aoleu! Asta dacă nu era critică, nu era ni- 
mic, nuuu, domnule. 

Restul slujbei m-am deconectat de la cei din 
jur, ca să mă pot ocupa de gândunle mele. Aveam 
destule lucruri pe care să le întorc pe toate feţele. 
Ne-am ridicat atunci când John Flood, colonel în 
Air Force şi lider al haitei, a fost scos din biserica sa 
pentru ultima dată. Am rămas tăcută cât a durat 
drumul până la cimitir, am stat lângă Alcide în tim- 
pul slujbei de la groapă, și m-am urcat înapoi în 
mașină când totul s-a încheiat și toate strângerile de 
mână formale se terminaseră. 

M-am uitat după bărbatul cel înalt, dar nu era la 
cimitir. 

Pe drumul de intoarcere spre Bon Temps, era 
evident că Alcide dorea să păstrăm tăcerea, dar era 
vremea să răspundă la nişte Întrebări. 

— De unde ştii? am întrebat. 

Nici măcar nu a încercat să se prefacă în vreun 
fel că nu înţelege despre ce vorbesc. 

— Când am venit ieri acasă la tine, am putut 
simți o vagă urmă a mirosului ei la ușa ta, zise. Mi-a 
luat ceva timp să-mi dau seama. 

Nu luasem niciodată în calcul posibilitatea asta. 

— Nu cred că l-aş fi simțit dacă nu aș fi cunos- 
cut-o atât de bine, se justifică. Cu siguranță nu am 
simțit nici un miros nicăieri altundeva în casă. 

Aşadar, tot frecatul meu avusese un rezultat. 
Avusesem noroc că Jack și Lily Leeds nu aveau du- 
blă-natură. 

— Vrei să ştii ce s-a întâmplat? 

— Nu cred, răspunse după o pauză suficient de 
lungă. Ştiind-o pe Debbie, bănuiesc că ai făcut 
doar ceea ce trebuia să faci. În fond, urma mirosu- 
lui ei era la tine acasă. Nu avea ce căuta acolo. 

Asta era departe de o aprobare adevărată. 

— Şi Eric era încă la tine acasă, pe atunci, nu-i 
aşa? Poate a fost Eric? 

Alcide părea aproape plin de speranţă. 

— Nu, am răspuns. 

— Poate că vreau să aud întreaga poveste. 

— Poate m-am răzgândit şi nu mai vreau să ţi-o 
spun. On mă crezi, ori nu. Fie crezi că sunt genul 
de persoană care poate omori o femeie fără nici un 
motiv serios, fie ştii că nu sunt așa. 

Adevărul era că mă simţeani mai rănită decât 
crezusem. Am fost foarte grijulie să nu intru din 
greşeală în mintea lui Alcide, pentru că mi-a fost 
frică să nu aud ceva care ar fi fost şi mai dureros. 

Alcide a încercat de mai multe on să pornească 
o altă discuţie, dar drumul nu părea să se sfârșească 
suficient de repede pentru mine. Când intră în lu- 
miniş Şi știam că mă aflu la câteva zeci de metri de 
casă, am fost copleșită de uşurare. Nu mă puteam 
da jos din maşina asta elegantă suficient de repede. 

Dar Alcide venea chiar în urma mea. 

— Nu-mi pasă, spuse cu o voce care suna aproa- 
pe ca un mârâit. 

— Poftim? 

Ajunsesem la ușă și cheia era în broască. 

— Nu-mi pasă. 

— Nu cred asta nici un minut. 

— Poftim? 

— Eşti mai greu de citit decât un simplu om, 
Alcide, dar pot vedea urmele unei rezerve în min- 
tea ta. Din moment ce ai vrut să te ajut în legătură 
cu tatăl tău, o să-ți spun. Patrick sau cum l-o fi che- 
mând plănuiește să aducă în discuție problemele cu 
jocurile de noroc pe care tatăl tău le are, ca să arate 
că nu este potrivit să devină lider al haitei. Nimic 
nu e mai la îndemână şi mai comod decât adevărul. 
l-am citit mintea înainte să mă rogi tu să o fac. Nu 
vreau să te mai văd multă, multă vreme de acum 
incolo. 

— Poftim? zise din nou Alcide. 

Arăta de parcă îl pocnisem cu ceva în cap. 

— Să te văd... să-ți ascult gandurile... mă face 
să mă simt rău. 

Bineînțeles, existau mai multe motive pentru 
care o făceam, dar nu voiam să le enumăr pe toate. 

— Așadar, mulțumesc că m-ai dus până la înmor- 
mântare (poate că am fost puţin sarcastică). Apreciez 
că te-ai gândit la mine. (Aici era chiar o mai mare 
probabilitate să fiu sarcastică.) 

Am intrat în casă, i-am trântit ușa în față — avea 
o expresie uimită — și am încuiat-o, doar ca să fiu 
sigură. Am traversat sufrageria călcând apăsat, ca 
să-mi poată auzi pașii, dar apoi m-am oprit pe hol şi 
am așteptat. Am ascultat cum el urca din nou în 

Lincoln. Am auzit mașina unașă demarând rapid pe 
alee, probabil lăsând urme în pietnșul meu minu- 
nat. 

În timp ce împachetam costumul Tarei, ca să-l 
las la curățătorie, recunosc că eram tristă. Se spune 
că dacă ţi se închide o ușă, ţi se deschide alta. Dar 
cine spune asta nu a trăit la mine-n casă. 

Oncum, se pare că majoritatea ușilor pe care le 
deschid au ceva înspăimântător ascuns în spatele 
lor. 


Cavikholul 7 


A 

IR SEARA ACEASTA Sam era la bar; stătea la o 
masă din colț, ca un rege venit în vizită, cu picio- 
rul ridicat pe un scaun pe care se afla un teanc de 
perne. Era atent atât la Charles, cât şi la reacția 
clientelei în faţa unui barman vampir. 

Oamenii se opreau, se așezau pe scaunul de 
vizavi de el, stăteau câteva minute, apoi ehberau 
scaunul. Ştiam că Sam suferă. Întotdeauna pot citi 
preocuparea oamenilor care au dureri. Dar era 
bucuros să vadă alţi oameni, bucuros să se afle îna- 
poi în bar, mulțumit de munca lui Charles. 

Îmi puteam da seama de toate acestea, și totuși 
când venea vorba despre cel care îl impușcase, nu 
aveam nici cea mai mică idee. Cineva îi impuşca pe 
cei cu dublă-natură, cineva care omorâse deja 
câţiva şi rănise încă și mai mulți. Era absolut nece- 
sar să descopăr identitatea ucigașului. Poliția nu-l 

suspecta pe Jason, dar propriii săi tovarăși da. Dacă 
oamenii lui Calvin Norris se hotărau să ia proble- 
ma în propriile mâini, ar fi putut cu ușurință găsi o 
cale să-l elimine pe Jason. Ei nu ştiau că există și 
alte victime în afara celor din Bon Temps. 

Am cercetat minți, am încercat să prind oame- 
nii în momente de neatenție, am încercat chiar să 
mă gândesc la cei mai posibili candidați pentru 
rolul de asasin, ca să nu trebuiască să ascult (de 
exemplu) grijile pe care Liz Baldwin și le făcea în 
legătură cu fiica ei cea mare. 

Am presupus că cel care trăsese era aproape 
sigur un bărbat. Ştiam destule femei care mergeau 
la vânătoare și destule care aveau acces la puști. Dar 
nu erau țintaşii aproape întotdeauna bărbați? Poliția 
era debusolată de felul în care acest bun trăgător își 
alegea ţintele, pentru că nu cunoştea adevărata 
natură a tuturor victimelor. Cei cu dublă-natură 
erau derutați, în căutarea lor, de faptul că se gân- 
deau doar la suspecți locali. 

— Sookie, zise Sam când am trecut pe lângă el. 
Lasă-te puțin jos lângă mine. 

Am îngenuncheat chiar lângă scaunul său ca să-mi 
poată vorbi în șoaptă. 

— Sookie, îmi pare rău să te rog din nou, dar 
debaraua nu e bună pentru Charles. 

Dulapul cu produse de curăţenie nu fusese con- 
struit ermetic, dar nu lăsa lumina să pătrundă, ceea 
ce era suficient. În fond, dulapul nu avea vitrină și 
se afla intr-o cameră fără ferestre. 

Mi-a luat un minut ca să-mi mut gândurile pe 


alt făgaș. 

— N-o să-mi spui că nu poate să doarmă, am 
zis neincrezătoare. 

Vampini pot dormi în timpul zilei indiferent de 
circumstanţe. 

— Sunt sigură că ai pus o încuietoare și pe inte- 
riorul uşii. 

—— Sigur că da, însă trebuie să se cam înghesuie 
pe podea; şi spune că miroase a cârpe vechi. 

— Păi, păstrăm chestii de curățenie acolo. 

— Ce vreau să spun e: ar fi atât de rău pentru el 
dacă ar sta la tine? 

— De ce vrei de fapt să-l iau acasă? am întrebat. 
Trebuie să fie şi un alt motiv în afară de confortul 
vampirului pe timpul zilei, când, oricum, e mort. 

— Nu suntem prieteni de suficient de multă 
vreme, Sookie? 

Mi-am dat seama că era ceva putred la mijloc. 

— Ba da, am admis, ridicându-mă ca să trebu- 
lască să se uite în sus la mine. Și? 

— Am auzit din vorbă-n vorbă că localnicii din 
Hotshot au angajat un paznic vârcolac pentru salo- 
nul din spital al lui Calvin. 

— Da, şi eu cred că e cam ciudat, am acceptat 
grija sa neexprimată. Aşa că bănuiesc că ai auzit ce 
suspectează. 

Sam încuviinţă. Ochii săi de un albastru strălu- 
citor îmi prinseră privirea. 

— Trebuie să iei în serios chestia asta, Sookie. 

— Ce te face să crezi că nu o iau? 

— Îl refuzi pe Charles. 

— Nu văd ce legătură are faptul că-i spun că nu 
poate dormi la mine acasă cu grija mea pentru 
Jason. 

— Cred că te-ar ajuta să-l protejezi pe Jason, 
dacă se ajunge la asta. Eu sunt inutil din cauza 
piciorului, că altfel... Nu cred că Jason a fost cel 
care m-a împușcat. 

Nodul de tensiune s-a desfăcut şi ne-am relaxat 
când Sam a spus asta. Nu mi-am dat seama că eram 
ingrijorată de ceea ce putea el crede, dar se pare că 
asta mă frământase. 

Mi s-a mai inmuiat puţin inima. 

— Of, bine, am acceptat fără prea mare chef. 
Poate veni să stea cu mine. 

Am plecat morocănoasă, fără să știu sigur de ce 
acceptasem. 

Sam îi făcu semn lui Charles și discută puțin cu 
el. Mai târziu, în acea seară, Charles ceru cheile 
maşinii mele ca să-și pună bagajul înăuntru. După 
câteva minute, era inapoi la bar şi-mi făcea semn 
că-mi pusese cheile inapoi în geantă. Am dat din 
cap poate puțin cam prea nervos. Nu eram fencită, 
dar dacă tot era să mă trezesc pe cap cu un oaspete, 
măcar era un oaspete politicos. 

Mickey și Tara veniră la Merlotte's în acea 
seară. Ca şi înainte, întunecimea pronunţată a vam- 
pirului ii făcu pe toți cei din bar puțin ma: agitați, 
puțin mai gălăgioși. Privirea Tarei mă urmărea cu 
un fel de pasivitate tristă. Speram să o prind singură, 
dar nu am observat să se ridice de la masă pentru 
vreo treabă. Mi s-a părut că ăsta era un alt motiv să 
mă alarmez. Când venea la bar cu Franklin Mott, 
îşi găsea întotdeauna un minut ca să mă îmbrățişeze 
şi să sporovăim despre famile şi slujbă. 

De partea cealaltă a camerei, am zănit-o şi pe 
Claudine, zâna, și deși plănuisem să mă duc la ea şi 

să discutăm puțin, eram prea preocupată de situația 
Tarei. Ca de obicei, Claudine era înconjurată de 
admiratori. 

În cele din urmă, mi s-a făcut atât de teamă, 
incât „am apucat vampirul de colu” şi m-am dus la 
masa Tarei. Mickey, cel ca un șarpe, se holba la 
barmanul nostru ce atrăgea atenţia, și abia dacă-mi 
aruncă o privire când m-am apropiat. Tara părea în 
acelaşi timp şi plină de speranţă şi temătoare, și am 
rămas în picioare lângă ea și am pus mâna pe umă- 
rul ei, ca să am o imagine mai clară a gândunlor ei. 
Tara s-a descurcat atât de bine, încât rareori mă 
îngrijorez pentru slăbiciunea ei: alege bărbați nepo- 
triviți. Mi-am amintit de perioada când se întâlnea 
cu Fraieru' Benedict, care aparent murise într-un 
incendiu toamna trecută. Fraieru' fusese un băutor 
înrăit şi avusese o fire slabă. Cel puţin Franklin Mott 
o tratase pe Tara cu respect şi o acoperise de cadouri, 
deși natura cadourilor declara mai degrabă „sunt o 
femeie întreţinută” decât „sunt o iubită apreciată”. 
Dar cum se făcea că ajunsese în compania lui 
Mickey, Mickey al cărui nume îl făcea până şi pe 
Eric să ezite? 

M-am simţit ca şi cum aş fi citit o carte doar ca 
să descopăr că-i fuseseră rupte câteva pagini din 
mijloc. 

— "Tara, am spus calmă. 

Privi în sus către mine, cu ochii ei mari, căprui, 
lhpsiţi de strălucire și morți: fără teamă sau ruşine. 

Din afară părea aproape normală. Era bine coa- 
fată şi fardată, iar hainele ei erau moderne şi atră- 
gătoare. Dar în intenor, Tara era tulburată. Ce se 

intâmpla cu prietena mea? De ce nu observasem 
mai înainte că era ceva care-i măcina sufletul? 

M-am întrebat ce să fac în continuare. Tara şi 
cu mine ne uitam fix una la cealaltă şi, deşi ştia că 
văd ce se întâmplă în interiorul ei, nu-mi răs- 
pundea. 

— Trezește-te, am spus, fără ca măcar să ştiu de 
unde îmi vin cuvintele. Trezeşte-te, Tara! 

O mână albă mă apucă de braţ și-l ridică de pe 
umărul Tarei cu forța. 

— Nu te plătesc ca să pui mâna pe partenera 
mea, zise Mickey. 

Avea cei mai reci ochi pe care-i văzusem vreo- 
dată — de culoarea noroiului, reptilieni. 

— Te plătesc să ne aduci băuturile. 

— Tara e prietena mea, am spus. 

Încă mă mai strângea de braţ, şi dacă un vampir 
te strânge, nu ai cum să nu simți. 

— Îi faci ceva. Sau lași pe altcineva să-i facă rău. 

— Nu-i treaba ta. 

— Este treaba mea, am spus. 

Ştiam că ochii mi se umpleau de lacrimi, din 
cauza durerii, și am avut un moment de laşitate. 
Uitându-mă la faţa lui, mi-am dat seama că ar fi 
putut să mă ucidă şi să iasă din bar înainte să-l poată 
opri cineva. O putea lua pe Tara cu el, ca pe un 
câine sau ca pe o vită. Înainte ca frica să pună stăpâ- 
nire pe mine, am spus: 

— Dă-mi drumul. 

Am rostit tare şi clar fiecare cuvânt, deşi ştiam 
că era în stare să audă şi un ac căzând, în toiul unei 
furtuni. 

— Tremuri ca un câine bolnav, îmi spuse dis- 
preţuitor. 

— Dă-mi drumul, am repetat. 

— Sau ce-o să faci? 

— Nu poţi sta treaz pentru totdeauna. Dacă nu 
sunt eu, va fi altcineva. 

Mickey părea să se răzgândească. Nu cred că 
era din cauza amenințării mele, deşi eram mai 
hotărâtă ca niciodată. 

Se uită în jos la Tara, iar ea spuse, ca şi cum ar 
fi fost un robot programat să vorbească: 

— Sookie, nu mai face atâta caz pentru nimic. 
Mickey este iubitul meu acum. Nu mă face de ras 
în faţa lui. 

Mâna îmi căzu din nou pe umărul ei şi am ris- 
cat să-mi iau ochii de la Mickey, ca să mă uit în jos 
la ea. Voia fără urmă de îndoială să renunţ; din 
punctul ăsta de vedere era complet sinceră. Dar 
gândunile ei în legătură cu motivaţia erau cunos de 
neclare. 

— Bine, Tara. Mai vrei ceva de băut? am între- 
bat încet. 

Simţeam cum înaintez prin gândurile ei şi întâl- 
neam un zid de gheaţă, alunecos și aproape opac. 

— Nu, mulţumesc, răspunse politicoasă Tara. 
Mickey şi cu mine trebuie să plecăm acum. 

Asta-l luă prin surprindere pe Mickey, mi-am 
putut da seama. M-am simţit puțin mai bine; Tara 
era capabilă să se descurce, cel puțin până la un 
punct. 

— O să-ţi înapoiez costumul. L-am dus deja la 
curățat, am zis. 

— Nu e nici o grabă. 

— Bine. Ne mai vedem. 

Mickey o apucă strâns de braț pe prietena mea 
și amândoi porniră prin mulțime. 

Am luat paharele goale de pe masă, am șters-o 
și m-am întors la bar. Charles Twining și Sam erau 
în alertă. Urmăriseră întregul incident. Am ridicat 
din umeri şi s-au relaxat. 

Când am închis în acea seară barul, noul barman 
mă aștepta la ușa din spate, cât mi-am pus haina și 
mi-am scos cheile din geantă. 

Am descuiat maşina şi el a urcat. 

— Mulţumesc pentru că ai acceptat să mă iei 
acasă, zise. 

M-am străduit să-i răspund la fel de politicos. 
Nu avea nici un sens să fiu prost-crescută. 

— Crezi că Eric se va supăra că stau la tine? 
întrebă el pe când conduceam pe drumul distric- 
tual. 

— Nu e treaba lui, am spus politicoasă. 

Mă enerva că îşi făcuse automat griji din cauza 
lui Eric. 

— Nu vine des să te vadă? se interesă Charles 
cu o insistenţă neobişnuită. 

Nu am răspuns până ce nu am parcat în spatele 
casei mele. 

— Auzi, nu știu ce ţi-a trecut pe la urechi, dar 
el nu este... noi nu suntem... așa. 

Charles se uită la mine și avu înţelepciunea să 
nu spună nimic în timp ce eu descuiam ușa din 
spate. 

— Simte-te liber să explorezi, i-am zis după ce 
l-am invitat să-mi treacă pragul. 

Vampirilor le place să cunoască intrările şi ieşi- 
rile. 

— O să-ți arăt apoi locul tău de dormit. 

În timp ce barmanul privea curios prin casa mo- 
destă în care familia mea trăise atâţia ani, mi-am 
agăţat haina în cuier şi mi-am dus geanta în cameră. 
Mi-am făcut un sandviş şi l-am întrebat pe Charles 
dacă vrea nişte sânge. Păstram nişte grupa 0 în fri- 
gider, iar el păru bucuros să se așeze şi să bea, după 
ce studie casa. Charles Twining era genul de tip 
pașnic, mai ales pentru un vampir. Nu părea să fie 
atras de mine și nu părea să vrea nimic de la mine. 

l-am arătat chepengul din dulapul camerei de 
oaspeţi. l-am spus cum funcţiona telecomanda 
televizorului, i-am arătat colecţia mea de filme şi 
cărțile de pe rafturile din camera de oaspeți și sufra- 
gerle. 

— Mai e ceva de care crezi că ai avea nevoie? 
am întrebat. 

Bunica mea m-a crescut cum trebuie, deşi nu 
cred că și-a imaginat vreodată că va trebui să găz- 
duiesc o grămadă de vampiri. 

— Nu, mulțumesc, domnişoară Sookie, spuse 
Charles politicos. 

Bătu uşor în peticul de pe ochi cu degetele sale 
lungi și albe, un obicei ciudat, care-mi dădea fiori 
reci. 

— Atunci, dacă-mi dai voie, îți voi spune 
noapte bună. 

Mă simteam frântă şi era obositor să faci con- 
versație cu un străin. 

— Bineînțeles. Odihnă plăcută, Sookie. Dacă 
vreau să dau o tură prin pădure...? 


138 Charlaine Harris 


— Nici o problemă, am spus imediat. 

Aveam o cheie în plus de la uşa din spate şi am 
scos-o din sertarul din bucătărie unde-mi țineam 
toate cheile. Acesta fusese sertarul cu mărunţișuri 
de vreo optzeci de ani încoace, încă de când bu- 
cătăria fusese adăugată casei. Erau cel puţin o sută 
de chei în el. Cele care erau vechi încă de când 
fusese construită bucătăria arătau destul de ciudat. 
Le-am etichetat pe cele din generația mea și am pus 
cheia de la uşa din spate pe un inel din plastic roz, 
de la agentul meu de asigurări de la State Farm. 

— Odată ce ai intrat — şi nu mai vrei să 1eși — 
te rog să tragi zăvorul. 

Dădu afirmativ din cap şi luă cheia. 

De obicei, era o greşeală să resimți simpatie 
pentru un vampir, dar nu m-am putut abține să nu 
mă gândesc că era ceva trist în legătură cu Charles. 
Mi se părea singuratic şi întotdeauna e ceva patetic 
în singurătate. O incercasem și eu. O să neg cu 
ferocitate că eram patetică, dar când vedeam sin- 
gurătatea altcuiva, aveam un sentiment de milă. 

M-am spălat pe față şi mi-am pus o pijama de 
nailon roz. Eram pe jumătate adormită în timp ce 
mă spălam pe dinţi și când m-am cățărat în vechiul 
pat inalt în care bunica mea dormise până când a 
murit. Stră-străbunica mea făcuse plăpumioara cu 
care mă înveleam, iar strămătușa mea Julia brodase 
cuvertura. Deşi poate că nu am pe nimeni pe 
lume — cu excepția fratelui meu, Jason — merg la 
culcare înconjurată de familie. 

Somnul meu cel mai adânc e în jurul orei trei 
dimineaţa și, cam pe atunci, am fost trezită de o 
mână care m-a apucat de umăr. 


MORT DE-A BINELEA 139 


Am fost şocată de trezirea bruscă, de parcă aș fi 
fost aruncată într-o piscină rece. Ca să mă împotri- 
vesc șocului care aproape mă paralizase, am lovit cu 
pumnul. Mi-a fost prins într-o strânsoare rece. 

— Nu, nu, nu, sssst, se auzi o șoaptă din întuneric. 

Cu accent englezesc, Charles continuă să-mi 
şoptească: 

— Cineva bântuie pe lângă casa ta, Sookie. 

Respirația mea era şuierătoare ca un acordeon. 
M-am întrebat dacă nu cumva aveam să fac un atac 
de cord. Mi-am pus mâna pe inimă, ca și cum aș fi 
putut s-o țin, când ea era hotărâtă să-mi sară din piept. 

— Întinde-te, îmi spuse chiar la ureche, şi apoi 
l-am simţit ghemuindu-se lângă patul meu, în în- 
tuneric. 

M-am întins şi am ţinut ochii închiși aproape 
tot timpul. Capul patului era situat între cele două 
ferestre ale camerei, așa că oricine s-ar fi funşat pe 
afară nu putea să-mi vadă bine fața. M-am străduit 
să stau pe cât de nemişcată și de relaxată puteam. 
Am încercat să gândesc, dar eram pur și simplu prea 
spenată. Dacă era un vampir, nu ar fi putut să intre 
decât dacă era Eric. Anulasem oare invitaţia lui Eric 
de a intra? Nu-mi puteam aminti. Trebuie să fin 
socoteala chestiilor de genul ăsta, am bombănit pentru 
mine. 

— S-a dus, zise Charles cu o voce atât de slabă, 
încă ar fi putut părea fantoma unei voci. 

— Ce e? am întrebat cu un ton care speram să 
fie aproape la fel de şoput. 

— E prea întunenc afară ca să-mi dau seama. 

Dacă un vampir nu putea vedea nimic, înseamnă 
că era într-adevăr foarte întuneric. 


140 Charlaine Harris 


— O să mă strecor afară ca să aflu. 
— Nu, am spus repede, dar era prea târziu. 
Iisuse Hristoase! Dacă intrusul era Mickey? O 
să-l omoare pe Charles — ştiam asta. 

— Sookie! 

Ultimul lucru la care mă aşteptam, deși sincer, 
eram departe de o stare de conștiință în care să mă 
aştept la ceva, era ca Charles să mă strige. 

— Vino afară, dacă binevoieşti! 

Mi-am vârât picioarele în papucii mei roz, pu- 
foşi, și m-am grăbit pe hol către ușa din spate; mi 
s-a părut că de-acolo se auzise vocea. 

— Apnnd luminile din curte, am strigat. 

Nu voiam să fie cineva orbit de lumina bruscă. 

— Eşti convins că nu e nici un pericol, acolo afară? 

— Da, răspunseră două voci în același timp. 

Am apăsat comutatorul cu ochii închiși. După o 
secundă, am deschis ochii și am pășit, aşa cum 
eram, în pijama şi papuci, către ușa verandei închi- 
se. Mi-am încrucișat brațele la piept. Deși noaptea 
nu era friguroasă, era totuși rece. 

Am privit cu atenţie scena din fața mea. 

— Minunat, am zis încet. 

Charles se afla în zona cu pietriș în care parca- 
sem şi îl ținea de gât cu încheietura brațului pe Bill 
Compton, vecinul meu. Bill este vampir, așa a fost 
încă de la Războiul Civil. Avem un trecut împre- 
ună. Reprezintă doar o pietricică pe drumul lungii 
vieţi a lui Bill, dar pentru mine este un adevărat 
bolovan. 

— Sookie, zise Bill printre dinți. Nu vreau să-i 
fac vreun rău acestui străin. Spune-i să-şi ia mâinile 
de pe mine. 

Am reacționat rapid. 

— Charles, cred că poți să-i dai drumul, am spus, 
și cât ai bate din palme Charles era lângă mine. 

— Îl cunoşti pe acest bărbat? 

Vocea lu: Charles era tăioasă. 

La fel de rece, Bill răspunse: 

— Mă cunoaşte, foarte intim. 

Oh, câh. 

— E politicos să spui asta? am zis, și cred că și 
vocea mea era puțin tăioasă. Eu nu mă plimb poves- 
tind celor din jur detaliile fostei noastre relații. Mă 
aştept ca un gentleman să facă acelaşi lucru. 

Spre multumirea mea, Charles se uită la Bill, 
ridicând dintr-o sprânceană într-un fel superior şi 
foarte enervant. 

— Așadar, cu el Îîmparți patul acum? făcu Bill o 
mișcare din cap către vampirul mai mărunțel. 

Dacă ar fi spus orice altceva, poate că mi-aș fi 
pierdut calmul. Nu prea mi-l pierd des, dar atunci 
când o fac e pierdut de-a binelea. 

— E cumva treaba ta? am întrebat accentuând 
fiecare cuvânt. Că mă culc cu o sută de bărbaţi sau 
cu o sută de oi, asta nu e treaba ta! De ce te funişezi 
pe lângă casa mea în miezul nopții? M-ai speriat de 
moarte. 

Bill nu părea nici pe departe să se cărască. 

— Îmi pare rău că te-am trezit și te-ai speriat, 
spuse el, cu o voce falsă. Verificam dacă ești în si- 
guranță. 

— Te învârteai prin pădure şi ai mirosit un alt 
vampir, am spus. 

Avusese intotdeauna un nas foarte fin. 

— Aşa că ai venit încoace să vezi cine e. 

— Am vrut să fiu sigur că nu eşti atacată, zise 
Bill. Mi s-a părut că am mirosit și o ființă umană. 
A: avut vreun vizitator uman, azi? 

Nu am crezut nici o secundă că Bill era doar 
ingrijorat pentru siguranța mea, dar nu am vrut nici 
să cred că gelozia îl adusese la fereastra mea, sau 
vreun fel de curiozitate ciudată. Am inspirat și am 
expirat, cam un minut, încercând să mă calmez şi 
să gândesc. 

— Charles nu mă atacă, am spus, mândră că 
vorbeam pe un ton atât de calm. 

Bill marâi. 

— Charles, repetă pe un ton foarte dispreţuitor. 

— Charles Twining, zise însoţitorul meu, încli- 
nându-se. 

Bill mârâi din nou. 

— Charles, repetă pe un ton dispreţuitor. 

— Charles Twining, zise din nou însoțitorul 
meu, făcând o plecăciune — dacă poţi numi așa 
ușoara înclinare a capului său cu bucle arămii. 

— De unde l-ai mai scos și pe ăsta? 

Vocea lui Ball îşi recăpătase calmul. 

— De fapt, lucrează pentru Eric, ca și tine. 

— Erc ţi-a dat o gardă de corp? Ai nevoie de o 
gardă de corp? 

— Auzi, nene, am spus printre dinţii strânși, 
viaţa mea a continuat și după ce ai plecat tu. La fel 
şi a orașului. Au fost oameni împușcați pe-aici, 
printre ei și Sam. Aveam nevoie de un barmari care 
să-l ţină locul, iar Charles s-a oferit să ne ajute. 

Asta poate nu era în întregime exact, dar nu 
exactitatea era problema mea în acest moment. 
Eram preocupată să-mi exprim punctul de vedere. 

Cel puțin Bill fusese luat prin surprindere, așa 
cum trebuia, de informaţie. 

— Sam. Şi mai cine? 

Tremuram, din moment ce nu era vreme de 
stat afară în pijama de nailon. Dar nu-l voiam pe 
Bill în casă. 

— Calvin Norris şi Heather Kinman. 

— Împușcaţi mortal? 

— Heather, da. Calvin a fost rănit destul de grav. 

— A arestat poliția pe cineva? 

— Nu. 

— Ştii cine a făcut-o? 

— Nu. 

— Eşti îngrijorată pentru fratele tău. 

— Da. 

— S-a transformat când a fost lună plină. 

— Da. 

Bill se uită la mine cu o expresie care ar fi putut 
exprima şi milă. 

— Îmi pare rău, Sookie, zise, și vorbea serios. 

— Nu are nici un rost să-mi spui mie asta, am 
izbucnit. Spune-i lui Jason, el e cel căruia îi creşte 
blană. 

Faţa lui Bill deveni rece şi dură. 

— lartă-mă că te-am deranjat, spuse. O să plec. 

Dispăru imediat în pădure. 

Nu ştiu cum a reacționat Charles la acest epi- 
sod, pentru că m-am întors și am intrat înapoi în 
casă, stingând lumina din curte. M-am aruncat 
inapoi în pat și am zăcut acolo, bufnind şi trăsnind 
in tăcere. Mi-am tras păturile peste cap, astfel încât 
vampirul să priceapă că nu voiam să discut despre 
incident. Se mișca atât de atent, încât nu puteam fi 

sigură nici dacă era în casă; cred că s-a oprit în prag 
o secundă, apoi a pornit mai departe. 

Am stat trează cam patruzeci și cinci de minu- 
te, după care m-am cufundat iar în somn. 

La un moment dat, cineva mă scutură din nou 
de umăr. Am simţit un parfum dulce și am mai mi- 
rosit ceva, ceva îngrozitor. Eram teribil de amețită. 

— Sookie, casa ta a luat foc, zise o voce. 

— Nu se poate, am răspuns. Nu am lăsat nimic 
aprins. 

— Trebuie să ieşi acum, insistă vocea. 

O sirenă persistentă îmi amintea de simulănile 
de incendiu din școala primară. 

— Bine, am zis, cu mintea înceţoşată de somn 
și (am văzut când am deschis ochii) fum. 

Sirena din fundal era detectorul meu de fum. 
Fuioare lungi și cenușii se vălătuceau în dormitorul 
meu galben și alb, ca nişte genii ale răului. Nu mă 
mișcam suficient de repede pentru Claudine, care 
m-a smuls din pat şi m-a dus la ușa din faţă. Nu mă 
mai luase pe sus nici o femeie, dar, bineînţeles, 
Claudine nu era o femeie obişnuită. M-a pus în 
picioare în iarba rece din curtea din față. Senzaţia 
de rece mă trezi brusc. Nu era un vis urât. 

Casa mea a luat foc? 


Încă mă mai străduiam să stau trează. 

— Vampirul spune că era o ființă umană, acolo, 
zise, arătând spre stânga casei. 

Dar pentru un lung moment ochii mi se opnră 
asupra priveliștii îngrozitoare a flăcărilor și asupra 
strălucirii roșii a focului, care lumina noaptea. Ardeau 
veranda din spate şi o parte din bucătărie. 

M-am forțat să mă uit la o formă chircită pe pă- 
mânt lângă o forsiția îmbobocită. Charles era înge- 
nuncheat lângă ea. 

— Aţi sunat la pompieri? i-am întrebat pe amân- 
doi în timp ce-mi croiam drum către casă în picioa- 
rele goale, ca să mă uit la forma lipsită de viaţă. 

În lumina slabă, m-am uitat la fața uscăţivă a 
bărbatului. Era alb, proaspăt bărbierit și probabil 
avea în jur de treizeci de ani. Deși cu greu se putea 
spune că erau cele mai potrivite condiții, nu l-am 
recunoscut. 

— Oh, nu, nu m-am gândit la asta, spuse Charles 
şi privi în sus de lângă corpul chircit. 

El venea dintr-o vreme când nu existau pompieri. 

— [ar eu mi-am uitat telefonul mobil, zise Clau- 
dine, care era modernă până-n măduva oaselor. 

— Atunci trebuie să mă întorc înăuntru şi să 
sun eu, dacă telefonul mai funcționează, am spus 
intorcându-mă pe călcâie. 

Charles se ridică — înălțimea lui era de neluat 
în seamă — şi se uită la mine. 

— Nu mal intri acolo. 

Ăsta era cu siguranță un ordin de la Claudine. 

— Bărete, tu alerga suficient de repede ca să faci 
asta. 

— Focul, zise Charles, este fatal, foarte rapid, 
pentru vampiri. 

Era adevărat; se aprindeau ca o torță dacă se atin- 
geau de foc. Egoistă, pentru o secundă aproape că 
am insistat; îmi voiam haina și papucii şi geanta. 

— Du-te şi sună de la telefonul lui Bill, am spus, 
arătând cu degetul în direcția corectă, iar el a pornit 
ca din puşcă. 

Chiar în minutul în care a dispărut din raza 
vizuală şi înainte ca zâna Claudine să mă poată opri, 
am țâşnit pe ușa din faţă şi mi-am croit drum spre 
camera mea. Fumul era mult mai dens și am putut 
vedea flăcările câteva zeci de centimetri mai jos pe 
hol, în bucătărie. Imediat ce am zărit flăcările, mi-am 
dat seama că făcusem o mare greșeală ducându-mă 
din nou în casă, şi mi-a fost greu să nu intru în panică. 
Geanta mea era acolo unde o lăsasem, iar haina era 
aruncată pe fotoliul din colţul camerei. Nu am 
reușit să-mi găsesc papucii şi am știut că nu mai pu- 
team rămâne. Am scotocit în sertar după o pereche 
de şosete — ştiam sigur că se află acolo — şi apoi 
am ieșit în fugă din casă, tușind și înecându-mă. 
Acționând din instinct, am luat-o brusc la stânga să 
inchid ușa către bucătăne, și apoi m-am răsucit şi 
m-am grăbit spre ușa din faţă. Am căzut peste un 
scaun în sufragerie. 

— Asta a fost o prostie, a zis Claudine, iar eu 
am țipat. 

M-a apucat de talie și a ieșit fugind din nou din 
casă, cu mine la subraţ, ca un covor rulat. 

Combinația de țipăt şi tuse mi-a blocat sistemul 
respirator un minut sau două, timp în care Claudine 
mă duse mai departe de casă. Mă aşeză jos pe iarbă 
şi-mi puse şosetele în picioare. Apoi mă ajută să mă 
ridic şi să-mi bag mâinile pe mânecile hainei. Am 
inchis nastunii, plină de recunoştinţă. 

Asta era a doua oară când Claudine apărea din 
neant când eram pe cale să am necazuri serioase. 
Prima dată aţipisem la volan după o zi foarte lungă. 

— Faci ca lucrunle să fie foarte grele pentru 
mine, zise. 

Încă mai părea veselă, dar poate nu la fel de 
amabilă. 

Ceva se schimbă în interiorul casei şi mi-am dat 
seama că lumina de veghe din hol dispăruse. Fie 
curentul se întrerupsese, fie il opriseră din oraş cei 
de la pompien. 

— Îmi pare rău, am spus, simțind că așa trebuia, 
deşi nu aveam nici o idee de ce Claudine se simţea 
inşelată când era vorba de casa mea care ardea. 

Am vrut să mă grăbesc spre curtea din spate, ca 
să văd mai bine, dar Claudine m-a apucat de braț. 

— Nu merge mai aproape, a spus simplu, şi nu 
am putut să scap din stransoarea ei. Auzi, vin ma- 
șinile. 

Acum puteam auzi sirenele pompierilor, și am 
binecuvântat fiecare persoană care venea să ne 
ajute. Ştiam că pagerele porniseră în toată zona și 
că voluntarii s-au grăbit spre cazarmă direct din 
patunile lor. 

Catfish Hunter, şeful fratelui meu, a venit cu 
mașina lui. A sărit din ea și a fugit direct spre mine. 

— A mai rămas cineva înăuntru? m-a întrebat 
grăbit. 

Mașina de pompieri a oraşului a oprit în urma 
lui, denivelând îngrozitor pietrișul de pe aleea mea. 

— Nu, am spus. 

— Există un rezervor cu propan? 

— Da. 

— Unde? 

— În curtea din spate, am spus, și vocea a înce- 
put să-mi tremure. 

— Rezervor cu propan în spate, răcni Catfish 
peste umăr. 

A urmat un strigăt de răspuns, urmat de o acti- 
vitate susținută. l-am recunoscut pe Hoyt Forten- 
berry şi pe Ralph Tooten, plus patru sau cinci alți 
bărbaţi şi vreo două femei. 

După o scurtă conversație cu Hoyt şi Ralph, a 
strigat la o femeie micuță, care părea să fie cople- 
şită de echipamentul pe care-l purta. Îi arătă spre 
figura nemișcată din iarbă, iar ea își aruncă imediat 
casca și îngenunche lângă victimă. După ce se uită 
şi o atinse, clătină din cap. Abia am recunoscut-o 
ca fiind asistenta doctorului Robert Meredith, Jane 
Și nu mai știu cum. 

— Cine-i bărbatul mort? întrebă Catfish. 

Nu părea să fie prea deranjat de cadavru. 

— Habar nu am, am spus. 

Am descoperit cât de șocată eram după felul în 
care mi-am auzit vocea — tremurătoare, mică. 
Claudine mă cuprinse cu braţul. 

O mașină de poliție trase lângă cea a pompieri- 
lor, iar şeniful Bud Dearborn cobori de pe scaunul 
șoferului. Pasagerul său era Andy Bellefleur. 

Claudine exclamă: 

— Ah! 

— Da, am zis. 

Apoi Charles se afla din nou lângă mine, iar Bill 
era chiar pe urmele sale. Vampinii măsurară cu pri- 
virea activitatea nebunească, dar cu scop bine definit. 
O observară pe Claudine. 

Femeia mărunțică, după ce se ridică să-și aran- 
jeze echipamentul, strigă: 

— Şenfule, fă-mi o favoare şi sună după ambu- 
lanţă să ia de-aici cadavrul ăsta. 

Bud Dearborn îi aruncă o privire lui Andy, care 
se întoarse ca să transmită prin stație. 

— Nu e suficient că ai un iubit mort, Sookie? 
mă întrebă Bud Dearborn. 

Bill mârâ: arătându-şi colții, pompierii sparseră 
geamul de lângă masa stră-stră-străbunicii mele, şi 
un val puternic de căldură și scântei izbucni în 
noapte. Maşina cu apă făcea mult zgomot, iar aco- 
perișul subțire de deasupra bucătăriei și verande: se 
desprinse de pe casă. 

Casa mea se făcea praf și pulbere. 


Cavikolul g 


Cuuoine STĂTEA ÎN STÂNGA MEA. Bill veni 
să se așeze în dreapta şi mă apucă de mână. Îm- 
preună am privit pompierii care atacau focul prin 
fereastra spartă. Un zgomot de sticlă sfărâmată venit 
din partea cealaltă a casei indica şi spargerea feres- 
trei de deasupra chiuvetei. În timp ce pompierii se 
concentrau asupra focului, poliţia se concentra asu- 
pra cadavrului. Charles făcu un pas în față. 

— Eu l-am omorât, recunoscu el calm. L-am 
prins dând foc casei. Era înarmat şi m-a atacat. 

Nu exista om care să semene mai tare cu un pe- 
chinez decât șeriful Dearborn. Faţa sa era, practic, 
concavă. Ochii îi erau rotunzi şi strălucitoni, și în 
acest moment extrem de cunioși. Părul negru, 
inspicat peste tot cu fire argintii, era pieptănat pe 
spate și m-am așteptat să vorbească pe nas. 

— Și tu cine ești? îl întrebă pe vampir. 

— Charles Twining, răspunse amabil Charles. 
La dispoziția dumneavoastră. 

Şeriful scoase un sunet ciudat, iar Andy Belle- 
fleur își dădu ochii peste cap. 

— ȘI ești aici pentru că...? 

— Stă cu mine, zise calm Bill, cât timp lucrează 
la Merlotte’s. 

Probabil şeriful auzise deja de noul barman, pen- 
tru că doar încuviinţă cu o mişcare a capului. Eram 
ușurată că nu trebuia să mărturisesc că Charles dor- 
mea în dulapul meu, şi l-am binecuvântat pe Bill 
pentru că mințise în legătură cu asta. Pnvinle ni se 
intâlniră o clipă. 

— Aşadar, recunoşth că l-ai omorât pe bărbatul 
acesta? îl întrebă Andy pe Charles. 

Vampirul încuviință scurt. 

Andy îi făcu un semn femeii care purta un halat 
alb și care aștepta lângă maşina ei — oricum, în 
curtea mea erau acum vreo șase mașini, plus cea a 
pompierilor. Femeia nou-venită mă privi cu multă 
curiozitate când trecu pe lângă mine şi se indreptă 
spre forma ghemuită în tufișuri. Scoțând un steto- 
scop din buzunar, îngenunche lângă bărbat și îl 
auscultă în mai multe părți ale corpului. 

— Da, e mort de-a binelea, anunţă ea. 

Andy scosese din maşina poliției un aparat de 
fotografiat Polaroid ca să pozeze cadavrul. Din 
moment ce singura lumină provenea de la blițul 
aparatului şi de la licărinile focului care-mi mistuia 
casa, m-am gândit că fotografiile nu vor ieşi prea 
bine. Eram amorţită din cauza şocului şi mă uitam 
la Andy, ca şi cum asta ar fi fost o activitate impor- 
tantă. 

— Ce păcat! Ar fi fost foarte bine să descoperim 
de ce a dat foc casei lui Sookie, zise Bill, în timp 
ce-l privea pe Andy lucrând. 

Vocea sa era la fel de rece ca un congelator. 

— În teama mea pentru siguranța lui Sookie, 
cred că am strâns prea tare. 

Charles încerca să pară plin de regrete. 

— Din moment ce gâtul ii este rupt, cred că așa 
ai făcut, zise doctorița studiind fața lui Charles, cu 
aceeaşi atenție pe care mi-o acordase și mie. 

M-am gândit că doctoriţa avea în jur de treizeci 
de ani; era o femeie slabă uscată, cu un păr tuns 
foarte scurt şi roşu. Avea în jur de un metru șaizeci 
și trăsături de elf, sau cel puţin așa cum îmi închi- 
puiam eu că trebuie să aibă un elf: un nas scurt şi 
cârn, ochi mari şi o gură mare. Cuvintele îi erau în 
acelaşi timp seci și îndrăzneţe, şi nu părea deloc nici 
tulburată, nici încântată de faptul că fusese chemată 
în miezul nopții pentru ceva atât de neplăcut. 
Poate că era legistul districtului, aşa că probabil 
am votat pentru ea, dar nu-mi aminteam cum o 
cheamă. 

— Tu cine eşti? întrebă Claudine cu cea mai 
plăcută voce a ei. 

La vederea lui Claudine, doctonţa clipi. Claudine, 
la acea neomenească oră a dimineţii, era fardată cu 
grijă şi purta un tricou mulat fucsia, cu pantaloni 
strâmți negri. Pantofii erau cu dungi fucsia și negre, 
și la fel şi jacheta. Părul negru, ondulat, îi era prins 
cu piepteni fucsia. 

— Eu sunt doctorul Tonnesen. Linda. Tu cine 
eşti? 

— Claudine Crane, zise zâna. 

Nu știusem niciodată numele de familie pe 
care-l folosea Claudine. 

— Și de ce vă aflați aici, domnişoară Crane? 
întrebă Andy Bellefleur. 

— Sunt naşa-zână a lui Sookie, zise Claudine, 
râzând. 

Deşi scena era sinistră, toată lumea râse. Era ca 
şi cum nu ne-am fi putut abţine să nu fim veseli în 
jurul lui Claudine. Dar eu m-am minunat foarte 
mult de explicaţia el. 

— Acum, senos, zise Bud Dearborn. De ce sun- 
teți aici, domnişoară Crane? 

Claudine zâmbi diabolic. 

— Îmi petreceam noaptea cu Sookie, zise făcând 
cu ochiul. 

Într-o clipă, eram obiectul unei cercetări fasci- 
nate a tuturor bărbaţilor care auziseră, și a trebuit 
să-mi închid mintea, ca și cum ar fi fost o inchisoa- 
re de maximă siguranță, pentru a bloca imaginile 
pe care le transmiteau creierele bărbaților. 

Andy se scutură, închise gura, și se lăsă pe vine 
lângă bărbatul mort. 

— Bud, o să-l întorc, zise puţin răguşit, și în- 
toarse cadavrul, pentru a putea umbla prin buzuna- 
rele mortului. 

Portofelul bărbatului se dovedi a fi în jachetă, 
ceea ce mi se păru ciudat. Andy se ridică și se în- 
depărtă de cadavru ca să examineze conținutul com- 
partimentelor acestuia. 

— Vrei să te uiţi, să vezi dacă-l recunoşti? mă 
întrebă şeriful Dearborn. 

Bineînțeles că nu voiam aşa ceva, dar ştiam şi că nu 
aveam încotro. Nervoasă, m-am apropiat puțin și am 

privit din nou fața bărbatului mort. Părea tot banal. 
Era tot mort. Probabil avea în jur de treizeci de ani. 

— Nu-l cunosc, am spus cu vocea stinsă, in va- 
carmul pompierilor şi curgerea apei care se revărsa 
peste casă. 

— Poftim? 

Bud Dearborn nu reușea să mă audă. Ochii săi 
rotunzi, căprui, erau fixați asupra mea. 

— Nu-l cunosc! am repetat aproape strigând. 
Din câte-mi amintesc, nu l-am văzut niciodată. 
Claudine? 

Nu știu de ce am întrebat-o pe Claudine. 

— Oh, da, eu l-am văzut, zise ea, veselă. 

Asta atrase atenţia celor doi vampiri, a celor doi 
oameni ai legii, a doctonței şi a mea. 

— Unde? 

Claudine Îşi pusese mâinile pe după umerii mei. 

— Era la Merlotte's in seara asta. Cred că erai 
prea îngrijorată pentru prietenul tău ca să-l observi. 
Stătea în partea de încăpere unde mă aflam și eu. 

Arlene servise acolo. 

Nu eram prea uimită că ratasem chipul unui 
bărbat într-un bar ticsit. Dar mă deranja că asculta- 
sem gândurile oamenilor şi le ratasem pe cele care 
s-ar fi putut dovedi importante pentru mine. În 
fond, fusese în bar cu mine, şi câteva ore mai târ- 
ziu îmi dăduse foc la casă. Trebuia să se fi gândit la 
mine, nu-i așa? 

— Permisul de conducere arată că-i din Little 
Rock, Arkansas, zise Andy. 

— Nu asta mi-a spus mie, zise Claudine. A zis 
că e din Georgia. 

Arăta la fel de radioasă şi când realiză că bărbatul 
o mințise, dar nu mai zâmbea. 

— A zis că se numeşte Marlon. 

— V-a spus de ce se află în oraş, domnişoară 
Crane? 

— A zis că era în trecere, îşi luase o cameră la 
un motel pe autostrada interstatală. 

— A mai povestit și altceva? 

— Nu. 

— Ati mers cu el la motel, domnişoară Crane? 
întrebă Bud Dearbon cu cea mai nevinovată voce 
de care era capabil. 

Doctoriţa Tonnesen se uita de la unul la altul, 
ca şi cum ar fi asistat la un meci de tenis, verbal. 

— Oh, nu, eu nu fac lucruri din astea, răspunse 
zâmbind Claudine. 

Bill arăta ca şi cum cineva i-ar fi fluturat în faţă 
o sticlă cu sânge. Colţii îi ieşiseră şi ochii o fixau pe 
Claudine. Vampirii nu pot rezista prea mult când 
se află în preajma zânelor. Și Charles se apropiase 
de Claudine. 

Trebuia să plece înainte ca oamenii legu să obser- 
ve cum se purtau vampirii. Linda Tonnesen observa- 
se deja; ea însăşi era destul de interesată de Claudine. 
Am sperat că o să atribuie fascinația resimţită de 
vampiri mai degrabă aspectului fizic deosebit al lui 
Claudine, decât farmecului copleșitor pe care zâne- 
le îl exercită asupra vampirilor. 

— Frăția Soarelui, zise Andy. Are o legatimaţie 
de membru devotat aici. Nu e nici un nume trecut 
pe ea; asta-i ciudat. Permisul său de conducere este 
eliberat pe numele de Jeff Mamot. 

Se uită întrebător la mine. Am clătinat din cap. 
Numele nu-mi spunea nimic. 

Era tipic pentru un membru al frăţiei să-și imagi- 
neze că putea face ceva rău cum ar fi să-mi dea foc 
la casă — cu mine înăuntru — şi că nu-l va lua 
nimeni la întrebări. Nu era prima dată când Frăția 
Soarelui, un grup care promova ura față de vampiri, 
incercase să mă ardă de vie. 

— Probabil că ştia că ai... ăăă... într-un fel eşti 
asociată cu vampirii, zise Andy în tăcerea care se 
lăsase. 

— Îmi pierd casa și aş fi putut mun pentru că 
știu niște vampiri? 

Chiar și Bud Dearborn părea puțin rușinat. 

— Probabil că cineva a auzit că obișnuiaţi să vă 
întâlniți cu domnul Compton aici de faţă, mormăi 
Bud. Îmi pare rău, Sookie. 

Am spus: 

— Claudine, trebuie să plece. 

Schimbarea bruscă de subiect îi uimi atât pe 
Andy şi Bud, cât și pe Claudine. Ea se uită la cei doi 
vampiri, care erau vizibil mai aproape de ea şi spuse 
rapid: 

— Da, imi pare rău, trebuie să mă întorc acasă. 
Mâine merg la muncă. 

— Unde e maşina dumneavoastră, domnişoară 
Crane? întrebă Bud Dearborn, privind insistent în 
Jur. Nu văd nici o altă maşină în afară de cea a lui 
Sookie, care e parcată în spate. 

— Am parcat la Bill, minți senină Claudine, având 
ani întregi de practică. 

Fără să mai aștepte alte comentarii, dispăru în 
pădure și doar mâinile mele care-i ţineau bine îi 

impiedicară pe Charles și Bill să se strecoare prin 
intuneric în urma ei. Se uitau spre copacii întune- 
caţi când i-am ciupit cât am putut de tare. 

— Ce? întrebă Bill aproape visător. 

— Termină, am mormăit, sperând că Bud, Andy 
și doctonţa nu mă vor auzi. 

Ei nu aveau nevoie să ştie că frumoasa Claudine 
era o ființă supranaturală. 

— Ce femeie! exclamă doctorița Tonnesen, 
aproape la fel de vrăjită ca și vampir. 

După care încercă să-și regăsească tonul normal: 

— Ambulanţa va veni să-l ia... ăăă... pe Jeff 
Marniot. Sunt aici doar pentru că aveam scanerul 
pornit și mă întorceam de la schimbul meu de la 
spitalul din Clarice. Trebuie să ajung acasă și să 
dorm puţin. Îmi pare rău pentru incendiu, dom- 
nișoară Stackhouse, dar cel puţin nu ați sfârșit ca ti- 
pul ăsta de-aici, spuse ea și arătă spre cadavru cu o 
mișcare a capului. 

În timp ce se urca în Rangerul ei, pompierul-șef 
se îndreptă spre noi. Îl ştiam pe Catfish Hunter de 
ani intregi — fusese unul dintre prietenii tatălui 
meu —, dar nu-l întâlnisem niciodată în calitatea 
lui de pompier-șef al brigăzii de voluntari. Catfish 
transpira în ciuda frigului, iar faţa îi era mânjită cu 
funingine. 

— Sookie, l-am dovedit, zise obosit. Nu e atât 
de rău pe cât ai putea crede. 

— Chiar nu e? am întrebat cu o voce mică. 

— Nu, drăguţo. Ai rămas fără veranda din spate 
și fără bucătărie şi mi-e teamă că şi fără mașină. A 
stropit-o și pe ea cu niște benzină. Dar mare parte 
din casă ar trebui să fie în regulă. 

Bucătăria... singurul loc unde urmele morți pe 
care o provocasem puteau fi găsite. Acum nici mă- 
car tehnicienii prezentaţi pe Discovery Channel nu 
ar mai fi reușit să găsească vreo urmă de sânge în 
camera distrusă. Fără să vreau, am început să râd. 

— Bucătăria, am rostit printre chicotel. Bu- 
cătăna a dispărut cu totul? 

— Da, răspunse Catfish stânjenit. Sper că ai o 
asigurare la casă. 

— Oh, am spus încercând din răsputeri să nu 
mai chicotesc. Am. 

Mi-a fost greu să-mi plătesc ratele, dar am con- 
tinuat polița pe care bunica o avea pe casă. Slavă 
Domnului că bunica mea a crezut cu adevărat în 
asigurări. Văzuse prea mulți oameni care renunța- 
seră să mai plătească pentru a mai scădea din chel- 
tuielile lunare și care suferiseră pierderi pe care nu 
fuseseră capabili să le recupereze. 

— Unde o ai? Îi sun chiar acum. 

Catfish era atât de nerăbdător să mă oprească 
din râs, încât era gata să se strâmbe și să latre dacă-i 
ceream. 

— Greg Aubert, am spus. 

Întâmplările întregii nopți îmi apărură brusc şi 
mă treziră la realitate. Casa îmi arsese, cel puțin în 
parte. Aveam mai mult de un dușman. Țineam în 
casă un vampir căruia trebuia să-i ofer o ascunzătoa- 
re pe timp de zi. Mașina mea se dusese. În curtea 
mea era un bărbat mort, care se numea Jeff Marriot 
şi care-mi dăduse foc la casă și maşină pe baza unor 
simple prejudecăți. Eram copleșită. 

— Jason nu e acasă, zise Catfish de la distanță. Am 


sunat la el. O să vrea ca Sookie să meargă la el acasă. 

— Ea şi Charles — adică, Charles şi cu mine o 
să o luăm la mine acasă, zise Bill. 

Și el părea să fie departe cu gândul. 

— Nu ştiu ce să zic, interveni nehotărât Bud 
Dearborn. Sookie, pentru tine e bine? 

Cu greu m-am putut decide să mă gândesc la 
câteva opțiuni. Nu puteam să o sun pe Tara, pen- 
tru că Mickey era acolo. Rulota lui Arlene era tic- 
sită de nu se putea. 

— Da, e în regulă, am spus, iar vocea îmi suna 
îndepărtată şi goală, chiar şi pentru propriile mele 
urechi. 

— În regulă, câtă vreme știm unde să dăm de 
tine. 

— L-am sunat pe Greg, Sookie, și am lăsat un 
mesaj pe robotul de la biroul său. Mai bine îl suni 
chiar tu, dimineaţă, zise Catfish. 

— Bine, am acceptat. 

Și toți pompierii se târâră prin fața mea şi-mi 
spuseră cât de rău le pare. Li ştiam pe toți: prieteni 
ai tatălui meu, pneteni ai lui Jason, obișnuiți ai ba- 
rului, cunoştinţe din şcoală. 

— Aţi făcut tot ce aţi putut, am spus, iar şi iar. 
Mulţumesc că ați salvat mare parte din ea. 

lar ambulanţa veni să ia piromanul. 

Până atunci, Andy găsise o canistră în tufișuri, 
iar mâinile cadavrului miroseau a benzină, zisese 
doctonița Tonnesen. 

Mi-era greu să cred că un străin hotărâse că tre- 
buia să-mi pierd casa și viaţa din cauza gusturilor 
mele în materie de parteneri de întâlnire. Gândin- 
du-mă în acel moment cât de aproape fusesem de 
moarte, nu am simţit că era nedrept că-și pierduse 

viața făcând asta. Am recunoscut în gând că mi-a 
trecut prin minte că Charles făcuse o treabă bună. 
Era posibil să datorez viaţa insistențelor lui Sam ca 
vampirul să fie cazat la mine acasă. Dacă Sam ar fi 
fost acolo în acel moment, 1-aș fi mulţumit într-un 
mod foarte entuziast. 

În cele din urmă, Bill, Charles și cu mine am 
pornit spre locuinţa lui Bill. Catfish mă sfătuise să 
nu intru din nou în casa mea până dimineaţă, și 
atunci, abia după ce agentul de asigurări și investi- 
gatorul de incendii vor fi cercetat locul. Doctorţa 
Tonnesen îmi spusese că dacă mă simt ameţită să 
merg la ea la cabinet, dimineaţă. Mai spusese şi alte 
lucruri, dar nu prea le reținusem. 

În pădure era întuneric, bineînțeles, şi era deja 
în jur de cinci dimineața. După câțiva pași printre 
copaci, Bill m-a luat pe sus, la propnu. Nu am pro- 
testat, pentru că eram atât de obosită, încât mă în- 
trebasem cum o să mă descurc să trec prin cimitir. 

Mă lăsă jos când am ajuns la el acasă. 

— Te descurci pe scări? întrebă. 

— Te duc eu, se oferi Charles. 

— Nu, mă descurc, am spus și am pornit inain- 
te să mai aud alte comentarii. 

Ca să recunosc adevărul, nu eram prea sigură că 
pot, dar încet-încet mi-am croit drum spre dormi- 
torul pe care-l folosisem când Bill era pnetenul 
meu. E] avea un loc în care lumina nu pătrundea, 
undeva la parter, dar nu-l întrebasem niciodată 
exact unde. (Aveam o bănuială că era în spațiul 
pe care constructorii îl luaseră din bucătărie ca să 
facă un fel de debara.) Deși în Louisiana pânza frea- 
tică este prea aproape de suprafaţă pentru ca să se 

poată face subsoluri la case, eram aproape sigură că 
mai era o gaură întunecată ascunsă pe undeva. 
Găsise un loc și pentru Charles, fără să fie nevoie să 
se înghesuie împreună — nu că asta ar fi fost în 
fruntea listei mele de preocupări. Una dintre cămă- 
şile mele de noapte încă se mai afla în sertarul dor- 
mitorului în stil vechi, și în baia de pe hol încă mai 
era una din periuţele mele de dinți. Bill nu-mi arun- 
case lucrunle la gunoi; le păstrase, ca și cum s-ar fi 
aşteptat să mă intorc. 

Sau poate nu prea avusese nici un motiv să 
meargă la etaj de când ne despărțiserăm. 

Promiţându-mi un duș indelungat dimineaţă, 
mi-am dat jos pijamaua plină de pete şi ciorapii dis- 
truși. M-am spălat pe față și mi-am pus cămașa curată 
inainte să mă urc în patul înalt, folosind scăunelul 
vechi încă aflat unde-l lăsasem. În timp ce inciden- 
tele zilei și ale nopții încă mai zumzăiau în capul 
meu ca albinele, i-am mulțumit lui Dumnezeu că 
fusesem cruţată, Și asta a fost tot ce am apucat să Îi 
spun înainte să mă ia somnul. 

Am dormit doar trei ore. Apoi, îngrijorarea m-a 
trezit. M-am sculat destul de devreme ca să mai 
am timp să-l întâlnesc pe Greg Aubert, agentul de 
asigurări. M-am îmbrăcat cu o pereche de blugi 
de-ai lui Bill şi cu o cămașă tot de-a lui. Fuseseră 
lăsate afară, lângă ușă, alături de niște șosete groase. 
Pantofii săi nu intrau în discuţie, dar spre încânta- 
rea mea am găsit o pereche de papuci cu talpă de 
cauciuc pe care-i lăsasem în fundul unui dulap. Bill 
avea cafea şi o cafetieră in bucătărie, de pe vremea 
când îmi făcea curte, şi am fost recunoscătoare că 
aveam o cană pe care să o iau cu mine în timp 

ce-mi croiam cu grijă drum prin cimitir şi prin 
porțiunea de pădure care înconjoară ceea ce mai 
rămăsese din casa mea. 

Greg, tocmai parca în curtea din față, când eu 
ieşeam dintre copaci. Cobori din camionetă, îmi 
măsură ținuta ciudată şi o ignoră politicos. Am 
rămas amândoi, unul lângă altul, uitându-ne la bă- 
trâna casă. Greg avea părul nisipiu, ochelari fără 
ramă şi era un membru al consiliului Bisericii Prez- 
biteriene!. Îmi plăcuse întotdeauna, măcar şi pen- 
tru că de fiecare dată când o duceam pe bunica să-și 
plătească ratele, ieșea de la birou ca să-i strângă 
mâna și să o facă să simtă că era un client impor- 
tant. Întuiţia sa în afaceri era egalată doar de noro- 
cul său. Oamenii spuneau de ani întregi că norocul 
său se extindea și asupra celor ce-i cumpărau poli- 
tele, deşi, desigur, spuneau asta oarecum în glumă. 

— Dacă aș fi putut să prevăd asta, zise Greg. 
Sookie, îmi pare rău că s-a întâmplat așa ceva. 

— Ce vrei să spui, Greg? 

— Oh, eu doar... Aș vrea să mă fi gândit că ai 
nevoie de o acoperire mai mare, zise absent. 

Porni spre spatele casei, iar eu am luat-o pe ur- 
mele lui. Curioasă, am început să-i ascult gândunle 
și am fost uimită până peste poate de ce auzisem 
acolo. 

— Așadar, să faci vrăji ca să-ţi sprijini asigurările 
chiar funcţionează? am întrebat. | 

Icni. Nu pot descrie altfel sunetul pe care l-am 
auzit. 


! Biserică protestantă ce se bazează pe doctrina cal- 
vinistă. 

— Așadar, e adevărat ce se spune despre tine, se 
bâlbâi. Eu, eu nu, e doar... 

Rămase în picioare lângă bucătăria mea înne- 
grită şi se uită cu gura căscată la mine. 

— E în regulă, am spus încercând să-i câștig 
increderea. Poţi să pretinzi că nu ştiu nimic, dacă 
asta te face să te simţi mai bine. 

— Soţia mea ar muri dacă ar ști, zise serios. Şi 
copiii la fel. Vreau să-i țin la distanţă de partea asta 
din viaţa mea. Mama mea era... ea era... 

— Vrăjitoare, i-am venit eu în ajutor. 

— Pă;, da. 

Ochelarii lui Greg sclipiră în soarele dimineții 
în timp ce se uita la ce mai rămăsese din bucătăria 
mea. 

— Dar tatăl meu a pretins întotdeauna că nu 
ştie, şi deși ea a continuat să mă instruiască să-i iau 
locul, voiam mai mult decât orice pe lumea asta să 
fiu un om obișnuit. 

Greg dădu din cap, ca şi cum ar fi spus că-și 
atinsese scopul. 

Am privit în jos în cana mea de cafea, bucuroasă 
că aveam ceva de ținut în mâini. Greg se mințea 
foarte tare pe sine însuşi, dar nu era treaba mea să-i 
arăt asta. Era ceva ce trebuia să rezolve cu Dumne- 
zeul şi conștiința lui. Nu spun că metoda lui Greg 
era una rea, dar cu siguranţă nu era alegerea unui 
om obișnuit. Să-ţi asiguri mijloacele de trai (în sen- 
sul propriu) folosind magia, probabil că era împo- 
triva oricărei reguli. 

— Vreau să zic, sunt un agent bun, spuse, apă- 
rându-se, deşi eu nu scosesem o vorbă. Sunt atent 

ce asigur, sunt atent când verific lucrurile. Nu ține 
totul doar de magie. 

— Oh, nu, am spus, doar pentru că ar fi explo- 
dat de teamă dacă nu o făceam. Oamenii au oricum 
accidente, nu-i așa? 

— Indiferent de vraja pe care o folosesc, recu- 
noscu el cu tristețe. Conduc beţi. Si uneori, metalul 
cedează, indiferent ce fac. 

Ideea conformistului Greg Aubert învârtindu-se 
prin Bon Temps și aruncând vrăji asupra mașinilor 
era aproape suficientă ca să-mi distragă atenţia de la 
ruinele casei mele... dar nu în totalitate. 

În lumina strălucitoare şi îngheţată a zilei, pu- 
team să văd pagubele în totalitatea lor. Deşi mi-am 
tot spus că ar fi putut fi mult mai rău — şi că eram 
foarte norocoasă că bucătăria fusese adăugată spre 
spatele casei, din moment ce fusese construită mai 
târziu — ea fusese totuși încăperea ce adăpostea 
cele mai scumpe obiecte. Trebuia să înlocuiesc ara- 
gazul, frigiderul, boilerul, şi cuptorul cu micro- 
unde, iar veranda din spate adăpostise maşina de 
spălat și uscătorul. 

După pierderea electrocasnicelor man, urmau 
vasele și oalele și cratițele și argantănia, multe dintre 
piesele acestea fiind într-adevăr foarte vechi. Una 
dintre străbunicile mele provenise dintr-o familie 
foarte săracă, dar cumpărase un set de porțelan fin 
și un serviciu de ceai din argint, care era un chin 
când trebuia să-l curăț. Mi-am dat seama că nu mai 
trebuia să-l curăț niciodată, dar acest gând nu-mi 
provoca nici o bucurie. Mașina mea era veche, şi 
trebuia schimbată de multă vreme, dar nu plănui- 
sem să o fac acum. 

Aveam asigurare și aveam bani la bancă, mul- 
țumită vampirilor care mă plătiseră ca să am grijă de 
Eric când acesta își pierduse memoria. 

— Și aveai detectoare de fum? întrebă Greg. 

— Da, aveam, am spus, amintindu-mi de sune- 
tul ascuţit care începuse imediat după ce Claudine 
mă trezise. Dacă tavanul holului este la locul lui, 
vei putea vedea unul. 

Nu mai existau trepte care să ne conducă sus pe 
verandă, iar podeaua acesteia părea foarte nesigură. 
De fapt, uscătorul căzuse prin ea și era înclinat 
intr-un unghi ciudat. Mi se făcea rău văzând lucru- 
rile mele de fiecare zi, lucruri pe care le atinsesem 
și le folosisem de sute de ori, expuse în văzul lumii 
Și distruse. 

— O să intrăm pe ușa din faţă, sugeră Greg, şi 
am fost bucuroasă să accept. 

Era incă descuiată, și am simțit un atac de panică 
înainte să-mi dau seama cât de ndicol era. Am in- 
trat. Primul lucru pe care l-am observat a fost mi- 
rosul. Totul mirosea a fum. Am deschis geamurile, 
iar vântul rece îndepărta mirosul greu, până ce aerul 
a devenit suportabil. 

Acest capăt al casei arăta mai bine decât mă 
aşteptam. Mobila trebuia curățată, bineînțeles. Dar 
podeaua era solidă şi întreagă. Nici măcar nu am 
urcat scările; rareori foloseam camerele de-acolo, 
așa că dacă pățiseră ceva puteau să mai aștepte. 

Stăteam cu brațele încrucișate la piept. Am pri- 
vit dintr-o parte în cealaltă, deplasându-mă incet 
prin cameră către hol. Am simțit podeaua vibrând 
când altcineva intră. Am ştiut fără să privesc în jur 

că Jason era în spatele meu. El și Greg își spuseră 
ceva, dar după o secundă Jason rămase tăcut, din 
cauza șocului. 

Am intrat în hol. Uşa dormitorului meu şi cea 
a dormitorului de vizavi erau amândouă deschise. 
Aşternuturile mele erau tot date într-o parte. Papu- 
cii mei erau lângă noptieră. Toate ferestrele erau 
mânjite cu fum și pline de umezeală, iar mirosul 
ingrozitor era şi mai puternic. Pe tavanul holului se 
vedea detectorul de fum. Am arătat în tăcere cu 
degetul spre el. Am deschis ușa către dulapul cu 
cearșafuri și am descoperit că toate erau ude. Bine, 
lucrurile puteau fi spălate. M-am dus în camera 
mea și am deschis ușa dulapului. Dulapul avea un 
perete comun cu bucătăria. La prima vedere, haine- 
le păreau intacte, până ce am observat că fiecare haină 
care se aflase pe un umeraș metalic avea o dungă de 
la un umăr la celălalt, unde umeraşul încins lăsase 
urme. Pantofii mei se copseseră. Poate că trei perechi 
mai erau bune. 

Am înghiţit în sec. 

Deşi mă simţeam tot mai zdruncinată cu fiecare 
secundă, m-am alăturat fratelui meu şi agentului de 
asigurăn în timp ce aceştia continuară să meargă, cu 
grijă, pe hol, spre bucătărie. 

Podeaua dinspre partea mai veche a casei părea 
în regulă. Bucătăria fusese o cameră mare, din mo- 
ment ce folosise şi ca loc de luat masa. Tăblia mesei 
era parțial arsă, și la fel erau și două dintre scaune. 
Linoleumul de pe podea era tot stricat, și o parte 
din el era complet ars. Boilerul căzuse prin podea, 
iar perdelele care acoperiseră geamul de deasupra 
chiuvetei atârnau în fâșii. Mi-am amintit-o pe bunica 

făcând acele perdele; nu-i plăcea să coasă, dar cele 
de la JCPenney care-i plăceau erau prea scumpe. 
Aşa că a scos vechea mașină de cusut a mamei ei și 
a cumpărat de la Hancock's nişte material ieftin, dar 
cu flori drăguţe, și a măsurat, și a înjurat în barbă, și 
a muncit, şi a muncit, până ce în cele din urmă le-a 
făcut. Jason și cu mine le-am admirat în mod exa- 
gerat, ca să o facem să simtă că meritaseră efortul, 
iar ea fusese atât de încântată. 

Am deschis un sertar, cel în care se aflaseră toate 
cheile. Erau topite grămadă. Am strâns din maxilare 
cât am putut de tare. Jason stătea în picioare lângă 
mine, privind în jos. 

— Rahat, zise cu o voce scăzută și dură. 

Asta m-a ajutat să-mi rețin lacrimile. L-am ţinut 
de braț cam un minut. Mă bătea pe mână neinde- 
mânatic. Să vezi lucruri familiare — lucruri care 
deveniseră dragi tot folosindu-le — alterate în mod 
iremediabil de foc era un şoc tenbil, indiferent de 
câte ori îmi aminteam că toată casa ar fi putut fi dis- 
trusă de foc; că aș fi putut mun. Chiar dacă detec- 
torul de fum m-ar fi trezit, aş fi fugit afară doar ca 
să dau nas în nas cu piromanul Jeff Marriot. 

Aproape tot ce se afla în partea estică a bucătă- 
riei era distrus. Podeaua era instabilă. Acoperişul 
bucătăriei dispăruse. 

— Noroc că încăperile de la etaj nu se întind și 
deasupra bucătăriei, zise Greg când cobori după ce 
examinase cele două dormitoare și podul. O să tre- 
buiască să te consulți cu un constructor ca să știi 
sigur, dar cred că etajul al doilea este în esență ne- 
afectat. 

După asta am vorbit cu Greg despre bani. Când 
vor veni? Câţi o să fie? Ce taxe va trebui să plătesc? 

Jason s-a învârtit puțin prin curte, în timp ce eu 
și cu Greg stăteam în picioare lângă mașina acestu- 
ia. Puteam simţi atitudinea și mișcările fratelui 
meu. Jason era furios: pentru faptul că trecusem pe 
lângă moarte, pentru ceea ce se întâmplase cu casa. 
După ce Greg a plecat, lăsându-mă cu o listă ingro- 
zitoare de lucruri de făcut și cu telefoane de dat (de 
unde?) și cu o slujbă pentru care trebuia să mă pre- 
gătesc (cu ce să mă imbrac?), Jason veni spre mine 
ŞI spuse: 

— Dacă aş fi fost acolo, l-aş fi ucis. 

— În forma ta cea nouă? am întrebat. 

— Da, probabil că i-aș fi provocat nemernicu- 
lui ăluia spaima vieții lui inainte să-și ia adio de 
la ea. 

— Cred că și Charles a fost destul de inspăi- 
mântător, dar mulţumesc că te-ai gândit. 

— L-au băgat la închisoare pe vampir? 

— Nu, Bud Dearbom i-a spus doar să nu pără- 
sească oraşul. 

În fond, închisoarea din Bon Temps nu are o 
celulă pentru vampiri. Iar celulele obișnuite nu-i 
pot opri și, în plus, au ferestre. 

— Tipul ăsta a venit de-acolo, de la Frăția Soa- 
relui? Era doar un străin care a venit în oraș să-ți 
facă rău? 

— Aşa se pare. 

— Ce au cu tine? În afară de faptul că ai ieșit cu 
Ball și că ai avut de-a face cu alți vampin? 

De fapt, Frăția Soarelui avea destule impotriva 
mea. Eu eram responsabilă de faptul că se făcuse o 

razie la uriaşa lor biserică din Dallas şi că unul din- 
tre cei mai importanţi lideri ai lor trebuise să dis- 
pară. Ziarele au fost pline de descopenrile pe care 
poliția le-a făcut în clădirea din Texas a frăției. Când 
a ajuns acolo, găsind membrii: agitându-se în dezor- 
dine și strigând că fuseseră atacați de vampiri, poliția 
a intrat în clădire să o percheziționeze şi a descope- 
rit la subsol o cameră de tortură, arme ilegale adap- 
tate să tragă cu țăruși în vampiri și un cadavru. 
Poliția nu a reuşit să zărească un singur vampir. 
Steve şi Sarah Newlin, conducătorii bisericii frăției 
din Dallas, dispăruseră în acea noapte. 

De atunci eu l-am mai văzut pe Steve Newlin. 
Fusese la Clubul Morților din Jackson. El și unul 
dintre acoliții săi se pregăteau să omoare un vampir 
în club, când eu i-am împiedicat. Newlin a scăpat; 
prietenul său, nu. 

Se pare că adepții lui Newlin îmi dăduseră de 
urmă. Nu prevăzusem așa ceva, dar nici nu pot 
spune că prevăzusem vreunul dintre lucrurile care 
mi se întâmplaseră anul trecut. Când Bill învățase 
să folosească computerul, îmi spusese că oricine 
poate fi găsit prin intermediul lui dacă te pricepeai 
puțin și aveai bani. 

Poate membrii frăției angajaseră detectivi parti- 
culari, cum erau cei doi care fuseseră la mine acasă 
cu o zi în urmă. Poate că Jack şi Lily Leeds doar se 
prefăcuseră cu fuseseră angajați de familia Pelt? 
Poate că familia Newlin era adevăratul lor angaja- 
tor. Nu mi s-au părut a fi persoane cu simpatii 
politice, dar puterea culorii verzi este universală. 

— Cred că faptul că ieşeam cu un vampir a fost 
suficient pentru ei ca să mă urască, i-am spus lui 
Jason. 

Stăteam pe haionul camionetei sale, uitându-ne 
disperaţi la casă. 

— Pe cine crezi că ar trebui să sun ca să-mi 
refacă bucătăria? 

Nu mi se părea că aveam nevoie de un arhitect: 
voiam doar să înlocuiesc ce-mi lipsea. Casa fusese 
ridicată fără să se sape o fundație, așa că dimensiu- 
nile bucătăriei nu erau relevante. Din moment ce 
podeaua fusese arsă în toată bucătăria și trebuia 
complet înlocuită, nu mă va costa cu mult mai mult 
să o fac puţin mai mare şi să închid complet veran- 
da din spate. M-am gândit că astfel mașina de spălat 
şi uscătorul nu vor mai fi la fel de neplăcut de folo- 
sit pe vreme rea. Aveam bani mai mulți decât îmi 
trebuiau să acopăr partea care se scădea din impo- 
zit şi eram sigură că asigurarea va plăti pentru o 
mare parte din rest. 

După un timp, am auzit venind o altă camio- 
netă. Maxine Fortenberry, mama lui Hoyt, cobori 
cu două coșuri pentru rufe. 

— Unde-ţi sunt hainele, fato? strigă. O să le iau 
acasă şi-o să le spăl, ca să poți purta ceva care să nu 
miroasă a fum. 

După ce eu am protestat, iar ea a insistat, am in- 
trat amândouă în aerul neplăcut și sufocant al casei, 
ca să luăm niște haine. Maxine a insistat să ia și un 
braț de așternuturi din dulap, ca să vadă dacă mai 
putea recupera ceva din ele. 

Imediat după ce Maxine a plecat, Tara intră 
în luminiş la volanul noii ei mașini, urmată de 

ajutorul. ei cu jumătate de normă, o tânără înaltă, 
care se numea McKenna și care conducea vechea 
mașină a Tarei. 

După o îmbrățișare și câteva vorbe bune, Tara 
zise: 

— O să conduci bătrânul Malibu până-ţi rezolvi 
treaba cu asigurarea. Oricum stătea în garajul meu 
degeaba, şi aveam de gând să dau un anunț la ziar 
că-l vând. Poţi să-l foloseşti. 

— Mulţumesc, am spus buimacă. Tara, e foarte 
drăguţ din partea ta. 

Am observat în trecere că nu arăta bine, dar 
eram prea copleșită de propriile mele probleme ca 
să mă mai gândesc şi la asta. Când ea şi McKenna 
au plecat, le-am făcut un vag semn cu mâna. 

După asta a venit Terry Bellefleur. S-a oferit 
să-mi demoleze partea arsă pentru o sumă neîn- 
semnată, iar pentru foarte puțin în plus, va duce și 
resturile la groapa de gunoi. Îmi explică apoi că va 
incepe lucrul de îndată ce poliția îi va da voie şi, 
spre surprinderea mea, mă îmbrățașă scurt. 

Apoi veni Sam, adus de Arlene. Câteva minute 
rămase în picioare, uitându-se la partea din spate a 
casei. Buzele îi erau strânse. Aproape orice bărbat 
ar fi spus: „Ce bine că am trimis vampirul acasă cu 
tine, nu-i așa?” Dar Sam nu o făcu. Zise în schimb: 

— Cu ce te pot ajuta? 

— Dă-mi de lucru, am răspuns zâmbind. Iar- 
tă-mă dacă vin la muncă îmbrăcată altfel decât în 
uniforma obişnuită. 

Arlene dădu ocol casei, apoi mă îmbrățișă fără să 
scoată un cuvânt. 

— Asta se poate rezolva, zise Sam. Tot nu zâm- 
bea. Am auzit că tipul care a pus focul făcea parte din 
frăţie şi că asta e un fel de răzbunare că ai ieşit cu Bill. 

— Avea o legatimaţie de membru în portofel şi 
o canistră cu benzină, i-am răspuns ridicând din 
umen. 

— Dar cum te-a găsit? Vreau să zic, nimeni de 
aici... 

Vocea lui Sam se stinse atunci când analiză posi- 
bilitatea mai îndeaproape. 

Se gândea, așa cum o făcusem și eu, că deși 
incendiul putea fi pus doar pentru că mă întâlnisem 
cu Bill, reacția părea totuşi exagerată. Un compor- 
tament tipic ar fi fost ca un membru al frăției să 
arunce cu sânge de porc pe oamenii care se întâl- 
neau sau aveau un parteneriat de afaceri cu un 
vampir. Asta se întâmplase de mai multe ori, cel 
mai celebru fiind un designer de la Dior care folo- 
sise doar manechine vampir la o prezentare pentru 
sezonul de primăvară. Astfel de incidente se întâm- 
plau de obicei în orașe mari, oraşe care găzduiau 
„biserici” mari ale frăției şi aveau o populaţie nu- 
meroasă de vampiri. 

Dacă bărbatul fusese angajat de altcineva ca 
să-mi dea foc la casă? Dacă legatimația de membru 
al frăției fusese pusă colo ca să ne inducă în eroare? 

Oricare dintre aceste lucruri ar fi putut fi ade- 
vărat; sau toate, sau nici unul. Nu mă puteam hotări 
pe care să-l cred. Așadar, eram ținta unui ucigaș, la 
fel ca teriantropii? Trebuia să mă tem şi eu acum de 
un glonț venit din întuneric, având în vedere că 
incendiul dăduse greş? 


MORT DE-A BINELEA 173 


Era o perspectivă atât de înspăimântătoare, încât 
am evitat să mă gândesc la ea... erau ape prea adânci 
pentru mine. 

Inspectorul care se ocupa de incendii la poliția 
statală veni când Sam şi Arlene erau cu mine. Mân- 
cam prânzul adus de Arlene. Că Arlene era o per- 
soană care nu prea le avea cu mâncarea e un fel 
drăguţ de a spune, aşa că sandvișul meu era făcut cu 
un cârnat ieftin și o brânză cu gust de plastic, iar cutia 
de suc era de fapt un ceai cu zahăr dintr-o marcă 
necunoscută. Dar se gândise la mine și mi le adu- 
sese, iar copiii ei făcuseră un desen pentru mine. 
Date fiind condițiile, m-aș fi bucurat şi dacă-mi 
aducea doar o fehe de pâine. 

Din reflex, Arlene începu să-i facă ochi dulci 
inspectorului. Acesta era un bărbat osos, care se 
apropia de cincizeci de ani și care se numea Dennis 
Pettibone. Denis avea un aparat de fotografiat, un 
carneţel și o expresie îndârjită. Lui Arlene îi luă 
cam două minute de conversație ca să smulgă un 
zâmbet de pe buzele domnului Pettibone, iar ochii 
căprui ai acestuia îi admirau formele după încă 
două minute. Înainte să-l conducă pe Sam acasă, 
Arlene obținuse de la inspector promisiunea că va 
trece pe la bar în acea seară. 

Tot înainte să plece, Arlene îmi oferi canapeaua 
extensibilă din rulota ei, ceea ce era un gest foarte 
drăguţ, dar ştiam precis că aș fi deranjat-o și aș fi 
incurcat-o în rutina ei de dus copiii la şcoală dimi- 
neaţa, așa că i-am spus că aveam unde să stau. Nu 
credeam că Bill o să mă dea afară. Jason îmi spusese 
că puteam merge la el şi, spre surprinderea mea, 
inainte să plece, Sam zise: 

— Poţi să stai cu mine, Sookie. Fără obligații. 
Am două dormitoare goale în rulotă. Iar într-unul 
dintre ele există chiar și un pat. 

— E drăguţ din partea ta, am spus, cu o voce 
foarte sinceră. Fiecare om din Bon Temps va crede 
că suntem pe cale să ne căsătorim dacă fac asta, dar 
cu siguranţă apreciez oferta. 

— Doar nu crezi că nu vor face presupuneri 
dacă stai cu Bill? 

— Nu mă pot căsători cu Bill. Nu legal, am 
răspuns punând capăt discuţiei. În afară de asta, 
acolo mai e şi Charles. 

— Gaz pe foc, sublinie Sam. E chiar și mai inte- 
resant. 

— Este oarecum flatant că mă consideri sufi- 
cient de bună ca să mă descurc cu doi vampiri 
odată. 

Sam rânji, ceea ce-l făcu să arate cu zece ani mai 
tânăr. Privi peste umărul meu, când se auzi pietri- 
şul scrâşnind sub roțile unei alte maşini. 

— la te uită cine vine, zise. 

O camionetă uriașă și veche opri în cele din 
urmă. Din ea cobori Dawson, vârcolacul uriaș care 
o făcea pe garda de corp pentru Calvin Norris. 

— Sookie, tună el, cu o voce atât de profundă, 
încât mă așteptam ca pământul să vibreze. 

— Salut, Dawson. 

Voiam să-l întreb „Ce faci aici?” dar mi-am 
imaginat că va suna destul de nepoliticos. 

— Calvin a auzit de incendiu, zise Dawson fără 
să piardă vremea cu introduceri. Mi-a spus să trec 
pe-aici și să văd dacă ești rănită, şi să-ți spun că se 

gândeşte la tine şi că dacă ar fi fost sănătos, ar fi fost 
deja aici să pună mâna la treabă. 

Am văzut cu coada ochiului că Dennis Petti- 
bone se uita cu interes la Dawson. Nu era nevoie 
ca acesta din urmă să poarte o inscripție pe care să 
scrie „tip penculos”. 

— Să-i transmiți că fi sunt recunoscătoare. 
Mi-aș fi dorit şi eu să fie sănătos. Ce mai face? 

— A fost deconectat de la vreo două chestii, 
azi-dimineaţă, şi s-a plimbat puţin. A fost o rană 
urâtă, zise Dawson. O să ma: dureze puţin până se 
reface complet. 

Aruncă o privire să vadă cât de departe era 
inspectorul. 

— Chiar şi pentru unul dintre noi, adăugă. 

— Desigur, am zis. Mulţumesc că ai trecut pe 
aici. 

— Calvin a mai zis și că locuința sa e goală cât 
e el in spital, dacă ai nevoie de un loc unde să stai. 
Ar fi fericit să te lase să o foloseşti. 

Şi asta era drăguţ, şi am spus-o. Dar m-aș fi sim- 
tit foarte prost dacă i-aș fi fost datoare lui Calvin cu 
o chestie atât de importantă. 

Dennis Pettibone mă strigă: 

— Uitaţi, domnişoară Stackhouse, zise. Se poa- 
te vedea unde a folosit benzina pe veranda dum- 
neavoastră. Vedeţi felul în care focul a pornit din 
locul de unde a stropit ușa? 

Am înghițit în sec. 

— Da, văd. 

— Aţi avut noroc că nu a bătut vântul azi-noap- 
te. Si, mai ales, aveţi noroc că ați închis uşa aia, cea 
dintre bucătărie şi restul casei. Focul ar fi luat-o pe 

hol dacă nu închideați ușa. Când pompieni au spart 
geamul din partea de nord, focul a luat-o într-aco- 
lo căutând oxigen, în loc să-și facă drum spre res- 
tul casei. 

Mi-am amintit de impulsul care mă împinsese 
inapoi în casă, împotriva logicii, şi cum închisesem 
uşa în ultimul minut. 

— După vreo două zile, nu cred că restul casei 
va mai mirosi la fel de rău, zise inspectorul. Deschi- 
deți acum geamurile, rugaţi-vă să nu plouă, şi des- 
tul de curând cred că nu veţi mai avea probleme. 
Bineînţeles trebuie să sunaţi la compania de electri- 
citate şi să vorbiţi cu ei despre curent. Și compania 
de gaz va trebui să arunce o privire la rezervorul cu 
propan. Așadar, din acest punct de vedere, nu se 
poate trăi în casă. 

Esenţa a ceea ce spunea era că aș fi putut pur și 
simplu să dorm acolo ca să am un acoperiș deasu- 
pra capului. Fără electricitate, fără căldură, fără apă 
caldă, fără să-mi pot face de mâncare. l-am mul- 
tumit lui Dennis Pettibone şi mi-am cerut scuze ca 
să mai discut ceva cu Dawson, care auzise totul. 

— O să trec să-l văd pe Calvin peste o zi sau 
două, imediat ce rezolv asta, am spus făcând un 
semn cu capul spre spatele casei mele. 

— Oh, da, zise garda de corp, cu un picior deja 
în camionetă. Calvin a zis că să-i spui cine a făcut 
asta, şi dacă a fost cineva care a dat un asemenea 
ordin, altcineva decât nemernicul care a murit. 

Am privit la ce mai rămăsese din bucătăria mea 
șI aproape că puteam număra centimetrii care 
despărțiseră focul de dormitorul meu. 

— Dintre toate, asta apreciez cel mai tare, ani 
spus înainte ca spiritul meu creștinesc să mai poată 
indulci gândul. 

Ochii căprui ai lui Dawson îi intâlniră pe ai mei 
într-un moment de înţelegere reciprocă perfectă. 


Catikolul ? 


ID rora LUI MAXINE aveam haine care mi- 
roseau a curat, pentru purtat la muncă, dar trebuia 
să-mi cumpăr ceva de încălțat de la Payless. De 
obicei, investesc în pantofi, din moment ce trebu- 
je să stau atât de mult în picioare, dar nu aveam 
timp să mă duc în Clance, la singurul magazin de 
calitate de acolo, sau să merg la mallul din Monroe. 
Când am ajuns la muncă, Sweetie Des Arts a ieşit 
din bucătărie să mă îmbrăţişeze, cu corpul său osos 
infăşurat în şorțul alb de bucătăreasă. Chiar și băia- 
tul care debarasa mesele mi-a spus că-i pare rău. 
Holly și Danielle, care-şi terminaseră tura, mă 
bătură pe umăr şi-mi spuseră că sperau că lucrurile 
o să meargă mai bine. 

Arlene mă întrebă dacă credeam că frumosul 
Dennis Pettibone va trece pe la bar și i-am spus că 
eram Sigură că o va face. 

— Cred că trebuie să bată drum lung până aici, 
zise gânditoare. Mă întreb unde locuieşte. 

— Am cartea lui de vizită. Stă în Shreveport. 
Dacă mă gândesc bine, mi-a spus că şi-a cumpărat 
o mică fermă, chiar lângă Shreveport. 

Ochii lui Arlene se măriră. 

— Se pare că tu și Dennis ați discutat ceva. 

Am început să protestez că inspectorul era cam 
bătrâior pentru mine, dar din moment ce Arlene 
declarase cu consecvență în ultimii trei ani că are 
treizeci și şase de ani, mi-am imaginat că ar fi fost 
lipsit de tact să insist. 

— Încercam să treacă timpul, i-am răspuns. M-a 
intrebat de când lucrez cu tine și dacă ai copii. 

— Oh, chiar așa? zâmbi larg Arlene. Bine, bine. 

Se duse să se ocupe de mesele ei, cu un pas mai 
VIOI. 

M-am pus pe treabă și a durat mai mult decât de 
obicei să fac totul din cauza întrerupenlor constan- 
te. Ştiam că în curând alte ştiri senzaţionale din oraș 
vor eclipsa incendiul casei mele. Deși nu puteam 
să-mi doresc ca altcineva să treacă prin ce am tre- 
cut eu, m-aş fi bucurat să nu mai fiu subiectul de 
discuție al tuturor clienților din bar. 

Terry nu reușise să se ocupe de treburile mai 
ușoare ale barului, din timpul zilei, așa că Arlene și 
cu mine ne-am unit ca să-i ţinem locul. Faptul că 
eram ocupată mă ajuta să mă gândesc mai puțin la 
necazurile mele. 

Deşi dormisem doar trei ore, m-am descurcat 
bine, până când Sam m-a strigat de pe holul care 
ducea la biroul său şi la toaletă. 

Două persoane veniseră mai devreme și se re- 
trăseseră la masa lui din colț ca să stea de vorbă cu 
el; îi observasem doar în trecere. Femeia avea în jur 
de şaizeci de ani şi era foarte grasă și scundă. Fo- 
losea un baston. Bărbatul care o însoțea avea părul 
castaniu, un nas ascuţit și sprâncene groase care-i 
dădeau expresivitate feței. Îmi amintea de cineva, 
dar n-am putut cu nici un chip să-mi aduc aminte 
de cine. Sam îi condusese în biroul său. 

— Sookie, zise Sam îngrijorat, oamenii din bi- 
roul meu vor să stea de vorbă cu tine. 

— Cine sunt? 

— Ea este mama lui Jeff Marnot. Bărbatul este 
fratele lui geamăn. 

— Oh, Doamne, am spus, dându-mi seama că 
bărbatul îmi amintea de cadavru. De ce vor să vor- 
bească cu mine? 

— Nu cred că el a avut vreodată ceva de-a face 
cu frăția. Moartea lui li se pare de neînțeles. 

Să spun că eram îngrozită de această întâlnire 
însemna să mă exprim foarte delicat. 

— De ce să vorbească cu mine? am întrebat 
spenată. 

Ajunsesem aproape de limita rezistenţei mele 
emoționale. 

— Vor doar... răspunsuri. Suferă. 

— Și eu, am răspuns. După casa mea. 

— După cineva drag. 

M-am uitat fix la Sam. 

— De ce ar trebui să vorbesc cu ei? am întrebat. 
Ce vrei de la mine? 

— Trebuie să auzi ce au de spus, zise Sam pe un 
ton care punea capăt discuţiei. 

Nu mai voia să facă presiuni și nu mai dorea să 
dea explicații. Acum decizia depindea doar de 
mine. 

Pentru că aveam încredere in Sam, am acceptat. 

— O să stau de vorbă cu ei când o să-mi termin 
treaba, am spus. 

Speram în sinea mea că vor pleca până atunci. 
Dar când schimbul meu se termină, cei doi încă 
mai erau în biroul lui Sam. Mi-am scos șorțul, l-am 
indesat în coşul mare pe care scria „lenjerie mur- 
dară” și am pășit încet către birou. 

l-am privit pe cei doi Marriot cu mai multă 
atenţie, acum că ne aflam faţă-n faţă. Doamna 
Marriot (am bănuit) era într-o formă proastă. Pie- 
lea sa avea o tentă cenușie, iar întregul ei corp părea 
să se prăbușească. Ochelarii îi erau murdari, din 
cauză că plânsese atât de mult, şi adunase ghemo- 
toace de șervețele în mâini. Fiul ei era şocat și lip- 
sit de expresie. Îşi pierduse fratele geamăn şi-mi 
transmitea atât de multă nefericire, încât cu greu 
puteam să o absorb. 

— Vă mulţumim că acceptaţi să vorbiți cu noi, 
zise el. 

Se ridică de pe scaun din reflex şi-mi întinse 
mâna. 

— Eu sunt Jay Marriot, iar aceasta este mama 
mea, Justine. 

Asta era o familie care descoperise o literă din 
alfabet şi rămăsese agăţată de ea. 

Nu știam ce să zic. Le puteam spune că-mi 
părea rău că le murise cineva drag, când acesta 
încercase să mă ucidă? Nu exista nici o regulă de 

etichetă pentru situații de-astea; chiar şi bunica mea 
ar fi fost în încurcătură. 

— Domnișoară... doamnă... Stackhouse, l-aţi 
întâlnit vreodată pe fratele meu? 

— Nu, am răspuns. 

Sam mă luă de mână. Din moment ce cei doi 
Marriot stăteau pe singurele două scaune care încă- 
peau în biroul lui Sam, el şi cu mine ne sprijineam 
de biroul său. Speram că nu-l durea piciorul. 

— De ce ar da foc casei? Nu a mai fost nicio- 
dată arestat, din nici un motiv, vorbi Justine pentru 
prima oară. 

Vocea îi era răgușită și înecată în lacrimi; avea 
un ton de justificare. 

— Cu siguranță, nu știu. 

— Ne puteți spune cum s-a întâmplat? Mă refer 
la moartea lui. 

Am simțit un val de furie pentru că eram obli- 
gată să-mi fie milă de ei, pentru că trebuia să fiu 
amabilă, să-i tratez într-un fel special. În fond, cine 
fusese cât pe ce să moară acolo? Cine-şi pierduse o 
parte din casă? Cine se afla în faţa unui colaps finan- 
ciar, şi numai norocul o salvase de la un dezastru? 
Furia clocotea în mine, iar Sam îmi dădu drumul la 
mână şi mă cuprinse cu braţul. Puteam simţi ten- 
siunea din corpul meu. Spera că-mi voi controla 
impulsul de a izbucni. 

A trebuit să fac eforturi supraomeneşti, dar am 
rezistat. | 

— M-a trezit un prieten, am spus. Când am 
ieșit afară, am găsit un vampir care stătea la vecinul 
meu — și el tot vampir — lângă trupul domnului 
Marriot. O canistră cu benzină se afla aproape de... 

în apropiere. Doctorul care a venit a spus că dom- 
nul Marriot avea benzină pe mâini. 

— Ce l-a omorât? întrebă din nou mama. 

— Vampirul. 

— L-a muşcat? 

— Nu, el... nu. Fără mușcături. 

— Atunci, cum? 

Jay își exprima o parte din furie. 

— Cred că i-a rupt gâtul. 

— Asta am auzit la biroul șenifului, zise Jay. Dar 
nu știam dacă ne spun adevărul. 

Oh, pentru Dumnezeu! 

Sweetie Des Arts băgă capul pe ușă să-i ceară lui 
Sam cheile de la depozit, pentru că avea nevoie de 
un borcan cu murături. Își ceru scuze pentru că ne 
întrerupsese. Arlene îmi făcu cu mâna în timp ce se 
îndrepta pe hol către uşa angajaților și m-am între- 
bat dacă Dennis Pettibone venise la bar. Fusesem 
atât de absorbită de propriile mele probleme încât 
nu observasem. Când ușa se trânti în urma ei, liniş- 
tea păru să cuprindă cămăruța. 

— Şi ce făcea vampirul la tine-n curte? întrebă 
Jay nerăbdător. În mijlocul nopții? 

Nu i-am spus că nu era treaba lui. Mâna lui Sam 
mă strângea de braț. 

— Atunci se trezesc ei. Şi stătea la singura casă 
care se află lângă a mea. 

Asta spusesem poliţiei. 

— Cred că a auzit pe cineva la mine-n curte 
când era prin apropiere şi a venit să vadă cine e. 

— Nu ştim cum a ajuns Jeff acolo, zise Justine. 
Unde-i e maşina? 

— Nu ştiu. 

— Şi avea o legitimaţie în portofel? 

— Da, o legitimație de membru al Frăției Soa- 
relui, i-am explicat. 

— Dar nu avea nimic în mod special împotriva 
vampirilor, protestă Jay. Suntem gemeni. Aş fi ştiut 
dacă avea vreo problemă cu ei. Asta chiar nu are 
nici O logică. 

— l-a spus femeii din bar un nume şi un oraş 
false, am spus cât de blând am putut. 

— Păi era doar în trecere, zise Jay. Eu sunt că- 
sătorit, dar Jeff era divorțat. Nu-mi place să spun 
asta în faţa mamei, dar nu este un lucru neobișnuit 
pentru bărbaţi să dea o adresă şi un nume false 
atunci când întâlnesc o femeie într-un bar. 

Asta era adevărat. Deși Merlotte's era în primul 
rând un bar pentru cei din zonă, ascultasem prea 
multe povești de la străinii de oraș care treceau pe 
aici; știam cu siguranță că minţeau. 

— Unde îi era portofelul? întrebă Justine. 

Se uită în sus la mine, ca un câine bătrân și bă- 
tut, ceea ce îmi făcu inima să tresară. 

— În buzunarul jachetei, am răspuns. 

Jay se ridică brusc în picioare. Începu să se miş- 
te, mergând incolo și-ncoace în puținul spațiu pe 
care-l avea la dispoziție. 

— Uite, zise cu voce mai agitată, asta nu sea- 
mănă deloc cu Jeff. El își ţinea portofelul în blugi, 
ca și mine. Nu ne punem niciodată portofelele în 
haină. 

— Ce vrei să spui? întrebă Sam. 

— Spun că nu cred că Jeff a făcut asta, zise 
geamănul său. Chiar şi oamenii aceia de la benzi- 
năria Fina se pot înșela. 


MORT DE-A BINELEA 185 


— Cineva de la Fina a spus că a cumpărat o 
canistră cu benzină de-acolo? întrebă Sam. 

Justine tresări din nou, iar bărbia — cu pielea 
atât de fină — îi tremura. 

Mă întrebam dacă era ceva adevărat în spatele 
suspiciunilor familiei Mariot, dar acum ideea dis- 
păruse. Telefonul a sunat și am tresărit cu toții. Sam 
ridică receptorul și zise cu voce calmă: 

— Merlotte's. 

Ascultă ce 1 se spunea de la celălalt capăt al firu- 
lui, mormăi ceva, apoi întrebă: 

— Adevărat? 

Si în cele din urmă: 

— O să-i spun. 

Apoi închise. 

— A fost găsită mașina fratelui tău, îi spuse lui 
Jay Marriot. Este pe un drumeag, aproape vizavi de 
aleea care duce la casa lu: Sookie. 

Mica rază de speranţă a familiei se stinse și nu 
puteam să simt decât părere de rău pentru ei. Justine 
părea cu zece ani mai bătrână decât atunci când in- 
trase în bar, iar Jay arăta de parcă ar fi stat zile întregi 
nedormit şi nemâncat. Au plecat fără să-mi mai adre- 
seze vreun cuvânt, ceea ce era o binecuvântare. Din 
cele câteva fraze pe care le schimbară între ei, am 
înțeles că se duceau să vadă maşina lui Jeff și să intre- 
be dacă puteau lua lucrurile lui din ea. M-am gândit 
că şi acolo vor da de o fundătură. 

Eric îmi spusese că drumeagul, o bucată de pă- 
mânt bătătorit care ducea la o zonă de vânătoare 
pentru căprioare, era locul unde Debbie Pelt îşi 
ascunsese mașina când venise să mă ucidă. Ar fi 
trebuit să se pună o pancartă pe care să scrie: „Loc 

de parcare pentru cei care comit atacuri nocturne 
asupra lui Sookie”. 

Sam se întoarse în cameră clătinându-se. Con- 
dusese până la ieșire familia Marriot. Se așeză lângă 
mine, proptindu-se de birou şi-şi lăsă cârjele deo- 
parte. Mă cuprinse cu braţul. M-am întors către el 
și mi-am strecurat brațul în jurul taliei sale. Mă ţinu 
la pieptul lui şi pentru un minut m-am simțit liniş- 
tită. Corpul său îmi transmitea căldura lui, iar sigu- 
ranţa afecțiunii sale mă alina. 

— Te supără piciorul? l-am întrebat când a în- 
ceput să se agite. 

— Nu piciorul, îmi răspunse. 

Am privit în sus, uimită, să-i întâlnesc privirea. 
Arăta jalnic. Brusc am înţeles ce-l deranja pe Sam 
şi m-am făcut roşie ca focul. Dar nu i-am dat dru- 
mul. Şovăiam să renunţ la confortul pe care nu-l 
dădea apropierea de cineva — nu, de a fi aproape 
de Sam. Pentru că nu m-am îndepărtat, şi-a pus 
încet buzele peste ale mele. Buzele sale le atinseră 
pe ale mele o dată, de două ori, apoi se decise să mă 
sărute, iar căldura limbii sale îmi umplu gura, dez- 
mierdând-o. 

Era nemaipomenit de bine. Vizita familiei 
Marniot mă dusese la capitolul mister. Acum, cate- 
goric ajunsesem la dragoste. 

Înălţimea sa era destul de apropiată de a mea, ca 
să nu trebuiască să mă întind pentru a-i ajunge la 
buze. Sărutul său deveni mai insistent. Buzele sale 
alunecară în jos pe gâtul meu, către o zonă sensi- 
bilă şi vulnerabilă, iar dinții săi muşcară foarte 


blând. 

Am gemut ușor. Pur şi simplu nu m-am putut 
abține. Dacă aș fi avut darul teleportărui, ne-aș fi 
dus pe amândoi, într-o clipă, într-un loc mult mai 
intim. Pe undeva, simțeam că era ceva de prost-gust 
să te simți atât de plin de dorinţă, într-un birou 
dezordonat dintr-un bar. Dar căldura mă cuprinse 
când mă sărută din nou. Întotdeauna fusese ceva 
între noi, iar din tăciunii încinși izbucnise din nou 
focul. 

M-am luptat să revin la realitate. Era ăsta entu- 
ziasmul supravieţuitorului? Era din cauza piciorului 
său? Chiar avea nevoie de nasturi la cămaşă? 

— Nu e suficient de bine pentru tine, aici, zise, 
gemând și el puţin. 

Se îndepărtă și se întinse după cârje, dar apoi mă 
trase din nou și mă sărută iar. 

— Sookie, o să... 

— Ce o să faci? întrebă o voce ca de gheaţă din 
pragul ușii. 

Dacă eu eram înmărmurită de uimire, Sam era 
furios. Într-o fracțiune de secundă, am fost dată la 
o parte, iar el se aruncă asupra intrusului, aşa cum 
era, cu piciorul rupt. 

Inima-mi bătea ca la un iepure speriat, și am pus 
o mână peste piept, ca să fiu sigură că nu sare afară. 
Atacându-l brusc, Sam îl trântise pe Bill la podea. 
Sam îşi trase mâna strânsă pumn, dar Bill își folosi 
greutatea şi forța ca să-l împingă pe Sam până când 
acesta ajunse la podea. Bill îşi scosese colții, iar 
ochii îi străluceau. 

— Opniți-vă, am strigat nu prea tare, speriată că 
toţi clienţii ar putea veni in fugă. 

Rapid, într-o acţiune personală, am apucat cu 
ambele mâini părul moale şi întunecat la culoare al 
lui Bill şi i-am tras capul pe spate. În agitația mo- 
mentului, Bill m-a apucat de încheieturi și a înce- 
put să răsucească. Mă sufocam de durere. Ambele 
mele mâini erau pe cale să se rupă, când Sam pro- 
fită de ocazie şi-l lovi pe Bill în maxilar cu toată 
puterea. Tenantropii nu sunt la fel de puternici ca 
vârcolacii și vampirii, dar pot lovi destul de tare. 
Bill fu aruncat într-o parte. Îşi reveni. Dându-mi 
drumul la mâini se ridică şi se întoarse către mine 
cu O mișcare grațioasă. 

Ochii îmi erau plini de lacrimi din cauza dure- 
rii și i-am deschis larg ca să le împiedic să se scurgă 
pe obraji. Dar eram sigură că arătam ca o persoană 
care se străduieşte din răsputeri să nu plângă. Îmi 
țineam brațele la piept, întrebându-mă când vor 
inceta să mă doară. 

— Pentru că maşina ta a ars, am venit să te iau, 
căci e ora la care pleci de la muncă, explică Bill, cu 
degetele plimbându-i-se blând pe urmele de pe 
brațele mele. Jur că intenționam doar să-ți fac o 
favoare. Îți Jur că nu te spionam. Îți jur că nu am 
vrut să-ți fac nici un rău. 

Era o scuză destul de bună şi eram bucuroasă că 
vorbise el pnmul. Nu numai că mă durea, dar mă 
simţeam și prost. Bineînţeles, Bill nu avea de unde 
să știe că Tara îmi împrumutase o mașină. Trebuia 
să-i fi lăsat un bilet sau un mesaj pe robotul telefo- 
nic, dar de la casa arsă venisem direct la muncă, şi 
pur şi simplu nu-mi trecuse prin minte. Altceva îmi 
trecu însă, aşa cum ar fi trebuit. 

— Ob, Sam te doare și mai rău piciorul? 

Am trecut pe lângă Bill să-l ajut pe Sam să se 
ridice în picioare. Am preluat din greutatea sa cât 
de mult am putut știind că mai degrabă ar sta pen- 
tru totdeauna pe podea decât să accepte ajutor din 
partea lu: Bill. În cele din urmă, cu destulă dificul- 
tate, l-am ajutat pe Sam să stea drept, şi am văzut 
că era atent să-și lase greutatea pe piciorul sănătos. 
Nici măcar nu-mi puteam imagina cum se simțea 
Sam. 

Era destul de enervat, am descoperit asta direct. 
Se uită dincolo de mine, la Bill. 

— Aj intrat fără să anunţi, fără să baţi la ușă? 
Sunt sigur că nu te aștepți să-ţi spun că-mi pare rău 
că am sărit la tine. 

Nu-l mai văzusem niciodată pe Sam atât de 
furios. Îmi dădeam seama că era rușinat că nu m-a 
protejat mai „eficient”, că era umilit că Bill a fost 
mai puternic şi m-a rănit. ȘI, în cele din urmă, dar 
nu în ultimul rând, Sam avea de-a face cu toţi acei 
hormoni care explodaseră atunci când fuseserăm 
întrerupți. 

— Oh, nu. Nu mă aştept la asta. 

Vocea lui Bill făcu temperatura să scadă când i 
se adresă lui Sam. Aproape că mă aşteptam să văd 
țurțuri apărând pe pereți. 

Aş fi vrut să fiu la o mie de mile distanță. Îmi 
doream să pot ieşi afară, să mă urc în mașina mea şi 
să mă duc la mine acasă. Bineînţeles, nu puteam. 
Cel puţin aveam o mașină de care să mă folosesc și 
i-am explicat asta lui Bill. 

— Atunci nu ar fi trebuit să mă deranjez să vin 
să te iau și voi doi aţi fi putut continua neîntrerupți, 
zise pe un ton ucigător. Unde o să-ți petreci 

noaptea, dacă pot să te întreb? Aveam de gând să 
merg la magazin să-ți iau nişte mâncare. 

Din moment ce Bill detesta cumpărăturile, ăsta 
ar fi fost un efort fantastic, și voia să se asigure că 
aflam despre el. (Bineînţeles, era la fel de posibil să 
inventeze asta pe loc, ca să fie sigur că mă simţeam 
cât mai prost posibil.) 

Mi-am revizuit opțiunile. Deși nu ştiam nicio- 
dată peste ce dădeam acasă la fratele meu, asta părea 
cea mai înţeleaptă alegere. 

— O să mă duc până acasă să-mi iau niște far- 
duri din baie, apoi o să merg la Jason, am spus. 

— Mulţumesc că m-ai găzduit azi-noapte, Bill. 
Bănuiesc că l-ai adus pe Charles la muncă. Spune-i 
că dacă vrea să-şi petreacă noaptea la mine acasă, 
cred că... ăăă... locul lui de dormit e în regulă. 

— Spune-i tu. E chiar afară, zise Bill cu o voce 
mai mult decât morocănoasă. 

Imaginaţia lui Bill realizase evident un scenariu 
cu totul diferit pentru acea noapte. Felul în care 
decurgeau lucrurile îl făcea destul de nefericit. 

Sam suferea atât de tare (puteam vedea durerea 
plutind ca o strălucire roșie în jurul lui), încât cel 
mai bun lucru pe care-l puteam face era să plecăm 
de-acolo înainte să cedeze. 

— Ne vedem mâine, Sam, am spus și l-am sărutat 
pe obraz. 

Încercă să-mi zâmbească. Nu am îndrăznit să-i 
ofer ajutorul ca să ajungă la rulotă, câtă vreme vam- 
pirii erau acolo, pentru că ştiam că mândria lui Sam 
ar fi avut de suferit. În acel moment, mândria era 
mai importantă pentru el decât starea în care se afla 
piciorul rănit. 

Charles era în spatele barului și iși vedea de treabă. 
Când Bill îi oferi găzduire pentru a doua zi la rând, 
Charles acceptă, renunțând la locul de dormit netes- 
tat din casa mea. 

— Trebuie să verificăm ascunzătoarea de la tine, 
Sookie, ar fi putut apărea crăpături din cauza focu- 
lui, zise Charles serios. 

Înţelegeam o astfel de necesitate și, fără să-i spun 
vreun cuvânt lui Bill, m-am urcat în mașina mea de 
imprumut și am mers spre casă. Lăsasem ferestrele 
deschise întreaga zi și mirosul dispăruse în cea mai 
mare parte. Felul în care decurgeau lucrurile îmi 
plăcea. Mulțumită strategie: pompierilor și felului 
neexperimentat în care fusese pus focul, mare parte 
din casa mea avea să fie locuibilă în scurt timp. În 
acea seară, de la bar am sunat un meşter, Randall 
Shurtliff, și acesta a fost de acord să se oprească pe 
la mine a doua zi la prânz. Terry Bellefleur îmi pro- 
misese să înceapă să îndepărteze resturile bucătăriei 
a doua zi, dimineață, devreme. Va trebui să fiu acolo, 
să pun deoparte tot ce-aș fi putut salva. Simţeam că 
acum aveam două slujbe. 

Brusc, mă simţeam extenuată, iar braţele mă du- 
reau. A doua zi, urma să am vânătăi uriaşe. Aproape 
că era prea cald ca să se mai justifice un tricou cu 
mânecă lungă, dar va trebui să port așa ceva. Înar- 
mată cu o lanternă din torpedoul mașinii Tarei, 
mi-am luat fardurile şi câteva haine pe care le-am 
îndesat într-o geantă sport câștigată la programul 
Relay for Life!. Am băgat în ea și niște cărți pe care 


! Program de colectare de fonduri pentru lupta împo- 
triva cancerului, coordonat de Societatea Americană de 
Cancer. 

nu apucasem să le citesc — cărți pe care le luasem 
la grămadă din coșul de reduceri al librăriei. Asta îmi 
indreptă gândurile către altceva. Aveam filme pe 
care trebuia să le înapoiez? Nu. Cărți de la biblio- 
tecă? Da, trebuia să returnez câteva, însă mai întâi 
trebuia să le țin o vreme la aer curat. Orice altceva 
care să-i fi aparținut unei alte persoane? Slavă 
Domnului că lăsasem costumul Tarei la curăţat. 

Nu avea nici un rost să închid ferestrele, pe care 
le lăsasem deschise ca să dispară mirosul, din moment 
ce se putea intra ușor în casă prin bucătăria arsă. Dar 
când am ieșit pe uşa din față am încuiat-o în urma 
mea. Ajunsesem la Hummingbird Road înainte să 
realizez ce stupid era gestul, și în timp ce condu- 
ceam către casa lui Jason m-am trezit zâmbind după 
multe, multe ore. 


Cavihoelul 10 


Frare MEU CEL TRIST era bucuros să mă 
vadă. Faptul că noua sa „familie” nu avea încredere 
în el îl măcinase pe Jason întreaga zi. Chiar și pan- 
tera, iubita sa Christal, era nervoasă când vedea că 
suspiciunea plana asupra lui. ÎL trimisese la plimbare 
când apăruse la uşa ei în acea seară. Când am aflat 
că se dusese la Hotshot, am explodat. l-am spus fra- 
telui meu, fără ocolișuri, că aparent iși dorea să 
moară și că nu eram responsabilă dacă i se întâmpla 
ceva. Îmi răspunse că oricum nu fusesem niciodată 
responsabilă dacă făcea ceva, aşa că de ce aș începe 
acum. 

Și am continuat aşa o bună bucată de vreme. 

După ce a acceptat bombănind să stea departe 
de tovarășii săi teriantropi, am pornit, cu geanta pe 
umăr, pe micul hol, în jos, până în dormitorul de 
oaspeți. Aici își ţinea calculatorul, vechile trofee de 

pe vremea când era în echipele de baseball și de 
fotbal ale liceului, și o bătrână canapea extensibilă 
destinată mai ales vizitatorilor care beau prea mult 
și nu puteau conduce până acasă. Nici măcar nu 
m-am deranjat să o desfac, doar am întins peste vi- 
nilinul lucios o pătură veche. Am tras o altă pătură 
pe mine. 

După ce mi-am spus rugăciunile, mi-am trecut 
în revistă ziua. Fusese atât de plină de evenimente, 
încât am obosit încercând să mi le amintesc pe 
toate. În trei minute, eram ruptă de realitate. În 
acea noapte am visat animale care mârâiau; toate 
erau împrejurul meu, în ceaţă, iar cu eram speriată. 
Îl puteam auzi pe Jason ţipând undeva în negură, 
dar nu-l puteam găsi să-l apăr. 

Uneori nu ai nevoie de un psihiatru ca să inter- 
pretezi un vis, nu-l așa? 

M-am trezit puțin când Jason a plecat la muncă 
dimineață, mai ales fiindcă a trântit uşa în urma lui. 
Am mai moţăit vreo oră, apoi m-am trezit de-a bi- 
nelea. Terry urma să vină la mine ca să înceapă 
să dărâme partea distrusă a casei, şi trebuia să văd 
dacă putea fi salvat vreunul dintre lucrurile din 
bucătărie. 

Din moment ce aceasta se anunţa a fi o muncă 
murdară, am împrumutat salopeta albastră a lui 
Jason, cea pe care o folosea când lucra la maşină. 
Am căutat în dulap și am scos o haină veche, din 
piele, pe care Jason o purta când avea de făcut 
munci grele. Mi-am însușit și o cutie cu saci de 
gunoi. Când porneam mașina Tarei, m-am întrebat 
cum naiba aveam să pot s-o recompensez pentru că 
mi-o împrumutase. Mi-am amintit că trebuie să-i 

iau costumul. Din moment ce tot mă gândeam la 
asta, am făcut un mic ocol să-l scot de la curăță- 
torie. 

Azi, Terry era într-o dispoziție echilibrată, spre 
ușurarea mea. Zâmbea în timp ce se repezea cu un 
baros asupra scândurilor carbonizate ale verandei 
din spate. Deşi ziua era foarte rece, Terry purta 
doar un tricou fără mâneci, băgat în jeanși. Acesta 
li acoperea majoritatea cicatricilor îngrozitoare. 
După ce l-am salutat și am constatat că nu avea chef 
de vorbă, am intrat pe uşa din faţă. Mă simţeam 
parcă atrasă pe hol către bucătăne, să mai privesc 
încă o dată dezastrul lăsat în urmă de incendiu. 

Pompierii spuseseră că podeaua era sigură. La 
inceput, mi-a fost greu să calc pe lhnoleumul sco- 
rojit, mă simţeam nervoasă, dar după o chpă, două, 
mi-am mai revenit. Mi-am pus mănuşile și am 
început să muncesc, luând la verificat dulapuri, 
corpuri suspendate și sertare. Unele dintre lucruri 
se topiseră sau se deformaseră din cauza căldurii. 
Alte câteva, cum ar fi strecurătoarea mea de plastic, 
erau atât de deformate încât mi-a luat o secundă 
sau două să identific ce obiect ţineam în mână. 

Am aruncat lucrurile distruse direct pe fereastra 
dinspre sud a bucătănei, departe de Terry. 

Nu mai aveam încredere în nici unul dintre ali- 
mentele care fuseseră în dulapurile de pe peretele 
exterior. Făina, orezul, zahărul — toate fuseseră în 
recipiente Tupperware şi, deși erau etanșe, pur şi 
simplu nu voiam să le mai folosesc. Acelaşi lucru 
era valabil și pentru conserve; dintr-un motiv sau 
altul, nu aveam curajul să utilizez conserve care se 
încinseseră atât de tare. 

Din fericire, vesela pe care o foloseam zilnic și 
serviciul de porțelan care aparținuse stră-străbunicii 
mele scăpaseră, căci se aflaseră în dulapul cel mai 
îndepărtat de foc. Şi argintăria de la ea era în stare 
bună. Însă mult mai utilele mele tacâmuri din inox, 
care se aflaseră mai aproape de foc, erau contorsiona- 
te. Unele dintre oale și cratițe puteau fi încă folosite. 

Am muncit două sau trei ore, adăugând diverse 
lucruri la mormanul de-afară, de dincolo de fereastră, 
sau îndesându-le în sacii de gunoi de la Jason, ca să 
le folosesc în viitoarea mea bucătărie nouă. Terry 
lucra și el din greu, luând din când în când câte o 
pauză ca să bea apă din sticlă, sprijinit de haionul 
camionetei sale. Temperatura urca spre cincispre- 
zece grade. Se putea să mai avem câteva înghețuri 
puternice, plus că exista întotdeauna posibilitatea 
unui viscol, dar puteam conta pe faptul că primăvara 
va veni în curând. 

Nu era o dimineaţă rea. Mă simţeam ca şi cum 
făceam un pas înainte în recuperarea casei mele. 
Terry era o companie care nu mă solicita, din mo- 
ment ce nu-i plăcea să vorbească, și-și exorciza demo- 
nii prin muncă grea. Terry se apropia acum de şaizeci 
de ani. O parte din părul de pe piept, pe care-l puteam 
vedea pe deasupra marginii tricoului, era grizonant. 
Părul său, cândva roșcat, se decolora pe măsură ce 
inainta în vârstă. Dar era un bărbat puternic și ma- 
nevra barosul cu vigoare, încărcând scândunle în 
spatele camionete fără semne de oboseală. 

Terry plecă să ducă o încărcătură la groapa de 
gunoi. Cât a fost el plecat, am intrat în dormitor şi 
mi-am făcut patul — un lucru ciudat şi aiurea, știu. 
Va trebui să dau cearșafurile jos și să le spăl; de fapt, 

va trebui să spăl aproape fiecare bucată de țesătură 
din casă, ca să scap complet de mirosul de ars. Va 
trebui chiar să spăl pereţii și să zugrăvesc holul, deși 
zugrăveala din restul casei părea destul de curată. 

Tocmai luasem o pauză în curte, când am auzit 
o camionetă, chiar cu câteva clipe înainte să apară 
după ce ieşise dintre copacii care mărgineau aleea. 
Spre surprinderea mea, am recunoscut camioneta 
lui Alcide, şi am simţit o izbucnire de revoltă. Îi 
spusesem să stea la distanță. 

Părea iritat când a sărit din cabină. Stăteam la soare 
pe unul din șezlongurile mele de aluminiu, Între- 
bându-mă cât era ceasul şi când va ajunge meşterul. 
După noaptea absolut chinuitoare pe care o petre- 
cusem acasă la Jason, plănuiam să-mi găsesc un alt 
loc în care să stau în timp ce era refăcută bucătăria. 
Nu-mi puteam imagina că restul casei mele ar fi fost 
locuibil până când lucrarea nu era terminată, și asta 
putea să dureze luni bune de-acum încolo. Jason nu 
mă voia în preajmă atât de mult timp, eram sigură. 
Ar fi trebuit să se descurce cu mine dacă voiam să 
rămân — în fond, era fratele meu —, dar nu voiam 
să-i pun la încercare spiritul fratern. Dacă mă gân- 
deam la asta, nu era nimeni cu care să vreau să stau 
două luni. 

— De ce nu mi-ai spus? izbucni Alcide când 
atinse pământul cu picioarele. 

Am oftat. Alt bărbat furios. 

— Nu suntem prea buni prieteni acum, i-am 
amintit. Dar aș fi ajuns și acolo. Au trecut doar 
două zile. 

— Pe mine ar fi trebuit să mă suni în primul rând, 
îmi spuse, pornind în jurul casei să evalueze pagubele. 

Se opri chiar în fața mea. 

— Ai fi putut să mori, zise, ca şi cum asta ar fi 
fost o noutate. 

— Da, am spus. Știu asta. 

— A trebuit să te salveze un vampir. 

Vocea sa exprima un vădit dezgust. Vampirii și 
vârcolacii pur și simplu nu se înțelegeau. 

— Da, am fost de acord, deși de fapt salvatorul 
meu a fost Claudine. 

Dar Charles îl omorâse pe incendiator. 

— Ai fi preferat să fi murit eu? 

— Nu, bineînțeles că nu! Se întoarse să pri- 
vească veranda aproape decopertată. E cineva care 
lucrează deja la dărâmarea părții distruse? 

— Da. 

— Aş fi putut aduce o întreagă echipă. 

— Terry s-a oferit. 

— Îți pot oferi un preţ bun pentru recons- 
trucție. 

— Am chemat un meşter. 

— Îţi pot împrumuta banii pentru asta. 

— Am bani, mulțumesc. 

Asta-l uimi. 

— Aj? De unde na.... Se opri înainte să spună 
ceva de neiertat. Nu credeam că bunica ta a avut 
atât de mult să-ți lase, zise, ceea ce era aproape la 
fel de rău. 

— Am câştigat banii, am spus. 

— Ai câştigat banii de la Eric? 

Ghicise corect. Ochii lui Alcide străluceau de 
furie. Am crezut că avea să mă zgâlţâie niţel. 

— Calmează-te, Alcide Herveaux, am spus tă- 
ios. Cum i-am câștigat nu e treaba ta. Sunt fericită 


MORT DE-A BINELEA 199 


să-i am.. Și dacă n-o să mai fii atât de furios, o să-ţi 
spun că mă bucur că îți pasă de mine și că-ţi sunt 
recunoscătoare că mi-ai oferit ajutorul. Dar nu mă 
trata ca şi cum aş fi un copil cu nevoi speciale, de 
clasa a cincea ajutătoare. 

Alcide se holba în jos la mine în timp ce eu îmi 
continuam discursul. 

— Îmi pare rău. Am crezut că tu... Am crezut 
că eram suficient de apropiați ca să mă cauţi în 
noaptea aceea. Am crezut că... poate aveai nevoie 
de ajutor. 

Miza pe cartea cu „mi-ai rănit sentimentele”. 

— Nu mă deranjează să cer ajutor atunci când 
am nevoie. Nu sunt atât de mândră, am spus. Și mă 
bucur să te văd. (Nu era în întregime adevărat.) 
Dar nu te comporta ca şi cum nu aş putea să mă 
ocup de lucrurile de care am nevoie, pentru că pot, 
ŞI O fac. 

— Vampirii te-au plătit că l-ai ascuns pe Eric 
cât au fost vrăjitoarele în Shreveport? 

— Da, am spus. A fost ideea fratelui meu. Atunci 
mi-a fost ruşine. Dar acum sunt recunoscătoare că 
am banii. Nu va trebui să mă împrumut ca să-mi 
pun casa la punct. 

Chiar atunci Terry Bellefleur se întoarse cu ca- 
mioneta sa şi le-am făcut cunoştinţă celor doi băr- 
baţi. Terry nu păru deloc impresionat de faptul că-l 
întâlnea pe Alcide. De fapt, se întoarse la muncă 
după ce-i strânse indiferent mâna. Alcide se uită cu 
îndoială la Terry. 

— Unde stai? 

Slavă Domnului, Alcide se hotărâse să nu pună 
întrebări despre cicatricile lui Terry. 

— Stau la Jason, am răspuns prompt, lăsând să-mi 
scape și faptul că era doar temporar. 

— Cât va dura reconstrucţia? 

— Uite-l pe tipul care-mi poate spune, am zis 
recunoscătoare. 

Randall Shurtliff avea și el o camionetă şi venea 
impreună cu soţia și partenera lui. Delia Shurtiiff 
era mai tânără decât Randall, frumoasă ca o cadră 
şi dură ca oţelul. Era cea de-a doua soție a lui Ran- 
dall. Când divorțase de prima lui soție, cea cu care 
avea trei copii şi care-i făcuse curat în casă doispre- 
zece ani, Delia incepuse deja să lucreze pentru 
Randall și treptat reuşise să-i conducă afacerea mult 
mai eficient decât o făcuse el vreodată. Putea să le 
ofere primei sale soţii și copiilor mai multe avanta- 
je cu banii pe care cea de-a doua soție îl ajutase 
să-i câștige decât ar fi făcut-o dacă s-ar fi căsătorit 
cu altcineva. Era deja de notorietate (vreau să spun 
că nu eram singura care ştia asta) că Delia abia aștepta 
ca Nary Helen să se recăsătorească, iar cei trei băieți 
Shurtliff să termine liceul. 

Am opnt gândurile Deliei, cu hotărârea de a mă 
strădui să-mi păstrez scutunle ridicate. Randall era 
încântat să-l întâlnească pe Alcide, pe care-l ştia din 
vedere, iar Randall era şi mai nerăbdător să se ocu- 
pe de reconstrucţia bucătăriei mele acum, că știa că 
sunt prietenă cu Alcide. Familia Herveaux avea multă 
greutate, atât ca prestigiu personal, cât și financiar, 
in afacenile cu construcţii. Spre iritarea mea, Randall 
incepu să-i adreseze toate observaţiile lui Alcide, și 
nu mie. Alcide acceptă asta cu naturalețe. 

M-am uitat la Delia, Delia s-a uitat la mine. 
Eram foarte diferite, dar în acel moment gândeam 
la fel. 

— Ce crezi, Delia? am întrebat-o. Cât o să dureze? 

— O să trăsnească şi-o să pufnească, zise. Părul 
ei era mai deschis la culoare decât al meu, mul- 
țumită salonului de coafură, și era machiată puter- 
nic la ochi, dar era îmbrăcată adecvat în pantaloni 
de doc și un tricou cu guler pe care scria, deasupra 
sânului stâng, Shurtliff Construction. Dar are de 
terminat o casă la Robin Egg. Poate lucra la bucătă- 
ria ta înainte să se apuce de o casă în Clarice. Aşa că 
să zicem că de acum în trei, patru luni, vei avea o 
bucătărie bună de folosit. 

— Mulţumesc, Delia. Trebuie să semnez ceva? 

— O să-ți pregătim un deviz estimativ. Ţi-l aduc 
la bar ca să-l vezi. O să includem şi electrocasnice- 
le pentru că putem obține un discount. Dar î spun 
de-acum, te onentezi după valoarea asta. 

Îmi arătă devizul pentru renovarea unei bucătării 
pe care o făcuseră cu o lună-n urmă. 

— Am banii ăștia, am spus, deşi în interiorul meu 
am ţipat cât am putut de tare. 

Chiar și cu banu de pe asigurare, va trebui să folo- 
sesc o bună parte din ce aveam în bancă. 

Mi-am amintit cu tristeţe că trebuia să-i fiu recu- 
noscătoare lui Eric că mă plătise cu toți acei bani, pe 
care trebuia să-i cheltui acum. Nu va trebui să îm- 
prumut de la bancă sau să vând pământul sau să iau 
orice altă măsură drastică. Ar trebui să mă gândesc 
la bani ca fiind doar în trecere prin contul meu, nu 
deciși să rămână acolo. Nu-mi aparțineau de fapt. 
Doar Îi aveam în păstrare pentru o vreme. 

— Tu şi cu Alcide sunteți prieteni buni? întrebă 
Delia, odată ce am terminat discuțiile despre afaceri. 

M-am gândit puțin. 

— Uneori, am răspuns cinstit. 

R âse, scoțând nişte sunete care aveau o rezo- 
nanță foarte... sexy. Ambii bărbați priviră spre noi, 
Randall zâmbind, Alcide întrebător. Erau prea de- 
parte ca să audă ce spuneam. 

— O să-ţi spun ceva, zise încet Deli Shurtliff. 
Rămâne între noi şi restul lumii. Secretara lui 
Jackson Herveaux, Connie Babcock — ai cunos- 
cut-o? 

Am încuviinţat. Cel puţin o văzusem și vorbi- 
sem cu ea când trecusem pe la biroul lui Alcide, în 
Shreveport. 

— A fost arestată în dimineaţa asta pentru că a 
furat de la Herveaux şi Fiul. 

— Ce a luat? 

Eram numai urechi. 

— Asta nu înţeleg. A fost prinsă sustrăgând niște 
hârtii din biroul lui Jackson Herveaux. Nu hârtii cu 
afaceri, ci personale, după câte am auzit. A spus că 
a fost plătită să facă asta. 

— De cine? 

— De un tip care are un magazin de motocicle- 
te. Acum, zi Și tu, are vreo logică? 

Avea, dacă ştiai că această Connie Babcock se 
culca cu Jackson Herveaux, pe lângă faptul că lucra la 
firma lui. Avea, dacă realizai și că Jackson o dusese la 
înmormântarea colonelului Flood pe Christine 
Larrabee, un vârcolac de rasă pură şi plin de influ- 
ență, în loc să o ia cu el pe lipsita de puteri, ființă 
omenească, Connie Babcock. 

În timp ce Delia broda pe marginea poveștii, 
am rămas pierdută în gânduri. Jackson Herveaux 
era fără îndoială un afacerist inteligent, dar se dove- 
dea a fi un politician prost. Era o tâmpenie că pusese 
să fie arestată Connie. Atrăgea atenția asupra vârco- 
lacilor, reprezenta un risc să-i dea de gol. Nişte per- 
soane atât de secretoase nu vor aprecia un lider care 
nu putea rezolva o problemă cu mai mult tact. 

De fapt, ţinând cont că Alcide şi Randall discu- 
tau despre reconstrucția casei mele, între ei, în loc 
să o facă cu mine, se pare că lipsa de tact era fără 
îndoială caracteristică familiei Herveaux. 

Apoi, m-am încruntat. Mi-a trecut prin minte 
că Patrick Furnan putea să fie suficient de subtil și 
de inteligent încât să fi pus la cale întreaga treabă — 
mituind-o pe renegata Connie să-i fure hârtiile per- 
sonale ale lui Jackson, apoi asigurându-se că avea să 
fie prinsă — ştiind că Jackson se va pierde cu firea. 
Patnick Furnan putea fi mult mai deștept decât părea, 
iar Jackson Herveaux mult mai prost, cel puţin în 
ceea ce conta dacă votai să fu liderul haitei. Am În- 
cercat să renunţ la aceste speculații tulburătoare. Alcide 
nu scosese o vorbă despre arestarea lui Connie, aşa 
că ajunsesem la concluzia că el credea că nu era trea- 
ba mea. Bine, poate că se gândea că aveam destule 
pentru care să-mi fac griji, și avea dreptate. Mi-am 
întors gândurile spre prezent. 

— Crezi că o să observe că am plecat? am în- 
trebat-o pe Delia. 

— Oh, da, zise Delia încrezătoare. Poate că o să-i 
ia lui Randall un minut, dar se va uita în jur după 
mine. Se simte pierdut dacă nu mă poate găsi. 

lată o femeie care ştia cât valorează. Am oftat şi 
m-am gândit să urc în mașina mea împrumutată şi 
să plec. Alcide, zărindu-mi expresia, îşi întrerupse 
discuția cu meşterul și păru vinovat. 

— Scuze, strigă. Obișnuinţa. 

Randall veni înapoi, acolo unde mă aflam. 

— lartă-mă, îşi ceru scuze. Discutam afaceri. La 
ce te-ai gândit, Sookie? 

— Vreau ca bucătăna să aibă aceleaşi dimen- 
siuni ca şi înainte, am spus, renunțând la visul de a 
avea o cameră mai mare după ce am văzut devizul. 
Dar vreau o verandă nouă în spate, care să fie la fel 
de lungă ca și bucătăria, și vreau să o închid. 

Randall scoase un caiet şi desenă ce voiam. 

— Vrei chiuvetele acolo unde au fost şi înainte? 
Vrei toate lucrurile acolo unde au fost? 

După ce am discutat, am desenat ceea ce-mi 
doream, și Randall spuse că mă va suna când va 
veni vremea să iau dulapurile şi chiuvetele și cele- 
lalte lucruri. 

— Vreau să faci ceva pentru mine, azi sau mâl- 
ne: să repari ușa dintre hol şi bucătărie, am spus. 
Vreau să pot încuia casa. 

Randall scotoci prin spatele camionetei sale un 
minut sau două și scoase o broască nouă, cu încu- 
ietoare, care se afla încă în ambalajul sigilat. 

— Nu va ţine la distanță pe cineva cu adevărat 
hotărât, zise însă pe un ton de scuză, dar e mai bine 
decât deloc. 

În cincisprezece minute o instalase, și puteam să 
separ partea bună a case: de cea arsă. Mă simţeam 
mult mai bine, deși știam că nu prea are valoare. 
Trebuia să pun un zăvor pe partea interioară a ușii; 

asta ar fi chiar mai bine. M-am întrebat dacă o 
puteam face singură, dar mi-am amintit că asta 
insemna să tai ceva din tocul uşii, şi nu aveam ta- 
lent de tâmplar. Desigur, puteam găsi pe cineva 
care să mă ajute cu treaba asta. 

Randall și Delia plecară după ce mă asigurară de 
nenumărate ori că eram următoarea pe listă, iar 
Terry continuă să muncească. Alcide exclamă pe 
un ton Oarecum exasperat: 

— Nu ești niciodată singură. 

— Despre ce vrei să vorbim? Terry nu ne poate 
auzi de-aici. 

L-am condus până la locul unde se afla șezlon- 
gul meu de aluminiu, sub copac. Al doilea şezlong 
era sprijinit de coaja aspră a stejarului, iar Alcide îl 
desfăcu. Trosni puțin sub greutatea lui când se aşeză. 
Am presupus că voia să-mi povestească despre ares- 
tarea lui Connie Babcock. 

— Te-am supărat ultima dată când am vorbit, 
zise direct. 

A trebuit să schimb vitezele mental, la începu- 
tul neaşteptat. Bine, imi plăcea un bărbat care ştia 
să-şI ceară scuze. 

— Da, aşa ai făcut. 

— Nu voiai să-ți spun că ştiam despre Debbie? 

— Pur şi simplu detest faptul că s-a întâmplat. 
Urăsc faptul că familia ei acceptă atât de greu. Că 
nu ştiu, că suferă. Dar sunt bucuroasă că sunt în 
viaţă și nu am de gând să merg la închisoare pentru 
că m-am apărat. 

— Dacă te face să te simți mai bine, Debbie nu 
era atât de apropiată de familia ei. Părinții ei au pre- 
ferat-o întotdeauna pe sora ei mai mică, deşi aceasta 

nu a moştenit nici o caracteristică de teriantrop. 
Sandra este lumina ochilor lor, și singurul motiv 
pentru care continuă cu atâta energie e pentru că 
asta aşteaptă Sandra. 

— Crezi că vor renunța? 

— Ei cred că eu am făcut-o, zise Alcide. Fami- 
lia Pelt crede că am ucis-o pe Debbie pentru că s-a 
căsătorit cu un alt bărbat. Am primit un e-mail de 
la Sandra, ca răspuns la cel trimis de mine cu privi- 
re la detectivi. 

M-am holbat pur și simplu la el. Aveam o vizi- 
une oribilă a viitorului în care mă vedeam ducân- 
du-mă la poliție şi mărturisind totul ca să-l salvez 
pe Alcide de la închisoare. Chiar şi numai să fie 
suspectat de o crimă pe care nu o comisese era un 
lucru oribil și nu puteam permite așa ceva. Pur şi 
simplu nu-mi trecuse prin minte că altcineva va fi 
învinovăţit pentru ce făcusem eu. 

— Dar, continuă Alcide, pot dovedi că nu am 
făcut-o. Patru membri ai haitei pot Jura că eram 
acasă la Pam după ce Debbie a plecat, iar o femelă 
va jura că am petrecut noaptea cu ea. 

Fusese cu membrii haitei, dar în altă parte. M-am 
prăbuşit de ușurare. Nu era să am vreo izbucnire de 
gelozie pentru o femelă. Nu ar fi pomenit-o dacă 
chiar ar fi făcut sex cu ea. 

— Așadar, familia Pelt va trebui să suspecteze 
pe altcineva. Oricum, nu despre asta voiam să vor- 
bim. 

Alcide mă luă de mână. A lui era mare și puter- 
nică şi O ţinea strâns pe a mea, ca și cum ar fi prins 
înăuntru o sălbăticiune care ar fi dispărut dacă 
slăbea strânsoarea. 

— Aş vrea să te gândeşti dacă ne putem vedea mai 
des și constant, zise Alcide. De exemplu, în fiecare zi. 

Din nou lumea părea să se reordoneze în jurul 
meu. 

— Ce? am zis. 

— Îmi placi foarte mult, continuă el. Și cred că 
și tu mă placi. Ne dorim unul pe celălalt. 

Se aplecă spre mine să mă sărute, mai întâi pe 
obraz, și apoi, fiindcă eu nu am făcut nici o miş- 
care, pe buze. Eram prea surprinsă ca să mă implic, 
și oricum eram nehotărâtă. Nu se întâmplă prea des 
ca un cititor de gânduri să fie luat pnn surprindere, 
dar Alcide reuşise să mi-o facă. 

Trase adânc aer în piept și continuă: 

— Ne simţim bine unul în compania celuilalt. 
Îmi doresc atât de mult să te am în patul meu încât 
mă doare. Nu aș fi pomenit de asta atât de devre- 
me, fără să fi petrecut mai mult timp unul cu altul, 
dar acum ai nevoie de un loc unde să stai. Am un 
apartament în Shreveport. Vreau să te gândeşti să te 
muţi cu mine. 

Dacă m-ar fi pocnit în moalele capului cu un 
baros, nu aș fi fost mai uimită. În loc să încerc atât 
de mult să stau departe de gândurile oamenilor, ar 
trebui să iau în calcul să mă apropii mai mult de 
ele. În minte am inceput mai multe fraze, şi am 
renunțat la toate. Căldura lui, atracția corpului său 
mare reprezentau ceva cu care trebuia să mă lupt în 
timp ce mă străduiam să-mi ordonez gandurile. 

— Alcide, am început în cele din urmă, vor- 
bind peste zgomotul de fundal produs de barosul 
lui Terry care dărâma scândurile bucătănei mele 

arse, ai dreptate, îmi placi. De fapt, e mai mult 
decât atât. 

Nici măcar nu mă puteam uita la chipul lui. Mă 
uitam în schimb la mâinile lui mari, care erau aco- 
perite cu un puf negru. Dacă priveam în Jos, dincolo 
de mâinile lui, puteam să-i văd coapsele musculoase 
şi... Ei, mai bine înapoi la mâini. 

— Dar momentul mi se pare prost, am conti- 
nuat. Cred că îți trebuie mai mult timp să treci 
peste relația cu Debbie, din moment ce păreai atât 
de subjugat de ea. Poate că tu simți că spunând 
cuvintele „mă lepăd de tine” ai scăpat de sentimen- 
tele pentru ea, dar eu nu sunt convinsă că e așa. 

— Este un ritual puternic al celor ca mine, zise 
Alcide ințepat, și am riscat să arunc o privire rapidă 
către chipul lui. 

— Îmi dau seama că e un ritual puternic, l-am 
asigurat, și a avut un efect puternic asupra tuturor 
celor de acolo. Dar nu pot să cred că, rapid ca ful- 
gerul, fiecare sentiment pe care l-ai avut față de 
Debbie a fost scos din sufletul tău când ai spus cu- 
vintele. Nu așa funcţionează oamenii. 

— Aşa funcționează vârcolacii. 

Părea încăpățânat. Și hotărât. 

M-am gândit mult la ceea ce voiam să spun. 

— Mi-ar plăcea să apară cineva şi să-mi rezolve 
problemele, i-am spus. Dar nu vreau să accept 
oferta ta pentru că am nevoie de un loc unde să 
stau și pentru că ne dorim unul pe celălalt. Când 
casa mea va fi reconstruită, atunci vom vorbi, dacă 
mai simţi la fel. 

— Acum ai cel mai mult nevoie de mine, pro- 
testă el, grăbit să mă convingă. Ai nevoie de mine 

acum. Am nevoie de tine acum. Suntem potriviți 
unul cu celălalt. Ştii asta. 

— Nu, nu știu. Ştiu că ești îngrijorat de o mul- 
time de lucruri, chiar acum. Ţi-ai pierdut iubita, 
oricum s-a întâmplat. Nu cred că realizezi încă fap- 
tul că nu o vei mai vedea niciodată. 

T'resăni. 

— Am împușcat-o, Alcide. Cu o pușcă. 

Întreaga față i se crispă. 

— Vezi? Alcide, te-am văzut sfâşiind carnea 
unei persoane când erai lup. Şi asta nu m-a făcut 
să-mi fie teamă de tine. Pentru că sunt de partea ta. 
Dar ai iubit-o pe Debbie, cel puţin o vreme. Dacă 
începem acum o relație, la un moment dat vei privi 
în sus și vei spune: „Iat-o pe cea care i-a pus capăt 
vieții.” 

Alcide deschise gura să protesteze, dar am ndi- 
cat mâna. Voiam să termin. 

— În plus, Alcide, tatăl tău este într-o luptă 
pentru succesiune. Vrea să câștige alegenle. Poate 
că dacă tu ai o relație stabilă, îl va ajuta. Nu știu. 
Dar nu vreau să mă implic în politica vârcolacilor. 
Nu-mi place că m-ai atras în ea cu sânge rece, săp- 
tămâna trecută la înmormântare. Ar fi trebuit să mă 
lași pe mine să decid. 

— Voiam ca ei să se obișnuiască să te vadă ală- 
turi de mine, zise Alcide, cu chipul împietnit de 
ofensă. Am considerat-o o onoare pentru tine. 

— Poate că aș fi apreciat mai mult această onoa- 
re dacă aș fi ştiut despre ea, am izbucnit. 

A fost o ușurare să aud o altă mașină apropiin- 
du-se, să-l văd pe Andy Bellefleur coborând din 
Ford şi uitându-se la vărul său cum îmi dărâmă 

bucătăria. Pentru prima dată, după luni întregi, am 
fost bucuroasă să-l văd pe Andy. 

I l-am prezentat pe Andy lui Alcide, bineînțeles, 
ȘI i-am urmărit cum se măsurau unul pe celălalt din 
priviri. În general îmi plac bărbaţii, iar unii dintre 
ei îmi plac mai mult, dar când îi văd practic dân- 
du-și ocol în timp ce-și miros unul altuia funduri- 
le — scuzați-mă, se salută — trebuie să clatin din 
cap. Alcide era mai înalt cu vreo zece centimetri 
buni, dar Andy Bellefleur fusese în echipa de lupte 
a liceului său, şi era încă o masă de muşchi. Aveau 
aproape aceeași vârstă. Aș fi pariat la fel pe amân- 
doi într-o luptă, cu condiţia ca Alcide să-și păstreze 
forma umană. 

— Sookie, m-ai rugat să te ţin la curent în legă- 
tură cu bărbatul care a murit aici, zise Andy. 

Desigur, dar nu-mi trecuse niciodată prin min- 
te că o va şi face. Andy nu avea o părere prea bună 
despre mine, deși era un mare fan al postenorului 
meu. Nu-i așa că-i minunat să fii telepat? 

— Nu are antecedente, zise Andy, uitându-se 
în cameţelul pe care-l scosese. Nu se cunoaște să fie 
în vreun fel asociat cu Frăția Soarelui. 

— Dar asta nu are nici o logică, am spus în tă- 
cerea scurtă care a urmat. De ce ar fi pus altfel 
focul? 

— Speram să-mi spui tu, zise Andy, ochii săi 
cenușii întâlnindu-i pe ai mei. 

Mă săturasem definitiv de Andy. De-a lungul ani- 
lor, de câte ori avusesem de-a face cu el, mă insul- 
tase și mă rănise, iar acum fusese ultima picătură. 

— Ascultă-mă, Andy, am spus, și l-am privit și 
eu în ochi. Nu-mi amintesc să-ți fi făcut ceva. Nu 

am fost niciodată arestată. Nu am traversat nicio- 
dată aiurea, nici nu am întârziat cu plata impozite- 
lor, nici nu am vândut alcool vreunui minor. Nu 
am luat niciodată nici o amendă pentru viteză. 
Acum, cineva a încercat să mă prăjească în propria 
mea casă. Când vei înceta să mă faci să mă simt ca 
şi cum aș fi făcut eu ceva greșit? 

Altceva, în afară de faptul că am împușcat-o pe 
Debbie Pelt, şopti o voce în mintea mea. Era vocea 
conştiinţei mele. 

— Nu cred că există ceva în trecutul acestui tip 
care să justifice de ce ţi-a făcut asta. 

— Bine! Atunci descoperă cine a făcut-o! Pen- 
tru că cineva mi-a dat foc la casă și cu siguranţă nu 
am fost eu! 

Stngam pur și simplu când am rostit ultimele 
cuvinte, în parte ca să acopăr vocea conștiinței mele. 
Singura mea salvare era să mă întorc și să plec, oco- 
lind casa până când ieşeam din raza vizuală a lui 
Andy. Terry s-a uitat la mine, dar nu s-a oprit din 
manevrarea barosului. 

După un minut, am auzit pe cineva croindu-și 
drum în spatele meu printre restunle casei. 

— A plecat, zise Alcide, iar vocea sa profundă 
avea parcă o doză de amuzament. Cred că nu ești 
interesată să ne continuăm conversaţia. 

— Ai dreptate, am spus scurt. 

— Atunci o să mă întorc la Shreveport. Su- 
nă-mă dacă ai nevoie de mine. 

— Desigur. 

Mi-am impus să fiu mai politicoasă. 

— Mulţumesc pentru oferta de ajutor. 

— Ajutor? Ti-am cerut să fim impreună! 

— Atunci mulțumesc pentru că mi-ai cerut să 
fim împreună. 

Nu m-am putut abţine, deşi nu a sunat în Între- 
gime sincer. Am spus cuvintele potrivite. Apoi, în 
minte mi-a sunat vocea bunicii mele care îmi spu- 
nea că mă comportam de parcă aveam şapte ani. 
M-am străduit să reformulez. 

— Îşi apreciez...Xăă... afecțiunea, am spus pri- 
vind în sus către faţa lui Alcide. 

Chiar și acum, când primăvara abia venise, era 
bronzat și se vedea că purta cască de protecție. Te- 
nul său măsliniu va fi cu câteva nuanţe mai închis 
în câteva săptămâni. 


— Apreciez... 

Am renunțat, fiindcă nu ştiam sigur cum să for- 
mulez ideea. Apreciam dorința sa de a mă conside- 
ra o femeie cu care merita să se combine, părere pe 
care mulți bărbați nu o împărtășeau, cum apreciam 
şi presupunerea că aș fi fost o parteneră bună şi un 
aliat de nădejde. Asta era cel mai aproape de felul 
in care voiam să spun lucrurile. 

— Dar tu nu o împărtăşești. 

Ochii săi verzi mă priviră fix. 

— Nu spun asta. Am tras adânc aer în piept. 
Spun că acum nu e momentul potrivit să constru- 
iesc o relaţie cu tine. 

Deși nu m-ar deranja să sar pe tine, am adăugat 
melancolică, în gând. 


Dar nu aveam de gând să fac asta dintr-un sim- 
plu capriciu şi, cu certitudine, nu cu un bărbat ca 
Alcide. Noua Sookie, Sookie care dădea înapoi, nu 

avea să facă de două ori aceeași greşeală. Eu dă- 
dusem înapoi de două on. (Dacă dai înapoi în fața 
celor doi bărbaţi cu care ai avut o relaţie, o să fii 
din nou virgină? În ce stadiu regresezi?) Alcide mă 
strânse în brațe și mă sărută pe obraz. Plecă în timp 
ce eu încă mă mai gândeam la asta. Curând după 
plecarea lui Alcide, Terry se opn din munca pen- 
tru ziua respectivă. Mi-am schimbat salopeta cu 
hainele mele de lucru. După-amiaza se răcise, așa 
că mi-am pus jacheta pe care o luasem din dulapul 
lui Jason. Mirosea vag a Jason. 

În drumul spre muncă, am făcut un ocol să las 
costumul negru cu roz acasă la Tara. Maşina ei nu 
era acolo, așa că mi-am imaginat că era încă la ma- 
gazın. Am intrat și m-am dus în dormitor să pun 
sacul de plastic în dulap. Casa era întunecată și plină 
de umbre. Afară era aproape întuneric. Brusc, ner- 
vii mei vibrară, indicându-mi pericolul. Nu ar fi 
trebuit să mă aflu acolo. M-am întors cu spatele la 
dulap și m-am uitat prin cameră. Când privirea îmi 
ajunse la prag, am văzut o siluetă subțire în cadrul 
ușii. Am icnit înainte să mă pot abține. Să arăţi că 
ești speriat e ca și cum ai flutura un steag roșu în 
fața unui taur. 

Nu puteam să-i văd fața lui Mickey, ca să-i ci- 
tesc expresia, dacă avea vreuna. 

— De unde a venit noul barman de la Merlotte's? 
întrebă el. 

M-aș fi aşteptat la orice, dar nu la asta. 

— Când Sam a fost împușcat, aveam nevoie rapid 
de un alt barman. L-am împrumutat din Shreveport, 
am răspuns. De la barul vampinlor. 

— Era de mult acolo? 

— Nu, am spus, reușind să fiu surprinsă în ciuda 
fricii care mă cuprindea. Nu era de mult acolo. 

Mickey încuviință, ca și cum asta ar fi confirmat 
o concluzie la care ajunsese. 

— Pleacă de-aici, zise, cu vocea sa profundă, 
destul de calmă. Ai o influenţă proastă asupra Tarei. 
Nu are nevoie de nimeni în afară de mine, până 
când o să mă plictisesc de ea. Să nu te mai întorci. 

Singura cale să ies din cameră era pe uşa pe care 
o bloca el. Nu aveam încredere în mine, ca să pot 
vorbi. Am mers către el cât de încrezătoare am 
putut și m-am întrebat dacă se va da la o parte când 
voi ajunge la uşă. Am simțit că parcă au trecut trei 
ore până am înconjurat patul Tarei şi mi-am croit 
drum către masa de toaletă. Când nu am dat nici 
un semn că vreau să încetinesc, vampirul s-a dat la 
o parte. Nu m-am putut împiedica să nu privesc în 
sus către faţa lui, iar el își arătă colții. M-am cutre- 
murat. Mi-a părut atât de rău pentru Tara, incât nu 
m-am putut abține. Cum de 1 s-a întâmplat asta? 

Când mi-a văzut repulsia, a zâmbit. 

Am ascuns problema Tarei în adâncul inimii, să 
mă ocup de ea mai târziu. Poate o să-mi vină vreo 
idee să o ajut, dar câtă vreme părea să vrea să stea 
cu această creatură monstruoasă, nu-mi dădeam 
seama ce puteam face ca să o salvez. 

Sweetie Des Arts era afară fumând o țigară, 
când am parcat mașina în spate la Merlotte's. Arăta 
destul de bine, în ciuda faptului că era înfășurată 
într-un șorţ alb, pătat. Luminile exterioare scoteau 
în evidenţă fiecare rid de pe pielea ei, dând la iveală 

faptul că era ceva mai în vârstă decât am crezut, dar 
că arăta foarte în formă pentru cineva care gătea o 
mare parte din zi. De fapt, dacă n-ar fi fost șorțul 
alb care o acoperea și izul de ulei de gătit, Sweetie 
ar fi fost o femeie sexy. Cu siguranță se comporta 
ca o persoană care era obișnuită să fie remarcată. 

Avuseserăm aşa o succesiune de bucătari, că nu 
am depus un mare efort să o cunosc. Eram sigură 
că va pleca mai devreme sau mai târziu — probabil 
mai devreme. Dar ea ridică o mână şi păru să vrea 
să vorbească cu mine, aşa că m-am oprit. 

— Îmi pare rău pentru casa ta, zise. 

Ochii îi străluceau în lumina artificială. Nu 
mirosea prea grozav aici, langă tomberon, dar 
Sweetie era relaxată de parcă se afla pe plajă la 
Acapulco. 

— Mulţumesc, am spus. 

Pur şi simplu nu voiam să vorbesc despre asta. 

— Ce faci? 

— Bine, mulțumesc. Flutură mâna în care ţinea 
ţigara, arătându-mi parcarea. Mă bucur de prive- 
liște. Stai, ai ceva pe jachetă. 

Ținându-și mâna, cu grijă, la distanţă, ca să nu 
cadă scrum pe mine, se aplecă, mai aproape decat 
distanţa la care mă simţeam confortabil, şi suflă 
ceva de pe umărul meu. Mă mirosi. Poate mirosul 
de afumat al lemnului ars se lipise de mine, în ciuda 
tuturor eforturilor mele. 

— Trebuie să intru. E timpul pentru schimbul 
meu, am spus. 

— Da, şi eu trebuie să mă întorc. E o noapte 
aglomerată. 

Dar Sweetie nu se mișcă de unde era. 

— Ştii, Sam e topit după tine. 

— Am lucrat pentru el multă vreme. 

— Nu, cred că e ceva mai mult decât atât. 

— Ah, nu cred, Sweetie. 

Nu mă puteam gândi la nici o manieră politi- 
coasă de a încheia o conversație care devenise mult 
prea personală. 

— Ai fost cu el când a fost împușcat, nu-i așa? 

— Da, el se îndrepta spre rulota lui, iar eu spre 
maşină. 

Voiam să fie clar că mergeam în direcții diferite. 

— Nu ai observat nimic? 

Sweetie se sprijini de perete şi-şi dădu capul pe 
spate, cu ochii închiși, ca şi cum ar fi stat la soare. 

— Nu, aș vrea să fi observat. Aș vrea ca poliția 
să-l prindă pe cel care a făcut asta. 

— Te-ai gândit vreodată că poate există un mo- 
tiv pentru care acești oameni au fost aleși? 

— Nu, am mințit senină. Heather, Sam și Calvin 
nu au nimic în comun. 

Sweetie deschise un ochi căprui și se uită la mine. 

— Dacă am fi într-un roman polițist, toți ar ști 
același secret, sau ar fi fost martori la același acci- 
dent, sau altceva. Sau poliția ar fi descoperit că 
merg, la aceeaşi curăţătorie. 

Sweetie iși scutură scrumul de la țigară. M-am 
relaxat puțin. | 

— Înţeleg ce vrei să spui, am zis. Dar cred că 
viaţa adevărată nu are atât de multe tipare ca o carte 
despre un criminal în serie. Cred că toți au fost aleși 
la întâmplare. 

Sweetie ridică din umeri: 

— Probabil că ai dreptate. 

Am văzut că citea o carte de Tami Hoag’, acum 
vârâtă intr-unul din buzunarele şorțului. Bătu car- 
tea cu o unghie boantă: 

— Ficțiunea face totul mult mai interesant. 
Adevărul este atat de plictisitor! 

— Nu şi in lumea mea, am răspuns. 


! Autoare (n. 1959) de cărți de suspans. 


Cavikholul 11, 


A 

R ACEA SEARĂ, Bill apăru la Merlotte’s cu o 
parteneră. Am presupus că asta era răzbunarea pen- 
tru că-l sărutasem pe Sam, sau poate era doar mân- 
dru. Această posibilă răzbunare se materializase sub 
forma unei femei din Clarice. O mai văzusem şi 
inainte, din când în când, la bar. Era o brunetă sub- 
tire, cu părul până la umeri, iar Danielle abia aștep- 
ta să-mi spună că era Selah Pumphrey, un agent 
imobiliar care primise anul trecut premiul pentru 
vânzăn de un milion de dolari. 

Am urât-o imediat, groaznic şi cu pasiune. 

Aşa că am zâmbit la fel de strălucitor ca un bec 
de o mie de wați și le-am adus comanda rapid ca 
fulgerul, lui Bill un SângeAdevărat cald, iar ei un 


cocktail screw-driver! rece. Nici nu am scuipat în 


|! Cocktail pe bază de votcă, la care se adaugă suc de 
portocale și un praf de sare. 

cocktail. Nu făceam eu așa ceva, mi-am spus. De 
altfel, nici nu aveam destulă intimitate. 

Nu numai că barul era aglomerat, dar Charles 
mă urmărea cu atenţie. Piratul era în formă în 
această seară, purtând o cămașă albă cu mâneci largi 
și pantaloni marca Dockers, bleumarin, cu o eșarfă 
strălucitoare trecută prin găicile pentru curea, pen- 
tru o notă de culoare. Peticul ce-i acoperea ochiul 
se asorta cu pantalonii, şi avea brodată pe el o stea 
aurie. Mai exotic de-atât nu puteai găsi nimic în 
Bon Temps. 

Sam îmi făcu semn peste mica sa masă, pe care 
o împinsesem într-un colț. Avea piciorul rănit 
proptit pe un alt scaun. 

— Eşti bine, Sookie? murmură Sam, intorcân- 
du-se cu spatele la mulțime, astfel încât nimeni să 
nu-i poată nici măcar citi pe buze. 

— Desigur, Sam! i-am răspuns şi l-am privit cu 
o expresie mirată. De ce nu? 

În acel moment, l-am detestat că mă sărutase și 
m-am detestat pe mine că îi răspunsesem. Își dădu 
ochii peste cap şi-mi zâmbi pentru o fracțiune de 
secundă. 

— Cred că ţi-am rezolvat problema cu domici- 
Iul, zise ca să-mi distragă atenţia. O să-ți spun mai 
târziu. 

M-am grăbit să iau o comandă. Eram copleșiți 
în acea noapte. Vremea care se încălzea și atracția 
pe care o reprezenta noul barman se combinaseră și 
umpluseră barul de optimişti și de cunoși. 

Eu l-am părăsit pe Bill, mi-am amintit cu mân- 
drie. Deşi mă înşelase, el nu dorise să ne despărțim. 

Trebuia să-mi repet asta, ca să nu-i urăsc pe toţi cei 
prezenți, care erau martori la umilirea mea. Bine- 
înțeles, nimeni nu știa cum se petrecuseră lucruri- 
le, aşa că erau liberi să-şi imagineze că Bill mă pă- 
răsise pentru cățeaua brunetă. Ceea ce nu era deloc 
cazul. 

Mi-am îndreptat spatele, am zâmbit şi mai larg 
şi am împărțit băuturi. După primele zece minute, 
am început să mă relaxez şi să-mi dau seama că mă 
comportam ca o toantă. Ca un milion de alte cu- 
pluri, Bill şi cu mine ne despărțiserăm. Normal, el 
a început să se vadă cu altcineva. Dacă aș fi avut un 
număr normal de iubiți, începând de pe la treispre- 
zece, paisprezece ani, relaţia mea cu Bull ar fi fost 
doar una dintr-un lung şir de relații care nu merse- 
seră bine. Aș fi capabilă să privesc asta ca pe un pas 
sau cel puţin în perspectivă. 

Nu aveam nici o perspectivă. Bill fusese prima 
mea dragoste în toate sensurile. 

A doua oară când am dus băuturi la masa lor, 
Selah Pumphrey se uită stânjenită la mine, când 
i-am zâmbit frumos. 

— Mulţumesc, zise nesigură. 

— Nici să nu te gândești, am sfătuit-o printre 
dinţii strânşi, și ea s-a albit toată. 

Bill se uită în altă parte. Speram că nu încerca să 
ascundă un zâmbet. M-am întors la bar. 

Charles zise: 

— Să-i trag o sperietură zdravănă dacă rămâne 
peste noapte la el? 

Stăteam în picioare, în spatele barului, lângă el, 
uitându-mă în gol, în frigiderul cu uşă de sticlă pe 


MORT DE-A BINELEA 221 


care-l aveam acolo. În el aveam sucuri, sânge îmbu- 
teliat şi felii de lămâie. Venisem să iau o felie de 
lămâie și o cireașă ca să le pun într-un cocktail 
Tom Collins, și rămăsesem pur și simplu blocată. 
Era mult prea empatic totul. 

— Da, te rog, am spus recunoscătoare. 

Vampirul pirat se transforma într-un ahat. Mă 
salvase de incendiu, il omorâse pe bărbatul care 
dăduse foc casei, şi acum se oferea să o sperie pe 
partenera lui Bill. Trebuia să-mi placă asta. 

— Consider-o ca și rezolvată, zise într-un mod 
curtenitor, înclinându-se cu o răsucire plină de în- 
florituri a mâinii și cu cealaltă pe inimă. 

— Vai, tu, am spus cu un zâmbet mult mai natu- 
ral, și am scos vasul cu felii de lămâie. 

Am avut nevoie de fiecare dram de control ca să 
rămân afară din mintea lui Selah Pumphrey. Eram 
mândră de mine că făceam acest efort. 

Spre groaza mea, când se deschise din nou uşa 
barului, intră Eric. Ritmul meu cardiac crescu ime- 
diat şi am simțit aproape că leşin. Trebuia să incetez 
să mă comport așa. Mi-am dont să pot uita „timpul 
petrecut impreună” (așa cum i-ar spune unul dintre 
romanele mele de dragoste favorite) la fel de ire- 
mediabil cum o făcuse Eric. Poate ar trebui să caut 
O vrăjitoare sau un terapeut prin hipnoză, și să-mi 
asigur o doză de amnezie. Mi-am muşcat tare obra- 
zul şi am cărat două căni mari cu bere la o masă de 
perechi tinere care sărbătoreau promovarea unuia 
dintre bărbați la rangul de supraveghetor al... cuiva, 
undeva. 

Când m-am întors, Eric vorbea cu Charles, și 
deşi vampirii pot avea o expresie impasibilă când au 
de-a face unul cu celălalt, mi s-a părut că Enc nu era 
deloc fericit alături de barmanul său împrumutat. 
Charles era aproape cu vreo douăzeci și cinci de 
centimetri mai scund decât șeful lui și îşi ţinea capul 
dat pe spate în timp ce vorbeau. Dar spatele îi era 
încordat, colții ieşiţi puţin, iar ochii îi străluceau. Și 
Eric era destul de înspăimântător când era furios. 
Acum era categoric colțos. Oamenii din jurul baru- 
lui păreau să-și găsească ceva de făcut în celălalt 
capăt al încăperii, şi, dintr-o clipă în alta, gata să 
plece în alt bar. 

L-am văzut pe Sam apucând un baston, un pro- 
gres față de cârje, ca să se poată ridica și să se poată 
indrepta către cei doi, și am pornit imediat către 
masa lui din colţ. 

— Stai locului, i-am spus pe un ton hotărât, fără 
să ridic vocea. Nici să nu te gândeşti să intervii. 

Am pornit valvârtej către bar. 

— Bună, Eric! Ce faci? Te pot ajuta cu ceva? 
i-am zâmbit. 

— Da. Trebuie să vorbesc și cu tine, mârâi. 

— Atunci de ce nu vii cu mine? Tocmai mă pre- 
găteam să merg în spate să iau o pauză, i-am propus. 

L-am apucat de braţ și l-am tras dincolo de uşă, 
apoi pe hol, către intrarea angajaţilor. Ajunseserăm 
afară, în aerul rece al nopţii, cât ai zice peşte. 

— Ar fi bine să nu începi și tu să-mi spui ce tre- 
buie să fac, i-am retezat-o pe loc. Am avut parte de 
asta destul pentru o singură zi — Bill e aici cu o 
femeie, plus că mi-am pierdut bucătăria în incen- 
diu. Sunt prost-dispusă. 

Am subliniat asta strângându-l de braţ, ceea ce 
era similar cu a te agăța de trunchiul unui copac. 

— Nu-mi pasă de dispoziția ta, zise brusc, și-și 
arătă colții. Îl plătesc pe Charles Twining să te 
urmărească și să te păzească, și cine te scoate din 
foc? O zână. În timp ce Charles este afară în curte, 
omorându-l pe cel ce a pus focul în loc să salveze 
viața gazdei sale. Englez idiot! 

— Se presupune că e aici ca o favoare pentru 
Sam. Se presupune că e aici ca să-l ajute pe Sam. 

M-am uitat la Enic cu îndoială. 

— Ca şi cum aş da doi bani pe un teriantrop, 
zise agitat vampirul. 

M-am uitat din nou în sus la el. 

— E ceva în legătură cu tine, zise Eric. Vocea 
sa era rece, dar nu și ochii. Sunt pe cale să aflu ceva 
despre tine și — e limpede în adâncul meu — am 
sentimentul că în timp ce eram blestemat s-a întâm- 
plat ceva ce ar trebui să știu. Am făcut sex, Sookie? 
Dar nu pot să cred că asta a fost, sau nu doar asta. 
Ceva s-a întâmplat. Haina ta era distrusă și murdară. 
Am omorât pe cineva, Sookie? Asta este? Mă aperi 
de ceea ce am făcut în timp ce eram blestemat? 

Ochii îi străluceau în întuneric ca niște lămpi. 

Nu m-am gândit niciodată că s-ar fi putut între- 
ba pe cine omorâse. Dar, sincer, dacă mi-ar fi tre- 
cut prin cap, nu m-aș fi gândit că lui Eric i-ar păsa; 
ce ar însemna o viață umană pentru un vampir atât 
de bătrân ca acesta? Dar părea destul de supărat. 
Acum, că înțelegeam de ce era îngrijorat, am spus: 

— Enc, nu ai omorât pe nimeni la mine acasă, 
in acea seară. 

M-am oprit brusc. 

— Trebuie să-mi spui ce s-a întâmplat. Se aple- 
că puțin ca să mă privească în față. Urăsc să nu ştiu 
ce am făcut. Am avut o viaţă mai lungă decât iţi 
poți tu măcar imagina, şi-mi amintesc fiecare se- 
cundă din ea, cu excepţia acelor zile pe care le-am 
petrecut cu tine. 

— Nu te pot face să-ţi amintești, am spus cât de 
calm am putut. Pot doar să-ți spun că ai stat câteva 
zile cu mine, apoi Pam a venit să te ia. 

Eric se mai uită puţin în ochii mei. 

— Aş vrea să intru în mintea ta și să scot ade- 
vărul de la tine, zise, ceea ce mă alarmă mai mult 
decât voiam să arăt. Ai băut din sângele meu. Îmi 
dau seama că ascunzi unele lucruri de mine. 

După o clipă de tăcere, continuă: 

— Aș vrea să ştiu cine încearcă să te omoare. Și 
am auzit că te-au vizitat niște detectivi particulari. 
Ce voiau de la tine? 

— Cine ţi-a spus asta? 

Acum mai aveam ceva pentru care să mă îngri- 
jorez. Cineva ii dădea informaţii despre mine. Sim- 
team cum îmi creşte tensiunea. M-am întrebat dacă 
Charles îi dădea raportul lui Eric în fiecare noapte. 

— Are ceva de-a face cu femeia care a dispărut, 
ticăloasa aia pe care vârcolacul o iubea atât de mult? 
Pe el il protejezi? Dacă nu eu am omorât-o, a fă- 
cut-o el? A murit în faţa noastră? 

Eric mă apucase de umeri, iar strânsoarea era 
ingrozitoare. 

— Stai, mă doare! Dă-mi drumul. 

Strânsoarea lui Eric mai slăbi, dar nu-și inde- 
părtă mâinile. 

Respirația mea începu să devină mai rapidă și 
mai superficială, iar aerul era încărcat de pericol. 
Mă săturasem să tot fiu ameninţată. 

— Zi-mi acum, îmi ceru. 

Va avea putere asupra mea pentru tot restul vie- 
ţii dacă-i spuneam că m-a văzut omorând pe cineva. 
Enic știa deja mai multe despre mine decât doream, 
pentru că eu băusem din sângele lui și el dintr-al 
meu. Acum regretam mai mult decât oricând schim- 
bul nostru de sânge. Eric era sigur că ascundeam 
ceva important. 

— Erai așa de drăguţ când nu ştiai cine ești, i-am 
spus. 

Se aștepta să-i spun orice, mai puţin asta. Pe 
chipul lui frumos, uimirea alterna cu ofensa. În cele 
din urmă, se amuză. 

— Drăguţ? zise, zâmbindu-mi strâmb. 

— Foarte, am spus, încercând să-i zâmbesc și eu. 

Am bârfit o vreme ca niște vechi prieteni. Mă 
dureau umerii. Probabil toată lumea din bar avea 
nevoie să fie servită cu încă o băutură. Dar nu mă 
puteam intoarce încă. 

— Erai speriat și singur, şi-ţi plăcea să vorbeşti 
cu mine. Era plăcut să te am prin preajmă. 

— Plăcut, zise gânditor. Acum nu e plăcut? 

— Nu, Enc. Eşti prea ocupat să fii... tu însuți. 
Vampir-șef, animal politic, magnat în devenire. 

Rıdică din umeri. 

— Chiar aşa de rău sunt? Multe femei par să 
creadă că nu. 

— Sunt sigură că aşa e. 

Eram extenuată. Uşa din spate se deschise. 

— Sookie, eşti bine? 

Sam venise şchiopătând să mă salveze. Faţa îi era 
ca o mască din cauza durerii. 

— 'Teriantropule, nu are nevoie de ajutorul tău, 
zise Enic. 

Sam nu răspunse nimic. 

— Am fost nepoliticos, continuă Eric, nu chiar 
scuzându-se, dar suficient de civilizat. Sunt pe teri- 
toriul tău. 

— O să plec, Sookie, mi se adresă el, nu, n-am 
terminat încă discuţia, dar văd că nu este nici locul, 
şi nici momentul. 

— Ne mai vedem, am spus, din moment ce 
ştiam că nu am de ales. 

Eric se topi în întuneric, un truc simpatic, pe 
care mi-ar plăcea să-l stăpânesc într-o bună zi. 

— De ce e atât de supărat? întrebă Sam. 

Șchiopătă peste prag şi se sprijini de perete. 

— Nu-și amintește ce s-a întâmplat în timp ce 
era blestemat, am spus încet din cauza oboselii. 
Asta-l face să se simtă ca şi cum și-ar fi pierdut con- 
trolul. Vampirii sunt înnebuniţi să dețină controlul, 
cred că ai observat. 

Sam zâmbi — un zâmbet discret, dar sincer. 

— Da, asta mi-a atras atenţia, recunoscu el. Am 
observat de altfel că sunt și destul de posesivi. 

— Te referi la reacția lui Bill atunci când a dat 
peste noi? 

Sam încuviință. 

— Păi se pare că a trecut peste asta. 

— Cred că-ți plăteşte cu aceeași monedă. 

M-am simțit jenată. Cu o seară în urmă, fuse- 
sem pe cale să ajung în patul lui Sam. Dar în acest 

moment, eram departe de a simți vreun pic de pa- 
siune, iar Sam fusese rănit destul de rău la picior, 
când căzuse. Nu părea în stare să facă față nici unei 
păpuși de cârpă, cu atât mai puţin unei femei ro- 
buste ca mine. Ştiam că e greșit să mă gândesc să 
mă implic în jocuri sexuale cu șeful meu, deși Sam 
şi cu mine tatonam terenul de luni bune. Să rămân 
in zona lui nu era cel mai sigur și mai sănătos lucru 
pe care puteam să-l fac. În această seară, mai ales 
după evenimentele tulburătoare ale orei trecute, 
aveam nevoie să mă simt în siguranță. 

— Ne-a întrerupt la timp, am spus. 

Sam ridică o sprânceană aunu-roşcată. 

— Voiai să fii întreruptă? 

— Atunci nu, am recunoscut. Dar cred că aşa a 
fost cel mai bine. 

Sam se uită la mine un moment. 

— Ceea ce voiam să-ți spun, deși aveam de 
gând să aştept până după închiderea barului, este că 
una din casele mele de închinat este goală în acest 
moment. Este cea de lângă... Xăă... îţi aduci amin- 
te, cea unde Dawn a... 

— Murit, am terminat eu. 

— Exact, am renovat-o şi acum este închiriată 
parțial. Așa că vei avea un vecin, deşi știu că nu ești 
obișnuită cu asta. Dar partea neinchiniată este mo- 
bilată. Va trebui să-ţi aduci doar câteva aşternuturi, 
hainele, niște oale și cratiţe. Sam zâmbi. Poţi pune 
totul într-o mașină. Apropo, de unde ai asta? întrebă 
şi îmi făcu semn către Malibu. 

I-am spus cât de generoasă fusese Tara și că eram 
îngrijorată pentru ea. Am repetat avertismentul pe 
care Eric mi-l dăduse în legătură cu Mickey. 

Când am văzut cât de neliniștit arăta Sam, m-am 
simțit ca o ticăloasă egoistă pentru că-l încărcam cu 
toate astea. Sam avea destule treburi pentru care să 
se îngrijoreze. l-am spus: 

— Scuză-mă. Nu ai nevoie să mai auzi despre 
alte necazuri. Hai să intrăm. 

Sam se holbă la mine. 

— Simt nevoia să mă așez, zise după un mo- 
ment. 

— Mulţumesc pentru apartament. Bineînţeles 
că îți voi plăti. Sunt atât de bucuroasă că am un loc 
unde să stau și unde pot să vin şi să plec fără să 
deranjez pe nimeni! Cât e china? Cred că asigura- 
rea e de-ajuns ca să plătesc chiria pentru locul în 
care stau până îmi va fi refăcută casa. 

Sam îmi aruncă o privire supărată, apoi spuse un 
preţ despre care eram sigură că era mult sub cel 
obișnuit. Mi-am petrecut mâna în jurul lui, pentru 
că şchiopăta foarte tare. A acceptat ajutorul fără să 
se împotrivească, ceea ce m-a făcut să am o părere 
și mai bună despre el. A șchiopătat pe hol, dar s-a 
sprijinit pe mine, apoi s-a aşezat oftând în scaunul 
său cu rotile de lângă birou. Am împins către el 
unul dintre scaunele pentru vizitatori ca să-și poată 
ridica piciorul dacă dorea, şi l-a folosit imediat. În 
puternica lumină fluorescentă, șeful meu părea tras 
la faţă. 

— Treci înapoi la treabă, zise pe un ton ame- 
nințător-glumeț. Pun pariu că toată lumea îl chi- 
nuie pe Charles. 

În bar era exact haosul de care mă temeam; 
am început imediat să mă ocup de mesele mele. 
Danielle îmi aruncă o privire urâtă și până și 

Charles arăta oricum, numai fericit nu. Dar treptat, 
mișcându-mă cât de repede puteam, am dus bău- 
turi noi, am strâns paharele goale, am golit câte o 
scrumieră, am șters mesele lipicioase și am zâmbit 
şi am vorbit cu cât de mulţi oameni am reuşit. Pu- 
team să-mi iau adio de la bacșișuri, dar cel puţin se 
reinstalase liniştea. 

Puțin câte puțin, pulsul barului s-a calmat și a 
revenit la normal. Am observat că Bill și partenera 
sa erau adânciţi în conversaţie... deşi făceam un 
mare efort să nu mă uit în direcţia lor. Spre dispe- 
rarea mea, de fiecare dată când îi vedeam împre- 
ună, simțeam un val de furie, care nu spunea nimic 
bun despre caracterul meu. Pe lângă asta, deși sen- 
timentele mele nu prezentau interes pentru aproa- 
pe nouăzeci la sută dintre clienţii barului, celelalte 
zece procente mă urmăreau ca vulturii, să vadă 
dacă Bill mă făcea să sufăr. Unii dintre ei s-ar fi 
bucurat să vadă așa ceva, iar alții nu — dar oricum 
nu era treaba nimănui. 

În timp ce curățam o masă care abia se elibera- 
se, am simțit o bătaie pe umăr. Am tras cu ochiul în 
mintea persoanei Chiar înainte să mă întorc şi asta 
m-a ajutat să-mi păstrez zâmbetul. Selah Pumphrey 
aştepta să mă ocup de ea, cu un zâmbet strălucitor 
și de neşters. 

Era mai înaltă decât mine și probabil cu vreo 
cinci kilograme mai slabă. Machiajul ei era costisi- 
tor și făcut cu o mână de expert, plus că tipa miro- 
sea grozav. Fără să mă gândesc de două ori, mi-am 
intins antenele și am pătruns în creierul ei. 

Selah se gândea că era cu mult mai bună decât 
mine, doar dacă eu nu eram nemaipomenită în pat. 

Se mai gândea și că femeile din clasele inferioare 
trebuie să fie întotdeauna mai bune în pat, pentru 
că sunt mai puţin inhibate. Ştia că e mai slabă, mai 
deșteaptă, avea mai mulți bani și era mult mai 
educată şi mai citită decât chelneriţa la care se uita. 
Dar Selah Pumphrey se îndoia de capacităţile sale 
sexuale și se temea să nu devină vulnerabilă. N-am 
vrut să aflu mai multe. Era deja mai mult decât 
voiam să ştiu. 

Era interesant să descopăr că (în mintea lui Selah), 
din moment ce eram săracă și fără şcoală, mă aflam 
mai mult în contact cu natura mea sexuală. Trebuia 
să le spun asta şi celorlalți săraci din Bon Temps. 
Uite așa ne distram noi de minune trăgându-ne-o 
unii altora, făcând sex mult mai bine decât oame- 
nii deştepţi din clasele superioare, şi nici măcar nu 
apreciam asta. 

— Da? am întrebat-o. 

— Unde este toaleta? mi se adresă ea. 

— Acolo. Deasupra ușilor scne „„Ioalete”. 

Ar trebui să fiu recunoscătoare că ştiu măcar să 
citesc asta. 

— Oh! Scuze, nu am observat. 

N-am mal zis nimic. 

— Ăăă... şi ai vreun sfat pentru mine? Ce să 
faci când ieși cu un vampir? 

Aștepta, având în acelaşi timp un aer nervos și 
defensiv. 

— Desigur, am zis. Să nu mănânci usturoi. 

Şi i-am întors spatele ca să şterg masa. 

Când am fost sigură că a ieşit din cameră, m-am 
intors să duc la bar două halbe goale de bere, şi când 
m-am răsucit, Bill era acolo. Am scos un sunet de 

surpriză. Bill are părul castaniu-închis și bineînțeles 
cel mai alb ten pe care vi-l puteți imagina. Ochii îi 
sunt la fel de închişi la culoare ca și părul. Chiar în 
acel moment, se uita fix la mine. 

— De ce a vorbit cu tine? mă întrebă. 

— Voia să ştie unde e toaleta. 

Ridică o sprânceană. 

— Voia doar să vadă cu cine are de-a face, am 
spus. Cel puțin, asta cred. 

M-am simţit ciudat de bine cu Bill, în acel mo- 
ment, indiferent de cele petrecute între noi. 

— Ai speriat-o? 

— Nici nu am incercat. 

— Ài speriat-o? mă întrebă din nou cu o voce 
mal severă. 

Dar imi zâmbi. 

— Nu, am spus. Vrei să o fac? 

Dădu din cap cu un aer dezgustat, in glumă. 

— Eşti geloasă? 

— Da. 

Sinceritatea era întotdeauna mai sigură. 

— Îi urăsc coapsele subțiri și atitudinea elitistă. 
Sper că este o ticăloasă îngrozitoare, care să te facă 
atât de nefericit încât să-ți vină să urli când o să-ți 
aminteşti de mine. 

— Bine, zise Bill. E plăcut să auzi aşa ceva. 

Îmi atinse obrazul cu buzele. La atingerea sa rece, 
am tresărit, amintindu-mi trecutul. Sı el, la fel. Am 
văzut o flacără aprinzandu-se în ochii săi și colții 
începând să-i iasă. Atunci, Catfish Hunter a strigat 
la mine să mă mişc şi să-i aduc incă un bourbon şi 
o cola, şi am plecat de lângă primul meu iubit. 

A fost o zi lungă, lungă, nu numai din punct de 
vedere al consumului de energie fizică, ci şi din 
cauza profunzimilor emoționale la care ajunsesem. 
Când am intrat în casa fratelui meu, se auzeau chi- 
coteli și chițăieli din dormitorul său, și am dedus că 
Jason se consola în felul lui obişnuit. Poate că o fi 
fost Jason supărat că noua sa comunitate îl suspecta 
de o crimă murdară, dar nu era într-atât de supărat 
încât asta să-i afecteze libidoul. 

Am petrecut în baie cât de puțin timp am putut 
și m-am retras în camera de oaspeţi, închizând bine 
ușa în urma mea. În această seară, canapeaua arăta 
mult mai atrăgătoare decât cu o seară în urmă. În timp 
ce m-am ghemuit pe o parte și mi-am tras pătura pe 
mine, mi-am dat seama că femeia care-și petrecea 
noaptea cu fratele meu era un teriantrop; o puteam 
simți din pulsația roșie a creierului ei. 

Speram să fie Crystal Norris. Speram că Jason o 
convinsese cumva pe fată că nu avea nimic de-a fa- 
ce cu cei împuşcaţi. Dacă Jason voia să-și amplifice 
necazurile, cel mai bun mod era să o înșele pe 
Crystal, femeia pe care o alesese din comunitatea 
vârcolacilor-panteră. Şi cu siguranță că nici măcar 
Jason nu era atât de prost. Cu siguranță. 

Nu era. Am întâlnit-o pe Crystal în bucătăne, a 
doua zi dimineaţă, după ora zece. Jason plecase de 
mult, din moment ce trebuia să fie la muncă până 
la șapte patruzeci şi cinci. Beam prima mea cană de 
cafea când Crystal a intrat, purtând una din cămă- 
şile lui Jason şi având incă urmele somnului pe față. 

Crystal nu era persoana mea favorită, și nici eu 
nu eram pentru ea, dar spuse „neața” destul de 
politicos. Am fost de acord că era dimineață, şi am 

scos o cană și pentru ea. S-a strâmbat și și-a luat un 
pahar, pe care l-a umplut cu gheaţă și coca-cola. 
M-a trecut un fior. 

— Ce face unchiul tău? am întrebat-o când a 
părut că a intrat în contact cu realitatea. 

— Mai bine, zise. Ar trebui să te duci să-l vezi. 
Îi place să-l vizitezi. 

— Bănuiesc că eşti sigură că nu Jason l-a im- 
pușcat. 

— Sunt, zise scurt. La început nu am vrut să 
vorbesc cu el, dar odată ce m-a prins la telefon, a 
reuşit să mă convingă să nu-l mai suspectez. 

Voiam să o întreb dacă şi ceilalți locuitori din 
Hotshot erau dispuși să-l considere pe Jason nevi- 
novat până la proba contrarie, dar detestam să aduc 
in discuţie un subiect atât de sensibil. 

M-am gândit la ce aveam de făcut azi; trebuia 
să-mi iau din casă suficiente haine, nişte cearşafuri 
şi pături și niște ustensile de bucătărie, și să le duc 
în duplexul lu: Sam. 

Să mă mut într-un apartament mic, mobilat, era 
soluția perfectă pentru problemele mele locative. 
Uitasem că Sam cra proprietarul mai multor case 
mici pe strada Berry, trei dintre acestea fiind duple- 
xuri. Se ocupa singur de ele, deși uneori îl angaja 
pe JB du Rone, un prieten de-al meu din liceu, ca 
să facă reparaţii simple şi treburi de întreţinere. 
„Simplu” reprezenta cea mai bună soluție când era 
vorba de JB. 

După ce îmi adunam lucrurile, poate aveam timp 
să mă duc să-l văd pe Calvin. Am făcut duș și m-am 
îmbrăcat, iar când am plecat, Crystal stătea în 


234 Charlaine Harris 


sufragerie uitându-se la televizor. Am presupus că 
Jason nu avea nimic împotrivă. 

Terry muncea deja din greu când am tras mașina 
în luminiș. Am dat un ocol să văd cum inaintase 
treaba şi am fost încântată să constat că făcuse mai 
mult decât crezusem că era posibil. A zâmbit când 
i-am spus asta şi a luat o pauză de la încărcatul scân- 
durilor în camioneta sa. 

— Să dărâmi e întotdeauna mai uşor decât să 
construieşti. 

Asta nu era vreo declarație filosofică, ci consta- 
tarea unui constructor. 

— Ar trebui să termin peste două zile, dacă nu 
intervine nimic care să-mi încetinească ritmul de 
lucru. Nu se anunţă nici o ploaie. 

— Grozav. Cât îţi datorez? 

— Oh, bombăni, ridicând din umeri și părând 
rușinat. O sută? Cincizeci? 

— Nu, nu e suficient. Am făcut în minte o esti- 
mare rapidă a numărului de ore pe care le munci- 
se, am înmulțit. Mai degrabă, trei. 

— Sookie, nu vreau atât de mult. Terry afişă o 
expresie încăpățânată. Nu ţi-aș cere nimic, dar tre- 
buie să-mi cumpăr iar câine. 

Terry îşi cumpăra un câine catahoula!, de vână- 
toare, cam o dată la patru ani. Nu renunţa la cei vechi 
pentru unii mai tineri. Ceva părea întotdeauna să se 
întâmple cu câinii lui Terry, deși avea mare grijă de 
ei. După aproape trei ani de când avusese primul 
câine, îl lovise un camion. Cineva îi dăduse carne 


! Rasă de câine originară din districtul Catahoula, 
Louisiana, numit și câinele-leopard. 

otrăvită celui de-al doilea. Al treilea, cel pe care-l 
botezase Molly, fusese mușcat de un șarpe, iar muşcă- 
tura se infectase. De luni întregi, Terry era pe lista 
de aşteptare pentru unul din puii născuţi la canisa 
din Clarice, care se ocupa de catahoula. 

— Să aduci cățelul pe-aici să-l imbrățișez, i-am 
sugerat, iar el a zâmbit. 

Pentru prima dată, mi-am dat seama că Terry se 
simţea cel mai bine afară. Întotdeauna păruse să se 
simtă mai confortabil — atât mental, cât şi fizic — 
când nu se afla sub un acoperiș, iar când se afla afară 
cu un câine părea aproape normal. 

Am descuiat casa şi am intrat să adun lucrurile 
de care aveam nevoie. Era o zi însorită, așa că absenţa 
luminii electrice nu era o problemă. Am umplut 
un coș mare din plastic, pentru rufe, cu două seturi 
de aşternuturi și o cuvertură, vreo câteva haine şi 
câteva cratiţe şi oale. Aveam nevoie de o nouă cafe- 
tieră. Cea veche se topise. 

ŞI atunci, stând acolo și uitându-mă pe fereastră 
la cafetiera pe care o aruncasem în vârful morma- 
nului de gunoi, am înţeles cât de aproape fusesem 
să mor. Revelația aceasta m-a lovit în plin. 

Acum, stăteam la fereastra dormitorului meu, 
uitându-mă la bucata de plastic deformat; în secun- 
da următoare, eram pe podea, holbându-mă la scân- 
durile vopsite și încercând să respir. 

De ce mă apucase acum, după trei zile? Nu știu. 
Poate era ceva în legătură cu felul în care arăta 
Doamna Cafetieră: cablul carbonizat, plasticul de- 
format din cauza căldurii. Plasticul fiersese la modul 
propriu. Am privit la pielea mâinilor mele și m-am 
cutremurat. Am rămas pe podea cuprinsă de frisoane 

și tremurând. Nu ştiu cât a durat criza. Pentru un 
minut sau două, nu m-am gândit la nimic. Ideea că 
fusesem atât de aproape de moarte mă copleşise, 
pur și simplu. 

Claudine nu numai că-mi salvase viața; cu sigu- 
ranță, mă salvase de la o durere atât de cumplită încât 
probabil că mi-aş fi dorit să fiu moartă. Îi eram atât 
de indatorată, încât nu aveam cum să mă revanșez 
vreodată. 

Poate că într-adevăr era naşa mea zână. 

M-am ridicat și m-am scuturat. Apucând coșul 
de plastic, am pornit să mă instalez în noua mea casă. 


Caviholul 12 


A, INTRAT CU CHEIA pe care mi-o dăduse 
Sam. Mă aflam în partea dreaptă a duplexului, în 
oglindă față de apartamentul ocupat de Halleigh 
Robinson, tânăra profesoară care ieșea cu Andy 
Bellefleur. Mi-am imaginat cum e să beneficiezi de 
protecția poliției, cel puțin o parte din timp; Halle:gh 
era plecată o mare parte din vreme, ceea ce era bine 
ţinând cont de orele târzii la care lucram eu. 

Livingul era mic, cu o canapea înflorată, o mă- 
suță de cafea, joasă, și un fotoliu. Următoarea ca- 
meră era bucătăria, care era bineînțeles minusculă. 
Dar aveam o plită, un frigider și un cuptor cu mi- 
crounde. Nu exista mașină de spălat vase, dar nici 
nu avusesem vreodată una. Sub masă erau două 
scaune de plastic. 

După ce am aruncat o privire în bucătăne, am 
traversat holul mic ce despărțea dormitorul mare 

(dar totuşi mic), care se afla în dreapta, de dormi- 
torul mai mic (minuscul) și de baie, situate pe stân- 
ga. La capătul holului, se afla o ușă care ducea pe 
veranda din spate. 

Era un apartament simplu, dar destul de curat. 
Avea încălzire centrală şi aer condiționat, iar 
podelele erau drepte. Am trecut o mână pe lângă 
ferestre. Se închideau bine. Drăguţ. Mi-am amin- 
tit că trebuie să țin storurile trase, căci aveam 
vecini. 

Am făcut patul dublu din dormitorul mai mare. 
Mi-am pus hainele în dulapul proaspăt vopsit. Am 
început să fac o listă cu lucrurile de care aveam 
nevoie: un mop, o mătură, o găleată, nişte produ- 
se de curățat... toate astea fuseseră pe veranda din 
spate. O să trebuiască să-mi iau aspiratorul de acasă. 
Fusese în dulapul din living, așa că trebuia să fie în 
stare bună. Adusesem unul din telefoanele mele să-l 
conectez aici, așa că va trebui să aranjez cu compa- 
nia de telefoane să redirecţioneze apelurile incoace. 
Îmi pusesem televizorul în maşină, dar trebuia să 
mă ocup să fie conectat la reţeaua de televiziune 
prin cablu. Trebuia să sun de la Merlotte's. De când 
cu incendiul, viaţa mea avea drept scop principal 
mecanismele supraviețuirii. 

M-am aşezat pe canapeaua tare, uitându-mă în 
gol. Am incercat să mă gândesc la ceva amuzant, 
ceva ce să aştept cu nerăbdare. În două luni, va fi 
vreme de plajă. Asta mă făcu să zâmbesc. Îmi plăcea 
să stau la soare într-un costum de baie minuscul, 
cronometrându-mă cu atenţie ca să nu mă ard. Îmi 
plăcea mirosul uleiului de cocos. Îmi făcea plăcere 

să mă rad pe picioare şi să îndepărtez părul inutil de 
pe corp, ca să fiu la fel de catifelată ca funduleţul 
unui bebeluş. Şi nu vreau să aud nici o predică des- 
pre cât de dăunător e statul la soare. Ăsta este viciul 
meu. Toată lumea are câte unul. 

Mult mai apropiat era momentul în care trebu- 
ia să mă duc la bibliotecă să-mi iau un alt teanc de 
cărți; recuperasem ultima tranșă cât fusesem acasă şi 
Je scosesem pe mica verandă ca să se aerisească. Aşa 
că o să merg la bibliotecă — asta era într-adevăr 
ceva distractiv. 

Înainte să plec la muncă, m-am decis să-mi 
pregătesc ceva de mâncare în noua mea bucătăne. 
Pentru asta era nevoie să fac un drum la magazinul 
alimentar, ceea ce-mi luă mai mult decât credeam, 
pentru că tot găseam lucruri de care îmi dădeam 
seama că am nevoie. Aranjatul alimentelor în dula- 
purile apartamentului m-a făcut să simt că sunt acasă. 
Am rumenit două cotlete de porc şi le-am pus în 
cuptor, am copt la microunde un cartof şi am 
încălzit nişte mazăre. Când trebuia să lucrez noap- 
tea, ajungeam la Merlotte's în jur de ora cinci, aşa 
că masa mea din acele zile era o combinaţie între 
prânz și cină. 

După ce am mâncat și am strâns masa, m-am 
gândit că-mi mai rămăsese timp să mă duc în vizită 
la Calvin, la spitalul din Grainger. 

Gemenii încă nu sosiseră să-și ocupe posturile 
din hol, dacă încă mai stăteau de pază. Dawson era 
tot la ușa camerei lui Calvin. Spre ușurarea mea, 
Dawson îmi deschise ușa să intru și chiar mă bătu 
pe umăr în timp ce intram. 

Calvin stătea pe scaunul tapițat. Când am intrat, 
stinse televizorul. Arăta mai bine, părul și barba 1i 
erau curate și aranjate, și una peste alta arăta mai în 
apele lui. Purta o pijama albastră. Am văzut că mai 
era conectat încă la unul, două tuburi. Încercă să se 
ridice de pe scaun. 

— Nu, să nu îndrăzneşti să te ridici! Am tras un 
scaun și m-am așezat în faţa lui. Zi-mi cum te 
simți. 

— Mă bucur să te văd, zise. Chiar şi vocea îi era 
mai puternică. Dawson mi-a spus că nu ai acceptat 
nici un ajutor. Spune-mi cine a pus focul. 

— E ceva ciudat, Calvin. Nu ştiu de ce bărbatul 
ăsta a dat foc. Familia lui a venit să mă vadă... 

Am ezitat să continui, Calvin se recupera după 
ce și el fusese la un pas de moarte și nu ar fi trebuit 
să-și facă griji pentru alte lucruri. 

Dar el insistă: 

— Spune-mi ce crezi... 

Părea atât de interesat, încât am sfârșit prn a-i 
povesti totul acestui teriantrop rănit: dubiile mele 
în legătură cu motivele incendiatorului, ușurarea 
mea că stricăciunile puteau fi reparate, preocuparea 
mica legată de cearta dintre Eric și Charles Twining. 
Și i-am spus lui Calvin că poliția de aici aflase des- 
pre mai multe zone de activitate ale atacatorului. 

— Asta o să-l dezvinovăţească pe Jason, am sub- 
liniat eu, iar el a încuviințat. 

Nu am insistat. 

— Cel puţin, nimeni altcineva nu a mai fost 
impuşcat, am spus, încercând să găsesc ceva pozitiv 
in toate aceste lucruri sumbre. 

— Din câte ştim noi, zise Calvin. 

— Poftim? 

— Din câte ştim noi, repetă el. Poate cineva a 
fost împuşcat și încă nu l-a descoperit nimeni. 

Eram uimită de această idee și, cu toate acestea, 
avea sens ce spunea. 

— Cum te-ai gândit la asta? 

— Nu am nimic altceva de făcut, zise cu un 
uşor zâmbet. Nu citesc, aşa cum faci tu. Nu sunt 
pasionat de televizor, cu excepția emisiunilor spor- 
tive. 

Bineînțeles, postul la care se uita când am intrat 
era ESPN. 

— Ce faci în timpul tău liber? am întrebat din 
pură curiozitate. 

Calvin era încântat că-i pusesem o întrebare 
personală. 

— Lucrez destul de mult la Norcross, răspunse. 
Îmi place să vânez, deși mai degrabă vânez când e 
lună plină. 

Când devenea panteră. Puteam să înţeleg, asta. 

— Îmi place să pescuiesc. Ador dimineţile când 
pot să stau în barca mea, pe apă, şi să nu-mi fac griji 
pentru nimic. 

— Așa, am zis încurajator. Ce altceva? 

— Îmi place să gătesc. Fac supă de creveţi uneori, 
sau gătim o grămadă de pește și mâncăm afară, peşte 
şi pâinici din făină de porumb, şi salată de varză şi 
pepene roșu. Vara, bineînțeles. 

Îmi lăsa gura apă numai când mă gândeam. 

— larna lucrez în casă. Mai ies afară să tai lemne 
pentru aceia dintre noi care nu-și pot tăia singuri. 
Se pare că întotdeauna am ceva de făcut. 

Acum ştiam de două ori mai multe lucruri des- 
pre Calvin Nomis decât ştiusem până acum. 

— Spune-mi cum merge recuperarea, am În- 
trebat. 

— Încă mai am perfuzia asta în mine, spuse fä- 
când un gest cu mâna. În afară de asta, mă simt mult 
mai bine. Ştü, noi ne vindecăm destul de repede. 

— Cum le explici colegilor tăi de muncă pre- 
zența lui Dawson la uşă? 

Toate suprafețele plane ale camerei erau acope- 
rite cu aranjamente florale şi coșuri cu fructe; am 
văzut chiar și o pisică de pluș. 

— Le spun pur și simplu că e vărul meu care se 
asigură că vizitatorii nu mă obosesc prea tare. 

Eram aproape sigură că nimeni nu ar îndrăzni 
să-l întrebe ceva direct pe Dawson. 

— Trebuie să plec la muncă, am spus aruncând 
o privire spre ceasul de pe perete. 

Parcă nu mă înduram să plec. Îmi făcuse plăcere 
să am o conversaţie normală cu cineva. Astfel de 
momente erau rare în viaţa mea. 

— Încă îți mai faci griji pentru fratele tău? mă 
întrebă. 

— Da. 

Dar mă hotărâsem să nu mai insist. Calvin mă 
auzise de prima dată. Nu era nevoie să repet. 

— Îl supraveghem. 

M-am întrebat dacă supraveghetorul îi dăduse 
raportul lui Calvin că micuța Crystal își petrecuse 
noaptea cu Jason. Sau poate că supraveghetorul era 
chiar Crystal? Dacă era aşa, cu siguranţă îşi lua sluj- 
ba foarte în serios. Mai îndeaproape decât îl supra- 
veghea ea pe Jason nu se putea. 

— Asta e bine, am spus. Este cea mai bună metodă 
să descoperiţi că nu el a făcut-o. 

Eram uşurată să aud noutăţile lui Calvin şi, cu 
cât mă gândeam mai mult, cu atât îmi dădeam mai 
bine seama că ar fi trebuit să realizez și singură asta. 

— Calvin, să ai grijă. 

M-am ridicat să plec, iar el şi-a întins obrazul şi 
eu l-am atins cu buzele. 

Se gândea că buzele mele erau catifelate şi că 
miroseam bine. Nu m-am putut abţine să nu zâm- 
besc când am plecat. Faptul că ştii că cineva te con- 
sideră atrăgătoare îți ridică întotdeauna moralul. 

Am condus înapoi spre Bon Temps şi m-am 
oprit la bibliotecă înainte să mă duc la muncă. Bi- 
blioteca districtului Renard este o clădire veche şi 
urâtă de cărămidă maro, ridicată în anii treizeci. Îşi 
arată fiecare an din vârstă. Bibliotecarii au făcut ne- 
numărate plângeri despre sistemele de încălzire și 
răcire, iar instalaţia electrică lăsa mult de dorit. Par- 
carea bibliotecii era ca vai de capul ei, iar vechea 
clinică de alături, care-și deschisese porțile în 1918, 
avea acum ferestrele acoperite cu scânduri — ceea 
ce era întotdeauna o priveliște deprimantă. Parca- 
rea clinicii închise de mult arăta mai degrabă ca o 
junglă decât ca o parte din centrul orașului. 

Îmi programasem zece minute ca să schimb 
cărțile. Am intrat și am ieșit în opt. Parcarea biblio- 
tecii era aproape goală, din moment ce era chiar 
înainte de ora cinci. Oamenii făceau cumpărături la 
Wal-Mart sau erau acasă pregătind cina. 

Lumina zilei de iarnă se estompa. Nu mă gân- 
deam la nimic în mod special şi asta mi-a salvat via- 
ta. Într-o fracțiune de secundă, am identificat o 

agitaţie intensă provenind de la un alt creier și, din 
reflex, m-am lăsat în jos, simțind ceva ascuțit pă- 
trunzând în umărul meu chiar în timp ce făceam 
asta, și apoi senzația fierbinte a unei dureri îngrozi- 
toare, și apoi senzaţia de umezeală și un zgomot 
puternic. Toate s-au întâmplat atât de repede, încât 
nu am putut să separ categoric secvențele când am 
încercat mai târziu să reconstitui momentul. 

Din spatele meu se auzi un țipăt, și apoi altul. 
Deşi nu-mi amintesc cum s-a întâmplat, m-am tre- 
zit în genunchi lângă maşina mea, iar partea din față 
a tricoului meu era stropită cu sânge. 

Ciudat, primul meu gând a fost: Slavă Domnului 
că nu aveam haina cea nouă pe mine. 

Cea care țipase era Portia Bellefleur. Portia nu 
avea sângele ei rece obişnuit când alergă prin par- 
care ca să se ghemuiască lângă mine. Ochii 1 se 
mișcau când într-o parte, când în cealaltă, în timp 
ce încerca să zărească pericolul ce putea veni din 
orice direcție. 

— Stai nemișcată, zise tăios, ca şi cum s-ar fi 
gândit că îmi propusesem să alerg la maraton. 

Eram încă în genunchi. Sângele mi se scurgea 
pe braţ. 

— Cineva te-a împușcat, Sookie. Oh, Doam- 
ne, oh, Doamne! 

— [a cărțile, am spus. Nu vreau să le murdăresc 
de sânge. O să trebuiască să plătesc pentru ele. 

Portia mă ignoră. Vorbea la telefonul mobil. 
Oamenii vorbesc la mobil în cele mai nepotnvite 
momente! La bibliotecă, pentru numele lui Dum- 
nezeu, la oftalmolog. Sau la bar. Tranca, tranca. Ca 

și cum totul e atât de important, încât nu mai poate 
aștepta. Așa că am pus singură cărțile jos, lângă mine. 

În loc să îngenunchez, m-am trezit așezată cu 
spatele sprijinit de mașină. Și apoi, ca și cum cine- 
va ar fi luat o bucată din viața mea, am descoperit că 
stăteam pe pavajul parcări bibliotecii, uitându-mă 
fix la pata de ulei lăsată de o mașină. Oamenii ar 
trebui să aibă mai multă grijă de mașinile lor... 

Gata! 

— Trezește-te, spunea o voce. 

Nu mai eram în parcare, ci într-un pat. M-am 
gândit că-mi luase din nou foc casa și că buna 
Claudine încerca să mă scoată afară. Oamenii în- 
cercau mereu să mă dea jos din pat. Deşi vocea nu 
prea semăna cu a lui Claudine; semăna mai mult cu 
a lui... 

— Jason? 

Am încercat să deschid ochii. Am reușit să mă uit 
printre pleoapele vag întredeschise ca să-l identific 
pe fratele meu. Eram într-o cameră abia luminată și 
totul mă durea atât de rău, că-mi venea să plâng. 

— Ai fost împuşcată, zise. Ai fost împuşcată, iar 
eu eram la Merlotte's așteptându-te să ajungi acolo. 

— Pari... fericit, am spus printre buze, simțin- 
du-mi-le ciudat de umflate şi de rigide. 

— Nu puteam să o fac eu! Am fost inconjurat 
de lume tot timpul! L-am avut pe Hoyt cu mine în 
mașină pe drumul de la muncă la Merlotte's, pen- 
tru că a lui e la reparat. Am martori. 

— Oh, nemaipomenit. Atunci, ce mă bucur că 
am fost împuşcată. Câtă vreme tu eşti bine. 

A însemnat așa un efort să rostesc asta, încât am 
fost bucuroasă când Jason a sesizat sarcasmul. 

— Da, îmi pare rău. Cel puțin, nu e grav. 

— Nu e? 

— Am uitat să-ți spun. Ţi-a fost găurit umărul 
ȘI O să te doară o vreme. Apasă pe butonul ăsta dacă 
te doare. Poți să iei medicamente împotriva dure- 
rii. Mișto, nu-i aşa? Auzi, Andy e afară. 

M-am gândit la asta şi, în cele din urmă, am 
dedus că Andy Bellefleur era aici în calitatea sa ofi- 
cială. 

— Bine, am zis. Poate să intre. 

Am întins un deget și am atins cu grijă butonul. 

Apoi am clipit şi probabil că asta a durat foarte 
mult, pentru că atunci când am deschis din nou 
ochii, Jason plecase și Andy îi luase locul. Ținea în 
mână un carnețel și un creion. Trebuia să-i spun 
neapărat ceva și, după o clipă de gândire, mi-am 
dat seama despre ce era vorba. 

— Transmite-i Portiei că-i mulțumesc, 1-am 
ZIS, 

— O să-l spun, mi-a promis serios. Este destul 
de marcată de cele întâmplate. Nu a mai fost nicio- 
dată atât de aproape de un act de violenţă. A cre- 
zut că o să mon. 

Nu mă puteam gândi la nimic de comentat 
în legătură cu asta. Am așteptat să mă întrebe ce 
voia să ştie. Buzele 1 se mișcară, și cred că i-am 
răspuns. 

— ...Zici că te-ai lăsat în jos în ultima secundă? 

— Cred că am auzit ceva, am șoptit. 

Si asta era adevărat. Doar că nu auzisem cu ure- 
chile... dar Andy știa ce vreau să spun, şi el mă cre- 
dea. Ochii săi îi întâlniră pe-ai mei și se măriră. 

Și din nou am leşinat. Doctorul de la urgenţă cu 
siguranță îmi dăduse nişte medicamente grozave 
împotriva durerii. M-am întrebat în ce spital eram. 
Cel din Clarice era ceva mai aproape de bibliotecă; 
cel din Grainger avea o cameră de gardă mai bine 
cotată. Dacă eram în Grainger, aş fi putut la fel de 
bine să mă scutesc de osteneala de a conduce inapoi 
spre Bon Temps şi de mersul la bibliotecă. Aş fi 
putut fi împuşcată în parcarea spitalului când ple- 
cam, după ce-l vizitasem pe Calvin, şi asta m-ar fi 
scutit de un drum. 

— Sookie, zise o voce liniştită și familiară. 

Era rece şi întunecată, ca apa dintr-un pârâu sau 
ca o noapte fără lună. 

— Bill, am spus, simțindu-mă fericită şi în sigu- 
ranță. Nu pleca! 


— Sunt aici. 
Și era acolo — citea stând pe un scaun, lângă 
patul meu — când m-am trezit la trei dimineaţa. 


Puteam simţi minţile din camerele din jurul meu, 
liniștite, în somn. Dar creierul bărbatului de lângă 
mine era tăcut. În acel moment, mi-am dat seama 
că persoana care mă împușcase nu fusese vampir, 
deşi toate atacurile avuseseră loc la lăsarea întuneri- 
cului sau noaptea. Auzisem creierul atacatorului cu 
o secundă înainte de împușcătură, şi asta Îmi salva- 
se viața. 

În clipa in care m-am mişcat, Bill a ridicat pri- 
virea. 

— Cum te simți? mă întrebă. 

Am apăsat pe buton ca să ridic capul patului. 

— Ca naiba, am spus cu sinceritate, după ce 
mi-am evaluat umărul. S-a dus efectul pastilelor, 

iar umărul mă doare de zici că-mi cade. Îmi simt 
gura ca şi cum o armată ar fi mărșăluit prin ea, şi 
am nevoie urgentă să merg la baie. 

— Pot să te ajut cu asta, și inainte să apuc să mai 
zic ceva, a mutat stativul perfuziei în jurul patului 
și m-a ajutat să mă scol. 

M-am ridicat precaută, întrebându-mă cât de 
stabile erau picioarele mele. Îmi spuse: 

— Nu te las să cazi. 

— Știu, am zis, şi am pornit-o către baie. 

După ce m-a așezat pe toaletă, a ieșit cu mult 
tact afară, dar a lăsat ușa crăpată și a rămas așteptând 
de cealaltă parte a ei. M-am descurcat stângaci cu 
toate, dar am devenit foarte conștientă cât de noro- 
coasă eram că fusesem împuşcată în umărul stâng și 
nu în dreptul. Bineînţeles, atacatorul ţintise către 
inima mea. 

Bill mă așeză înapoi în pat atât de îndemânatic, 
încât parcă îngrijise bolnavi toată viața lui. Netezise 
deja patul, scuturase pernele, și m-am simțit mult 
mai confortabil. Dar umărul continua să mă chinu- 
iască, așa că am apăsat pe buton ca să anunț că mă 
doare. Gura îmi era uscată; l-am întrebat pe Bill 
dacă era apă în vasul de plastic. A apăsat și el pe 
butonul care chema asistenta. Când vocea subțirică 
se auzi prin interfon, Bill zise: 

— Nişte apă pentru domnişoara Stackhouse, iar 
vocea chițăi inapoi că va veni imediat. 

Și aşa a făcut. Probabil că prezenţa lui Bill avea 
ceva de-a face cu viteza ei. Poate că oamenii ac- 
ceptaseră că vampirii există în realitate, dar asta nu 
insemna că le plăceau americanii ne-vii. O grămadă 
de americani din clasa de mijloc pur şi simplu nu se 

puteau relaxa în preajma vampirilor. Ceea ce era o 
dovadă de istețime din partea lor, m-am gândit. 

— Unde suntem? am întrebat. 

— Grainger, zise. De data asta am ajuns să stau 
cu tine în alt spital. 

Ultima dată fusese la Spitalul Districtului Re- 
nard, în Clance. 

— Poți să te duci să-l vizitezi pe Calvin. 

— Ca şi cum m-ar interesa așa ceva. 

Se aşeză pe pat. Ceva legat de ora lipsită de 
viață, de ciudățenia nopții mă făcea să simt nevoia 
să fiu cinstită. Poate de vină erau doar medicamen- 
tele. 

— Nu am fost niciodată într-un spital până să te 
cunosc pe tine, am spus. 

— Mă învinovăţești de asta? 

— Uneon. 

l-am privit faţa strălucind. Alţi oameni nu recu- 
noșteau întotdeauna un vampir când îl vedeau; asta 
era greu de înţeles pentru mine. 

— Când te-am întâlnit, în acea primă seară 
când am venit la Merlotte's, nu am ştiut ce să cred 
despre tine, zise. Erai atât de drăguță, atât de plină 
de viață! Şi-mi dădeam seama că erai diferită. Erai 
interesantă. 

— Blestemul meu, am spus. 

— Sau binecuvântarea ta. Îşi puse una din mâi- 
nile reci pe obrazul meu. Nu ai febră, spuse ca pen- 
tru sine. O să te faci bine. Apoi se îndreptă. Te-ai 
culcat cu Erc cât timp a stat la tine. 

— De ce mă întrebi dacă ştii deja? 

Există o limită şi pentru onestitate. 

— Nu te întreb. Am ştiut când v-am văzut îm- 
preună. l-am simțit mirosul înconjurându-te; îmi 
dau seama ce simți pentru el. Am băut unul din 
sângele celuilalt. E greu să-i reziști lui Eric, conti- 
nuă Bill într-un fel lipsit de emoție. E la fel de plin 
de energie ca și tine, și aveţi amândoi aceeaşi pasiu- 
ne pentru viață. Dar sunt sigur că ştii că... făcu o 
pauză, părând că incearcă să se gândească cum să 
formuleze ceea ce voia să spună. 

— Stiu că ai fi fericit dacă nu m-aș mai culca cu 
nimeni altcineva toată viața mea, am spus, expri- 
mând în locul său ceea ce gândea. 

— ȘI tu ce simți pentru mine? 

— La fel. Oh, dar stai, tu te-ai culcat deja cu alt- 
cineva. Şi asta, înainte să ne despărțim. 

Bill privi în altă parte, iar linia maxilarului său 
părea de granit. 

— Bine, asta s-a dus deja, am spus. Nu, nu vreau 
să mă gândesc la tine cu Selah sau cu altcineva. Dar 
mintea mea îmi spune că nu este rațional. 

— Este irațional să sper că vom fi din nou 
impreună? 

Am luat în calcul circumstanţele care mă întor- 
seseră împotriva lui Bill. M-am gândit la infidelita- 
tea comisă cu Lorena; dar ea era cea care-l crease şi 
el trebuise să o asculte. Tot ceea ce auzisem de la 
ceilalți vampiri îmi confirmase ceea ce-mi spusese 
el despre relație. M-am gândit la faptul că aproape 
mă violase în portbagajul mașinii; dar era înfometat 
şi torturat, şi nu ştiuse ce face. În clipa în care își 
venise în fire, se oprise. 

Mi-am amintit ce fericită fusesem când aveam 
ceea ce eu credeam că era dragostea lui. Nu mă 

simțisem mai în siguranță în viața mea. Cât de 
neadevărat fusese acest sentiment: el devenise atât 
de absorbit de munca pe care o făcea pentru regi- 
na Louisianei, că eu rămăsesem undeva departe, pe 
locul doi. Dintre toți vampirii care ar fi putut intra 
la Merlotte's, eu mă alesesem cu cel dependent de 
muncă. 

— Nu știu dacă vom mai putea avea vreodată 
aceeași relație, am spus. Poate o să fie posibil, când voi 
fi mai puțin afectată de durerea pe care mi-ai pro- 
vocat-o. Dar mă bucur că ești aici în seara asta şi aş 
vrea să te întinzi lângă mine, puțin... dacă vrei și tu. 

M-am răsucit în patul îngust și m-am întors pe 
partea dreaptă, astfel încât umărul rănit să fie în sus. 
Bill se întinse în spatele meu și puse mâna peste 
mine. Nimeni nu s-ar fi putut apropia de mine fără 
ca el să ştie. M-am simţit perfect protejată, în sigu- 
ranță absolută și prețuită. 

— Mă bucur că eşti aici, am șoptit în timp ce 
medicamentul îşi făcea efectul. 

Înainte de a mă cufunda din nou în somn, mi-am 
amintit de hotărârea pe care o luasem de Anul Nou: 
imi doream să nu fiu bătută. Mi-am făcut o notă 
mentală: ar fi trebuit să adaug și „impuşcată”. 


Mi-au dat drumul a doua zi dimineaţă. Când am 
ajuns la biroul administrativ, funcționara — pe al 
cărei ecuson scria Dna Beeson — îmi spuse: 

— S-a rezolvat deja. 

— De către cine? am întrebat. 

— Persoana îşi doreşte să rămână anonimă, zise 
funcționara, iar fața ei rotundă avea o expresie care 
spunea că un cal de dar nu se caută la dinți. 

Asta mă făcu să nu mă simt în largul meu, chiar 
deloc. De fapt, aveam bani în bancă să plătesc inte- 
gral factura, în loc să trimit câte un cec în fiecare 
lună. Şi nimic nu e gratis. Existau persoane cărora 
nu voiam să le fiu îndatorată. Când am realizat 
totalul facturii, am fost şocată să aflu cât de îndato- 
rată aveam să-i fiu. 

Poate că ar fi trebuit să stau mai mult în birou 
şi să mă cert mai zdravăn cu doamna Beeson, dar 
nu mă simţeam în stare. Îmi doream să fac un duș 
sau măcar să mă spăl puţin — ceva mai mult decât 
doar să mă şterg prin locurile esențiale, cum făcusem 
(foarte incet şi cu foarte mare grijă) de dimineață. 
Voiam să mănânc din mâncarea mea. Voiam puțină 
singurătate şi linişte. Așa că m-am așezat înapoi în 
scaunul cu rotile şi am lăsat infirmiera să mă con- 
ducă afară, pe ușa principală. M-am simţit ca o mare 
idioată când mi-am dat seama că nu aveam cu ce 
ajunge acasă. Mașina mea era în parcarea bibliotecii 
din Bon Temps — nu că aș fi putut conduce în urmă- 
toarele câteva zile. 

Chiar când eram pe cale să-i cer infirmierei să 
mă ducă înapoi, ca să pot merge la Calvin în ca- 
meră (poate mă conducea Dawson), o Impala roșie, 
elegantă, se opri în fața mea. Fratele lui Claudine, 
Claude, se întinse ca să deschidă uşa de pe partea 
pasagerului. M-am holbat la el. Mi se adresă iritat: 

— Hai, ai de gând să urci? 

— Uau! exclamă infirmiera. Uau! 

Am crezut că o să-i sară nasturii bluzei, atât de 
greu respira. 

Îl mai întâlnisem o singură dată pe Claude, fra- 
tele lui Claudine, și uitasem ce impact avea asupra 

femeilor din jur. Claude îți tăia pur și simplu respi- 
raţia, era atât de fermecător încât apropierea lui mă 
făcea să fiu tensionată ca un cablu electric. Să te re- 
laxezi în preajma lui Claude era ca şi cum ai încerca 
să fii nonșşalantă în prezența lui Brad Pitt. 

Claude fusese stripper, în seara dedicată femei- 
lor la Hooligans, un club din Monroe, dar de cu- 
rând nu numai că se reprofilase pe managementul 
clubului, ci se implicase și în activitatea de mode- 
ling, atât pentru podium cât și pentru reviste. Opor- 
tunitățile pentru o astfel de ocupaţie erau puține şi 
la distanțe mari în Louisiana de Nord, așadar Claude 
(după spusele lui Claudine) se hotărâse să concure- 
ze pentru Mister Roman de dragoste la convenția 
cititorilor de romane de dragoste. Își făcuse chiar și 
operaţie estetică la urechi, ca să nu mai fie ascuţite. 
Marele premiu era apariția pe coperta unui roman. 
Nu știam prea multe despre concurs, dar știam ce 
văd când mă uitam la Claude. Eram destul de sigură 
că va câștiga detaşat. 

Claudine pomenise de faptul că fratele ei tocmai 
se despărțise de iubitul lui, așa că era liber, în toată 
splendoarea lui: înălțimea de peste un metru opt- 
zeci, accesorizată cu un păr negru, ondulat, cu nişte 
muşchi lucraţi și un abdomen care ar fi putut apărea 
în Abs Weeklyl. Adăugaţi în imaginaţia dumnea- 
voastră o pereche de ochi căprui, catifelați, un ma- 
xilar fin, o gură senzuală cu buza de jos răsfrântă și 
îl aveţi pe Claude. Nu că aș băga eu în seamă 
amănunte de-astea. 


1 Revistă dedicată întreținerii fizice. 

Fără ajutorul infirmierei — care încă mai rostea 
„Uau, uau, uau” în şoaptă — m-am ridicat din 
scaunul cu rotile şi am urcat în mașină. 

— Mulţumesc, i-am spus, încercând să nu par 
atât de uimită pe cât eram. 

— Claudine nu a putut să scape de la muncă, 
aşa că m-a sunat şi m-a trezit ca să vin aici să fac pe 
șoferul, spuse Claude, pe un ton iritat. 

— Îți sunt recunoscătoare că ai venit, am zis, 
după ce am luat în calcul mai multe răspunsuri 
posibile. 

Am observat că frumosul Claude nu avea nevo- 
je să mă întrebe pe unde să o ia către Bon Temps, 
deşi nu-l văzusem niciodată prin zonă — și cred că 
am fost destul de explicită că nu aveai cum să-l 
ratezi. 

— Ce-ţi mai face umărul? zise brusc, ca şi cum 
și-ar fi amintit că asta era întrebarea politicoasă pe 
care trebuia să o pună. 

— Se vindecă, am răspuns. Am de luat o reţetă 
cu analgezice. 

— Păi, cred că trebuie să faci și asta, nu-i aşa? 

— Mda, ar fi grozav, din moment ce nu am 
voie să conduc încă o zi sau două. 

Când am ajuns în Bon Temps, l-am indrumat 
pe Claude către farmacie, unde am găsit un loc de 
parcare chiar în față. Am reuşit să mă dau jos din 
maşină ȘI să-mi iau rețeta singură, din moment ce 
Claude nu s-a oferit. Farmacistul bineînţeles auzise 
deja ce se petrecuse şi voia să știe ce avea să se 
întâmple cu lumea asta. Nu i-am putut spune. 

Mi-am petrecut timpul cât i-a luat farmacistu- 
lui să-mi aducă medicamentele speculând asupra 

posibilității ca minunatul Claude să fie bisexual — 
măcar un pic? Fiecare femeie care intra în farmacie 
avea o expresie de încântare pe chip. Desigur, ele 
nu avuseseră privilegiul să poarte o conversație 
adevărată cu Claude, așa că nu beneficiaseră de per- 
sonalitatea lui sclipitoare. 

— Ţi-a luat cam mult, zise Claude când m-am 
urcat în mașină. 

— Da, domnule Bune Maniere, am izbucnit. 
De acum încolo o să încerc să mă grăbesc. De ce ar 
trebui oare ca o rană de glonţ să-mi încetinească 
mișcările? Îmi cer scuze. 

Cu coada ochiului am văzut cum obraju lui 
Claude se înroșeau. 

— Îmi cer scuze, zise sec. Am fost cam brutal. 
Oamenii îmi spun că sunt necioplit. 

— Nu mai spune! Senos? 

— Da, admise, şi atunci am realizat că fusesem 
cam sarcastică. 

Îmi aruncă o privire pe care, dacă ar fi venit din 
partea unei creaturi mai puțin frumoase, aș fi nu- 
mit-o feroce. 

— Auzi, vreau să-ţi cer o favoare. 

— Cu siguranță ai ratat un început bun. Până 
acum m-ai luat cu binişorul. 

— Vrei să incetezi? Ştiu că nu sunt... nu... 

— Politicos? De o minimă curtoazie? Galant? 
Pe drumul cel bun? 

— Sookie! urlă. Taci! 

Voiam una dintre pastilele mele împotriva du- 
rerii. 

— Da, Claude, am spus cu o voce liniştită, re- 
zonabilă. 

— Oamenii care se ocupă de concurs vor un 
portofoliu. O să merg la un studio din Ruston pen- 
tru nişte fotografii, dar cred că ar fi o idee bună să 
am și niște fotografii de atmosferă. Ca de exemplu, 
cele de pe coperta cărților pe care Claudine le ci- 
teşte mereu. Claudine zice că ar trebui să am o 
blondă care să pozeze cu mine, din moment ce eu 
sunt brunet. M-am gândit la tine. 

Cred că doar dacă Claude mi-ar fi spus că vrea 
să facă un copil cu mine aș fi fost mai surprinsă. 
Deşi Claude era cel mai arogant bărbat pe care-l 
întâlnisem, Claudine avea obiceiul să-mi salveze 
viaţa. De dragul ei, trebuia să accept. 

— O să am nevoie de vreun costum special? 

— Da, dar fotograful face și fotografu de atmos- 
feră pentru amatori și închiriază costume de Hallo- 
ween, așa că s-a gândit că s-ar putea să aibă ceva 
care s-ar potrivi. Ce mărime porți? 

— Opt. 

Uneori e mai degrabă zece. Şi tot așa, o dată la 
nu Ştiu Câţi ani, şase. 

— Și când ai putea să faci asta? 

— Trebuie să mi se vindece umărul, am spus cu 
blândeţe. Bandajul nu va arăta bine în poze. 

— Oh, da. O să mă suni? 

— Da. 

— Nu uiţi? 

— Nu. Abia aştept. 

De fapt, în acel moment, ceea ce-mi doream 
era un spaţiu al meu, liber și fără nici o altă per- 
soană, şi o cola fără zahăr, și una dintre pastilele pe 
care le strângeam în mână. Poate o să apuc să trag 

și un pui de somn înainte să fac dușul care figura pe 
lista mea. 

— Am mai întâlnit-o pe bucătăreasa de la Mer- 
lotte's, zise Claude, acum că i se deschisese apetitul 
pentru discuţii. 

— Aha. Sweetie. 

— Aşa-şi spune acum? A lucrat la Foxy Femmes. 

— Era stmpteuză? 

— Da, până la accident. 

— Sweetie a avut un accident? 

Eram tot mai epuizată cu fiecare minut. 

— Da, aşa că s-a speriat și nu a mal vrut să se 
dezbrace. A spus că ar fi nevoie de prea mult ma- 
chiaj. În afară de asta, era puţin cam prea... ăăă... 
trecută, ca să mai fie stripteuză. 

— Biata de ea, am spus. 

Am încercat să mi-o imaginez pe Sweetie defi- 
lând pe podium, pe tocuri și cu pene. Tulburător. 

— Aş avea grijă să nu audă că ai spus asta, mă 
sfătui. 

Am parcat în fața duplexului. Cineva îmi adu- 
sese înapoi mașina din parcarea bibliotecii. Uşa din 
cealaltă parte a duplexului se deschise și Halleigh 
Robinson ieşi, cu cheile mele în mână. Purtam 
pantalonii negri pe care-i avusesem pe mine, deoa- 
rece mă îndreptam spre muncă, dar tricoul meu cu 
Merlotte's fusese distrus, aşa că spitalul îmi dăduse 
un tricou alb pe care-l lăsase cineva acolo cu seco- 
le în urmă. Era uriaș pentru mine, dar nu de asta 
rămăsese Halleigh înipietrită şi cu gura căscată. De 
fapt, Claude ieşise din maşină ca să mă ajute să intru 
în casă, iar vederea lui o paralizase pe tânăra profe- 
soară. 

Claude își puse mâna pe după umărul meu, își 
aplecă ușor capul ca să se uite cu adoraţie la mine, 
şi-mi făcu semn cu ochiul. 

Ăsta a fost primul indiciu pe care l-am primit 
care să-mi dea de înțeles că frumosul Claude ar 
avea simţul umorului. Îmi făcea plăcere să descopăr 
că nu era întru totul dezagreabil. 

— Mulţumesc că mi-ai adus cheile, am strigat, 
iar Halleigh îşi aminti brusc că poate merge. 

— Mda, mormăi ea. Mmm, sigur. 

Dădu drumul cheilor undeva pe lângă mâna 
mea, iar eu le-am prins. 

— Halleigh, acesta este prietenul meu Claude, 
am spus cu ceea ce am crezut a fi un zâmbet plin 
de înţeles. 

Claude își mută mâna mai jos ca să-mi încercu- 
iască talia şi-i aruncă un zâmbet absent de-al lui, 
abia mişcându-şi ochii dintr-ai mei. Oh, Doamne! 

— Bună, Halleigh, zise cu cea mai profundă 
voce de bariton. 

— Eşti norocoasă să ai pe cineva să te aducă 
acasă de la spital, zise Halleigh. E foarte drăguţ din 
partea ta... ăăă... Claude. 

— Aș face orice pentru Sookie, zise Claude, 
dulce. 

— Serios? Halleigh își reveni. Ei, ce drăguţ! 
Andy ţi-a adus mașina înapoi, Sookie, și m-a între- 
bat dacă pot să-ți dau cheile. E un noroc că m-ai 
prins. Am tras o fugă până acasă să iau prânzul. 
Eu... ăăă... trebuie să mă întorc... 

Îi aruncă lui Claude o privire cuprinzătoare 
inainte să se urce în micuța ei Mazda și să pornească 
inapoi către şcoala primară. 

Am deschis neîndemânatică uşa și am intrat în 
micul meu living. 

— Aici stau până ce casa mea va fi reconstruită, 
i-am explicat lui Claude. 

M-am simțit oarecum rușinată de camera mică 
şi anostă. 

— Abia m-am mutat în ziua în care am fost îm- 
pușcată. Adică ieri, am spus cu oarecare uimire. 

Claude, a cărui falsă admirație dispăruse când 
Halle:gh plecase, se uită la mine oarecum cu dis- 
preţ. 

— Al un ghinion groaznic, observă. 

— Oarecum, am spus. 

Dar m-am gândit la tot ajutorul pe care-l primi- 
sem și la prietenii mei. Mi-am amintit de plăcerea 
simplă de a fi dormit lângă Bill cu o noapte în 
urmă. 

— Ghinionul meu ar putea fi şi mai și, am 
adăugat mai mult pentru mine. 

Claude era total neinteresat de filosofia mea. 

După ce i-am mulțumit încă o dată şi l-am ru- 
gat să o îmbrățișeze pe Claudine din partea mea, 
i-am promis din nou că-l voi suna când rana mea 
va fi suficient vindecată pentru ședința foto. 

Umărul începuse să mă doară. Când am încuiat 
ușa în urma lui, am înghițit o pastilă. Sunasem la 
compania de telefoane cu o după-amiază în urmă 
şi, spre surprinderea și plăcerea mea, am auzit tonul 
când am ridicat receptorul. L-am sunat pe Jason pe 
telefonul mobil, ca să-i spun că ieșisem din spital, 
dar nu mi-a răspuns, așa că i-am lăsat un mesaj în 
căsuţa vocală. Apoi am sunat la bar să-i spun lui 
Sam că o să mă întorc la muncă în ziua următoare: 

pierdusem deja două zile din salariu și bacșișuri, şi 
nu-mi puteam permite mai mult de-atâta. 

M-am întins în pat și am dormit mult. 

Când m-am trezit, cerul se întuneca într-un fel 
care anunţa ploaie. În curtea din faţă a casei de 
peste drum, un arțar mic se apleca ameninţător sub 
rafalele de vânt. M-am gândit la acoperişul de tablă 
pe care bunica mea îl iubise și la felul în care ploa- 
ia răpăia când atingea suprafața tare. Cu siguranță, 
ploaia de-aici din oraș era mai puțin zgomotoasă. 

Priveam afară pe fereastra dormitorului meu la 
duplexul identic de alături întrebându-mă cine era 
vecinul meu, când am auzit o bătaie puternică în 
ușă. Arlene abia mai respira din cauză că alergase ca 
să scape de primele picături de ploaie. Avea în mâ- 
nă o pungă de la Wendy's, iar mirosul de mâncare 
imi făcu stomacul să reacționeze zgomotos. 

— Nu am avut timp să-ți pregătesc nimic, zise 
scuzându-se, în timp ce eu mă dădeam la o parte ca 
să o las să intre. Dar mi-am amintit că atunci când 
eşti supărată îţi place hamburgerul dublu, cu bacon, 
și mi-am imaginat că acum eşti destul de supărată. 

— Ţi-ai imaginat bine, am zis, deși descope- 
ream că mă simt mult mai bine decât de dimineaţă. 

M-am dus la bucătărie să iau o farfurie, iar 
Arlene m-a urmat, cercetând cu privirea fiecare 
Colţişor. 

— Hei, e drăguţ aici! decretă ea. 

Deși pentru mine arăta pustie, locuinţa mea 
temporară trebuie să 1 se fi părut ei minunat de 
neaglomerată. 

— Cum a fost? întrebă Arlene. 

Am încercat să nu aud că se gândea că intram 
în mai multe necazuri decât orice alt cunoscut 
de-al ei. 

— Probabil că ai fost teribil de speriată! 

— Da. Eram foarte serioasă și asta se reflecta în 
voce: Am fost foarte speriată. 

— Tot orașul vorbeşte despre asta, zise Arlene 
simplu. 

Era exact ce-mi doream să aud: că eram subiec- 
tul a numeroase discuţii. 

— Hei, ţi-l amintești pe Dennis Pettibone? 

— Expertul în incendii? am spus. Bineînţeles. 

— Avem întâlnire mâine-seară. 

— Bravo, Arlene. Ce o să faceţi? 

— O să ducem copii la ringul de patinaj pe 
role din Grainger. Are şi el o fată, Katy. Are trei- 
sprezece ani. 

— Ei, pare distractiv. 

— În seara asta e la pândă, rosti plină de impor- 
tanță Arlene. 

M-am uitat chiorâș. 

— Ce pândeşte? 

— Aveau nevoie de toți ofiţerii pe care-i pu- 
teau găsi. Pândesc diferite parcări din oraș, să vadă 
dacă pot prinde atacatorul în flagrant. 

Am remarcat de îndată o scăpare în planul lor. 

— Și dacă trăgătorul îi vede primul? 

— Sookie, sunt profesionişti antrenați. Cred că 
ştiu cum să se descurce cu asta. 

Arlene părea şi vorbea destul de ofensată. Brusc 
era Doamna Forţa Legii. 

— Calmează-te, am spus. Sunt doar îngrijorată. 

Pe de altă parte, dacă oamenii legii nu erau vâr- 
colaci nu se aflau în pericol. Bineînţeles, marea 
întrebare era de ce fusesem împuşcată eu. Nu eram 
nici vârcolac, nici tenantrop. Nu-mi dădeam încă 
seama unde trebuia să intre asta în scenariul meu. 

— Unde e oglinda? întrebă Arlene, iar eu am 
privit în Jur. 

— Cred că singura oglindă mare se află în baie, 
am spus, și m-am simțit ciudat că trebuie să mă 
gândesc la locul în care se află un lucru, la mine 
acasă. 

Cât timp şi-a făcut Arlene de lucru cu părul, 
mi-am pus mâncarea pe o farfurie, sperând să o 
mănânc cât era caldă. M-am surprins stând ca o 
toantă cu punga goală de mâncare în mână, între- 
bându-mă unde era coșul de gunoi. Bineînţeles că 
nu exista nici un coș de gunoi dacă nu mă duceam 
să cumpăr unul. În ultimii nouăsprezece ani, nu 
trăisem nicăieri în altă parte decât în casa bunicii 
mele. Nu trebuise niciodată să mă ocup de o casă 
de la zero. 

— Sam încă nu conduce, așa că nu poate veni 
să te vadă, dar se gândeşte la tine, strigă Arlene. O 
să poți lucra mâine-seară? 

— Aşa mi-am propus. 

— Bine. Eu am programată o zi liberă, nepoata 
lui Charlsie e în spital cu pneumonie, aşa că ea e 
plecată, iar Holly nu apare întotdeauna când e pro- 
gramată. Danielle o să fie plecată din oraș. Fata cea 
nouă, Jada — e oricum mai bună decât Danielle. 

— Crezi? 

— Da, pufni Arlene. Nu ştiu dacă ai observat, 
dar lui Danielle pare să nu-i mai pese. Pot oamenii 

să vrea de băut și să o cheme, că pentru ea nu are 
nici o importanță. Stă acolo și vorbeşte cu priete- 
nul ei, în timp ce chenții strigă la ea. 

Era adevărat că Danielle fusese oricum, numai 
atentă nu, la felul în care muncea de când începu- 
se să se vadă regulat cu un tip din Arcadia. 

— Crezi că o să-și dea demisia? 

Am deschis astfel un alt subiect care ne-a dat de 
lucru pentru vreo cinci minute, deși Arlene zisese 
că se grăbea. Îmi porunci să mănânc cât încă mai 
era bună mâncarea, așa că am mestecat și înghițit 
cât ea a vorbit. Nu am spus nimic absolut nou sau 
original, dar ne-am simțit bine. Îmi puteam da 
seama că Arlene (o dată în viaţa ei) se bucura pur și 
simplu să fie cu mine, să lenevească. 

Unul dintre marile dezavantaje ale telepatiei era 
faptul că puteai să-ți dai seama de diferenţa dintre 
momentul în care cineva chiar te asculta, sau când 
vorbeai doar cu un chip de om, în loc să te adre- 
sezi unei minţi. 

Andy Bellefleur apăru chiar când Arlene urcă în 
maşină. Eram bucuroasă că îndesasem punga de la 
Wendy's într-un dulap doar ca să o iau din drum. 

— Stai chiar lângă Halleigh, zise Andy — un 
inceput de conversație evident. 

— Mulţumesc că mi-ai lăsat cheile la ea și că 
mi-al adus mașina încoace, i-am spus. 

Andy avea și momentele sale bune. 

— Spune că tipul care te-a adus de la spital era 
cu adevărat... Xăă... interesant. 

Era evident că Andy încerca să scoată informații 
de la mine. Indiferent ce-i spusese Halleigh, îl fä- 
cuse curios și poate puțin gelos. 

— Poți să spui și așa, am fost de acord. 

Așteptă să vadă dacă mai spun ceva. Când văzu 
că nu mai comentez nimic, trecu la treburile ofi- 
ciale. 

— Motivul pentru care am venit aici este pen- 
tru că voiam să aflu dacă îţi aminteşti ceva mai mult 
despre ziua de ien. 

— Andy, nu ştiam nimic atunci, cu atât mai 
puţin acum. 

— Dar te-ai lăsat în jos. 

— Oh, Andy, am spus exasperată din moment 
ce ştia foarte bine despre situația mea, nu trebuie să 
intrebi de ce m-am lăsat în Jos. 

Se făcu roșu, simțindu-se rușinat. Andy era un 
bărbat solid şi un detectiv de poliție intehgent, dar 
manifesta o oarecare ambiguitate față de lucrurile 
pe care le știa ca fiind adevărate, chiar dacă aceste 
lucruri nu erau chestii convenționale, pe care le 
cunoştea toată lumea. 

— Nu suntem decât noi aici, am subliniat. Iar 
zidurile sunt suficient de groase ca să n-o aud pe 
Halleigh plimbându-se prin casă. 

— E ceva mai mult de-atât? m-a întrebat brusc, 
cu ochii aprinși de curiozitate. Sookie, e ceva mai 
mult? 

Ştiam exact ce vrea să spună. Nu o va rosti ni- 
ciodată, dar voia să știe dacă pe lumea asta existau 
mai mult decât oamenii, vampirii și telepaţii. 

— Mult mai mult, am răspuns cu o voce calmă 
şi egală. O altă lume. 

Privirea lui Andy o întâlni pe a mea. Suspiciu- 
nile sale fuseseră confirmate, iar el era intrigat. Era 

chiar pe-punctul să mă întrebe despre oamenii care 
fuseseră impușcați — dar a renunțat în ultima clipă. 

— N-ai văzut nimic sau n-ai auzit nimic care să 
ne poată ajuta? A fost ceva diferit față de seara în 
care Sam a fost împușcat? 

— Nu, am spus. Nimic. De ce? 

Nu-mi răspunse, dar îi puteam citi în minte ca 
într-o carte deschisă. Glonţul din piciorul lui Sam 
nu se potrivea cu celelalte gloanţe recuperate. 

După ce a plecat, am incercat să disec alerta ra- 
pidă pe care o avusesem, cea care mă determinase 
să mă las în jos. Dacă parcarea nu ar fi fost goală, 
era posibil să nu fi sesizat deloc pericolul, din mo- 
ment ce creierul care îl emisese se afla la o oarecare 
distanță. lar ceea ce simţisem fusese un amestec 
de hotărâre, furie şi mai presus de toate dezgust. 
Persoana care trăsese era sigură că sunt dezgustă- 
toare şi inumană. Destul de prostesc, prima dată reac- 
tionasem simţindu-mă rănită — în fond, nimănui 
nu-i face plăcere să fie disprețuit. Apoi mă gândi- 
sem la ciudăţenia că glonţul care-l rănise pe Sam 
nu se potrivea cu celelalte care-i nimeriseră pe vâr- 
colaci. Nu puteam înțelege complet asta. Îmi ve- 
neau în minte multe explicaţii, dar toate păreau 
exagerate. 

Afară, ploaia începu să cadă şiroaie, lovind cu 
zgomot fereastra dinspre nord. Nu aveam nici un 
motiv să sun pe cineva, dar am simțit nevoia să 
inventez unul. Nu era o noapte potrivită să fii sin- 
gur. Pe măsură ce creştea răpăitul ploii, am devenit 
tot mai anxioasă. Cerul era plumbunu; în curând, 
afară avea să fie complet întuneric. 

M-am întrebat de ce eram atât de crispată. Eram 
obișnuită să stau singură, și rareori mă deranja asta. 
Acum eram fizic mai aproape de oameni decât 
fusesem vreodată în casa mea din Hummingbird 
Road, dar mă simţeam mult mai singură. 

Deşi nu aveam voie să conduc, îmi trebuiau mai 
multe lucruri pentru apartament. Aș fi făcut o listă 
și m-aș fi dus la Wal-Mart, în ciuda ploii, sau din 
cauza ploii, dacă asistenta nu ar fi făcut atâta caz că 
trebuia să-mi odihnesc umărul. M-am plimbat fără 
odihnă dintr-o cameră în alta pană ce scârțâitul 
pietnşului mă anunţă că aveam alți vizitatori. Cu 
siguranță, asta era viaţa la oraș. 

Când am deschis ușa, Tara stătea acolo în haina 
de ploaie cu glugă și imprimeu care imita pielea de 
leopard. Bineînţeles că am poftit-o înăuntru, iar ea 
s-a străduit să-și scuture haina pe mica verandă. Am 
dus-o la bucătărie să se scurgă pe linoleum. 

Mă imbrățișă cu grijă și zise: 

— Spune-mi ce faci. 

După ce am mai trecut o dată prin toată poves- 
tea, mărturisi: 

— Am fost îngrijorată pentru tine. Nu am 
putut scăpa de la magazin până acum, dar trebuia să 
vin să te văd. Am văzut costumul în dulap. Ai fost 
la mine acasă? 

— Da, am răspuns. Alaltăien. Nu ţi-a spus 
Mickey? 

— Era în casă când ai fost acolo? Te-am averti- 
zat, zise ea cu panică în voce. Nu te-a rănit, nu-i 
aşa? Nu are nimic de-a face cu faptul că ai fost 
împuşcată? 

— Nu, din câte ştiu eu. Dar am intrat destul de 
târziu în casa ta și ştiu că mi-ai spus să nu o fac. Am 
fost pur și simplu proastă. A încercat... ăăă... să mă 
sperie. Dacă aș fi în locul tău, aș avea grijă să nu știe 
că ai venit să mă vezi. Cum ai reuşit să vii în seara 
asta aici? 

Pe faţa Tarei păru să se aștearnă un văl. Ochii ei 
mari Și închiși la culoare deveniră duri, iar ea se în- 
depărtă de mine. 

— E plecat pe undeva, zise. 

— Tara, îmi poți spune cum ai ajuns să te 
încurci cu el? Ce s-a întâmplat cu Franklin? 

Am încercat să pun aceste întrebări cât de blând 
am putut, pentru că știam că pășesc pe un teren de- 
li cat. 

Ochii Tarei se umplură de lacrimi. Se străduia 
să-mi răspundă, dar era ruşinată. 

— Sookie, începu în cele din urmă, aproape 
șoptind, am crezut că lui Franklin îi pasă cu adevă- 
rat de mine, ştii? Adică, am crezut că mă respectă. 
Ca persoană. 

Am încuviințat, atentă la fața ei. Eram speriată 
că aş putea întrerupe şirul poveștii, acum, că înce- 
puse în cele din urmă să mi se destăinuie. 

— Dar el... e... doar m-a dat mai departe când 
s-a săturat de mine. 

— Oh, nu, Tara! E]... cu siguranță ţi-a explicat 
de ce v-aţi despărțit, nu? Sau v-aţi certat zdravăn? 

Refuzam să cred că Tara fusese trecută de la un 
vampir la altul, ca un fan al vampirilor la o petre- 
cere a sugătorilor de sânge. 

— Mi-a zis: „Tara, ești o fată drăguță și ai fost 
o companie bună, dar am o datorie față de stăpânul 
lui Mickey şi Mickey te vrea acum.” 

Ştiam că rămăsesem cu gura căscată, dar nu mi-a 
păsat. Nu-mi venea să-mi cred urechilor ce-mi 
spunea Tara. Distingeam umilința care o cuprindea 
şi valurile de autodispreț. 

— N-ai putut să faci nimic? am întrebat. 

Am încercat ca vocea să nu-mi sune lipsită de 
incredere. 

— Crede-mă, am încercat, zise cu amărăciune 
Tara. 

Nu mă învinuia pentru întrebare, ceea ce era o 
ușurare. 

— l-am spus că n-o voi face. l-am spus că nu 
sunt prostituată, că am ieșit cu el pentru că-mi plăcea. 
Umerii i se prăbuşiră. Dar ştii, Sookie, nu spuneam 
intregul adevăr, şi el știa. Am acceptat toate cadou- 
rile pe care mi le-a oferit. Erau lucruri scumpe. Dar 
au fost date de bunăvoie, şi nu mi-a spus că mă 
obligau la ceva! Nu i-am cerut nimic! 

— Adică a spus că pentru că i-ai acceptat cado- 
urile, erai obligată să faci cum ţi-a cerut? 

— A zis... 

Tara începu să plângă, iar suspinele ei făceau ca 
toată mărturisirea să fie urmărită cu greu. 

— A zis că m-am purtat ca o femeie întreținută 
șI că plătise pentru tot ce aveam; și că aș putea să-i 
fiu mai de ajutor. l-am spus că n-o voi face, că-i 
voi înapoia tot, dar mi-a zis că nu vrea. Mi-a zis că 
vampirul ăsta, care se numea Mickey, m-a văzut cu 
el, şi că el, Franklin, îi datora lui Mickey o mare 
favoare. 

— Dar suntem în America, am protestat. Cum 
pot face asta? 

— Vampirii sunt ingrozitori, zise Tara tristă. 
Nu știu cum suporţi să stai în preajma lor. Am cre- 
zut că eram cât se poate grozavă dacă aveam un 
prieten vampir. Bine, era mai mult ca un sponsor, 
cred. Tara oftă a acceptare. Era atât de drăguţ să fii, 
știi tu, tratată așa de bine. Nu sunt obișnuită cu asta. 
Am crezut cu adevărat că și el mă place. Nu era 
doar lăcomia. 

— A băut din sângele tău? am întrebat. 

— N-o fac întotdeauna? mă întrebă surprinsă. 
În timp ce fac sex? 

— Din câte ştiu, da, am spus. Da. Dar ştu, după 
ce a băut din sângele tău, îşi poate da seama de sen- 
timentele tale pentru el. 

— Poate? 

— După ce au băut din sângele tău sunt racor- 
daţi la sentimentele tale. 

Eram destul de sigură că Tara nu era atât de 
topită, pe cât spunea, după Franklin Mott, că era 
mai interesată de darurile lui generoase și de atitu- 
dinea lui curtenitoare decât de el. Bineînţeles, știa 
şi el asta. Se poate să nu-i fi păsat prea mult dacă 
Tara îl plăcea pentru el sau nu, dar asta cu siguranță 
il determinase să fie mai înclinat să o dea la schimb. 

— Şi cum s-a întâmplat? 

— Ei, nu a fost deloc atât de brusc pe cât am 
făcut-o eu să sune, zise. 

Își privi mâinile. 

— Mai întâi, Franklin a zis că nu poate merge 
undeva cu mine, așa că era vreo problemă dacă mă 
insoţea tipul ăsta? Am crezut că se gândea la mine, 

la cât de dezamăgită aveam să fiu dacă nu reuşeam 
să ajung — era un concert — aşa că n-am stat prea 
mult pe gânduri. Mickey s-a comportat foarte bine 
și nu a fost o seară rea. M-a lăsat la ușă, ca un gen- 
tleman. 

Am încercat să nu-mi ridic sprâncenele a neîn- 
credere. Mickey, cel ca un şarpe, pe fruntea căruia 
stătea parcă scris „rău până-n măduva oaselor”, o 
convinsese pe Tara că era un gentleman? 

— Bine, şi mai departe? 

— Apoi, Franklin a trebuit să plece din oraș, așa 
că Mickey a trecut pe la mine să vadă dacă aveam 
tot ce-mi trebuia, şi mi-a adus un cadou, care am 
crezut că era de la Franklin. 

Tara mă mințea, și se mințea și pe ea, pe jumă- 
tate. Știuse cu siguranță că acel cadou, o brățară, era 
de la Mickey. Se convinsese că era un fel de tribut 
al vasalului către doamna stăpânului său, dar ştiuse 
că nu era de la Franklin. 

— Aşa că am acceptat-o şi am ieșit împreună, 
apoi, când ne-am întors În acea seară, a inceput 
să-mi facă avansuri. ŞI i-am retezat-o. Avea o expre- 
sie calmă și regală. 

Poate că-i respinsese avansurile în seara aceea, 
dar nu o făcuse imediat și hotărât. 

Chiar și Tara uitase că-i pot citi gândurile. 

— Aşa că atunci a plecat, zise. A tras adânc aer 
in piept. Data următoare, n-a mai plecat. 

O avertizase de destule ori despre intențiile sale. 

Am privit-o. A tresănt. 

— Ştiu, se văită. Ştiu că am greșit! 

— Aşadar, locuiește la tine acasă? 

—- Are un loc pentru zi, undeva foarte aproape, 
zise neputincioasă şi îndurerată. Apare la lăsarea 
întunericului și stăm împreună toată noaptea. Mă ia 
la întâlniri, mă scoate în oraş şi... 

— Bine, bine, am bătut-o pe mână. 

Asta nu mi s-a părut însă suficient, așa că am 
îimbrăţișat-o. Tara era mai înaltă decât mine, aşadar 
nu era O îmbrăţişare foarte maternă, dar voiam doar 
ca prietena mea să știe că eram de partea ei. 

— Este cu adevărat dur, zise Tara foarte liniş- 
tită. Într-o bună zi, O să mă omoare. 

— Nu şi dacă-l omorâm noi mai întâi. 

— Oh, nu putem. 

— Crezi că e prea puternic? 

— Nu cred că aș putea omori pe cineva, nici 
măcar pe el. 

— Oh! 

Crezusem că Tara avea mai multă tărie de ca- 
racter, după câte o făcuseră părinții ei să îndure. 

— Atunci, va trebui să ne gândim la o cale prin 
care să-l scoatem din viaţa ta. 

— Ce zici de prietenul tău? 

— Care dintre e1? 

— Erc. "Toată lumea spune că Eric are anumite 
sentimente faţă de tine. 

— "Toată lumea? 

— Vampirii de pe-aici. Bill i te-a dat lui Eric? 

Îmi spusese odată că dacă i se întâmplă ceva, ar 
trebui să mă duc la Eric, dar nu o luasem în sensul 
că Eric ar trebui să-și asume același rol pe care Bill 
il avusese în viaţa mea. După cum s-a dovedit, mă 
distrasem cu Eric, dar în circumstanţe diferite. 

— Nu, nu a făcut-o, am spus clar. Lasă-mă să 
mă gândesc. 

Am cugetat pe această temă, simțind presiunea 
privinilor Tarei. 

— Cine e şeful lui Mickey? am intrebat. Sau 
creatorul lui? 

— Cred că e o femeie, zise Tara. Cel puțin, 
Mickey m-a dus de vreo două ori într-un loc în 
Baton Rouge, într-un cazino, unde s-a întâlnit cu 
o femeie-vampir. Se numește Salome. 

— Ca în Biblie? 

— Da. Imaginează-ţi cum ar fi să-i pui copilu- 
lui tău numele ăsta. 

— Si Salome asta e vreun șerif? 

— Ce? 

— Este vreun șef regional? 

— Nu ştiu. Mickey şi Franklin nu vorbeau ni- 
ciodată despre lucrurile astea. 

Am încercat să nu par atât de exasperată pe cât 
mă simţeam. 

— Care este numele cazinoului? 

— Şapte voalun. 

Hm. 

— Bine; o trata cu respect? 

Ăsta era un cuvânt potrivit cu rubrica „Un 
cuvânt pe zi”, din calendarul meu, pe care nu-l mai 
văzusem de la incendiu. 

— Păi, s-a înclinat oarecum în faţa ei. 

— Doar din cap sau din tale? 

— Din talie. Oricum, mai mult decât din cap. 
Adică s-a aplecat. 

— Bine. Cum i s-a adresat? 

— „Stăpână”. 

— Bine. 

Am ezitat și apoi am întrebat din nou: 

— Eşti sigură că nu-l putem ucide? 

— Poate tu reuşești să faci asta, zise morocă- 
noasă. Am stat într-o noapte când a adormit după, 
știi tu, sex, deasupra lui cu o daltă pentru gheaţă, 
cincisprezece minute. Dar eram prea speriată. Dacă 
află că am venit aici să te văd, o să se infurie. Nu te 
place deloc. Crede că ai o influență proastă asupra 
mea. 

— Are dreptate, am spus cu o incredere pe care 
eram departe de a o simți. Lasă-mă să văd ce idee 
imi vine. 

Tara a plecat după încă o îmbrățişare. A reuşit 
chiar și să zâmbească puţin, dar nu știam cât de jus- 
tificat era optimismul ei. 

Nu exista decât un singur lucru pe care puteam 
să-l fac. 

În seara următoare aveam să fiu de serviciu. Se 
făcuse deja întuneric și se trezise până acum. 

Trebuia să-l sun pe Eric. 


Cavikolul 17 


— Fanors, spuse o voce feminină plicti- 
sită. Unde toate visele dumneavoastră sângeroase 
devin realitate. 

— Pam, sunt Sookie. 

— Oh, bună, zise ea cu mai multă veselie. Am 
auzit că ai şi mai multe necazuri. Că ţi-a ars casa. 
N-o s-o mai duci mult dacă o ţii tot aşa. 

— Nu, poate că nu, am fost de acord. Auzi, 
Enc e acolo? 

— Da, e la el în birou. 

— Îmi poţi face legătura cu el? 

— Nu ştiu cum, răspunse dispreţuitor. 

— Îi puteţi duce telefonul, vă rog, doamnă? 

— Bineînţeles. Întotdeauna se întâmplă ceva pe 
aici după ce dai tu telefon. E o intervenţie în ruti- 


na noastră. 

Pam purta telefonul prin bar; îmi dădeam seama 
după schimbarea zgomotului de fond. În fundal se 
auzea muzică. Din nou KDED.: de data aceasta era 
The Night Has a Thousand Eyes!. 

— Ce se mai întâmplă prin Bon Temps, Sookie? 
întrebă Pam, spunând clar unui chent din bar: „Dă-te 
la o parte, fiu de curvă nefericită!” Le place genul 
ăsta de limbaj, continuă conversaţia cu mine. Așadar, 
ce s-a întâmplat? 

— Am fost împuşcată. 

— Oh, îmi pare rău, zise. Eric, știi ce-mi spune 
Sookie? Cineva a impușcat-o. 

— Nu te implica prea mult, Pam, am spus. S-ar 
putea crede că îți pasă. 

Râse: 

— lată-ţi omul, zise. 

Părând la fel de prozaic ca și Pam, Eric zise: 

— Nu poate să fie prea grav, că altfel nu ai mai 
vorbi cu mine. 

Era adevărat, deși aș fi preferat o reacție mai 
sensibilă. Dar nu era momentul să mă gândesc la 
chestii mărunte. Am tras adânc aer în piept. Ştiam 
cât se poate de sigur ce urmează, dar trebuia să o 
ajut pe Tara. 

— Eric, am spus cu un sentiment de osândă, am 
nevoie să-mi faci o favoare. 

— Senos? zise. 

Apoi, după o pauză lungă, repetă: 

— Serios? 

Începu să râdă. 


! Melodie după o poezie de Francis William Bourdillon 
(Noaptea are o mie de ochi). 

— Te-am prins, zise. 

Ajunse la duplex o oră mai târziu și rămase în 
pragul ușii, după ce a ciocănit la ușă și i-am răspuns. 

— Eşti bine-venit să intri, am spus lipsită de sin- 
ceritate, iar el intră, cu chipul său alb strălucind 
de... triumf? Încântare? 

Părul lui Eric era ud din cauza ploii și îi cădea 
pe umeri în şuviţe precum cozile de şobolan. Purta 
un tricou de mătase maro-auriu și pantaloni maro 
cu o curea magnifică, pur și simplu barbară: o groa- 
ză de piele, și aur, și ciucuri care atârnau. Poţi să 
scoţi un bărbat din epoca vikingilor, dar nu poți 
să scoţi vikingul dintr-un bărbat. 

— Îţi pot oferi ceva de băut? am întrebat. Îmi 
pare rău, nu am SângeAdevărat, și nu am voie să 
conduc, așa că nu mă pot duce să cumpăr. 

Știam că e lipsă de ospitalitate, dar nu puteam 
face nimic în acest sens. Nu apucasem să rog pe 
nimeni să-mi aducă sânge pentru Enc. 

— Nu are nici o importanţă, zise calm, arun- 
când o privire prin camera mică. 

— Te rog, ia loc. 

Eric se cufundă în canapea, cu glezna dreaptă pe 
genunchiul piciorului stâng. Mâinile sale mari erau 
neliniştite. 

— De ce favoare ai nevoie, Sookie? 

Era evident vesel. 

Am oftat. Cel puțin eram sigură că mă va ajuta, 
din moment ce putea practic să simtă ascendentul 
pe care-l va avea asupra mea. 

M-am aşezat pe marginea fotolului butucănos. 
l-am povestit despre Tara, despre Franklin, despre 
Mickey. Eric deveni brusc serios. 

— Tara ar putea pleca în timpul zilei, şi nu o 
face, sublinie el. 

— De ce ar trebui să-și părăsească afacerea și 
casa? El e cel care ar trebui să plece, l-am contra- 
ZIS. 

(Deşi, trebuie să recunosc, mă întrebasem şi eu 
de ce Tara nu-și lua o vacanţă. Cu siguranţă, Mickey 
nu va sta prea mult prin preajmă dacă distracţia lui 
gratuită dispărea.) 

— Tara va privi peste umăr tot restul vieţii, 
dacă va încerca să scape de el fugind, am spus cu 
hotărâre. 

— Am aflat mai multe despre Franklin de când 
l-am întâlnit în Mississippi, zise Eric. 

M-am întrebat dacă Eric aflase toate astea din 
baza de date a lui Bill. 

— Franklin are un fel învechit de a gândi. 

Asta era amuzant, venind din partea unui răz- 
boinic viking care-și petrecuse cele mai fericite zile 
jefuind, violând și distrugând. 

— Vampirii obișnuiau să-și treacă fiinţele 
umane doritoare de la unul la celălalt, explică Enc. 
Când existenţa noastră era un secret, era convena- 
bil să ai un partener uman, să ai grijă de acea per- 
soană... adică, să nu iei prea mult sânge... şi apoi, 
când nu mai era nimeni care să o vrea... sau să-l 
vrea, adăugă Eric grăbit, pentru ca latura mea femi- 
nistă să nu fie ofensată, persoana respectivă va fi... 
ăăă... complet folosită. 

Eram dezgustată și am arătat-o. 

— Vrei să spui scursă, am zis. 

— Sookie, trebuie să înţelegi că sute, mii de ani 
ne-am considerat mai buni decât oamenii, altfel 

decât ei. Se gândi o secundă. Relația noastră cu 
oamenii seamănă foarte mult cu cea pe care o au 
oamenii cu, să zicem, vacile. Comestibili ca vacile, 
dar și drăgutți. 

Rămăsesem fără cuvinte. Îmi dădusem seama de 
asta, bineînțeles, dar să o exprimi era pur și sim- 
plu... greţos. Mâncare care mergea şi vorbea, asta 
eram noi. McOameni. 

— O să mă duc la Bill. O cunoaște pe Tara, ea 
închiriază de la el spațiu pentru afacerea ei, aşa că 
pun pariu că se va simți obligat să o ajute, am spus 
furioasă. 

— Da. Va fi obligat să încerce să-l omoare pe 
vasalul lui Salome. Bill nu are un rang mai mare 
decât Mickey, așa că nu-i poate cere să plece. Cine 
crezi că va supraviețui luptei? 

Ideea mă paralză pentru o clipă. M-am cutre- 
murat. Dacă învingea Mickey? 

— Nu, mi-e teamă, Sookie, că eu sunt spe- 
ranţa ta, îmi zâmbi strălucitor Eric. O să vorbesc cu 
Salome și o să-i cer să-și cheme câinele inapoi. 
Franklin nu e copilul ei, dar Mickey, da. Din mo- 
ment ce a vânat ilegal în zona mea, va fi obligată 
să-l cheme înapoi. 

Își ridică o sprânceană blondă. 

— Şi, din moment ce-mi ceri să fac asta pentru 
tine, bineînţeles, îmi eşti datoare. 

— La naiba, mă întreb ce vrei în schimb? 

Am întrebat poate puțin prea sec şi prea dur. 
Îmi rânji larg, lăsându-mă să zăresc și o sclipire a 
colțulor. 

— Spune-mi ce s-a întâmplat cât am stat cu 
tine. Spune-mi tot, fără să omiți nimic. După asta, 
fac ce vrei tu. 

Își puse ambele picioare pe podea, apoi se aple- 
că în față, concentrat asupra mea. 

— Bine. Că tot vorbeam despre a te afla între 
ciocan şi nicovală. 

Mi-am privit mâinile încleştate în poală. 

— Am făcut sex? m-a întrebat direct. 

Vreo două minute ar putea fi chiar distractiv. 

— Eric, am spus, am făcut sex în toate pozițiile 
pe care mi le pot imagina, și într-unele pe care nu 
pot. Am făcut sex în fiecare cameră din casă și am 
făcut sex în aer liber. Mi-ai spus că a fost cel mai 
bun sex de care ai avut vreodată parte. (La momen- 
tul respectiv nu-și putea aminti toate partidele de 
sex. Dar Îmi făcuse un compliment.) Păcat că nu-ţi 
poți aminti, am încheiat cu un zâmbet modest. 

Eric arăta de parcă-l pocnisem cu un mai în 
moalele capului. Pentru treizeci de secunde, reacția 
lui a fost absolut satisfăcătoare. Apoi am inceput să 
nu mă simt în largul meu. 

— Mai e ceva ce ar trebui să ştiu? zise cu o voce 
atât de egală şi fără expresie, încât era pur şi simplu 
înspăimântătoare. 

— Ăăă... da. 

— Atunci poate mă luminezi. 

— Te-ai oferit să renunțţi la poziţia de șerif şi să 
vii să trăieşti cu mine. Și să-ți iei o slujbă. 

Bine, poate nu mergea prea grozav, Eric nu pu- 
tea deveni mai alb sau mai imobil. 

— Aha, zise. Altceva? 

— Da. 

Am plecat capul pentru că ajunsesem la partea 
neamuzantă. 

— Când am venit acasă în ultima noapte, noap- 
tea în care am avut bătălia cu vrăjitoarele din 
Shreveport, am ajuns la ușa din spate, exact cum 
fac de fiecare dată. Şi Debbie Pelt — îţi amintești 
de ea. A lui Alcide — orice o fi fost ea pentru el... 
Debbie stătea la masa mea din bucătărie. Și avea o 
armă şi urma să mă împuște. 

Am riscat să-i arunc o privire lui Eric și am des- 
coperit că sprâncenele i se uniseră într-o încruntă- 
tură de rău augur. 

— Dar te-ai aruncat în faţa mea. 

M-am aplecat repede în față și l-am bătut pe ge- 
nunchi. Apoi am revenit la locul meu. 

— ȘI ai încasat tu glonţul, ceea ce a fost foarte, 
foarte drăguţ din partea ta. Dar voia să tragă din 
nou, iar eu am scos pușca fratelui meu şi am omo- 
rât-o. 

Nu plânsesem în noaptea aceea, dar am simţit o 
lacrimă alunecându-mi pe obraz acum. 

— Am omorât-o, am spus, şi am inspirat adânc, 
fiindcă simţeam că am nevoie de aer. 

Gura lui Eric se deschise ca şi cum ar fi urmat să 
pună o întrebare, dar am ridicat mâna în semn de 
„aşteaptă”. Trebuia să termin. 

— l-am luat corpul și l-am împachetat, și tu l-ai 
scos din casă şi l-ai îngropat undeva, timp în care 
eu am curăţat bucătăria. Şi i-ai găsit mașina Și ai as- 
cuns-o. Nu știu unde. Mi-a luat ore intregi să scot 
sângele din bucătărie. Era peste tot. 

M-am agăţat disperată de stăpânirea de sine pe 
care o aveam. Mi-am șters ochii cu dosul palmei. 

Umărul mă durea şi m-am agitat pe fotoliu, încer- 
când să găsesc o poziție în care să nu mă mai doară 
atât de rău. 

— Şi acum te-a impușcat altcineva și eu nu am 
fost acolo să încasez glonțul, zise Eric. Probabil că 
duci o viață greşită. Crezi că familia Pelt incearcă să 
se răzbune? 

— Nu, am răspuns. 

Eram încântată că Eric privea totul cu calm. Nu 
știu la ce mă așteptasem, dar nu la asta... Părea, 
dacă nu altfel, îimblânzit. 

— Au angajat detectivi particulari și, din câte 
știu, aceștia nu au găsit motive să mă suspecteze mai 
mult decât pe altcineva. Oricum, singurul motiv pen- 
tru care sunt suspectă este că atunci când Alcide şi 
cu mine am găsit cadavrul acela în Shreveport, la 
Verena R.ose's, am declarat la poliție că suntem logo- 
diți. A trebuit să explicăm ce căutam împreună la 
un magazin cu rochii de mireasă. Din moment ce 
avea o relaţie așa de agitată cu Debbie, faptul că a spus 
că ne căsătorim le-a atras atenția detectivilor. S-a 
dovedit că el avea un alibi bun pentru momentul 
morții ei. Dar dacă mă vor suspecta vreodată serios 
pe mine, o să am necazuri. Nu pot spune că tu ești 
alibiul meu, pentru că bineînțeles că tu nici măcar 
nu erai aici, după cum știe toată lumea. Tu nu-mi 
poți oferi mie un alibi pentru că nu-ți aminteşti 
noaptea respectivă; şi bineînțeles, sunt pur şi simplu 
vinovată. Am omorât-o. A trebuit să o fac. Sunt si- 
gură că și Cain a spus asta când l-a omorât pe Abel. 

— Vorbeşti prea mult, zise Eric. 

Aveam buzele crispate. Acum un minut voia 
să-1 spun totul, acum voia să tac. 

Pentru vreo cinci minute, probabil, Eric s-a ui- 
tat pur şi simplu la mine. Nu eram sigură că mă și 
vede. Era pierdut în gânduri. 

— Ți-am spus că las totul pentru tine? a zis 
după ce a cugetat. 

Am pufnit. Puteai să te bazezi pe Eric că va 
alege cea mai pertinentă idee. 

— Şi ce mi-ai răspuns? 

Ei bine, asta m-a luat prin surprindere. 

— Că nu poți să stai cu mine fără să-ți amin- 
teşti. Nu ar fi corect. 

Își miji ochii. Mă săturasem să fiu privită prin 
nişte fante albastre. 

— Aşa, am zis curios de dezumflată. 

Poate că mă aşteptasem la o scenă mai plină de 
emoție decât asta. Poate că mă așteptasem ca Eric 
să mă ia in braţe și să mă sărute și să-mi spună că 
simte la fel. Poate că eram prea pasionată să visez cu 
ochii deschişi. 

— Eu ţi-am făcut o favoare, acum e rândul tău 
să-mi faci una. 

Fără să-și ia ochii de la mine, Eric scoase un 
telefon mobil din buzunar şi formă din memorie 
un număr. 

— Rose-Anne, zise. Eşti bine? Da, te rog, dacă 
e liberă. Spune-i că am informaţii care o vor inte- 
resa. 

Nu am putut auzi răspunsul de la celălalt capăt 
al firului, dar Eric încuviinţă, ca și cum vorbitorul 
ar fi fost de faţă. 

— Bineînţeles că stau. 

Concis. Într-o clipă, continuă: 

— Bună şi ție, cea mai frumoasă dintre prințese. 
Da, mă ține ocupat. Cum merg afacerile la cazi- 
nou? Corect, corect. Se naşte câte unul în fiecare 
minut. Te-am sunat să-ți spun ceva despre favori- 
tul tău, cel numit Mickey. Are vreo legătură de 
afaceri cu Franklin Mott? 

Apoi sprâncenele lui Eric se ridicară, iar el 
zâmbi ușor. 

— Serios? Nu te învinovăţesc. Mott încearcă să 
rămână la vechile metode, și aici suntem în Ame- 
rica. 

Ascultă din nou. 

— Da, iu ofer gratis această informație. Dacă 
alegi să nu-mi oferi o mică favoare în schimb, 
bineînțeles că nu există nici o consecință. Stii cât te 
respect. 

Eric zâmbi seducător telefonului. 

— Cred că ar trebui să ştii că Mott i-a dat o fe- 
mele lui Mickey. Mickey o ţine aproape impotriva 
voinței ei, amenințându-i viața și proprietatea. 

După un alt moment de tăcere, timp în care 
zâmbetul i se lăți, Eric zise: 

— Mica favoare este să-l iei pe Mickey. Da, asta-i 
tot. Doar asigură-te că știe că nu trebuie să se mai 
apropie vreodată de această femeie, Tara Thornton. 
Nu trebuie să mai aibă nimic de-a face cu ea, sau cu 
bunurile, sau prietenii ei. Legătura trebuie complet 
tăiată. Sau va trebui să-i tai eu o parte lui Mickey. A 
făcut chestia asta în zona mea fără să aibă politeţea să 
vină să mă viziteze. Chiar mă aşteptam la niște ma- 
niere mai elegante de la oricare copil al tău. Am aco- 
perit toate bazele? 

Expresia suna ciudat, venind din partea lui Eric 
Northman. M-am întrebat dacă jucase vreodată 
baseball. 

— Nu, nu trebuie să-mi mulțumeşti, Salome. 
Sunt bucuros să-ți fiu de ajutor. Crezi că m-ai pu- 
tea anunţa când s-au rezolvat lucrurile? Mulţu- 
mesc. Ei, inapoi la muncă. 

Eric închise telefonul și începu să-l arunce în 
aer și apoi să-l prindă, iar și iar. 

— Ştiai de la bun început că Mickey şi Franklin 
făceau ceva necurat, am spus, şocată, dar în mod 
ciudat nu și surprinsă. Ştiai că șeful lor va fi bucu- 
ros să afle că încălcau regulile, din moment ce vam- 
pirul ei îți încălca teritoriul. Așa că asta n-o să te 
afecteze deloc. 

— Mi-am dat seama de asta abia când mi-ai 
spus ce vrei, sublinie Eric, rațiunea întruchipată. 
Rânji către mine. De unde puteam ști că dorința 
inimii tale va fi ca eu să ajut pe altcineva? 

— Ce credeai că vreau? 

— M-am gândit că vrei să plătesc pentru 
reconstrucția casei tale, sau că Îmi vei cere să te ajut 
să descoperi cine împușcă vârcolacii. Cineva care 
te-ar fi putut lua drept vârcolac, îmi spuse Eric, ca 
și cum ar fi trebuit să ştiu asta. Cu cine ai fost înain- 
te să fii împuşcată? 

— Am fost să-l vizitez pe Calvin Norris, am 
spus, iar lui Eric nu păru să-i facă plăcere. 

— Aşa că erai înconjurată de mirosul lui. 

— Păi, l-am îmbrățișat de la revedere, aşa că da. 

Eric se uită sceptic la mine. 

— A fost şi Alcide Herveaux acolo? 

— A venit acasă la mine, am spus. 

— Te-a îmbrăţişat şi el? 

— Nu-mi amintesc, am răspuns. Nu-i mare 
lucru. 

— Este, pentru cineva care caută tenantropi ŞI 
vârcolaci pe care să-i împuște. lar tu îmbrățișezi 
prea multă lume. 

— Poate era mirosul lui Claude, am spus gân- 
ditoare. La naiba, nu m-am gândit la asta. Nu, stai, 
Claude m-a îmbrățișat după ce am fost împuşcată. 
Bănuiesc că mirosul de zână nu se pune. 

— O zână, zise Eric, cu pupilele dilatându-i-se. 
Vino-ncoace, Sookie. 

Aoleu! Probabil că, de nervoasă ce eram, imi 
mișcasem prea tare brațul. 

— Nu, am răspuns. [i-am spus ce voia să ştii, 
ai făcut ce ţi-am cerut, și acum te poți duce inapoi 
la Shreveport, ca să mă laşi să dorm. Îţi aminteşti? 

Am arătat cu degetul spre umărul meu bandajat. 

— Atunci vin eu la tine, zise Eric şi îngenunche 
în faţa mea. 

Se lipi de picioarele mele și se aplecă astfel încât 
capul să-i fie lipit de ceafa mea. Inspiră, își ținu res- 
pirația, expiră. A trebuit să-mi rețin un râs nervos 
din cauza asemănării procesului cu inhalarea dro- 
gurilor. 

— Puți, zise Eric, și eu m-am crispat. Miroși a 
teriantrop, a vârcolac și a zână. Un cocktail de alte 
rase. 

Am stat complet nemişcată. Buzele Îi erau la doi 
milimetri de urechea mea. 

— Ar trebui să te mușc și să termin cu totul? 
șopti el. Nu o să mai trebuiască să mă gândesc 
vreodată la tine. Să mă gândesc la tine e un obicei 

enervant, unul de care vreau să scap. Sau ar trebui 
să încep să te excit și să descopăr dacă sexul cu tine 
e într-adevăr cel mai bun de care am avut parte? 

Nu credeam că o să obțin un vot pentru asta. 
Mi-am dres vocea. 

— Eric, am spus, puţin răgușită, trebuie să vor- 
bim despre ceva. 

— Nu, nu, nu, zise. 

[ar cu fiecare nu, buzele sale îmi atingeau pielea. 

Priveam dincolo de umărul lui către fereastră. 

— Eric, am șoptit, ne urmărește cineva. 

— Unde? 

Fără să-şi schimbe poziţia, Eric trecuse de la dis- 
poziția care era categoric periculoasă pentru mine, 
la una care devenise periculoasă pentru altcineva. 

Din moment ce ochii de la fereastră erau o 
amintire a scenariului din noaptea în care îmi arsese 
Casa, şi că în acea seară intrusul se dovedise a fi Bill, 
speram că cel care ne urmărea era tot Bill. Poate era 
gelos sau curios, sau mă verifica. Dacă cel care-mi 
incălcase proprietatea ar fi fost o ființă umană, aș fi 
putut să-i citesc mintea şi să descopăr cine era, sau 
cel puţin ce intenții avea; dar acesta era un vampir, 
aşa cum mă informase spațiul gol care se afla acolo 
unde ar fi trebuit să fie tiparul creierului său. 

— E un vampir, i-am spus lui Eric, cu cea mai 
slabă şoaptă de care eram în stare, iar el mă luă în 
brațe şi mă trase spre el. 

— Aduci numai necazuri, zise Eric, dar fără să 
pară exasperat. 

Părea chiar încântat. Lui Eric i plăceau mo- 
mentele de acţiune. 

Eram deja sigură că urmănitorul nu e Bill, care 
s-ar fi anunţat. lar Charles se afla cel mai probabil 
la Merlotte's, ocupat să amestece cocktailuri Dai- 
quiri!. Asta însemna că în zonă mai rămăsese un 
singur vampir nepus la socoteală. 

— Mickey, am şoptit, cu degetele agățate de 
tricoul lui Eric. 

— Salome s-a mișcat mai repede decât am cre- 
zut, zise Eric cu vocea sa obișnuită. Cred că e prea 
furios ca s-o asculte. Nu a fost niciodată aici, înă- 
untru, corect? 

— Corect. 

Slavă Domnului! 

— Dar poate sparge fereastra, am spus, chiar în 
timp ce sticla exploda la stânga noastră. 

Mickey aruncase o piatră mare cât pumnul meu 
și, spre disperarea mea, pietroiul îl lovi pe Eric fix 
in cap. Se prăbuşi ca... un pietroi. Zăcea fără să se 
miște. Sânge închis la culoare curgea dintr-o tăie- 
tură adâncă la tâmplă. Am sărit în picioare, absolut 
blocată la vederea puternicului Eric aparent fără 
viață. 

— Invită-mă înăuntru, zise Mickey, aflat la 
fereastră. 

Faţa sa albă și furioasă strălucea în ploaie. Părul 
negru îi era lipit de cap. 

— Bineînţeles că nu, am spus, îngenunchind 
lângă Eric, care, spre ușurarea mea, clipi. 

Nu că ar fi avut cum să fie mort, bineînţeles, dar 
totuși, când vezi pe cineva încasând o lovitură ca 
asta, vampir sau nu, e pur şi simplu înfricoşător. 


! Cocktail preparat din rom şi lămâie. 

Eric căzuse în faţa fotoliului, adică era cu spatele la 
fereastră, aşa că Mickey nu-l putea vedea. 

Dar de-abia acum reușeam să văd ce ţinea cu o 
mână: pe Tara. Era aproape la fel de palidă ca şi el, și 
fusese bătută groaznic. Din colțul guru îi curgea 
sânge. Vampirul uscățiv o strângea fără milă de mână. 

— O s-o omor dacă nu mă lași înăuntru, spuse, 
și ca să-mi demonstreze asta o apucă violent cu 
ambele mâini de gât și începu să strângă. 

Se auzi un tunet, urmat de strălucirea unui ful- 
ger ce lumină fața tragică a Tarei care se agăța cu 
disperare de mâinile lui. El zâmbea, având colții 
complet scoși. 

Dacă-l lăsam înăuntru, ne-ar fi omorât pe toți. 
Dacă-l lăsam afară, ar fi trebuit să mă uit la el cum 
o omoară pe Tara. 

Am simțit cum mâinile lui Eric mă apucă de 
braţ. 

— Fă-o, am spus, fără să-mi iau privirea de la 
Mickey. 

Eric m-a muşcat şi m-a durut ca naiba. Nu se 
purta deloc cu mănuși. Era disperat să se vindece 
rapid. Trebuia să suport durerea. Am incercat din 
răsputeri să-mi păstrez fața nemișcată, dar apoi am 
realizat că aveam un motiv să privesc în sus. 

— Dă- drumul! am strigat la Mickey, încercând 
să mai câștig câteva secunde. 

M-am întrebat dacă vreunii dintre vecini se tre- 
ziseră, dacă auziseră vacarmul, și m-am rugat să nu 
vină să cerceteze ce se întâmplă. Mi-era teamă și 
pentru poliție, dacă venea. Noi nu avem polițiști 
vampiri care să se ocupe de vampirii care incălcau 
legea, așa cum existau în orașe. 

— Îi dau drumul dacă mă lași înăuntru, strigă 
Mickey. 

Aşa cum stătea în ploaie, arăta ca un demon. 

— Ce face amicul tău vampir? 

— Încă e leșinat, am mințit. L-ai rănit grav. 

Nu am făcut nici un etort ca vocea să-mi sune 
răguşit, ca și cum aș fi fost pe punctul de a izbucni 
în lacrimi. 

— Îi pot vedea craniul, m-am văitat, uitân- 
du-mă în jos la Eric, ca să văd că se hrănea la fel de 
lacom ca un bebeluş înfometat. 

Capul 1 se vindeca în timp ce priveam. Mai vă- 
zusem şi înainte vampiri vindecându-se, dar tot era 
uimitor. 

— Nici măcar nu poate deschide ochii, am adău- 
gat pe un ton de ți se rupea inima, și chiar atunci 
ochii albaștri ai lui Eric scăpărară la mine. 

Nu știam dacă era în stare să lupte, dar nu pu- 
team să văd cum Tara era sufocată. 

— Nu încă, zise Eric grăbit, dar îi spusesem deja 
lui Mickey să intre. 

— Ooops, am făcut eu, şi atunci Mickey s-a stre- 
curat pe fereastră cu o mișcare ciudată ca și cum nu 
ar fi avut oase. 

A dat la o parte din drum sticla spartă, fără prea 
multă atenție, ca și cum nu i-ar fi păsat dacă se tăia. 
A târât-o pe Tara după el, dar măcar a mutat strân- 
soarea de la gât la mână. Apoi i-a dat drumul pe 
podea, iar ploaia care intra pe fereastră o uda, deși 
nu putea să se ude mai mult decât era deja. Nu 
știam sigur nici măcar dacă era conştientă. Tinea 
ochii închiși, faţa îi era însângerată, iar vânătăile 
deveneau negre. M-am ridicat, clătinându-mă din 

cauza sângelui pierdut, dar ascunzându-mi încheie- 
tura, spnjinindu-mă de spătarul fotoliului. L-am 
simţit pe Eric lingându-mi rana, dar avea să dureze 
câteva minute până să se vindece. 

— Ce vrei? l-am întrebat pe Mickey. 

Ca şi cum n-aş fi ştiut. 

— Ai auzit, căţea, zise, cu trăsăturile sale îngus- 
te deformate de ură și colții complet scoși. 

Erau albi şi lucioși şi ascuțiți în lumina strălu- 
citoare a lămpii. 

— Treci în genunchi! 

Înainte să pot reacţiona în vreun fel, de fapt 
inainte să pot clipi, vampirul mă lovi cu dosul pal- 
mei, iar eu m-am împiedicat prin cameră, atenizând 
pe jumătate pe canapea înainte să alunec la podea. 
Aerul ieși din mine cu un șuierat și pur și simplu nu 
m-am mai putut mișca, nu am putut nici măcar să 
trag aer în piept, pentru un lung minut de agonie. 
Între timp, Mickey era deasupra mea, iar intențiile 
i-au fost foarte clare când a întins mâna să-şi des- 
chidă pantalonii. 

— Doar pentru asta ești bună! zise, disprețul 
făcându-l şi mai urât. 

Încercă să-și croiască drum şi în mintea mea, 
forțându-mă să simt în creier teamă faţă de el, ca să 
mă sperie. 

Dar plămânii mi se treziră la viață. Ușurarea de 
a respira era nemaipomenită, chiar și în acele con- 
diții. Odată cu aerul veni şi furia, ca și cum aș fi 
inspirat-o în acelaşi timp cu oxigenul. Asta era car- 
tea pe care hărțuitorii mizau întotdeauna. Eram 
sătulă de asta — sătulă să fiu speriată de puţa bau- 
baului. 


MORI DE-A BINELEA 291 


— Nu! am țipat la el. Nu! 

Şi, în cele din urmă, am putut gândi din nou; în 
cele din urmă, frica îmi dădu drumul. 

— Invitaţia ta e anulată! am strigat, şi a fost rân- 
dul lui să intre în panică. 

S-a ridicat de pe mine, arătând ridicol cu pan- 
talonii descheiați, și a mers cu spatele către fereas- 
tră, călcând în drum pe biata Tara. Încercă să se 
aplece, să o apuce, ca să o poată lua cu el, dar m-am 
întins cât am putut și am prins-o de glezne; braţele 
ei erau foarte alunecoase din cauza ploii, iar furia 
care pusese stăpânire pe el era cumplită. Într-o 
secundă era afară, privind înăuntru, urlând de furie. 
Apoi privi către est, ca și cum ar fi auzit pe cineva 
strigând, și dispăru în întuneric. 

Eric se ridică în picioare, arătând aproape la fel 
de uimit ca şi Mickey. 

— Asta a fost o gândire mai logică decât a mul- 
tor oameni, zise blând în liniştea bruscă din cameră. 
Cum eşti, Sookie? mă întrebă și întinse o mână ca 
să mă ajute să mă ridic în picioare. Eu însumi mă 
simt mult mai bine. Am băut din sângele tău fără să 
trebuiască să duc muncă de lămunire pentru asta, şi 
nu a trebuit să mă lupt cu Mickey. Tu ai făcut toată 
treaba. 

— Ai fost lovit în cap cu o piatră, i-am explicat 
pe scurt, fiindcă ştiam că trebuia să chem o ambu- 
lanţă pentru Tara. 

Mă simţeam și eu puțin slăbită. 

Un preţ mic de plătit, îmi spuse Eric. 
Îşi scoase telefonul, îl deschise și apăsă pe buto- 


nul de reapelare. 

— Salome, zise Eric, mă bucur că ai răspuns. 
Vezi că încearcă să fugă... 

La celălalt capăt al firului, am auzit un râs zglobiu. 
Te făcea însă să simți fiori reci. Nu se putea să-mi 
pară rău de Mickey şi eram bucuroasă că nu va tre- 
bui să fiu martoră la pedeapsa lui. 

— Salome o să-l prindă? am întrebat. 

Eric încuviință fericit, în timp ce-și băga telefo- 
nul în buzunar. 

— Şi o să-i facă lucruri mult mai rele decât ori- 
ce mi-aş putea eu imagina, continuă el. Şi-mi pot 
imagina destule la ora asta. 

— E chiar atât de... ăăă... creativă? 

— E al ei. Ea e stăpâna lui. Poate face cu el 
orice dorește. Nu poate să nu o asculte și să scape 
nepedepsit. Trebuie să se ducă la ea când îl cheamă, 
şi acum a sosit momentul. 

— Bănuiesc că nu-i dă telefon, am replicat eu. 

Ochii săi priviră în jos către mine. 

— Nu, nu va avea nevoie de telefon. El încear- 
că să scape, dar în cele din urmă va ajunge la ea. Cu 
cât întârzie mai mult, cu atât mai severă va fi tor- 
tura. Bineînțeles, adăugă, în caz că-mi scăpase, 
exact aşa trebuie să fie. 

— Pam este a ta, nu-i aşa? am întrebat lăsân- 
du-mă în genunchi şi punându-mi degetele pe 
gâtul rece al Tarei. 

Nu voiam să mă uit la ea. 

— Da, zise Eric. Este liberă să plece când vrea, 
dar se întoarce când îi dau de ştire că am nevoie de 
ajutorul ei. 

Nu știam ce simt în legătură cu asta, dar nu avea 
vreo importanță deosebită. Tara începu să geamă. 

— Trezeşte-te, fetițo, am spus. Tara! O să chem 
o ambulanţă. 

— Nu, zise tăios. Nu. 

Cuvântul ăsta apărea cam des în seara asta. 

— Dar eşti grav rănită. 

— Nu pot merge la spital. Va afla toată lumea. 

— Toată lumea va afla că cineva te-a bătut până 
ai făcut pe tine, când nu vei putea merge la servi- 
ciu vreo două săptămâni, deșteapto. 

— Poţi să bei puțin sânge de la mine, se oferi 
Enc. 

Pnivea în jos către Tara, fără vreo emoție evi- 
dentă. 

— Nu, zise ea. Mai degrabă, mor. 

— S-ar putea, am spus uitându-mă la ea. Oh, 
dar ai băut din sângele lui Franklin și al lui Mickey. 

Presupuneam că existase un astfel de schimb în 
timp ce făceau sex. 

— Nici vorbă de-aşa ceva, zise şocată. 

Oroarea din vocea ei mă luă prin surprindere. 
Eu băusem sânge de vampir când avusesem nevo- 
ie. Prima dată, aș fi murit fără el. 

— Atunci, trebuie să mergi neapărat la spital. 

Eram cu adevărat îngrijorată că Tara ar putea 
avea răni interne. 

— Mi-e prea teamă pentru tine ca să te mișc, 
am protestat când a încercat să se ridice. 

Domnul Superputere nu ne ajuta cu nimic, 
ceea ce mă enervă la culme, din moment ce el ar fi 
fost în stare s-o miște foarte uşor. 

Dar, în cele din urmă, Tara reuși să se aşeze cu 
spatele lipit de perete. Fereastra fiind spartă, vân- 
tul rece pătrundea în cameră şi făcea să fluture 

perdelele. Ploaia era mai slabă, deci nu mai stropea 
în cameră. Linoleumul din faţa ferestrei era ud de 
apă și sânge, iar geamul spart zăcea împrăștiat în 
fragmente strălucitoare, unele lipite de hainele și 
pielea ude ale Tarei. 

— Tara, ascultă-mă, zise Eric. 

Se uită în sus la el. M-am gândit că arăta jalnic, 
dar Eric nu părea să vadă aceeași persoană pe care 
o vedeam eu. 

— Lăcomia şi egoismul tău au pus-o pe... pe 
prietena mea Sookie în pericol. Spui că eşti pnete- 
na ei, dar nu te comporți ca atare. 

Nu-mi împrumutase Tara un costum când avu- 
sesem nevoie de o ținută elegantă? Nu-mi împru- 
mutase maşina ei când a mea arsese? Nu mă ajutase 
în alte dăți când aveam nevoie? 

— Eric, asta nu e treaba ta, am spus. 

— M-ai sunat și mi-ai cerut ajutorul. Asta face 
să fie treaba mea. Am sunat-o pe Salome şi i-am 
spus ce face copilul ei, și l-a chemat să-l pedepseas- 
că pentru asta. Nu asta volal? 

— Ba da, am recunoscut, şi-mi pare rău să re- 
cunosc că vocea mea suna cam aspru. 

— Atunci o să-i explic Tarei ce cred eu. Se uită 
înapoi, în jos, către ea. Mă înţelegi? 

Tara încuviință cu greutate. Vânătăile de pe fața 
și gâtul ei păreau să se înnegrească tot mai tare, cu 
fiecare minut care trecea. 

— Aduc nişte gheață să-ți pun pe gât, i-am spus 
și am fugit în bucătărie ca să arunc într-o pungă 
niște gheață din tăviţele speciale. 

Nu voiam să-l aud pe Eric făcându-i morală; 
părea atât de demnă de milă! 

Când m-am întors, în mai puțin de un minut, 
Eric terminase tot ce avusese să-i spună Tarei. 
Aceasta își atingea gâtul cu grijă. Luă punga de la 
mine Şi şi-o puse pe gât. În timp ce eu mă aplecam 
către ea, îngrijorată și speriată, Eric vorbea din nou 
la telefonul mobil. 

Eram cumplit de îngrijorată. 

— Ai nevoie de un doctor, i-am spus. 

— Nu, mi-a răspuns. 

M-am uitat în sus către Eric, care tocmai termi- 
nase de vorbit la telefon. El era expertul în răni. 

— O să se vindece fără să meargă la spital, zise 
scurt. 

Indiferenţa lui făcu să mă treacă un fior rece pe 
şira spinării. Chiar când credeam că mă învăţasem 
cu ei, vampirii îmi arătau faţa lor adevărată, iar eu 
trebuia să-mi amintesc din nou că eram de o rasă 
diferită. Sau poate că secolele de evoluție făceau 
diferența; perioade în care dispuseseră de oameni 
aşa cum voiau ei, luând ce voiau, îndurând dihoto- 
mia de a fi cele mai puternice ființe de pe pământ 
atunci când era întuneric, şi cu toate acestea com- 
plet lipsite de ajutor şi vulnerabile la lumina zilei. 

— Dar nu va rămâne cu sechele grave? Ceva ce 
doctorii ar putea salva dacă ajunge acum repede la 
el? 

— Sunt aproape sigur că are doar câteva vânătăi 
pe gât. Plus niște coaste rupte din bătaie, posibil şi 
câțiva dinţi pierduţi. Ştii că Mickey ar fi putut să-i 
rupă maxilarul sau gâtul foarte uşor. Probabil că a 
vrut ca ea să fie în stare să vorbească cu tine când o 
va aduce aici, așa că s-a abținut. A contat pe faptul 
că vei intra în panică şi o să-l lași înăuntru. Nu a 

crezut că-ți vei aduna gândurile atât de repede. 
Dacă aș fi fost în locul lui, prima mea mișcare ar fi 
fost să-ți distrug gura sau gâtul, ca să nu-mi poți 
anula invitația. 

Ideea asta nu-mi trecuse prin minte și m-am 
albit toată auzindu-l. 

— Când te-a lovit cu dosul palmei, cred că asta 
intenţiona, continuă Eric fără emoție. 

Auzisem destul. l-am îndesat o mătură şi un 
făraş în mână. Se uită la ele ca şi cum ar fi fost niște 
artefacte străvechi și nu-şi putea da seama la ce ser- 
vesc. 

— Tu dai cu mătura, iar eu mă ocup puţin de 
igiena prietenei mele, am decretat. 

Nu știu cât de mult din conversaţie prindea Tara, 
dar ochii îi erau larg deschişi, iar gura închisă, aşa că 
poate asculta. Poate încerca să facă față durerii. 

Enic studie puţin obiectele pe care i le dădusem 
și făcu o încercare să adune cioburile de sticlă pe 
făraș. Bineînţeles că făraşul alunecă. Eric se încruntă. 

În sfârșit, descoperisem ceva la care Eric nu se 
pricepea. 

— Poţi să stai în picioare? am întrebat-o pe 
Tara. 

Se concentră asupra feței mele și încuviință 
dând ușor din cap. M-am ghemuit și am apucat-o 
de mâini. Încet și dureros, își ridică genunchii, apoi 
împinse în timp ce eu trăgeam. Deși fereastra se 
spărsese mai degrabă în bucăţi mari, câteva cioburi 
mici de sticlă căzură de pe ea în timp ce se ridica, iar 
eu i-am aruncat o privire lui Eric, ca să fiu sigură 
că înţelesese că trebuia să le adune. Oricum, am 

bănuit că avea câteva comentarii cel puţin intere- 
sante de făcut asupra situației. 

Am încercat să-mi pun brațul în jurul Tarei, ca 
s-o ajut să ajungă în dormitorul meu, dar umărul 
rămt mă săgetă dureros, atât de neașteptat, încât 
m-am clătinat. Eric lăsă fărașul jos. O apucă pe 
Tara, cu un gest delicat, și o puse pe canapea în loc 
să o ducă în patul meu. Am deschis gura să protes- 
tez și el îmi aruncă o privire scurtă. Am închis ime- 
diat gura. Am mers la bucătărie, am luat una din 
pastilele mele şi i-am dus-o Tarei să o înghită, ceea 
ce a presupus ceva muncă de convingere. Medica- 
mentul a părut să o năucească, sau pur și simplu nu 
voia să-i mai fie recunoscătoare lu: Enc. Oncum, 
avea ochii închişi și corpul moale, și treptat respi- 
raţia ei a devenit egală şi profundă. 

Eric îmi întinse mătura, cu un zâmbet triumfă- 
tor. Din moment ce el o ridicase pe Tara, era clar 
că mie-mi revenea acum această sarcină. Mă miş- 
cam cu greutate din cauza umărului rănit, dar am 
reușit să strâng cioburile și să le duc la gunoi. Eric 
se întoarse către ușă. Eu nu auzisem pe nimeni 
venind, dar Eric îi deschise ușa lui Bill înainte ca 
acesta să bată. Probabil că discuţia telefonică purtată 
de Eric mai devreme fusese cu Bill. Într-un fel, era 
logic; Bill trăia pe domeniul — sau cum naiba îi 
ziceau ei — lui Enc. Eric avea nevoie de ajutor, așa 
că Bill trebuia să i-l ofere. Fostul meu iubit venise 
încărcat cu o bucată mare de placaj, un ciocan și o 
cutie de cuie. 

— Intră, am spus când Bill s-a oprit în prag. 

Fără să-și spună vreun cuvânt, cei doi vampiri 
au bătut bucata de placaj peste fereastra spartă. Să 

spun că mă simțeam stânjenită ar fi prea puțin, deși 
din cauza evenimentelor din acea seară nu eram la 
fel de sensibilă cum aș fi fost altă dată. Eram preo- 
cupată în primul rând de durerea din umăr, de 
recuperarea Tarei și de locul în care se afla acum 
Mickey. În al doilea rând, simţeam o teamă legată 
de povestea cu fereastra lui Sam, mă întrebam dacă 
vecinii auziseră destul scandal încât să cheme po- 
liția. Una peste alta, credeam că n-o făcuseră, altfel 
ar fi apărut cineva până acum. 

După ce Bill și Eric au terminat reparația tem- 
porară, amândoi s-au uitat la mine cum ștergeam 
apa şi sângele de pe linoleum. Tăcerea incepu să 
devină apăsătoare pentru toți trei: sau cel puțin, mai 
ales pentru mine. Tandreţea cu care Bill avusese 
grijă de mine cu o noapte în urmă mă emoționase. 
Dar faptul că Eric abia aflase de intimitatea dintre 
noi m-a făcut să fiu conştientă de mine la un alt 
nivel. Eram în aceeași cameră cu doi tipi, iar fiecare 
dintre ei ştia că mă culcasem cu celălalt. 

Voiam să sap o groapă, să intru în ea și s-o astup, 
ca un personaj din desenele animate. Nu puteam 
să-i privesc în față pe nici unul. 

Dacă le anulam invitaţia, ar fi trebuit să plece 
fără să spună un cuvânt; dar ţinând cont de faptul 
că amândoi mă ajutaseră, să recurg la un astfel de 
procedeu ar fi însemnat o măgărie din partea mea. 
Îmi mai rezolvasem înainte problemele cu ei exact 
în acest fel. Deşi eram tentată să repet gestul, ca să 
scap de jenă, pur şi simplu nu am putut. Şi acum, 
ce trebuia să facem? 

Ar trebui să încep o ceartă? Dacă am ţipa un pic 
unul la altul poate că am reuși să limpezim atmosfera. 

Sau poate să recunoaştem pur și simplu, cu toată 
sinceritatea, situaţia... nu. 

Brusc, am avut o viziune cu noi, toți trei, urcân- 
du-ne în patul dublu din micul dormitor. În loc să 
evităm conflictul sau să discutăm despre problemele 
noastre, am putea să... nu. Am simțit cum fața mi 
s-a făcut roşie ca focul, așa cum eram prinsă între 
un amuzament semiisteric și un val mare de ruşine 
la simplul gând... Jason și amicul său Hoyt discu- 
taseră deseori (în raza mea auditivă) că fantezia 
fiecărui bărbat era să se afle în pat cu două femei. 
Iar bărbaţii care intrau în bar susțineau această idee, 
așa cum aflasem verificând teoria lui Jason citind la 
întâmplare câteva minți. Aveam şi eu voie să Între- 
ţin același tip de fantezie? Am scos un chicotit cam 
isteric, care îi uimi categoric pe cei doi vampiri. 

— Asta ţi se pare amuzant? întrebă Bill. 

Făcu un gest spre panoul de placaj, apoi spre 
Tara, care zăcea lungită pe canapea, și în final spre 
bandajul de la umărul meu. Omuse să arate spre 
Eric și spre el. Am izbucnit pur și simplu în hoho- 
te de râs. 

Eric ridică o sprânceană blondă. 

— Noi suntem amuzanţi? 

Am încuviințat fără cuvinte. M-am gândit: în 
loc de o partidă de tenis am putea avea o partidă de 
penis. În loc de un concurs de putut, am putea avea 
un... 

Cel puţin în parte pentru că eram obosită și 
încordată și golită de sânge, am pătruns şi mai mult 
în zona prostelii. Am râs și mai tare când m-am 
uitat la feţele lui Eric şi a lui Bill. Aveau aproape 
aceeași expresie de exasperare. 

Eric zise: 

— Sookie, nu ne-am terminat discuția. 

— Oh, ba da, am spus, deşi încă mai zâmbeam. 
Ţi-am cerut o favoare: să o eliberezi pe Tara din 
sclavia ei față de Mickey. Mi-ai cerut să-ți întorc 
acea favoare: să-ți spun ce s-a întâmplat când ţi-ai 
pierdut memoria. Tu ţi-ai îndeplinit partea de în- 
ţelegere, la fel și eu. Suntem chit. Sfârșit. 

Bill privea când la Eric, când la mine. Acum știa 
că Eric ştie ce știam eu... am chicotit din nou. 
Apoi vesela m-a părăsit pur și simplu. M-am de- 
zumflat ca un balon. 

— Noapte bună amândurora, am spus. Mulţu- 
mesc, Eric, pentru că ai încasat o piatră în cap şi 
pentru că ai stat lipit de telefon toată seara. Mulțu- 
mesc, Bill, că ai apărut atât de târziu cu cele nece- 
sare reparării ferestrei. Apreciez, chiar dacă ai fost 
chemat de Enc. 

În circumstanţe obișnuite — dacă există cir- 
cumstanţe obișnuite când sunt vampiri prin preaj- 
mă —, l-aş fi îmbrățișat pe fiecare dintre ei, dar 
acum ar fi părut mult prea ciudat. 

— Ușș, afară, am zis. Trebuie să mă bag în pat. 
Sunt epuizată. 

— Nu ar trebui ca unul dintre noi să stea aici cu 
tine în noaptea asta? întrebă Bill. 

Dacă aș fi spus da și ar fi trebuit să aleg pe unul 
dintre ei să stea cu mine în noaptea aceea, ar fi fost 
Bill — dacă aș fi putut conta pe el că va fi la fel de 
nepretenţios și blând cum fusese cu o seară în urmă. 
Când ești la pământ și rănit, cel mai grozav lucru 
din lume e să te simţi iubită. Dar erau prea mulți 
„dacă” pentru o seară. 

— Cred că mă voi descurca, am spus. Eric m-a 
asigurat că Salome va pune mâna pe Mickey ime- 
diat, iar eu am nevoie de somn mai mult decât de 
orice. Apreciez că aţi venit amândoi în seara asta. 

Un moment destul de lung am crezut că s-ar 
putea ca ei să spună „Nu” și să încerce să se go- 
nească unul pe celălalt. Dar Eric mă sărută pe frun- 
te şi plecă, iar Bill, ca să nu rămână mai prejos, îmi 
atinse buzele cu buzele sale reci şi se retrase și el. 
Când cei doi vampiri dispărură, am fost încântată să 
rămân singură. 

Dar de fapt nu eram chiar singură. Tara zăcea 
Jeșinată pe canapea. M-am asigurat că stătea con- 
fortabil — i-am scos pantofii, am luat pătura de pe 
patul meu ca s-o învelesc — și apoi m-am prăbușit 
în propriul meu pat. 


Ca.biholul LA 


A, DORMIT ORE ÎNTREGI. 

Când m-am trezit, Tara dispăruse. 

M-a cuprins o senzaţie de panică, până când 
mi-am dat seama că strânsese pătura, se spălase pe 
faţă în baie (un prosop ud) şi-şi pusese pantofii. Îmi 
lăsase și un bilet scurt, pe un plic vechi pe care 
incepusem să-mi notez lista de cumpărături. Scria: 
„Te sun mai târziu. T.” — un bilet laconic și nu 
chiar încărcat de dragoste frățească. 

M-am simţit puțin tristă. Mi-am imaginat că nu 
voi fi compania favorită a Tarei pentru o bună 
bucată de vreme de acum înainte. Fusese obligată 
să-și analizeze mai atent propria viață decât era dis- 
pusă să o facă. 

Există momente în viaţă în care trebuie să gân- 
deşti şi momente în care trebuie să zaci. Astăzi era 
ziua mea de zăcut. Umărul mă durea mai puțin și 

m-am hotărât să conduc până la hipermarketul 
Wal-Mart din Clarice şi să fac toate cumpărăturile 
necesare. De asemenea, acolo nu aveam să întâl- 
nesc prea mulți oameni cunoscuți şi nu va trebui să 
discut despre faptul că fusesem împuşcată. 

Era foarte liniștitor să fu anonim într-un maga- 
zin mare. M-am mişcat încet și am citit etichete; 
am ales chiar și o perdea de baie. Nu m-am grăbit 
când mi-am completat lista. Când am mutat cele 
cumpărate din cărucior în maşină, am încercat să 
ridic totul cu mâna dreaptă. Practic, pur şi simplu 
duhneam a virtute când m-am întors în casa din 
Berry Street. 

Dubiţa florarului din Bon Temps se afla pe alee. 
Fiecărei femei îi tresărea inima când apărea dubița 
florarului, iar eu nu reprezentam o excepție. 

— Am o livrare multiplă aici, zise Greta, soția 
lui Bud Dearborn. 

Greta avea fața la fel de plată ca și şeriful, și era 
tot aşa de mică şi îndesată ca şi el, dar firea ei era 
veselă şi fără griji. 

— Eşti o fată norocoasă, Sookie. 

— Da, doamnă, sunt, am fost de acord, adău- 
gând un strop de ironie în voce. 

După ce Greta m-a ajutat să-mi car bagajele, a 
inceput să care flori. 

Tara îmi trimisese un mic vas cu margarete și 
garoafe. Mă topesc după margarete, iar galbenul 
combinat cu alb arăta drăguţ în bucătăria mea mică. 
Pe cartonașul care însoțea florile scria doar: „De la 
Tara.” 

Calvin îmi trimisese un mic arbust de gardenie 
înfășurat în pânză, legat cu o fundă mare. Era gata 

pregătit să fie plantat de îndată ce amenințarea în- 
ghețului dispărea. Eram impresionată de atenția 
lui, gândindu-mă că florile îmi vor parfuma curtea 
ani întregi. Pentru că trebuise să dea comanda prin 
telefon, cartonașul purta doar formula con- 
vențională: „Mă gândesc la tine — Calvin.” 

Pam trimisese un buchet combinat, iar pe car- 
tonaş scria: „Nu te mai lăsa impușcată. Din partea 
găștii de la Fangtasia.” Asta m-a amuzat grozav. 
M-am gândit imediat să scriu bileţele de mulţu- 
mire, dar, evident, nu aveam cu mine cele necesa- 
re. Trebuia oricum să mă opresc la farmacie să-mi 
mai cumpăr câte ceva. Farmacia din centru avea şi 
un raion de papetărie, de unde se puteau cumpăra 
vederi și care accepta și pachete pentru serviciul de 
curierat rapid UPS. În Bon Temps trebuia să fii 
polivalent. 

Am pus deoparte cumpărăturile, am agăţat cu 
stângăcie perdeaua de duș și m-am spălat ca să pot 
pleca la muncă. 

Sweetie Des Arts a fost prima persoană pe care 
am văzut-o când am ajuns la intrarea angajaților. 
Căra un braţ de prosoape de bucătărie. 

— Eşti o femeie greu de ucis, observă ea. Cum 
te simți? 

— Sunt bine, am spus. 

Am simțit că Sweetie mă aştepta şi am apreciat 
gestul. 

— Am auzit că te-ai lăsat jos chiar la timp, zise. 
Cum așa? Ai auzit ceva? 

— Nu chiar, am zis. 

Tocmai în chpa aceea, Sam ieşea șchiopătând 
din biroul lui. Era furios. Cu siguranță, nu voiam 

să-1 explic lui Sweetie micul meu tertip, în timpul 
meu de muncă și pe banii lui Sam. Am spus doar: 

— Pur şi simplu, am avut o senzație. 

Și am ridicat din umeri, ceea ce se dovedi în- 
grozitor de dureros. 

Sweetie clătină din cap, se întoarse și porni prin 
bar către bucătărie. 

Sam îmi făcu un semn cu capul către biroul său 
și l-am urmat cu inima îndoită. Închise uşa în urma 
noastră. 

— Ce făceai când ai fost împuşcată? mă întrebă. 

Ochii îi străluceau de furie. 

Urma să fiu învinovăţită pentru ceea ce mi se 
întâmplase. L-am înfruntat pe Sam. 

— Abia imi luasem câteva cărți de la bibliotecă, 
am răspuns printre dinți. 

— Şi de ce s-ar crede că eşti teriantrop? 

— Nu am nici cea mai mică idee. 

— În preajma cui ai fost? 

— Am fost să-l văd pe Calvin şi... 

Vocea mea se pierdu, în timp ce prindeam urma 
unui gând. 

— Deci, cine ar putea spune despre altcineva că 
miroase a teriantrop? am întrebat aproape şoptut. 
Nimeni, cu excepția unui alt teriantrop, nu-i aşa? 
Sau cineva cu sânge de tenantrop. Sau un vampir. 
Cineva supranatural. 

— Dar nu am avut nici un teriantrop străin prin 
zonă în ultima vreme. 

— Ai fost să miroși acolo unde este posibil să fi 
stat cel care a tras? 

— Nu, singura dată când am fost într-un loc 
din care s-a tras un foc de armă eram prea ocupat 

să urlu, căzut la pământ, cu sângele curgându-mi 
din picior. 

— Dar poate acum al reuși să simți ceva. 

Sam se uită cu îndoială la piciorul său. 

— A plouat, dar cred că menită o încercare, 
acceptă el. Ar fi trebuit să mă gândesc singur la asta. 
Bine, în seara asta, după muncă. 

— Asta e o întâlnire, am spus obraznică, în timp 
ce Sam se lăsa în jos pe scaunul său scârțâitor. 

Mi-am pus geanta în sertarul pe care Sam îl 
păstra gol şi m-am dus să-mi verific mesele. 

Charles muncea din greu şi mă salută cu o miş- 
care a capului şi cu un zâmbet înainte să se concen- 
treze asupra nivelului berii dintr-o halbă pe care o 
ținea sub robinet. Una dintre clientele noastre con- 
stante, care trăgea zdravăn la măsea, Jane Bode- 
house, era așezată la bar, cu pnvinle fixate asupra 
lui Charles. Asta nu părea să-l deranjeze pe vampir. 
Am văzut că ritmul barului revenise la normal; 
noul barman se integrase perfect în peisaj. 

După ce am muncit aproape o oră, intră Jason. 
O avea pe Crystal agăţată de încheietura braţului. 
Era la fel de fericit cum îl ştiam. Era încântat de 
noua lui viață şi se simţea bine în compania lui 
Crystal. M-am întrebat cât avea să dureze povestea 
asta. Dar și Crystal părea cam în aceeași dispoziție. 

Mi-a spus că, în ziua următoare, Calvin va ieşi 
din spital şi se va întoarce acasă la Hotshot. Am 
pomenit de florile pe care mi le trimisese și i-am 
spus că-i voi pregăti ceva de mâncare ca să marchez 
intoarcerea lui acasă. 

Crystal era destul de sigură că e însărcinată. 
Chiar și prin încâlceala creierului ei de teriantrop 

puteam citi acest gând limpede ca lumina zilei. Nu 
era prima oară când aflam că o fată care „ieşea” cu 
Jason era sigură că o să-l facă tată, și am sperat că și 
acum se va dovedi la fel de fals ca și ultima dată. Nu 
că aș fi avut ceva cu Crystal... Ei, mă minţeam sin- 
gură. De fapt, aveam ceva Împotriva lui Crystal. 
Crystal făcea parte din Hotshot şi nu va pleca nici- 
odată de acolo. Nu voiam ca vreunul dintre nepoţii 
mei să fie crescut în comunitatea aceea mică și ciu- 
dată, sub influența magică de la răspântia care repre- 
zenta centrul. 

Crystal ţinea secret față de Jason întârzierea ci- 
clului, hotărâtă să nu spună nimic până nu era sigu- 
ră. Am fost de acord. Ea trase de o bere cât timp Jason 
dădu pe gât două, și apoi plecară să vadă un film în 
Clarice. Jason mă îimbrățişă în drum spre ieşire, în 
timp ce eu serveam cu bere un grup de oameni ai 
legii. Alcee Beck, Bud Dearborn, Andy Bellefleur, 
Kevin Pryor și Kenya Jones, plus noua pasiune a lui 
Arlene, inspectorul pentru incendii Dennis Pettibone, 
erau adunaţi în jurul a două mese trase într-un colț. 
Cu ei mai stăteau doi necunoscuţi, dar am descope- 
rit ușor că erau polițiști care făceau parte dintr-o 
brigadă oarecare. 

Lui Arlene i-ar fi plăcut să-i servească, dar erau 
categoric pe teritoriul meu și categoric vorbeau 
despre ceva important. Când le luasem comanda, 
tăcuseră cu toţii, iar când plecasem, îşi continuaseră 
conversaţia. Bineînțeles că ceea ce rosteau nu însem- 
na nimic pentru mine, din moment ce ştiam ce 
gândește fiecare dintre ei. 

Și toți ştiau prea bine asta; și toți uitau. Mai ales 
Alcee Beck era speriat de moarte de mine, dar și el 

părea să-mi ignore abilitatea, deși i-o mai demon- 
strasem şi inainte. Acelaşi lucru se putea spune şi 
despre Andy Bellefleur. 

— Ce pune la cale convenţia oamenilor legii, 
din colț? întrebă Charles. 

Jane se dusese spre baie clătinându-se, așa că mo- 
mentan era singur la bar. 

— Stai să văd, am spus închizând ochii, ca să mă 
pot concentra mai bine. Păi, se gândesc ca în seara 
asta să-l pândească pe atacator în altă parcare, con- 
vinşi că incendiul are legătură cu impușcăturile și că 
moartea lui Jeff Marriot are legătură cumva cu tot. 
Se întreabă dacă dispariţia lui Debbie Pelt avea 
legătură cu seria de crime, din moment ce ultima 
dată fusese văzută punând benzină pe autostrada 
interstatală, la staţia din apropiere de Bon Temps. 
lar fratele meu, Jason, a dispărut o perioadă, cu câte- 
va săptămâni în urmă; poate că și asta face parte din 
scenariu. 

Am clătinat din cap şi am deschis ochii ca să 
descopăr că Charles se afla tulburător de aproape. 
Ochiul său bun, cel drept, se uita fix în cel stâng al 
meu. 

— Ai daruri neobișnuite, femeie, rosti după o 
clipă. Ultimul meu angajator colecționa lucruri 
neobişnuite. 

— Pentru cine ai lucrat înainte să vii pe terito- 
riul lui Eric? am întrebat. 

Se intoarse să ia sticla de Jack Daniel's. 

— Pentru regele din Mississippi, zise. 

Am simţit că cineva îmi trage covorul de sub 
picioare. 

— De ce ai plecat din Mississippi și ai venit aici? 
am întrebat ignorând strigătele de la masa aflată la 
distanţă de un metru şi jumătate de mine. 

Regele din Mississippi, Russel Edgington, mă 
știa ca fiind prietena lui Alcide, dar nu ştia că sunt 
o telepată folosită ocazional de vampiri. Era destul 
de posibil ca Edgington să aibă un cui împotriva 
mea. Bill fusese ţinut în fostele grajduri din spatele 
conacului lui Edgington și torturat de Lorena, 
creatura care-l transformase pe Bill în vampir cu o 
sută patruzeci de ani în urmă. Bill scăpase. Lorena 
murise. Russell Edgington nu ştia neapărat că eu 
eram cea care provocase aceste evenimente. Dar ar 
fi putut totuși să bănuiască ceva. 

— Mă săturasem de stilul lui Russell, zise Sir 
Charles. Nu-i împărtăşesc opiniile sexuale și devi- 
ne obositor să fu înconjurat de perversitate. 

Era adevărat că Edgington se bucura de compa- 
nia bărbaţilor. Avea o casă plină și avea și un parte- 
ner uman stabil, Talbot. 

Era posibil ca Charles să fi fost acolo când eu 
eram în vizită, deşi nu-l observasem. Fusesem grav 
rănită în noaptea în care fusesem adusă la conac. Nu 
văzusem toţi locatarii şi nu mi-i aminteam neapărat 
pe cei pe care îi văzusem. 

Am devenit conștientă că piratul și cu mine con- 
tinuam să ne uităm unul la celălalt. Dacă supravie- 
ţuiesc o perioadă mai lungă, vampirii citesc emoțiile 
oamenilor foarte bine, şi m-am întrebat ce urmărea 
e] pe chipul și în comportamentul meu. Aceasta era 
una dintre puţinele dăţi în care mi-aş fi dorit să pot 
citi gândurile unui vampir. M-am întrebat foarte 
serios dacă Eric era conștient de proveniența lui 

Charles. Cu siguranță, Eric nu l-ar fi luat fără să-i 
verifice trecutul. Eric era un vampir precaut. Trăise 
istoria pe care eu nici măcar nu mi-o puteam ima- 
gina Și supraviețuise tocmai pentru că era precaut. 

În cele din urmă, m-am întors să-i servesc pe 
clienții nerăbdători, care încercau să mă convingă 
să le umplu halbele de bere de câteva minute bune. 

Pe parcursul restului serii, am evitat să vorbesc 
cu noul nostru barman. M-am întrebat de ce-mi 
spusese atât de multe. Fie Charles voia să știu că mă 
supraveghează, fie nu avea idee că fusesem de curând 
in Mississippi. 

Trebuia să mă gândesc la asta. 

Partea activă a nopții a ajuns în cele din urmă la 
final. A trebuit să-l sunăm pe fiul lui Jane să vină 
să-și ia mama abțiguită, dar asta nu era nimic nou. 
Barmanul pirat a lucrat repede, fără să facă greşeli, 
asigurându-se că are un cuvânt bun pentru fiecare 
client, în timp ce onora comenzile. Borcanul său 
pentru bacşiş arăta destul de bine. 

La ora închiderii, Bill venise să-și ia clientul. 
Voiam să stau liniștită de vorbă cu el, dar Charles 
ajunse lângă Bill într-o secundă, aşa că nu mi s-a 
oferit ocazia. Bill îmi aruncă o privire ciudată, dar 
plecară fără să reuşesc să vorbesc cu el. Oricum, nu 
ştiam sigur ce voiam să-i spun. M-am liniștit când 
am realizat că Bill îi văzuse pe cei mai răi angajați 
al lui Russell Edgington, pentru că aceşti angajaţi îl 
torturaseră. Dacă Bill nu-l cunoştea pe Charles 
Twining, probabil că totul era în regulă. 

Sam era gata să pornească în misiunea noastră de 
cercetare. Noaptea era rece şi senină, stelele strălu- 
ceau pe cerul întunecat. Sam era înfofolit, iar eu 

mi-am pus haina mea roşie, drăguță. Aveam mănuși 
asortate și o pălărie, şi chiar aveam nevoie de ele 
acum. Deşi primăvara era tot mai aproape în fiecare 
zi, iarna nu-şi terminase încă treburile cu noi. 

Nu mai era nimeni în bar în afara noastră. Par- 
carea era goală, cu excepția mașinii lui Jane. Strălu- 
cirea luminilor de siguranță făcea ca umbrele să 
pară şi mai întunecate. Am auzit un câine lătrând la 
mare distanţă. Sam se mişca cu grijă cu cârjele sale, 
încercând să se descurce în parcarea denivelată. 

Sam zise: 

— O să mă schimb. 

Si nu se referea la haine. 

— Ce se va întâmpla cu piciorul tău dacă faci asta? 

— Hai să aflăm. 

Sam era un teriantrop pursânge. Se putea trans- 
forma şi când nu era lună plină, deși îmi explicase 
că cele două experiențe erau diferite. Sam se putea 
schimba în mai multe animale, deși câinii erau pre- 
ferații săi, iar dintre aceştia, alegea rasa collie. 

Sam se retrase după gardul viu din spatele rulo- 
tei sale ca să-și dea jos hainele. Chiar şi noapte fiind, 
am remarcat tulburarea aerului care indica magia 
activă din jurul lui. Căzu în genunchi și gemu ușor, 
și apoi nu am mai putut să-l văd din cauza tufișu- 
rilor dese. După un minut, ieși un copoi, unul roșu, 
cu urechile clăpăuge. Nu eram obișnuită să-l văd 
pe Sam astfel, așa că mi-a luat o secundă ca să mă 
asigur că era el. Când câinele privi în sus, la mine, 
am fost sigură că acela era şeful meu. 

— Haide, Dean, am spus. 

Îi dădusem lui Sam acest nume înainte să-mi 
dau seama că omul şi câinele erau unul şi același. 

Câinele mergea în fața mea prin parcare și prin 
pădurea unde atacatorul îl aşteptase pe Sam să iasă 
din club. Am studiat felul în care câinele se mişca. 
Călca mai greu cu piciorul drept din spate, cel care 
era rănit. 

În pădurile reci noaptea, cerul era parţial întu- 
necat. Aveam o lanternă și am aprins-o, dar parcă 
la lumina ei arborii arătau și mai înspăimântător. 
Cainele — Sam — ajunsese deja la locul unde poliția 
stabilise că se poziționase cel care trăsese cu arma. 
Animalul își lăsă botul în pământ și se învârti prin 
jur, adulmecând. M-am ferit din calea lui, simțin- 
du-mă inutilă. 

Apoi, Dean privi în sus către mine și slobozi un 
Jătrat: 

— Ham! 

Începu să-și croiască drum înapoi către parcare. 
Am bănuit că adunase tot ce putuse. 

Așa cum stabilisem, l-am urcat pe Dean în Malibu, 
ca să-l duc într-un alt loc de unde se trăsese, în spa- 
tele unor clădiri vechi, vizavi de Sonic, unde crimi- 
nalul se ascunsese în noaptea în care biata Heather 
Kinman fusese ucisă. Am intrat pe aleea de serviciu 
din spatele vechilor magazine şi am parcat în dosul 
Curățătonei lui Patsy, care se mutase într-o clădire 
mai nouă și mai convenabilă, cu cincisprezece ani 
în urmă. Între clădirile vechi şi sediul firmei Louisiana 
Feed and Seed!, rămas pustiu cu multă vreme în 
urmă, exista un gang îngust care oferea o vedere 
nemaipomenită asupra Sonicului. Restaurantul 
drive-in era închis noaptea, dar rămânea puternic 


1 Firmă specializată în plante și peisagistică. 

luminat. Din moment ce Sonic se afla pe strada 
principală a orașului, in întregime iluminate, am 
putut vedea destul de bine în zonele unde structu- 
rile permiteau pătrunderea luminii; din nefericire, 
asta făcea umbrele de nepătruns. 

Din nou, câinele se concentră asupra zonei, acor- 
dând o atenţie deosebită bucății de pământ pline de 
buruieni care se afla între cele două magazine vechi, 
practic o bandă foarte îngustă. Părea destul de agatat 
la un miros anume. Şi eu eram agitată, sperând că 
descoperise ceva care putea să constituie o dovadă 
pentru poliție. 

Brusc, Dean lătră scurt: 

— Ham! și-și ridică botul din pământ. 

Privea dincolo de mine. Cu siguranță, se con- 
centra asupra unui obiect sau a unei ființe. Aproape 
fără voie, m-am întors să privesc. Andy Bellefleur 
se afla în locul unde aleea de serviciu se intersecta 
cu gangul dintre clădiri. Doar fața și partea de sus a 
corpului său se aflau în lumină. 

— Dumnezeule! Andy, m-ai speriat de moarte! 

Dacă nu aș fi urmărit atât de concentrată câine- 
le, l-aş fi simţit venind. Pânda, la naiba! Ar fi tre- 
buit să-mi amintesc. 

— Ce faci aici, Sookie? De unde ai luat câinele? 

Nu mi-a venit în minte nici un răspuns care să 
sune plauzibil. 

— Mi s-a părut că merită să-ncerc să văd dacă un 
câine antrenat poate să detecteze un miros în locu- 
rile unde a stat cel care a tras, am răspuns. 

Dean se lipi de picioarele mele, gâfâind și plin 


de bale. 

— Deci, când ai ajuns pe statul de plată al dis- 
trictului? mă întrebă Andy. Nu mi-am dat seama că 
ai fost angajată ca detectiv. 

Clar, conversaţia asta nu mergea bine. 

— Andy, dacă te dai la o parte din drum, eu şi 
câinele ne vom întoarce la maşina mea și vom 
pleca, iar tu nu va mai trebui să fii supărat pe mine. 

Se supărase foarte tare și era hotărât să termine 
cu mine, indiferent ce însemna asta. Andy voia să 
pună lumea în ordine, să indice drumul pe care 
lucrurile trebuiau să meargă. Eu nu mă potriveam 
în lumea asta. Eu nu mergeam pe acest drum. Îi 
citeam gândurile şi nu-mi plăcea ce aflam. 

Mi-am dat seama, prea târziu, că Andy băuse un 
pahar în plus la conferința de la bar. Destul cât să 
scape de constrângerile obișnuite. 

— Sookie, nu ar trebui să stai în oraşul nostru, 
zise. 

— Am exact aceleaşi drepturi ca și tine, Andy 
Bellefleur. 

— Eşti un eșec genetic sau ceva de genul ăsta. 
Bunica ta era o femeie cu adevărat drăguță, iar oa- 
menii îmi spun că tatăl tău și mama ta erau oameni 
buni. Ce s-a întâmplat cu tine și cu Jason? 

— Nu cred că e ceva în neregulă cu mine și cu 
Jason, Andy, am spus calm, dar cuvintele lui mă 
chinuiau ca nişte furnici de foc!. Cred că suntem 
oameni obișnuiți, nu mai buni şi nu mai răi decât 
tine și Portia. 

Andy pufni nervos. 

Brusc, cum câinele era lipit de piciorul meu, l-am 
simțit cum a început să vibreze. Dean mârâia în sur- 
dină. Dar nu se uita la Andy. Capul greu al câinelui 

era întors în altă direcție, către umbrele întunecate 
de la celălalt capăt al aleii. O altă minte vie: un om. 
Totuşi, nu un om obișnuit. 

— Andy, am spus. 

Șoapta mea îi pătrunse gândurile care-l absorbi- 
seră. 

— Eşti înarmat? 

Nu ştiam dacă faptul că a scos un pistol m-a făcut 
să mă simt mult mai bine. 

— Aruncă-l, Bellefleur, zise o voce nu tocmai 
necunoscută mie, ci dimpotrivă, care-mi suna 
familiar. 

— Rahat, mârâi Andy. De ce ar trebui să fac asta? 

— Pentru că am o armă mai mare, zise vocea 
rece și sarcastică. 

Sweetie Des Arts ieşi din întuneric, ţinând în 
mână o puşcă. Era îndreptată spre Andy şi nu am 
avut nici O îndoială că era gata să tragă. M-am simțit 
ca și cum măruntaiele mi se transformaseră în gela- 
ună. 

— De ce nu pleci de-aici, Andy Bellefleur? în- 
trebă Sweetie. 

Purta o salopetă de mecanic și o jachetă, iar în 
mâini avea mănuşi. Nu arăta deloc ca o bucătăreasă. 

— Nu am nici o treabă cu tine. Tu eşti doar un 
om. 

Andy clătina din cap, încercând să-și limpezească 
gândurile. Am observat că încă nu aruncase arma. 

— Eşti bucătăreasa de la bar, nu-i așa? De ce 
faci asta? 


! Specie de furnici care trăiesc în SUA și a căror ciu- 
pitură este foarte dureroasă. 

— Ar trebui să ştii, Bellefleur. Am ascultat con- 
versația pe care ai avut-o cu teriantropul de-aici. 
Poate câinele ăsta e un om, cineva cunoscut. 

Nu aşteptă ca Andy să-i răspundă. 

— Si Heather Kinman era la fel de rea. Se trans- 
forma în vulpe. Iar tipul care lucrează la Norcross, 
Calvin Norns? E o afurisită de panteră. 

— Şi atunci, i-ai împușcat pe toți? M-ai îm- 
puşcat și pe mine? 

Am vrut să fiu sigură că Andy înregistra asta. 

— Doar un singur lucru e greșit în mica ta acți- 
une de răzbunare, Sweetie. Eu nu sunt tenantrop. 

— Dar miroşi ca ei, zise Sweetie, absolut sigură 
că avea dreptate. 

— Unu dintre prietenii mei sunt teriantropi, și 
in ziua aia am îmbrățișat câţiva dintre ei. Dar eu, eu 
nu sunt teiantrop. 

— Vinovată prin asociere, concluzionă Sweetie. 
Pun pariu că ai luat vreo părticică de teriantrop de 
pe undeva. 

— Dar tu? am întrebat. 

Nu voiam să fiu din nou împuşcată. Realitatea 
sugera că Sweetie nu era un trăgător bun: Sam, 
Calvin și cu mine supraviețuiserăm. Ştiam că să țin- 
teşti pe timp de noapte putea fi dificil, totuși te-ai 
fi așteptat să se descurce mai bine. 

— Pentru ce te răzbuni? 

— Eu sunt doar o părticică dintr-un teriantrop, 
spuse, arătându-și colții la fel de mult ca Dean. Am 
fost muşcată când am avut un accident de maşină. 
Acest jumătate-bărbat, jumătate-lup... chestia 
asta... a ieşit în fugă din pădurea la marginea căreia 
zăceam sângerând, și a naibii chestie m-a mușcat... 

apoi a apărut o altă mașină din curbă... și a fugit. 
Dar la prima lună plină după această întâmplare, 
mâinile mi s-au schimbat! Părinţi mei au vomitat 
când au văzut aşa ceva. 

— Şi cu prietenul tău ce s-a întâmplat? Aveai 
un prieten? 

Am continuat să vorbesc, încercând să-i distrag 
atenția. Andy se îndepărta cât putea de mine, ca să 
nu ne poată împușca rapid pe amândoi. Ştiam că 
plănuia să mă împuște pe mine întâi. Voiam ca bie- 
tul câine să se îndepărteze de mine, dar el stătea, lo- 
ial, lipit de picioarele mele. Femeia nu era sigură că 
acest câine era teriantrop. Și, ciudat, nu pomenise 
de împușcarea lui Sam. 

— La vremea aceea, eram stripteuză și trăiam cu 
un tip grozav, zise, cu vocea fierbându-i de furie. 
Mi-a văzut mâinile și părul abundent și i s-a făcut 
scârbă de mine. Când era lună plină, pleca de-acasă. 
Mergea în călătorii de afaceri. Pleca să joace golf cu 
amicii. Era reţinut la o întâlnire târzie. 

— Şi de când impuști tenantropi? 

— De trei ani, mi-a răspuns mândră. Am omo- 
rât douăzeci și doi și am rănit patruzeci și unu. 

— Este îngrozitor, am spus. 

— Sunt mândră de asta, zise. Am curățat dăună- 
torii de pe fața pământului. 

— Ţi-ai găsit întotdeauna de lucru în baruri? 

— Îmi oferă ocazia să aflu cine face parte din 
grupul lor, zise zâmbind. Venfic și bisericile şi res- 
taurantele. Şi centrele de zi. 

Oh, nu. 


Imi venea să vomit. 

Simţurile mele erau alertate la maxim, aşa cum vă 
imaginați, și mi-am dat seama că cineva se apropia 
pe alee în spatele lui Sweetie. Am simţit furia clo- 
cotind în mintea cuiva cu dublă-natură. Nu m-am 
uitat, încercând să-i rețin atenţia lui Sweetie cât de 
mult puteam. Dar s-a auzit un zgomot slab, poate 
sunetul unei bucăţi de hârtie fâșâind pe asfalt, și asta 
a fost suficient pentru Sweetie. Se răsuci, puse arma 
la umăr şi trase. Se auzi un țipăt din întuneric la capă- 
tul de sud al aleii, şi apoi un scâncet puternic. 

Andy profită de acest moment şi o împușcă pe 
Sweetie Des Arts, în timp ce era întoarsă cu spate- 
le. M-am lipit de zidul firmei Feed and Seed şi, în 
timp ce femeii îi scăpa din mână pușca, am văzut 
sângele curgându-i din gură, negru la lumina stele- 
lor. Apoi se prăbuși la pământ. 

În timp ce Andy stătea deasupra ei, cu arma tre- 
murându-i în mână, mi-am croit drum dincolo de ei, 
ca să văd cine ne venise în ajutor. Mi-am aprins lan- 
terna, ca să descopăr un vârcolac, rănit grav. Glonţul 
lui Sweetie îl rănise în mijlocul pieptului, atât cât îmi 
puteam da seama prin blana deasă, și am strigat la 
Andy: 

— Sună de pe mobil! Cheamă ajutoare! 

Apăsam rana — care părea să clocotească — cât 
de tare puteam, sperând că fac ce trebuie. Rana se 
tot mișca într-un fel care mă zăpăcea, căci vârcola- 
cul era în procesul de transformare înapoi în om. 
Am aruncat o privire în spate, ca să văd că Andy se 
pierduse de tot în faţa rănii pe care o provocase cu 
pistolul. 

— Musșcă-l, i-am spus lui Dean, iar Dean, ascultă- 
tor, s-a dus direct la polițist şi l-a mușcat de mână. 

Andy a tipat, bineînțeles, și a ridicat arma, ca și 
cum ar fi vrut să împuște câinele. 

— Nu! am strigat, sărind în picioare de lângă 
vârcolacul muribund. Ia telefonul, idiotule! Sună 
după salvare. 

Atunci, a răsucit arma și a îndreptat-o spre mine. 

Pentru un moment lung și tensionat, am fost 
sigură că viața mea se sfârșise. Tuturor ne place să 
anihilăm ceea ce nu înţelegem, ceea ce ne sperie, 
iar eu îl speriam zdravăn pe Andy Bellefleur. 

Dar atunci, a ezitat lăsând arma în jos. Andy 
incepea să priceapă. Se scotoci prin buzunare, scoa- 
se telefonul mobil. Spre adânca mea ușurare, după 
ce formă numărul puse arma în toc. 

M-am întors la vârcolac, acum complet uman și 
dezbrăcat, în timp ce Andy spuse: 

— A avut loc un schimb de focuri pe aleea din- 
tre vechea firmă Feed and Seed şi Curăţătona lui 
Patsy, vizavi de strada Magnoliei, de lângă Sonic. 
Exact. Două ambulanţe. Două plăgi prn impuş- 
care. Nu, eu sunt bine. 

Vârcolacul rănit era Dawson. Clipi și deschise 
ochii, încercând să respire. Nu mi-am putut nici 
măcar imagina durerea pe care probabil o simţea. 

— Calvin..., încercă să spună. 

— Nu-ţi face griji acum. Ajutoarele sunt pe 
drum, i-am spus uriașului bărbat. 

Lanterna zăcea pe jos, lângă mine, și la lumina sa 
ciudată am reuşit să-i văd muşchii unași și pieptul 
dezgolit. Părea să-i fie frig, normal, și m-am între- 
bat unde-i erau hainele. Aș fi fost bucuroasă să am 
măcar cămașa, să 1-0 pun pe rana din care curgea 
constant sânge. Mâinile îmi erau deja năclăite. 

— Mi-a spus să-mi închei ultima zi urmărin- 
du-te pe tine, zise Dawson. 

Tremura tot. Încercă să zâmbească. 

Am spus: 

— Floare la ureche, nu-i așa? 

ȘI apoi nu mai spuse nimic, pentru că-și pierdu 
cunoștința. 

Pantoful butucănos și negru al lui Andy intră în 
câmpul meu vizual. M-am gândit că Dawson avea 
să moară. Nici măcar nu-l știam numele mic. Nu 
aveam nici cea mai vagă idee ce o să-i explicăm 
poliției despre un tip în pielea goală. Stai... asta era 
treaba mea? Cu siguranță, Andy era cel care va tre- 
bui să dea mai multe explicații. 

Ca şi cum mi-ar fi citit gândurile — în loc să le 


citesc eu pe-ale lui —, Andy zise: 
— Nu-i aşa că-l cunoşti pe tipul ăsta? 
— Vag. 


— Ei, va trebui să spui că-l cunoşti mai bine de 
atât, ca să explici de ce nu are haine pe el. 

Am înghiţit în sec. 

— Bine, am acceptat după o pauză scurtă, sinistră. 

— Voi doi eraţi aici în spate căutându-i câinele. 
Pe tine adică, îi zise Andy lu: Dean. Nu știu cine 
eşti, dar să rămâi câine. m-ai auzit? 

Andy se îndepărtă nervos. Apoi își continuă sce- 
nariul: 

— lar eu am venit aici în spate pentru că o ur- 
măream pe femeia asta — se purta ciudat. 

Am încuviinţat, ascultând cum Dawson se chi- 
nuia să respire. Dacă aş fi putut să-i dau sânge, ca 
unui vampir, ca să-l vindec! Dacă aș fi ştiut vreun 
procedeu medical... Dar auzeam deja mașinile 

poliției .şi ambulanţele apropiindu-se. Nimic în 
Bon Temps nu era prea departe, iar în această parte 
a orașului, cea de sud, spitalul din Grainger era cel 
mai apropiat. 

— Am auzit-o mărturisind, am vorbit eu. Am 
auzit-o spunând că i-a împușcat pe ceilalți. 

— Sookie, spune-mi ceva, zise Andy grăbit. Îna- 
inte să ajungă ei aici. Nu-i nimic ciudat cu Halleigh, 
nu-i aşa? 

M-am holbat la el, uimită că se putea gândi la 
aşa ceva în acest moment. „Nimic în afară de felul 
idiot în care-și ortografiază numele.” Apoi mi-am 
amintit cine o împușcase pe nemernica asta care 
zăcea pe Jos, la doi metri mai încolo. 

— Nu, absolut nimic, am spus. Halleigh e cât se 
poate de obișnuită. 

— Slavă Domnului! zise. Slavă Domnului! 

În clipa aceea, Alcee Beck năvăli pe alee şi se 
opri, încercând să dea un sens scenei din faţa lui. 
Chiar în spatele lui se afla Kevin Pryor, iar parte- 
nera lui Kevin, Kenya, se furişa pe lângă perete cu 
arma scoasă. Echipele de pe ambulanţe stăteau în 
spate până se asigurau că locul era sigur. Înainte să 
știu ce se întâmplă, eram pusă la perete și perche- 
ziționată. 

Kenya tot repeta: „Scuze, Sookie” și „Trebuie 
să fac asta”, până când i-am retezat-o: 

— Fă-o odată. Unde mi-e câinele? 

— A fugit, zise. Cred că l-au speriat luminile. 
Este un copoi, nu-l așa? O să vină acasă. 

După ce termină percheziția de rutină, Kenya 
întrebă: 

— Sookie? De ce e tipul ăsta dezbrăcat? 

Și ăsta era doar începutul. Povestea mea era 
extrem de slabă. Citeam neincrederea pe aproape 
toate fețele. Nu era temperatura potrivită să faci 
dragoste afară, iar eu eram complet îmbrăcată. Dar 
Andy mă susținea la fiecare pas şi nimeni nu a co- 
mentat că lucrurile nu s-ar fi întâmplat așa cum de- 
claram eu. 

Vreo două ore mai târziu, m-au lăsat să urc 
inapoi in mașină și să mă întorc la apartament. Pri- 
mul lucru pe care l-am făcut când am ajuns înăun- 
tru a fost să sun la spital să văd cum se simte 
Dawson. Mi-a răspuns chiar Calvin. 

— Trăieşte, zise scurt. 

— Dumnezeu să te binecuvânteze că l-ai trimis 
după mine, am rostit cu o voce pierdută. Dacă nu 
era el, acum aş fi fost moartă. 

— Am auzit că polițistul a împuşcat-o. 

— Da, el a făcut-o. 

— Am auzit și o mulțime de alte lucruri. 

— A fost complicat. 

— Ne vedem săptămâna asta. 

— Da, bineînţeles. 

— Du-te și dormi puțin. 

— Mulţumesc încă o dată, Calvin. 

Datoriile mele faţă de panteră se acumulau cu o 
rapiditate care mă speria. Ştiam că va trebui să lă- 
muresc aspectul acesta mai târziu. Eram obosită și 
mă dureau toate. Eram murdară pe dinăuntru de la 
povestea tristă a lu: Sweetie, și murdară pe dinafară 
pentru că stătusem în genunchi pe alee, ajutându-l 
pe vârcolacul care sângera. Mi-am aruncat hainele pe 
podeaua dormitorului, am intrat în baie și am stat 
sub duş încercând din răsputeri să-mi ţin bandajul 

uscat cu o cască de duș, aşa cum îmi arătase una 
dintre asistente. 

Când soneria m-a trezit a doua zi dimineaţă, am 
înjurat zdravăn. Dar după cum s-a dovedit, nu era 
vreun vecin care să vrea să împrumute o cană de 
făină. Alcide Herveaux stătea la ușă, cu un plic în 
mână. 

M-am uitat la el cu ochii încă lipiți de somn. 
Fără să scot vreo vorbă, m-am târât inapoi în dor- 
mitor și m-am ghemuit în pat. Asta nu era suficient 
ca să-l descurajeze pe Alcide, care veni după mine. 

— Acum ești de două ori prietena haitei, zise, 
ca şi cum ar fi fost sigur că asta era cea mai impor- 
tantă preocupare din mintea mea. 

M-am întors cu spatele la el şi m-am ghemuit 
sub pături. 

— Dawson spune că i-ai salvat viața. 

— Mă bucur că Dawson e suficient de bine 
încât să poată vorbi, am bombănit, închizând ochii 
și dorindu-mi ca Alcide să plece. Din moment ce a 
fost împușcat din cauza mea, haita nu-mi datorează 
NIMIC. 

După mișcarea pe care o sesizam, îmi puteam da 
seama că Alcide îngenunchea lângă pat. 

— Nu e treaba ta să decizi asta, ci a noastră, zise 
mustrător. Eşti invitată la concursul pentru postul 
de lider al haitei. 

— Ce? Ce trebuie să fac? 

— Trebuie să urmăreşti probele și să feliciți in- 
vingătorul, indiferent cine este acesta. 

Bineînțeles că pentru Alcide această bătălie pen- 
tru succesiune era cel mai important lucru care 
urma să se întâmple. Era foarte dificil pentru el să 

accepte că eu nu aveam aceleași priorități. Eram 
copleșită de un val de obligații supranaturale. 

Haita de vârcolaci din Shreveport zisese că-mi 
era datoare. Eu îi eram datoare lui Calvin. Andy 
Bellefleur ne era dator mie și lui Dawson şi lui Sam 
pentru rezolvarea cazului. Eu îi eram datoare lui 
Andy pentru că-mi salvase viaţa. Îi alungasem teme- 
nle spunându-i că Halleigh era complet normală, 
aşa că poate asta anula datoria mea față de el pentru 
că o împușcase pe Sweetie. 

Sweetie Îi datora „răsplata” atacatorului ei. 

Eric şi cu mine eram chit, mi-am imaginat. 

Îi eram ușor datoare lui Bill. 

Sam și cu mine eram aproape chit. 

Alcide mi-era dator din punctul meu de vede- 
re. Mă dusesem la porcăna aia cu haita și încerca- 
sem să respect regulile ca să-l ajut. 

În lumea în care trăiam, aceea a fiinţelor umane, 
existau legături şi datorii și consecinţe şi fapte bune. 
Asta în lega pe oameni de societate; poate că asta 
insemna societatea. Si eu încercam să trăiesc în colți- 
şorul meu cât de bine puteam. 

Asocierea cu clanurile secrete ale celor cu du- 
blă-natură şi ale ne-viilor îmi făcuse viaţa în socie- 
tatea umană mult mai dificilă și mai complicată. 

Si interesantă. 

Și uneori... amuzantă. 

Alcide vorbise aproape tot timpul în care eu mă 
gândisem la toate astea, iar eu pierdusem o mare 
parte din ce spusese. Îşi dădu seama de asta. 

— Îmi pare rău că te plictisesc, Sookie, zise cu 
o voce dură. 

M-am răsucit ca să mă uit la el. Ochii săi verzi 
exprimau dezamăgirea. 

— Nu sunt plictisită. Doar că am o groază de 
chestii la care să mă gândesc. Lasă-mi invitația, 
bine? O să iau legătura cu tine pentru asta. 

M-am întrebat cu ce trebuia să te imbraci la un 
eveniment cum era lupta pentru postul de lider al 
haitei. M-am întrebat dacă domnul Herveaux se- 
nior şi motociclistul cam îndesat care era proprie- 
tarul magazinului de motociclete chiar se vor tăvăli 
pe jos și se vor lupta corp la corp. 

Ochii verzi ai lui Alcide erau plini de uimire. 

— Te porţi atât de ciudat, Sookie. Mă simţeam 
atât de bine cu tine înainte! Acum parcă nu te mai 
recunosc. 

Fondat era unul dintre cuvintele de la rubrica 
„Un cuvânt pe zi” de săptămâna trecută pe care 
m-am gândit că era momentul să-l folosesc: 

— Asta e o observaţie bine fondată, am spus 
încercând să sune a constatare. Şi eu m-am simţit la 
fel de plăcut cu tine când te-am întâlnit prima oară. 
Apoi am început să descopăr diverse chestii. Cum 
ar fi cele despre Debbie, și despre politica tenantro- 
pilor, şi despre supunerea unora dintre tenantropi 
vampirilor. 

— Nici o societate nu e perfectă, zise Alcide 
defensiv. Cât despre Debbie, nu vreau să-i mai aud 
vreodată numele. 

— Aşa să fie, am zis. 

Dumnezeu știe că nu aș fi putut să fiu mai sătulă 
de-atât să-1 aud numele. | 

Lăsând plicul crem pe noptieră, Alcide îmi luă 
mâna, se aplecă ușor şi mi-o sărută. Era un gest 

ceremonial şi mi-am dorit să-i fi ştiut semnificația. 
Dar în momentul în care am vrut să întreb, Alcide 
plecase. 

— Încuie ușa în urma ta, am strigat. Răsuceşte 
butonul încuietori! 

Cred că a făcut-o, iar eu am adormit din nou şi 
nu m-a trezit nimeni. M-am sculat când trebuia să 
mă pregătesc de muncă. Când am ieşit din casă, am 
văzut că pe ușa mea apăruse un bilet pe care scria: 
„Am chemat-o pe Linda T. să-ți țină locul. la-ţi o 
seară liberă. Sam.” Am intrat din nou în casă, mi-am 
scos uniforma de chelneniță și mi-am pus niște 
blugi. Fusesem gata să merg la muncă, iar acum mă 
simțeam ciudat de pierdută. 

Am fost aproape încântată să-mi dau seama că 
am o altă obligaţie, și m-am dus la bucătărie să mi-o 
indeplinesc. 

După o oră și jumătate, în care m-am luptat să 
gătesc într-o bucătăne cu care nu eram obișnuită, 
cu aproape jumătate din accesoriile necesare, eram 
pe drum spre casa lui Calvin din Hotshot cu un 
platou cu piept de pui cu orez în sos de smântână, 
și cu nişte biscuiţi. Nu sunasem înainte. Plănuisem 
să las mâncarea și să plec. Dar când am ajuns în 
mica comunitate, am văzut că erau mai multe ma- 
şini parcate pe drumul din fața casei mici Și îngriji- 
te a lui Calvin. 

— Fir-ar, am spus. 

Nu voiam să mă amestec mai mult cu cei din 
Hotshot decât o făcusem deja. Noua natură a fra- 
telui meu și curtea pe care mi-o făcea Calvin mă 
duseseră deja prea departe. 

Cu inima îndoită, am parcat şi mi-am trecut 
mâna peste mânerul coșului plin de biscuiţi. Am 
luat vasul fierbinte cu pui și orez, cu mâinile băgate 
în mănuşi de bucătărie, am strâns din dinţi din cau- 
za durerii din umăr și mi-am mișcat fundul până la 
ușa lui Calvin. Cei din familia Stackhouse făceau 
întotdeauna ce trebuie. 

La ușă îmi răspunse Crystal. Surpriza și plăcerea 
care i se citiră pe față mă făcură să-mi fie ruşine. 

— Mă bucur așa de tare că eşti aici! zise, strădu- 
indu-se să fie spontană. Te rog, intră. 

Se dădu în spate să mă lase să trec și am constatat 
că micul living era plin de oameni, inclusiv fratele 
meu se afla acolo. Cei mai mulți dintre ei erau vår- 
colaci-panteră, bineînțeles. Varcolacii din Shreveport 
1ȘI trimiseseră un reprezentant; spre surprinderea 
mea, era Patrick Furnan, concurent la tron şi vân- 
zător de Harley-Davidson. 

Crystal mă prezentă femeii care părea să înde- 
plinească rolul de gazdă, Maryelizabeth Norris. 
Maryehzabeth se mișca de parcă nu ar fi avut oase. 
Eram dispusă să pun pariu că Maryelizabeth nu pără- 
sea prea des mica localitate Hotshot. Teniantropul 
mă prezentă cu mare grijă celor din cameră, asigu- 
rându-se că înțelegeam relația pe care Calvin o avea 
cu fiecare dintre ei. După un timp, am început să-i 
confund pe unii cu alţii. Dar am observat că (doar 
cu câteva excepţii) nativii din Hotshot erau de 
două feluri: cei mărunți, cu părul închis la culoare, 
rapizi precum Crystal; şi cei mai blonzi, mai solizi, 
cu ochi minunați verzi sau căprui-aurii, cum avea 
Calvin. Ca nume de familie predominau Norris și 
Hart. 

Patrick Furnan a fost ultima persoană la care 
Crystal ajunse. 

— Bineînțeles că te ştiu, zise din inimă, zâm- 
bindu-mi larg ca și cum am fi dansat la o nuntă 
impreună. Ea este iubita lui Alcide, zise, asigurân- 
du-se că fusese auzit de toată lumea din cameră. 
Alcide este fiul celuilalt candidat la postul de lider 
al haitei. 

A urmat o tăcere lungă, pe care aş caracteriza-o 
drept „încărcată”. 

— Te înșeli, am spus cu un ton normal, de con- 
versație. Alcide și cu mine suntem doar prieteni. 

I-am zâmbit în aşa fel încât i-am dat de înţeles 
că mai bine nu ar da ochii singur cu mine, pe vreo 
alee întunecată. 

— Greșeala mea, zise, delicat ca mătasea. 

Calvin era primit înapoi acasă ca un erou. Erau 
baloane şi afişe și flori și plante peste tot, iar casa îi 
era impecabil de curată. Bucătăria era plină de mân- 
care. Acum, Maryelizabeth făcu un pas în față şi se 
intoarse cu spatele ca să i-o reteze lui Patrick Furnan, 
adresându-mi-se mic: 

— Vino pe-aici, drăguță. Calvin e gata să te vadă. 

Dacă ar fi avut o trompetă la îndemână ar fi 
suflat în ea, ca să înflorească anunţul. Maryelzabeth 
nu era o femeie subtilă, deşi avea un aer înşelător de 
misterios datorat ochilor săi galben-aunii și depărtați. 

Maryelizabeth mă introduse în dormitorul lui 
Calvin. Patul avea lenjerie curată. Mobila era foar- 
te drăguță, părea ceva cu influențe scandinave, deși 
mă pricep destul de puțin la mobilă sau la stiluri, că 
tot veni vorba. Avea un pat înalt, dublu; stătea așezat 
in el, sprijinit de așternutunile decorate cu desene 

reprezentând o vânătoare de leoparzi. (Oricum, 
cineva avea simţul umorului.) În contrast cu nuanțele 
puternice ale cearşafurilor şi cu portocaliul intens al 
cuverturii, Calvin părea palid. Purta o pijama maro 
și arăta exact ca o persoană abia ieșită din spital. Dar 
era bucuros să mă vadă. M-am trezit gândindu-mă 
că era ceva trist la Calvin Norris, ceva care mă emo- 
iona în ciuda voinţei mele. 

— Vino şi stai jos, zise, arătându-mi patul. 

Se trase într-o parte ca să am loc să mă așez. Cred 
că a făcut vreun semn, pentru că bărbatul și feme- 
ia care erau în cameră — Dixie și Dixon — au ieşit 
pe ușă, închizând-o în urma lor. 

M-am așezat, oarecum stânjenită, pe pat, lângă el. 
Avea una din acele măsuţe pe care le vezi de obicei 
în spitale, care pot fi trase deasupra patului. Pe ea se 
aflau un pahar cu ceai cu gheaţă și o farfurie din care 
ieșeau abur. Am făcut un gest că ar trebui să mă- 
nânce. Dădu din cap și eu am stat liniștită cât timp 
el s-a rugat în gând. M-am întrebat la cine se ruga 
oare. 

— Povestește-mi, zise Calvin despăturind şerve- 
tul, şi asta m-a făcut să mă simt mult mai confortabil. 

Cât timp eu i-am povestit ce se întâmplase pe 
alee, el mâncă. Am observat că mâncarea pe care o 
avea pe masă era puiul cu orez pe care îl adusesem 
eu, cu nişte legume și doi dintre biscuiţi mei. Voia 
să văd că mânca ceea ce pregătisem pentru el. Eram 
tulburată, ceea ce făcu să-mi sune un clopoțel de 
alarmă în minte. 

— Așadar, fără Dawson, nimeni nu ar putea 
spune ce s-ar fi întâmplat, am tras eu concluzia. 
Mulţumesc că l-ai trimis. Cum se simte? 


30) C'harlkune Î larns 


Calvin zise: 

— Rezistă. L-au transportat cu elicopterul de la 
Grainger la Baton Rouge. Dacă nu era vârcolac, 
acum era mort. Dacă a rezistat atât de mult, cred că 
va supraviețui. 

M-am simțit îngrozitor. 

— Nu te învinovăți pentru asta, zise Calvin, cu 
o voce parcă mai profundă. Aceasta a fost alegerea 
lui Dawson. 

— Cum așa? 

— Meseria asta a fost alegerea lui. Acţiunile au 
fost alegerea lui. Poate că ar fi trebuit să sară asupra 
ei cu două secunde mai devreme. De ce a aşteptat? 
Nu ştiu. De unde a ştiut ea să țintească Jos, în ciuda 
luminii slabe? Nu ştiu. Alegerile duc la consecinţe. 

Calvin se lupta să exprime ceva. În mod obiș- 
nuit, nu era un bărbat cu darul vorbirii și încerca să 
se descurce atât cu lucrurile importante, concrete, 
cât şi cu cele abstracte. 

— Nu e nimeni de vină, zise în cele din urmă. 

— Ar fi bine să cred asta şi sper că intr-o bună 
zi O voi face, am zis. Poate că sunt pe cale să cred. 

Ce-i drept, eram sătulă să mă simt vinovată și să 
tot întorc lucrurile pe toate părțile. 

— Cred că vârcolacu o să te invite la mica lor 
petrecere cu liderii haitei, zise Calvin. 

Mă luă de mână. A lui era caldă şi uscată. Am 
încuviinţțat. 

— Pariez că o să te duci, zise. 

— Cred că va trebui să o fac, am spus stânjenită, 
intrebându-mă ce scop avea. 

— Nu am de gând să-ţi spun ce să faci, zise Cal- 
vin. Nu am nici o autoritate asupra ta. 

Nu părea prea fericit din cauza asta. 

— Dar, dacă te duci, păzeşte-ți spatele. Nu de 
dragul meu, ci pentru tine. 

— Îşi promit, am spus după o pauză studiată. 

Calvin nu era genul căruia să-i mărturisești pri- 
ma idee care-ţi trece prin cap. Era un bărbat serios. 

Îmi oferi unul din rarele sale zâmbete. 

— Eşti o bucătăreasă al naibii de bună, zise. 

I-am zâmbit și eu. 

— Vă mulțumesc, domnule, am spus și m-am 
ridicat. 

Mă trase uşor, dar ferm, spre el. Nu te lupți cu 
un bărbat care abia a ieşit din spital, aşa că m-am 
aplecat și i-am întins obrazul. 

— Nu, zise, și când m-am întors să văd ce nu era 
în regulă, mă sărută pe buze. 

Sincer, mă așteptasem să nu simt nimic. Dar bu- 
zele îi erau la fel de calde şi uscate ca şi mâinile, și 
mirosea ca mâncarea gătită de mine, familiar și do- 
mestic. A fost surprinzător şi deosebit de plăcut să 
fiu atât de aproape de Calvin Norris. M-am dat puțin 
înapoi și sunt sigură că pe fața mea se putea citi șocul 
pe care-l simțisem. Vârcolacul-panteră zâmbi şi-mi 
dădu drumul la mână. 

— Cel mai bun lucru în faptul că am fost în spi- 
tal a fost că ai venit să mă vezi, zise. Nu te sfii acum, 
că sunt acasă. 

— Bineînţeles că nu, am spus, gata să ies din ca- 
meră ca să-mi pot recâștiga calmul. 

Din cealaltă cameră plecaseră majoritatea persoa- 
nelor câtă vreme vorbisem eu cu Calvin. Crystal și 
Jason dispăruseră, iar Maryelizabeth aduna farfunile 
ajutați de o adolescentă, tot vârcolac-panteră. 

— Terry, zise Maryelizabeth, arătând spre tâ- 
nără. Fiica mea. Locuim alături. 

Am dat din cap către fată, iar aceasta îmi aruncă 
o privire scurtă, după care se întoarse la treaba ei. Nu 
era vreun fan de-al meu. Avea o ascendență mai 
blondă, ca Maryelizabeth și Calvin, și era o gândi- 
toare. 

— O să te căsătoreşti cu tatăl meu? mă întrebă. 

— Nu plănuiesc să mă mărit cu nimeni, am 
spus cu grijă. Cine e tatăl tău? 

Maryelizabeth îi aruncă lui Terry o privire prin 
care-i promitea că mai târziu Îi va părea rău că 
pusese o asemenea întrebare. 

— Terry e fiica lui Calvin, zise. 

Am fost uimită o secundă sau două, dar brusc, 
atitudinea celor două femei, sarcinile lor, calmul cu 
care se mișcau în această casă își găsiră locul. 

Nu am scos un cuvânt. Pe fața mea probabil că 
s-a putut citi ceva, căci Maryelizabeth păru alar- 
mată, apoi furioasă. 

— Să nu îndrăzneşti să ne judeci pentru felul în 
care ne trăim viaţa, zise. Nu suntem ca tine. 

— Asta așa e, am spus, înghițindu-mi repulsia. 

M-am forţat să zâmbesc. 

— Mulţumesc că m-ai prezentat celor de-aici. 
Îţi sunt recunoscătoare. Vă pot ajuta cu ceva? 

— Ne descurcăm, zise Terry, aruncându-mi din 
nou o privire, o combinaţie ciudată de respect şi 
ostilitate. 

— Nu ar fi trebuit niciodată să te trimitem la 
școală, îi spuse Maryelizabeth fetei. 

Ochii ei depărtați și aurii arătau deopotrivă res- 
pectul și antipatia. 

— La revedere, am zis, şi după ce mi-am recu- 
perat haina, am părăsit casa încercând să nu mă gră- 
besc. 

Spre dezgustul meu, Patrick Furnan mă aștepta 
lângă mașina mea. Ţinea sub braţ o cască de moto- 
ciclist și am zărit și Harley-ul undeva mai departe 
pe drum. 

— Eşti interesată să auzi ce am de spus? întrebă 
vârcolacul cel bărbos. 

— Nu, de fapt nu, i-am răspuns. 

— N-o să te tot ajute pe gratis, zise Furnan, și 
eu am întors brusc capul spre el ca să-l pot privi în 
față. 

— Despre ce vorbeşti? 

— Un mulțumesc şi un sărut nu o să-l satisfacă. 
O să-ți ceară o recompensă, mai devreme sau mai 
târziu. Nu se va putea abține. 

— Nu-mi amintesc să-ți fi cerut sfatul, am spus. 

Făcu un pas spre mine. 

— Şi păstrează distanţa, i-am zis. 

Am cuprins cu privirea casele din jurul nostru. 
Atenţia comunității era concentrată asupra noastră; 
simțeam presiunea. 

— Mai devreme sau mai târziu, repetă Furnan. 
Rânji brusc la mine. Sper că va fi mai devreme. Nu 
poți să înșeli un vârcolac, știi asta. Sau o panteră. O 
să fii sfâșiată de ei. 

— Nu înșel pe nimeni, am spus, frustrată din- 
colo de orice limită de insistența lui că-mi cunoştea 
viaţa sentimentală mai bine decât mine. Nu mă 
întâlnesc cu nici unul dintre ei. 

— Atunci nu ai protecție, zise triumfător. 

Pur și simplu, nu puteam câștiga. 

— Du-te dracului, am spus, absolut exasperată. 

Am urcat în mașină și am plecat, lăsându-mi 
privirea să alunece peste vârcolac ca și cum acesta 
nici nu ar fi fost acolo. (Conceptul de renegare s-ar 
putea dovedi util.) Ultimul lucru pe care l-am vă- 
zut în oglinda retrovizoare a fost Patrick Furnan 
punându-și casca, încă uitându-se după mașina 
mea. 

Dacă până acum nu mă interesase cine va învin- 
ge dintre Jackson Herveaux și Patrick Furnan, în 
concursul Regele Munţilor, acum mă interesa. 


Caviholul 18 


Saam VASELE PE CARE LE FOLOSISEM să-i gă- 
tesc lui Calvin. Micul meu apartament era liniștit. 
Dacă Halleigh era acasă, era la fel de tăcută ca un 
șorice]. Ca să spun cinstit, nu mă deranjează să spăl 
vase. Era un moment potrivit ca să-mi las mintea să 
vagabondeze şi deseon luam decizii bune atunci 
când făceam ceva foarte pământean. Deloc surpnin- 
zător, mă gândeam la noaptea anterioară. Încercam 
să-mi amintesc exact ce spusese Sweetie. Ceva mă 
deranjase, dar în acel moment nu eram în postura 
de a ridica mâna și a pune întrebări. Era ceva ce 
avea legătură cu Sam. 

În cele din urmă, mi-am amintit că, deşi îi spu- 
sese lui Andy Bellefleur că sigur câinele de pe alee 
era un teriantrop, nu ştiuse că e Sam. Nu era nimic 
straniu în asta, din moment ce Sam era copoi și nu 
collie, cum apăruse de obicei. 

După ce am realizat ce mă deranja, m-am gân- 
dit că mintea mi se va fi linişti. Dar nu s-a întâmplat 
aşa. Mai era ceva — ceva ce spusese Sweetie. M-am 
gândit, și iar m-am gândit, dar pur şi simplu nu-mi 
pica fisa. 

Spre surprinderea mea, m-am trezit sunându-l 
pe Andy Bellefleur, acasă. Când mi-a răspuns sora 
sa, Portia, era la fel de surprinsă ca şi mine şi-mi zise 
mai degrabă cu o voce rece că-l cheamă imediat. 

— Da, Sookie? 

Andy părea neutru. 

— Andy, dă-mi voie să-ți pun o întrebare. 

— Ascult. 

— Când Sam a fost împușcat, am spus, și am 
făcut o pauză, încercând să-mi formulez ideea. 

— În regulă, zise Andy, ce-i cu el? 

— E adevărat că glonţul nu s-a potrivit cu cele- 
lalte? 

— Nu am recuperat un glonț în toate cazurile. 

Nu era un răspuns direct, dar probabil că era cel 
mai bun pe care aveam să-l obţin. 

— Hm. Bine, am spus și apoi i-am mulțumit și 
am închis, nefiind sigură că aflasem sau nu ce mă 
interesa. 

Trebuia să-mi scot chestia asta din minte şi să 
fac altceva. Dacă era o problemă acolo, în cele din 
urmă va ieși la suprafață, peste toate întrebănle 
care-mi umpleau gândurile. 

Restul serii a fost liniştit, ceea ce ajunsese să fie 
o plăcere rară. Cu o casă atât de mică de curățat și 
o curte atât de mică de care să mă ocup, aveam să 
mă bucur de multe ore libere. Am citit o oră, am 

dezlegat un careu de cuvinte încrucişate și m-am 
băgat în pat pe la unsprezece. 

În mod surprinzător, nimeni nu m-a trezit toată 
noaptea. Nimeni nu a murit, nu au fost incendii și 
nimeni nu a trebuit să mă anunţe despre vreo urgență. 

A doua zi dimineaţă, m-am trezit simţindu-mă 
mai bine decât în celelalte zile din acea săptămână. 
Am aruncat o privire spre ceas și am constatat că 
dormisem până la zece. Ei, asta nu era chiar atât de 
surprinzător. Umărul meu era aproape vindecat; 
conştiinţa mi se liniștise. Nu credeam că am multe 
secrete de păstrat şi asta era O ușurare nemaipome- 
nită. Eram obișnuită să păstrez secretele celorlalți, 
nu și pe ale mele. 

Telefonul sună când îmi sorbeam ultima dintre 
cafelele mele de dimineață. Am pus cartea deschisă 
cu faţa în jos pe masa din bucătărie, ca să nu uit 
unde rămăsesem, și m-am ridicat să răspund. 

— Alo? am spus veselă. 

— Azi e, zise Alcide cu vocea vibrându-i de ne- 
răbdare. Trebuie să vii. 

Pacea mea rezistase treizeci de minute. Treizeci 
de minute. 

— Cred că te referi la concursul pentru poziția 
de lider. 

— Bineînţeles. 

— Şi de ce trebuie să fiu acolo? 

— Trebuie să fii acolo pentru că toată haita și 
toţi prietenii haitei trebuie să fie acolo, zise Alcide, 
pe un ton care nu admitea replică. Christine mai 
ales crede că ar trebui să fii martoră. 

Poate că l-aș fi contrazis, dacă nu ar fi pomenit 
de Christine. Soția fostului lider al haite: mă 

impresionase, fiind o femeie foarte inteligentă și cu 
mintea limpede. 

— În regulă, am spus, încercând să nu par mo- 
rocănoasă. Unde şi când? 

— La prânz, să fu la clădirea goală de la numărul 
2500 de pe strada Clairemont. Cândva acolo era 
David & Van Such, imprimenia. 

Mi-a mai dat câteva repere şi am închis. În timp 
ce făceam duş, m-am gândit că era un eveniment 
sportiv, aşa că m-am îmbrăcat în vechea mea fustă 
de blugi, cu un tricou cu mâneci lungi, roșu, Mi-am 
pus niște colanţi roșii (fusta era destul de scurtă) și 
niște balerini negri marca Mary Jane. Erau puțin 
cam rOŞI, așa că speram că Christine nu se va uita 
in Jos la pantofii mei. Mi-am pus crucea de argint 
sub tricou; semnificaţia ei religioasă s-ar putea să 
nu-i deranjeze deloc pe vârcolaci; dar argintul, da. 

Fosta companie tipografică David & Van Such 
fusese la vremea ei o clădire foarte modernă, într-un 
parc industrial la fel de modern, absolut gol în această 
sâmbătă. Toate clădirile fuseseră construite să se 
potrivească: edificii joase din piatră gri, cu geamuri 
fumurii, cu tufișuri de mirt de jur împrejur, fâşii de 
iarbă, şi curburi interesante. David & Van Such 
avea un pod ornamental peste un iaz ornamental, şi 
o ușă roșie. Primăvara și după o restaurare, clădirea 
ar putea fi frumoasă, pe cât poate fi o clădire mo- 
dernă. Astăzi, la sfârșitul iernii, buruienile moarte 
care crescuseră înalte în timpul venii erau unduite 
de vântul rece. 'Tufişunile scheletice de mirt aveau 
nevoie să fie tunse, iar apa din iaz părea stătută, cu 
gunoaie plutind jalnic, ici și colo. În parcarea de la 

David & Van Such erau în jur de treizeci de mașini, 
inclusiv — amenințătoare — o ambulanţă. 

Deși purtam haină, ziua mi s-a părut brusc mai 
rece când am parcurs drumul dintre parcare până la 
ușa din față. Îmi părea rău că lăsasem haina mai 
groasă acasă, dar nu considerasem că merita să o iau 
pentru cât mergeam de la mașină până la sala res- 
pectivă. Sticla de pe fațada firmei David & Van Such, 
întreruptă doar de ușa roşie, reflecta cerul bleu palid 
şi iarba moartă. 

Nu mi se părea în regulă să bat la ușa unei clă- 
diri de birouri, aşa că m-am strecurat înăuntru. Doi 
oameni erau deja în faţa mea şi trecuseră de zona 
acum goală a recepției. Au intrat pe niște uși duble, 
cenușii. l-am urmat, întrebându-mă în ce mă băgam. 

Am intrat în ceea ce părea zona de producție, 
bănuiesc, căci presele lungi dispăruseră de mult. 
Sau poate această încăpere ca o cavernă fusese plină 
de birouri la care se aflau funcţionari care luau 
comenzi sau făceau muncă de contabilitate. Feres- 
trele din plafon permiteau să pătrundă o oarecare 
lumină naturală. Aproape de centru era o adunare 
de oameni. 

Ei, se pare că nu o nimerisem cu hainele. Femeile 
purtau în majoritate costume drăguțe, cu pantaloni, 
și am zărit și câte o rochie pe ici, pe colo. Am ndi- 
cat din umeri. De unde era să ştiu? 

Erau câţiva oameni în mulțime pe care nu-i vă- 
zusem la înmormântare. Am salutat-o cu o înclinare 
a capului pe o feneie-vârcolac cu părul roşu, pe nume 
Amanda (o ştiam de pe vremea Războiului Vrăji- 
toarelor), iar ea mi-a răspuns la salut. Am fost sur- 
prinsă să-i zăresc pe Claudine și Claude. Gemenii 

arătau minunat, ca întotdeauna. Claudine purta un 
pulover verde-închis și pantaloni negri, iar Claude 
un pulover negru și pantaloni verde-închis. Efectul 
era izbitor. Fiindcă cele două persoane din neamul 
zânelor erau singurele din mulțime care nu erau 
vârcolaci, m-am dus să stau cu ele. 

Claudine se aplecă și mă sărută pe obraz, și la fel 
făcu şi Claude. Sărutările erau exact la fel. 

— Ce se va întâmpla acum? am întrebat în șoap- 
tă, pentru că grupul era ciudat de tăcut. 

Am văzut niște obiecte atârnate de tavan, dar în 
lumina slabă nu-mi dădeam seama ce sunt. 

— Vor fi mai multe teste, murmură Claudine. 
Nu ești prea impresionabilă, nu-i așa? 

Nu fusesem niciodată, dar m-am întrebat dacă 
acum nu voi încerca trăiri noi. 

O ușă se deschise în capătul îndepărtat al came- 
rei, iar Jackson Herveaux și Patrick Furnan intrară. 
Erau în pielea goală. Pentru că am văzut foarte pu- 
tini bărbați goi, nu prea aveam termen de compa- 
raţie, dar trebuie să spun că acești doi vârcolaci nu 
reprezentau idealul meu. Jackson, deşi categoric în 
formă, era un bărbat în vârstă, cu picioare subțiri, 
iar Patrick (deși părea și el puternic și musculos) 
avea forma unui butoi. 

După ce m-am obișnuit cu goliciunea bărbați- 
lor, am observat că fiecare dintre ei era însoţit de 
câte un vârcolac. Alcide îl urma pe tatăl său, și un 
tânăr blond era pe urmele lui Patrick. Alcide şi vår- 
colacul blond erau îmbrăcaţi. 

— Ar fi fost drăguţ dacă ei ar fi fost dezbrăcați, 
nu-i așa? șopti Claudine, arătând spre cei doi băr- 
baţi tineri. Ei sunt secunzii. 

Ca într-un duel. Am privit să văd dacă aveau 
pistoale sau săbii, dar mâinile le erau goale. 

Am observat-o pe Christine doar când a ieșit în 
fața mulțimii. Ridică mâinile deasupra capului și 
bătu din palme o dată. Nu fusese gălăgie nici înain- 
te, dar acum spațiul uriaș era absolut tăcut. Femeia 
delicată cu părul argintiu ceruse atenţie. 

Înainte să înceapă, consultă un carneţel. 

— Ne-am întâlnit să alegem următorul lider al 
haite din Shreveport, numită şi haita Dinte Lung. 
Ca să fie lideri ai haitei, aceşti vârcolaci trebuie să 
se întreacă în trei teste. 

Christine făcu o pauză ca să se uite în carneţel. 

Trei era un bun număr mistic. Mă așteptasem la 
trei. 

Am sperat că nici unul dintre aceste teste nu va 
implica sânge. Slabe şanse. 

— Primul test este unul de agilitate, spuse Chris- 
tine şi făcu un gest către zona înconjurată cu frânghii 
din spatele ei. 

În lumina slabă, totul arăta ca un gigantic teren 
de joacă. 

— Apoi testul de rezistență, continuă ea și arătă 
spre zona acoperită cu un covor în stânga ei. Și, în 
sfârșit, testul de putere în luptă, spuse ea indicând 
cu mâna către structura din spatele ei. 

Cam atât despre testele fără sânge. 

— Apoi învingătorul va trebui să se împereche- 
ze cu un alt vârcolac, ca să asigure supraviețuirea 
haitei. 

Speram că mai ales această parte va fi una sim- 
bolică. În fond, Patrick Furnan avea o soţie care 

stătea deoparte cu un grup care era categoric în fa- 
voarea lui Patrick. 

Astea mie mi se păreau patru teste, nu trei, dacă 
nu cumva partea cu împerecherea însemna mai 
degrabă un trofeu pentru învingător. 

Claude și Claudine m-au apucat de mâini și 
m-au strâns amândoi în acelaşi timp. 

— O să fie nasol, am șoptit, iar ei au încuviințat 
la unison. 

Am văzut doi asistenţi de pe salvare care stăteau 
în spatele mulțimii. Amândoi erau teriantropi de 
un fel sau altul, după cum mi-au dezvăluit tiparele 
lor mentale. Cu ei mai era o persoană — mă rog, 
mai bine zis o creatură — pe care n-o mal văzusem 
de luni bune: dr. Ludwig. Aceasta m-a zănt și m-a 
salutat cu o plecăciune. l-am întors gestul. Dr. 
Ludwig nu avea mai mult de un metru înălțime, un 
nas mare, o piele smeadă, şi un păr castaniu des și 
ondulat. Eram bucuroasă că era acolo. Nu aveam 
nici o idee despre ce era dr. Ludwig, știam doar că 
nu era fiinţă umană, dar ca medic era minunată. 

Spatele meu ar fi avut cicatrici permanente — 
presupunând că aș fi trăit — dacă dr. Ludwig nu 
m-ar fi tratat după atacul menadei. Datorită acestei 
doctoriţe mărunţele scăpasem cu doar câteva zile 
proaste şi niște urme fine, albe, pe omoplaţi. 

Concurenţii au intrat în „ring? — de fapt un 
pătrat mare marcat de frânghii de catifea roşie şi de 
stâlpi metalici precum cei folosiți în hoteluri. M-am 
gândit că zona împrejmuită arăta ca un teren de joacă, 
dar acum că se aprinseră luminile, am realizat că 
aveam în faţa ochilor ceva asemănător mai degrabă 
cu o arenă pentru cursele de cai, cele cu obstacole, 

combinată cu o arenă pentru gimnastică — sau un 
traseu pentru o competiție de agilitate a câinilor de 
talie uriaşă. 

Christine spuse: 

— Acum vă veți schimba. 

Christine se dădu În spate ca să se piardă în mul- 
țime. Ambii candidați s-au lăsat la pământ, iar aerul 
din jurul lor a început să sclipească şi să se distor- 
sioneze. Să te transformi repede la dorința cuiva era 
un prilej de mare mândrie printre teriantropi. Cei 
doi vârcolaci își terminară transformarea în același 
moment. Jackson Herveaux a devenit un lup uriaş, 
negru, ca fiul său. Patrick Furnan era cenușiu-des- 
chis, lat în piept şi puțin mai scurt. 

În timp ce mica adunare se trăgea mai aproape, 
agățându-se de cordoanele de catifea, unul dintre 
cei mai mari bărbați pe care-i văzusem vreodată 
păşi în arenă. L-am recunoscut ca fiind cel pe care-l 
văzusem la înmormântarea colonelului Flood. 
Avea cel puțin doi metri înălțime. Astăzi era dez- 
brăcat până în talie și desculț. Avea o musculatură 
impresionantă, iar pieptul îi era la fel de lipsit de 
păr ca și capul. Nu ştiu de ce, m-a dus cu gândul la 
un geniu; ar fi avut un aer destul de natural cu o 
eșarfă peste piept şi colanți. Însă el purta blugi de- 
colorați. Ochii îi erau foarte adânci. Bineînţeles, şi 
el era teriantrop, dar nu-mi puteam imagina în ce 
animal se transforma. 

— Uau! îi scăpă lui Claude. 

— Oh, Doamne! șopti Claudine. 

— Extraordinar! am mormăit şi eu. 

Aşezându-se între cei doi concurenţi, bărbatul 
cel înalt îi conduse spre începutul cursei. 

— Odată ce testul începe, nici un membru al 
haitei nu-l poate întrerupe, zise, privind de la un 
vârcolac la altul. 

— Primul concurent este Patrick, lup, membru 
al haitei, zise bărbatul înalt. 

Vocea sa de bas era la fel de dramatică precum 
bătaia îndepărtată a tobelor. 

Am înţeles atunci: el era maestrul de ceremonii. 

— Patrick e primul, moneda a decis, zise bărba- 
tul înalt. 

Înainte să mă pot gândi că era destul de amuzant 
că toată această ceremonie includea și datul cu ba- 
nul, lupul mai deschis la culoare pornise, mișcân- 
du-se atât de repede încât abia îl puteam urmări. 
Zbură peste rampă, sări peste trei butoaie, ateriză 
într-o clipă în colțul îndepărtat, mai urcă încă o 
rampă și trecu printr-un inel agăţat de tavan (care 
se agită violent după ce trecu prin el), şi se lăsă la 
pământ, târându-se printr-un tunel transparent care 
era foarte îngust și răsucit din loc în loc. Era ca 
unul pentru dihori sau nevăstuici, doar că ceva mai 
mare. Odată ieşit din tunel, lupul, cu gura căscată, 
ajunse într-o zonă acoperită cu gazon artificial. Aici 
făcu o pauză şi se gândi înainte să pună piciorul. 
Fiecare pas era la fel, în timp ce lupul își croia drum 
peste cei aproximativ optsprezece metri ai supra- 
feţei. Brusc, o secțiune de gazon a sărit în sus ca o 
trapă, apoi s-a închis la fel de rapid, ratând cu puţin 
piciorul din spate al lupului. Lupul scoase un sche- 
Jălăit, rămânând nemișcat. Probabil că nu-i era uşor 
să se abțină să nu sară pe platforma sigură care se 
afla la câțiva pași depărtare. 

Tremuram, deşi acest concurs nu mă afecta per- 
sonal cu nimic. Tensiunea se făcea simțită oricum 
printre vârcolaci. Nu mai păreau să se miște la fel 
ca oamenii. Chiar şi super aranjata doamnă Furnan 
avea acum ochi man rotunzi, ochi care nu păreau 
umani nici sub tot acel machiaj. 

Când lupul cenușiu termină ultima probă, sări- 
tura dintr-un punct fix pe o distanţă care ar fi putut 
să acopere două maşini, un urlet de triumf ţâșni din 
gâtlejul perechii lui Patrick. Lupul se opri în sigu- 
ranță pe platformă. Arbitrul verifică cronometrul 
din mână. 

— Cel de-al doilea candidat, zise bărbatul înalt, 
Jackson Herveaux, lup al haitei. 

Un creier din apropiere imi oferi numele băr- 
batului solid. 

— Quinn, i-am șoptit lui Claudine. 

Ochii i se măriră. Numele avea pentru ea un 
înțeles pe care nu puteam să-l intuiesc. 

Jackson Herveaux incepu același test de aptitu- 
dini pe care Patrick îl încheiase deja. A fost mai 
grațios la trecerea prin cercul suspendat; abia dacă 
se mișcă atunci când trecu prin el. Îi luă însă mai 
mult să treacă prin tunel. Păru să-și dea seama de 
asta, pentru că păși pe zona cu trapele mult mai re- 
pede decât aş fi crezut că era înțelept. Probabil ajun- 
gând la aceeași concluzie, se opri brusc. Se aplecă 
pentru a-și folosi cu mai multă atenție nasul. 
Informaţia pe care acesta i-o transmise îl făcu să se 
cutremure. Cu o grijă deosebită, vârcolacul ridică 
O labă neagră și o mişcă ușor câțiva centimetri. Ne 
tineam respiraţia în timp ce el înainta într-un stil cu 
totul diferit de cel al predecesorului. Patrick Furna! 

se mişcase cu paşi mari, cu pauze mai lungi, pentru 
a adulmeca cu atenție, un fel de stil grăbeşte-te și 
aşteaptă. Jackson Herveaux se deplasa constant cu 
paşi mici, cu mișcări calculate cu grijă. Spre ușurarea 
mea, tatăl lui Alcide trecu peste zonă întreg, fără să 
pornească vreuna dintre trape. 

Lupul negru se pregăti pentru saltul final și se 
aruncă în aer cu toată forța. Aterizarea a fost mai 
puțin grațioasă, trebuind să se agaţe de marginea 
platformei cu labele din spate. Dar a reuşit, și câ- 
teva strigăte de felicitare se auziră prin spațiul gol. 

— Ambii candidați au trecut testul de agilitate, 
zise Quinn. 

Cuprinse mulțimea cu privirea. Când ajunse în 
dreptul trioului nostru ciudat — două persoane din 
neamul zânelor, gemene, înalte și brunete (o femeie 
și un bărbat) și o ființă umană mult mai măruntă și 
blondă — privirea parcă i se opri o clipă, dar e greu 
de spus dacă chiar așa era. 

Christine încerca să-mi atragă atenția. Când a 
văzut că mă uitam la ea, a făcut un semn discret, 
scurt, cu capul, către un loc de lângă zona pentru 
testul de rezistență. Uimită, dar ascultătoare, mi-am 
făcut drum prin mulțime. Nu mi-am dat seama că 
gemenii mă urmaseră până ce nu s-au așezat lângă 
mine. Era ceva în legătură cu asta, ce Christine voia 
să văd, să... Bineînțeles. Voia să-mi folosesc talen- 
tul aici. Suspecta... o înşelăciune. Când Alcide și 
blondul său corespondent își ocupară locurile în 
țarc, am observat că amândoi purtau mănuși. 
Atenţia le era complet absorbită de această întrece- 
re; creierul lor era în totalitate concentrat la asta, 
nelăsând nici un alt gând pentru mine. Mai 

rămâneau cei doi lupi. Nu am încercat niciodată să 
pătrund în mintea unei persoane transformate. 

Cu multă teamă şi precauție, m-am concentrat 
să le pot desluși gândurile. Aşa cum v-aţi putea 
aştepta, amestecul de gânduri aparţinând omului şi 
animalului era destul de dificil de descifrat. La pri- 
ma citire, am putut doar să percep același tip de 
concentrare, dar apoi am detectat o diferență. 

Când Alcide a ridicat o bară de argint lungă de 
cincizeci de centimetri, am simţit cum mi s-a strâns 
stomacul. Uitându-mă la vârcolacul blond de lângă 
el, care făcea același gest, am simţit cum buzele mi 
se strâng de dezgust. Mănușile nu erau în totalitate 
necesare pentru că, în forma umană, pielea unui 
vârcolac nu este vătămată de argint. În forma de 
lup, argintul era îngrozitor de dureros. 

Asistentul blond al lu: Furnan şi-a trecut mâna 
peste argint, ca și cum ar fi testat bara să nu aibă 
defecte ascunse. 

Nu aveam nici o idee de ce argintul îi slăbea pe 
vampiri și-i ardea, și de ce le putea fi fatal vârcola- 
cilor, în timp ce nu avea nici un efect asupra zâne- 
lor — care însă nu puteau suporta o expunere pre- 
lungită la fier. Dar știam că aceste lucruri erau 
adevărate și mai știam că următorul test va fi îngro- 
zitor de urmărit. 

Oricum, eram acolo să asist la el. Urma să se în- 
tâmple ceva care necesita atenția mea. Mi-am întors 
mintea spre nota de indiferenţă pe care o citisem în 
gândurile lui Patrick. În forma sa de vârcolac, aces- 
tea erau atât de primitive încât cu greu puteau fi 
definite drept „gânduri. 

Quinn stătea în picioare între cei doi secunzi, 
captând o sclipire de lumină cu scalpul său chel. 
Avea un cronometru în mână. 

— Candidaţii vor lua argintul acum, zise, şi cu 
mâinile sale înmănuşate, Alcide puse bara în gura 
tatălui său. 

Lupul negru inchise gura și se așeză, exact cum 
făcu şi lupul cenușiu cu bara sa de argint. Cei doi 
secunzi se traseră în spate. Un scheunat puternic de 
durere veni de la Jackson Herveaux, în timp ce 
Patrick Furnan nu dădea nici un semn de stres, în 
afară de faptul că respira greu. În timp ce pielea 
delicată a gingiilor şi buzelor sale începu să fumege 
și să miroasă puţin, scheunatul lui Jackson deveni 
mai puternic. Pielea lui Patrick prezenta aceleași 
simptome dureroase, dar Patrick era tăcut. 

— Sunt atât de curajoși! șopti Claude, uitân- 
du-se cu fascinaţie dar şi cu groază la chinul pe care 
cei doi lupi îl îndurau. 

Era evident că lupul mai în vârstă nu va învinge 
în această probă. Semnele vizibile de durere creș- 
teau cu fiecare secundă şi, deși Alcide stătea acolo 
concentrându-se doar asupra tatălui său, ca să-i acor- 
de tot sprijinul, în orice moment lupul putea ceda. 
Doar că... 

— Trişează, am spus clar, arătând către lupul 
cenuşiu. 

— Nici un membru al haitei nu poate vorbi, se 
auzi vocea gravă a lui Quinn, care nu era furioasă, 
ci mai degrabă constatativă. 

— Eu nu sunt membru al haitei. 

— Conteștu intrecerea? 

Acum, Quinn se uita direct la mine. Toţi mem- 
brii haitei care stăteau în apropierea mea s-au dat în 
spate până ce am rămas singură cu cei doi însoțitori 
al mei din neamul zânelor, care se uitau în jos la 
mine oarecum cu surprindere și panică. 

— Pe naiba dacă nu! Miroase mănușile pe care 
le poartă secundul lui Patrick. 

Secundul blond părea într-adevăr vinovat. 

— Daţi drumul barelor, comandă Quinn, iar 
cei doi lupi se executară, Jackson Herveaux cu un 
scâncet. 

Alcide se lăsă în genunchi lângă tatăl său și-l luă 
in braţe pe lupul mai bătrân. 

Quinn, mișcându-se ușor, ca și cum încheieturile 
i-ar fi fost unse cu ulei, ingenunche ca să recupere- 
ze mănușile pe care secundul lui Patrick le aruncase 
pe podea. Libby Furnan se aplecase peste cordonul 
de catifea ca să le înhaţe, dar un mârâit adânc al lui 
Quinn o avertiză să se oprească. Mă trecură și pe 
mine fiori pe șira spinării, deși mă aflam inult mai 
departe decât ea. 

Quinn ridică mănușile și le mirosi. 

Se uită in jos la Patrick Furnan cu un dispreţ 
atât de profund, incât am fost surprinsă că lupul nu 
s-a prăbușit sub greutatea lui. 

Se întoarse cu fața spre restul mulțimii. 

— Femeia are dreptate. 

Vocea gravă a lui Quinn le dădu cuvintelor greu- 
tatea pe care o meritau. Pe mănuși fusese pus un 
medicament. Acesta anesteziase pielea lui Furnan 
când bara de argint îi fusese pusă în gură, ca să poată 
rezista mai mult. 

— ÎL declar învins în această probă a concursu- 
lui, continuă Quinn. Haita va trebui să decidă dacă 
ar trebui să-şi piardă dreptul de a mai continua și 
dacă secundul său va mai fi membru al haitei. 

Vârcolacul blond se chirci ca şi cum s-ar fi aş- 
teptat ca cineva să-l lovească. Nu ştiam de ce pe- 
deapsa lui trebuia să fie mai grea decât a lui Patrick; 
poate cu cât aveai un rang mai mic, mai cruntă era 
pedeapsa? Nu era chiar corect; dar, din nou, nu 
eram vârcolac și nu puteam să judec. 

— Haita va vota, anunţă Christine. 

Îmi întâlni privirea și mi-am dat seama că ăsta 
era motivul pentru care dorise să mă aflu aici. 

— Voi, restul, veți merge în camera cealaltă. 

Quinn, Claude, Claudine şi trei tenantropi se 
îndreptară impreună cu mine spre ușile care duceau 
in cealaltă cameră. Acolo intra mai multă lumină 
naturală, ceea ce era o plăcere. Mai puțin plăcută 
era curiozitatea care mă înconjura. Scuturile mele 
erau încă Jos, şi am simţit suspiciunea și presupune- 
rile venind din creierele însoțitonlor mei, cu excepția, 
bineînțeles, a celor doi însoțitori ai mei din neamul 
zânelor. Pentru Claude și Claudine, ciudățenia mea 
însemna un dar special, iar eu eram o femeie noro- 
COasă. 

— Vino încoace, mârâi Quinn, și m-am gândit 
să-l spun să-şi ia ordinele și să şi le bage acolo unde 
nu străluceşte soarele. 

Dar asta ar fi fost o copilărie şi nu aveam nici un 
motiv să mă tem. (Cel puțin asta mi-am repetat 
cam de șapte ori, într-o succesiune rapidă.) Mi-am 
îndreptat spatele, am pornit către el şi l-am privit în 
faţă. 

— Nu trebuie să strângi din maxilare așa, zise 
calm, nu o să te lovesc. 

— Nici nu am crezut că o vei face, am spus pe 
un ton tăios de care eram foarte mândră. 

Am descoperit că ochii săi rotunzi erau foarte 
închiși la culoare, adânci, îmi aminteau de violetul 
panseluţelor. Uau, erau frumoși! Am zâmbit din 
pură încântare... şi am simțit și o picătură de ușurare. 

Pe neaşteptate, îmi zâmbi și el. Avea buze pline, 
dinți albi şi egali, și un gât parcă sculptat în marmură. 

— Cât de des trebuie să te bărbiereşti? am între- 
bat, fascinată de pielea lui catifelată. 

R âse. 

— E ceva care să te sperie? întrebă. 

— Atât de multe lucruri! am spus cu regret. 

Se gândi la asta un moment. 

— Ai un simţ al mirosului super sensibil? 

— Nici vorbă. 

— Îl cunoşti pe blond? 

— Nu l-am mai văzut niciodată până acum. 

— Atunci de unde ai ştiut? 

— Sookie e telepată, răspunse Claude în locul 
meu. 

Când însă simţi întreaga apăsare a privirii băr- 
batului înalt, îi păru teribil de rău că-l întrenapsese. 

— Sora mea, ea... ăăă... e gardianul ei, încheie 
grăbit Claude. 

— Atunci faci o treabă proastă, îi spuse Quinn 
lui Claudine. 

— Nu te lua de Claudine, am spus indignată. 
Mi-a salvat viaţa de multe ori. 

Quinn părea exasperat. 


352 Charlaine Harris 


— Zâne, bombăni. Vârcolacii nu vor fi fericiți 
de informaţia pe care le-ai dat-o, imi spuse. Cel pu- 
țin jumătate dintre ei îşi vor dori să te vadă moartă. 
Dacă siguranţa ta este prioritatea lui Claudine, ar fi 
trebuit să-și țină gura închisă. 

Claudine era zdrobită. 

— Hei, am intervenit, scutește-mă! Știu că ai pri- 
eteni acolo pentru care eşti ingrijorat, dar nu o invi- 
novăți pe Claudine pentru asta, și nici pe mine, am 
adăugat grăbită, căci privirea lui era fixată asupra mea. 

— Nu am nici un prieten acolo. Şi mă rad în 
fiecare dimineaţă, zise. 

— Bine, atunci, am încuviunţat. 

— Sau dacă ies, seara. 

— Am înţeles. 

— Ca să fac ceva special. 

Oare ce considera Quinn ca fiind special? 

Uşile se deschiseră întrerupând una dintre cele 
mai ciudate conversații de care avusesem parte. 

— Puteţi intra din nou, zise o tânără vârcolac, 
cu pantofi cu tocuri de zece centimetri care strigau 
„trage-mi-o!”. 

Purta o salopetă, și când am urmat-o inapoi în 
camera mare își undui ṣi mai tare mersul. M-am 
intrebat pe cine se străduia să atragă, Quinn sau 
Claude. Sau poate pe Claudine? 

— lată hotărârea noastră, zise Christine către 
Quinn. O să reluăm concursul de unde a rămas. 
Conform votului, din moment ce Patrick a trişat la 
cel de-al doilea test, este declarat învins la acel test. 
La fel și la testul de agilitate. Oricum, 1 se permite 
să rămână în cursă. Dar, ca să învingă în final, tre- 
buie să câștige decisiv ultimul test. 

Nu știam precis ce înseamnă „decisiv” în acest 
context. Din expresia lui Christine nu părea a fi 
nimic bun. Pentru prima dată, am realizat că s-ar 
putea ca dreptatea să nu învingă. 

Alcide părea foarte îndârjit când i-am văzut fața 
in mulțime. Era limpede că această judecată îl favo- 
riza pe oponentul tatălui său. Nu realizasem că erau 
mai mulţi vârcolaci în tabăra lui Furnan decât în 
cea a lui Herveaux, şi m-am întrebat când avusese 
loc această schimbare. Balanța păruse mai echili- 
brată la înmormântare. 

Din moment ce intervenisem deja, m-am simțit 
liberă să mă amestec și mai mult. Am început să mă 
plimb printre membrii haitei, ascultându-le creie- 
rele. Deşi mințile complicate şi intortocheate ale 
tuturor vârcolacilor şi teriantropilor sunt greu de 
descifrat, am început să adun câte un indiciu de pe 
ici, pe colo. Am aflat că familia Furnan își urmase 
planul de a împrăștia poveşti despre pasiunea pen- 
tru joc a lui Herveaux, prezentându-l pe Jackson ca 
pe un lider pe care nu te-ai fi putut baza. 

Ştiam de la Alcide că poveștile despre pasiunea 
pentru jocuri de noroc a tatălui său erau adevărate. 
Deşi nu-i admiram pe membrii familiei Furnan 
pentru că se folosiseră de acest atu, nu consideram 
nici că măsluiseră cărțile. 

Cei doi concurenţi erau încă în forma de lup. 
Dacă am înţeles corect, oricum erau programaţi să 
lupte. Stăteam lângă Amanda. 

— Ce s-a schimbat la ultimul test? am întrebat. 

Roşcata mi-a șoptit că acum lupta nu mai era 
un meci obișnuit în care învingător era declarat 
concurentul rămas in picioare după cinci minute. 

Acum, ca să câștige bătălia „decisiv”, învinsul tre- 
buia să fie mort sau invalid. 

Era mai mult decât credeam, dar am știut fără să 
intreb că nu puteam pleca. 

Grupul s-a adunat în jurul unui fel de cușcă din 
sârmă, care-mi amintea teribil de Mad Max Beyond 
Thunderdomel. Vă amintiţi — doi intră, doar unul 
pleacă. Cred că ăsta era echivalentul pentru lupi. 
Quinn deschise ușa și cei doi lupi uriași se furișară 
înăuntru, aruncând priviri într-o parte şi în alta, ca 
ȘI cum şi-ar fi numărat suporterii. Sau cel puțin asta 
am crezut eu că fac. 

Quinn se întoarse și-mi făcu semn cu capul. 

Aoleu! M-am încruntat. Ochii căprui-violet 
erau gravi. Omul vorbea serios. M-am apropiat de 
el reticentă. 

— Du-te şi citeşte-le din nou minţile, îmi spuse. 

Puse o mână uriaşă pe umărul meu. Mă întoar- 
se cu faţa la el, ceea ce mă aduse față-n faţă, ca să 
zic aşa, cu sfârcurile lui maro-inchis. Tulburată, am 
privit în sus. 

— Auzi, blonduţo, tot ce ai de făcut este să intri 
acolo şi să-ți faci treaba, îmi ceru cu o voce care se 
voia liniştitoare. 

Nu ar fi putut să aibă ideea asta cât lupii erau 
afară din cușcă? Dacă închidea uşa in urma mea? 
M-am uitat peste umăr la Claudine, care dădea din 
cap innebunită. 

— De ce trebuie să fac asta? La ce folosește? am 
intrebat, că doar nu eram complet idioată. 


L Al treilea film al seriei Mad Max (1985), cu Mel 
Gibson în rolul principal (Mad Max: Cupola Tunetului). 

— O să trişeze din nou? întrebă Quinn atât de 
incet, încât știam că nimeni altcineva nu-l putuse 
auzi. Are Fuman vreun mod de a trișa pe care noi 
nu l-am depistat? 

— Îmi garantezi siguranța? 

Îmi întâlni privirea. 

— Da, răspunse fără nici o ezitare. 

Deschise uşa cuștii. Deși a trebuit să se aplece 
mult, a intrat în urma mea. 

Cei doi lupi se apropiară cu grijă de mine. Mi- 
roseau puternic; ca nişte câini, dar cu iz de mosc şi 
mai sălbatic. Agatată, am pus cu grijă mâna pe capul 
lui Patrick Furnan. Am privit în mintea lui și nu am 
putut vedea nimic în afară de furie față de mine pen- 
tru că din cauza mea pierduse concursul de rezis- 
tență. Era o scânteie de voinţă legată de bătălia care 
venea Și pe care intenționa s-o câştige prin cruzime 
pură. 

Am oftat, am clătinat din cap, mi-am retras mâna. 
Ca să fiu corectă, am pus mâna și pe Jackson, care 
era atât de înalt încât am fost complet uimită. Lupul 
vibra la propriu, un tremur slab care-i făcea blana 
să se zbârlească sub mâna mea. Întreaga lui hotărâre 
se concentra să-l sfâşșie bucată cu bucată pe rivalul 
său. Dar Jackson se temea de lupul mai tânăr. 

— Totul e în ordine, am spus, și Quinn se în- 
toarse să deschidă ușa. 

Se aplecă să treacă pe ea, iar eu eram pe cale să-l 
urmez când fata îmbrăcată in salopetă ţipă. Mișcân- 
du-se mai rapid decât credeam că s-ar putea mișca 
un bărbat atât de mare, Quinn se răsuci pe călcâie, 
mă apucă de braţ cu o mână și trase cu toată forța. 

Cu cealaltă mână trânti uşa, și am auzit ceva zdro- 
bindu-se de ea. 

Zgomotele din spatele meu îmi confirmară că 
lupta deja începuse, dar eu eram lipită de o zonă 
imensă de piele catifelată şi bronzată. 

Cu urechea lipită de pieptul lui Quinn, am auzit 
vibrația atât în interior, cât şi în exterior, când 
intrebă: 

— Te-a prins? 

Tremuram din toate încheieturile. Piciorul îmi 
era ud și mi-am văzut ciorapii rupți, iar sângele 
curgea dintr-o rană de pe pulpa dreaptă. Mă zgâ- 
riasem la picior când Quinn inchisese atât de repe- 
de uşa sau fusesem muşcată? Oh, Doamne, dacă 
fusesem muşcată... 

Toți ceilalți erau lipiți de cușca de metal, urmă- 
rindu-i pe lupii care mârâiau și se agitau. Saliva și 
sângele lor zburau în particule fine, pătându-i pe 
spectatori. Am privit în urmă ca să-l văd pe Jackson 
apucându-l și rupându-i lui Patrick piciorul din 
spate, când Patrick se îndoise ca să-l muște de bot 
pe Jackson. O fracțiune de secundă, i-am zărit fața 
lui Alcide, concentrată şi temătoare. 

Nu voiam să văd asta. Preferam să admir pielea 
acestui străin decât să mă uit la cei doi bărbaţi omo- 
rându-se unul pe celălalt. 

— Sângerez, i-am spus lui Quinn. Nu e grav. 

Un scheunat ascuţit venit din cușcă mă anunţă 
că unul dintre cei doi lupi marcase. M-am ghe- 
muit. 

Bărbatul uriaş mă conduse către perete. Asta era 
la o distanță bună de zona în care se desfășura lupta. 
M-a ajutat să mă întorc și să mă aşez. 

Quinn se lăsă și el jos, pe podea, lângă mine. 
Era atât de grațios pentru cineva atât de mare, încât 
eram absorbită să-l urmăresc cum se mișcă. Înge- 
nunche lângă mine ca să-mi dea jos pantofii şi apoi 
ciorapii, care erau făcuți ferfeniţă şi pătați cu sânge. 
Eram tăcută și tremuram atunci când se lăsă în jos ca 
să se aşeze pe burtă. Îmi apucă genunchiul și glez- 
na cu mâinile sale mari, ca și cum picioarele mele 
ar fi fost niște bețe. Fără să scoată un cuvânt, Quinn 
incepu să lingă sângele de pe gamba mea. Eram 
speriată că asta ar putea fi o pregătire pentru a lua 
o înghițitură, dar dr. Ludwig ţopăi spre noi, privi 
in jos și zise: 

— Vei fi bine, spuse încheind subiectul. 

După ce mă atinse ușor cu mâna pe cap, ca și 
cum aş fi fost un câine rănit, doctorița mărunțică 
porni înapoi spre ajutoarele ei. 

Între timp, deşi nu aş fi crezut că era posibil pen- 
tru mine să fiu altfel decât pe muchie de cuțit din 
cauza suspansului, să-mi lingă piciorul s-a dovedit a 
fi o diversiune neașteptată. M-am agatat; neliniştită, 
mi-am înăbușit un geamăt. Poate că ar fi trebuit 
să-mi trag piciorul din mâinile lui Quinn. Priveam 
capul chel și strălucitor cum se mișcă în sus și-n jos, 
în timp ce faptul că mă lingea mă făcea să mă gân- 
desc la lucruri radical diferite de bătălia pe viață și 
pe moarte care avea loc în încăpere. Quinn lucra 
din ce în ce mai încet, cu limba sa caldă și puțin 
aspră atunci când îmi curăța piciorul. Deși creierul 
său era cel mai opac creier de tenantrop peste care 
dădusem vreodată, mi-am dat seama că avea aceeași 
reacţie ca și mine. 

Când a terminat, şi-a pus capul pe coapsa mea. 
Respira greu, iar eu încercam să-mi păstrez calmul. 
Mâinile sale își slăbiră strânsoarea, dar îmi mângâ- 
iau deliberat piciorul. Privi în sus către mine. Ochu 
1 se schimbaseră. Erau aurii, aur pur. Uau! 

Cred că-și dădu seama după fața mea că eram, 
ca să mă exprim delicat, agitată din cauza micului 
nostru interludiu. 

— Nu este locul, și nici momentul potrivit, iubi- 
to, zise. Doamne, a fost... minunat! 

Se întinse, dar nu aşa cum obişnuiesc să o facă 
oamenii. Se undui de la baza coloanei către umeri. 
Era unul dintre cele mai ciudate gesturi pe care le 
văzusem vreodată — și văzusem până atunci destule 
gesturi ciudate. 

— Ştii cine sunt? întrebă. 

Am încuviințat. 

— Quinn? am spus, simțind cum mi se colo- 
rează obrajii. 

— Am auzit că numele tău e Sookie, zise, ridi- 
cându-se în genunchi. 

— Sookie Stackhouse, am confirmat. 

Îşi puse mâinile sub bărbia mea, îndemnându-mă 
să-l privesc. M-am uitat în ochii lui cât de intens am 
putut. N-a chpit. 

— Mă întreb ce vezi, zise în cele din urmă, și-și 
retrase mâinile. 

Am aruncat o privire în jos către piciorul meu. 
Urma de pe el, acum curățată de sânge, era cu sigu- 
ranță o zgârietură de la metalul ușii. 

— Nu e o mușcătură, am spus cu vocea parcă 
pierdută. 

Tensiunea mă părăsi într-o clipă. 

— Ai dreptate, fu el de acord şi se ridică în 
picioare. 

Îmi întinse mâna. Am apucat-o şi m-a ridicat în 
picioare într-o secundă. Un scheunat pătrunzător 
venit din cușcă mă aduse din nou la realitate. 

— Zi-mi o chestie. De ce naiba nu pot pur și 
simplu vota și gata? l-am întrebat. 

Ochii rotunzi ai lui Quinn, reveniți la culoarea 
lor căprui-violetă, se încrețiră la colțuri când el înce- 
pu să râdă. 

— Nu e stilul teriantropilor, iubito. Ne vedem 
mai târziu, îmi promise Quinn. 

Fără nici un alt cuvânt, se strecură înapoi în cușcă, 
lar mica mea pauză se sfârşi. Trebuia să-mi îndrept 
din nou atenția către lucrurile cu adevărat impor- 
tante care se întâmplau în această clădire. 

Când i-am găsit pe Claudine și Claude, aceștia 
se uitau agatați peste umăr. Îmi făcură puțin loc să 
mă strecor între ei şi mă cuprinseră cu braţele când 
m-am așezat. Păreau foarte supăraţi, iar Claudine 
avea două lacrimi care-i curgeau pe obraji. Când am 
văzut situația din cușcă, am înţeles şi de ce. 

Lupul mai deschis la culoare câștiga. Blana lupu- 
lui negru era murdară de sânge. Era încă în picioa- 
re, încă arătându-și colții, dar unul dintre picioarele 
din spate ceda din când în când sub greutatea sa. 
Reuși să se ridice de două ori, dar a treia oară picio- 
rul cedă, lupul mai tânăr se aruncă pe el, cei doi 
rotindu-se iar și iar într-un iureș înfiorător de dinți, 
carne sfâșiată şi blană. 

Uitând de regulile care cereau să se respecte liniș- 
tea, toți vârcolacii strigau, sprijinindu-l pe unul sau 
pe altul dintre concurenţi; sau pur și simplu doar 

urlau. Violenţa şi zgomotul se amestecau într-un 
vacarm haotic. În cele din urmă, l-am zărit pe Alcide 
lovind metalul cu mâinile într-o agitaţie inutilă. De 
când mă știu, nu mi-a părut niciodată atât de rău 
pentru cineva. M-am intrebat dacă va încerca să se 
năpustească în cușcă. Dar o altă privire îmi arătă că, 
dacă respectul lui Alcide pentru regulile haitei ar fi 
cedat și el ar fi încercat să vină în ajutorul tatălui său, 
Quinn bloca uşa. De-asta haita adusese pe cineva 
din afară, bineînţeles. 

Brusc, lupta se termină. Lupul mai deschis la 
culoare îl apucă pe cel negru de gât. Apucase, dar nu 
mușca. Poate că Jackson ar fi continuat să se agite, 
dacă nu ar fi fost atât de grav rănit, vlăguit de puteri. 
Zăcea scheunând, incapabil să se apere, invalid. Ca- 
mera era cufundată în linişte acum. 

— Patrick Furnan este declarat învingător, zise 
Quinn, pe un ton neutru. 

Și atunci, Patrick Furnan îl mușcă de gât pe 
Jackson Herveaux, ucigându-l. 


Cavikolul 16 


Co AUTORITATEA UNEI PERSOANE care mai 
făcuse asemenea lucruri și altă dată, Quinn a coor- 
donat operațiunile de curățire a locului. În timp ce 
eu zăceam ameţită de şoc, am observat că el dăduse 
indicații clare și precise cu privire la eliminarea tutu- 
ror probelor doveditoare. Membri clanului au 
demontat cuşca în bucăți și au desfăcut cu îndemâă- 
nare arena, prompt și eficient. O echipă de curăţenie 
a avut grijă să șteargă toate urmele de sânge și blană. 

În curând, clădirea a fost golită de toate, cu ex- 
cepția oamenilor. Patrick Furnan își reluase forma 
umană, iar dr. Ludwing se ocupa de numeroasele 
sale răni. Mă bucuram pentru fiecare dintre rănile pe 
care le avea. Regretam doar că nu erau mai grave. 
Dar clanul acceptase alegerea lui Furnan. Dacă ei 
nu protestau la o asemenea violenţă gratuită, nici 
eu nu puteam. 

Alcide era consolat de Mania-Star Cooper, o 
tânără vârcolac pe care o cunoșteam vag. 

Maria-Star stătea aproape de el şi-l mângâia pe 
spate, oferindu-i consolare și sprijin prin simpla ei 
apropiere. Nici nu trebuia să-mi spună că de această 
dată prefera compania unui alt vârcolac, şi nu a mea. 
M-am dus să-l îmbrățişez, dar când m-am apropiat 
de el şi m-am uitat în ochii lui, am ştiut. Asta m-a 
durut, chiar foarte mult; dar acum nu era vorba 
despre mine și despre sentimentele mele. 

Claudine plângea în brațele fratelui său. 

— Este atât de sensibilă! i-am șoptit eu lui 
Claude, simţindu-mă puțin stânjenită că nu plán- 
geam Și eu. 

Cea mai mare grijă a mea era pentru Alcide; 
abia dacă îl cunoscusem pe Jackson Herveaux. 

— A trecut prin cel de-al doilea război cu elfii 
din lowa luptându-se contra celor mai buni dintre 
ei, spuse Claude clătinând din cap. Am văzut un 
goblin decapitat scoțând limba la ea în chinurile 
morţii și ea a râs. Dar cu cât se apropie mai mult de 
lumină, cu atât devine mai impresionabilă. 

Asta pur şi simplu m-a redus la tăcere. Doar nu 
era să întreb despre o altă regulă a arcanului supra- 
natural. Mă săturasem pe ziua de azi. 

Acum, că toată acea mizerie fusese curățată (mi- 
zeria includea corpul lui Jackson, pe care dr. Ludwing 
îl dusese în altă parte ca să se intervină asupra lui, 
pentru ca povestea despre cum își aflase moartea să 
pară mai plauzibilă), toţi membrii haitei s-au adu- 
nat în faţa lui Patrick Furnan, care nu-și recuperase 
hainele. Judecând după corpul său, victoria îl făcuse 
să se simtă mai viril. Câh! 

El stătea pe o pătură; era o pătură roșie, ecosez, 
de sport, cum sunt cele pe care le iei la un meci de 
fotbal. Mi-am simţit buzele schiţând un surâs, dar 
am devenit pe deplin serioasă când soţia noului șef al 
clanului a adus la el o tânără, cu păr castaniu, o fată 
care părea că se apropie de sfârşitul adolescenţei. 
Fata era la fel de goală ca șeful haitei, deși ei îi stătea 
mult mai bine aşa. 

Ce naiba? 

Deodată, mi-am reamintit ultima parte a cere- 
moniei şi mi-am dat seama că Patrick Furnan avea 
să facă sex cu fata aceea în faţa noastră. Nu! În nici 
un caz nu am să mă uit la așa ceva. Am încercat să 
mă întorc și să plec. Dar Claude mi-a șuierat: 

— Nu poţi pleca! 

Mi-a acoperit gura și m-a ridicat cu totul pe sus 
pentru a mă muta în spatele mulțimii. Claudine s-a 
mutat odată cu noi şi s-a aşezat în faţa mea, dar cu 
spatele la mine, ca să nu fiu nevoită să văd. Am scân- 
cit furioasă, în mâinile lui Claude. 

— Taci, zise cu îndârjire, cu o sinceritate atât 
de profundă în glas pe cât putea el să aibă. Ne vei 
face tuturor necazuri. Dacă te consolează, să ştii că 
e o tradiție. Fata s-a oferit singură. După aceasta, 
Patrick va fi din nou un soţ credincios. Dar are deja 
urmași de la nevasta lui și trebuie să facă gestul cere- 
monial al reproducerii cu o altă femeie. Poate să 
rămână însărcinată sau nu, dar trebuie să o facă. 

Am ţinut ochii închişi şi am fost recunoscătoare 
când Claudine s-a întors către mine şi mi-a acoperit 
urechile cu palmele ei umede de lacrimi. Un strigăt 
s-a auzit dinspre mulțime când ceremonia s-a înche- 
iat. Cei doi însoțitori ai mei se relaxară și mă lăsară 

mai liberă. Nu am văzut ce s-a întâmplat cu fata. 
Furnan a rămas gol, dar cât timp era liniștit, puteam 
să trec peste asta. 

Pentru a-și face recunoscut statutul, noul şef al 
haitei a inceput să primească jurămintele vârcolaci- 
lor săi. Mi-am dat seama, după ce i-am pnvit o clipă, 
că se duceau la el pe rând, de la cel mai bătrân la 
cel mai tânăr. Fiecare vârcolac îi lingea lui Furnan 
dosul palmei și-și expunea gâtul, într-un moment 
ceremonial. Când i-a venit rândul lui Alcide, mi-am 
dat brusc seama că era loc pentru încă un dezastru. 

Am realizat că îmi ţineam respirația. 

Liniştea era perfectă așa că mi-am dat seama că 
nu eram singura. 

După o lungă ezitare, Furnan s-a aplecat şi și-a pus 
dinții pe gâtul lui Alcide; am deschis gura să pro- 
testez, dar Claudine mi-a astupat-o cu mâna. Dinţii 
lui Furnan s-au îndepărtat de carnea lui Alcide, 
lăsând-o neatinsă. 

Șeful haitei trimisese un semnal clar. 

Când ultimul vârcolac a indeplinit ceremonia- 
lul, eu mă simțeam deja epuizată de atâta emoție. 
Sigur ajunsesem la sfârşit? Da, grupul se împrăștia, 
unii membri îmbrățişând familia Furnan ca s-o feli- 
cite, alții ieşind afară în liniște. 

Eu i-am ocolit şi am pornit-o drept spre ușă. 
Data viitoare când îmi va propune cineva să asist la 
un ceremonial supranatural, îi voi spune că trebuie 
să mă spăl pe cap. 

Odată ajunsă în aer liber, am mers încet, târșâin- 
du-mi picioarele. Trebuia să mă gândesc la câteva 
lucruri, cum ar fi ceea ce citisem în mintea lui 
Alcide după ce întregul dezastru luase sfârşit. Alcide 

se gândea că l-am dezamăgit. Mi-a spus că trebuia 
să vin și venisem. Ar fi trebuit să ştiu că avea nişte 
motive, dacă insistase să fiu de față. 

Acum ştiam că-l suspectase pe Furnan că avea în 
minte un truc murdar. Alcide o prevenise din timp 
pe Christine, aliata tatălui său. Ea se asigurase că-mi 
foloseam telepatia asupra lui Patrick Furnan. Şi, 
bineînțeles, descoperisem că adversarul lui: Jackson 
trişa. Această dezvăluire ar fi trebuit să-i asigure 
victoria lui Jackson. 

În schimb, votul clanului fusese împotriva lui 
Jackson şi competiţia continuase cu mize şi mai 
mari. Nu aveam nici o legătură cu decizia respec- 
tivă. Dar acum Alcide, îndurerat şi furios, dădea 
vina pe mine. 

Incercam să fiu mânioasă, dar eram prea tristă. 

Claude şi Claudine şi-au luat rămas-bun și au sărit 
în Cadillac-ul lui Claudine şi au șters-o din parcare, 
ca şi cum abia așteptau să ajungă înapoi în Monroe. 
Aveam aceeași dorință în gând, dar eram mult mai 
puţin energică decât cei doi. A trebuit să stau câteva 
minute bune la volanul maşinii împrumutate pentru 
a mă hotări să mă întorc acasă. 

M-am pomenit gândindu-mă la Quinn. Era o 
uşurare bine-venită; în loc să mă gândesc la grăme- 
zile de carne sfâșiată, la sânge și la moarte. Când am 
privit în mintea lui, am văzut că acest bărbat ştia care 
îi era calea. Și tot nu aveam nici cea mai vagă idee 
în ce animal se transforma în nopţile cu lună plină. 

Drumul spre casă a fost cumplit. 

Aş fi putut la fel de bine să fi telefonat la Merlotte's 
în acea seară, să anunţ că nu merg la muncă. Dar, 
o, desigur, mi-am făcut datoria întocmai: am luat 


366 Charlaine Harris 


comenzi şi le-am dus la mese, am umplut halbele cu 
bere, mi-am pus bacșișul în cutia pentru bacșișuri, 
am șters băutura vărsată şi m-am asigurat că bucăta- 
rul temporar (un vampir cu numele de Anthony 
Bolivar; ma: fusese şi altă dată angajatul nostru) ştia 
că băiatul care-l ajuta era de neatins. Dar nu am simțit 
nici o scânteie, nici o bucurie în munca mea. 

Am observat că Sam părea că se descurcă mai bine. 
Era incă în mod evident agitat, stând în colțul lui şi 
privindu-l pe Charles muncind. Probabil că Sam 
era și puţin iritat, din moment ce Charles părea să 
devină din ce în ce mai popular printre clienți. În 
mod cert, vampirul era fermecător. În seara aceasta, 
purta un plasture pentru ochi, de culoare roșie și 
acoperit cu palete, și o cămașă de poet romantic pe 
sub o vestă neagră cu paiete, extrem de bătătoare la 
Ochi, dar și amuzantă. 

— Pan tristă, frumoasă doamnă, spuse el când 
am venit să iau un Tom Collins şi un rom cu cola. 

— A fost doar o zi lungă, am spus eu, făcând un 
efort să zâmbesc. 

Aveam atât de multe lucrun de acceptat emo- 
tional, incât nici măcar nu m-am supărat când Bill a 
apărut din nou cu Selah Pumphrey. Chiar și atunci 
când s-au aşezat în sectorul meu, nu mi-a păsat. 
Dar când Bill mi-a luat mâna în timp ce mă întor- 
ceam să le aduc comanda, mi-am smuls-o ca și cum 
ar fi încercat să-mi dea foc. 

— Voiam doar să știu ce-ai păţit, spuse el şi pen- 
tru o clipă mi-am amintit cât de bine mă simţisem 
în acea noapte la spital când se culcase lângă mine. 

Am vrut să-i răspund, dar, când am surprins pri- 
virea indignată a lui Selah, mi-am închis supapele 
emoționale. 

— Mă întorc imediat cu sângele comandat, am 
spus eu veselă, zâmbind suficient de larg încât să mi 
se vadă toți dinții. 

La naiba cu el, mă gândeam eu pe bună drepta- 
te, cu el și cu iapa pe care o călărește. 

După aceea, m-am ocupat numai de treburile 
obişnuite. Am zâmbit şi am muncit, am muncit şi 
am zâmbit. Am stat departe de Sam, pentru că nu 
doream ca în acea seară să mai am o lungă discuţie 
cu încă un teniantrop. Mi-era teamă — de vreme 
ce nu aveam nici un motiv să fiu supărată pe 
Sam — că dacă mă va întreba ce mi se întâmplase, 
i-aș fi mărturisit totul; și pur și simplu nu voiam să 
vorbesc despre asta. Vi s-a întâmplat vreodată să fiți 
călcați în picioare și, pentru un timp, să vă simpți 
mizerabil? Asta era starea mea de spirit. 

Dar a trebuit să mă duc la Sam până la urmă, 
când Catfish a întrebat dacă putea să achite cu un 
cec nota pentru petrecerea din seara aceea. Regula 
lui Sam era clară: trebuia să aprobe el cecunile. Şi 
am fost nevoită să stau aproape de Sam, pentru că 
în bar era mare gălăgie. 

Nu mă gândeam la nimic, în afară de faptul că 
nu doream ca el să-și dea seama ce stare de spirit 
aveam, dar când m-am aplecat deasupra lui ca să-i 
explic problema lui Catfish cu banii lichizi, ochii lui 
Sam s-au dilatat. 

— Doamne, Sookie, spuse el, cu cine ai umblat? 

Am dat înapoi, fără cuvinte. Era în același timp 
șocat şi îngrozit din cauza mirosului de care nici 

măcar nu ştiusem că era impregnat în mine. Eram 
obosită de ființele supranaturale care trăgeau de 
mine. 

— Unde te-ai întâlnit cu un tigru? a întrebat el. 

— Un tigru, am repetat eu indiferentă. 

Deci acum ştiu în ce se transforma noua mea 
cunoștință, Quinn, când era lună plină. 

— Povesteşte-mi, mi-a cerut Sam. 

— Nu, i-am trântit-o eu. N-o s-o fac. Cum ră- 
mâne cu Catfish? 

— De data asta, poate să scrie un cec. Dacă 
apare vreo problemă, nu va mai scrie niciodată altul 
aici. 

Nu i-am transmis acest ultimatum. Am luat ce- 
cul lui Catfish şi recunoştinţa lui alimentată de al- 
cool şi le-am plasat pe amândouă unde le era locul. 

Și, ca să merg din rău în mai rău, mi-am agăţat 
lanţul de argint într-un colț al barului când m-am 
aplecat să ridic un şerveţel pe care un nătâng îl arun- 
case pe podea. Lanţul s-a rupt, iar eu l-am prins în 
palmă şi l-am băgat în buzunar. Fir-ar să fie! Avu- 
sesem o zi nuzerabilă, urmată de o noapte mizerabilă. 

l-am făcut frumos cu mâna lui Selah când ea şi 
Bill au plecat. El îmi lăsase un bacşiş mare şi l-am 
indesat în buzunar cu atâta putere, încât aproape că 
am sfâșiat țesătura. De vreo două on în timpul serii 
am auzit telefonul sunând, iar când duceam nişte 
pahare murdare spre ferestruica de la bucătărie, 
Charles spuse: 

— Cineva tot sună şi închide. Foarte enervant. 

— O să se sature și o să renunțe, am spus eu 
liniştitor. 

Cam la o oră după aceea, când i-am pus o co- 
ca-cola în față lui Sam, ajutorul a venit să-mi spună 
că era cineva care întreba de mine la intrarea anga- 
jaților. 

— Ce căutai afară? îl întrebă Sam tăios. 

Băiatul păru rușinat. 

— Fumam, domnule Merlotte, spuse el. Eram 
afară să-mi trag sufletul pentru că vampirul mi-a 
spus că mă va seca dacă aprind ţigara înăuntru, când 
omul acesta a apărut de nicăieri. 

— Cum arată? am întrebat eu. 

— Oh, este bătrân și are părul negru, spuse bă- 
iatul ridicând din umen. 

Nu avea prea mult talent la descrieri. 

— Bine, am spus eu. 

Mă bucuram să iau o pauză. Am bănuit cine era 
vizitatorul şi, dacă ar fi venit la bar, ar fi provocat 
haos. Sam a găsit un pretext să mă urmeze, spunând 
că avea nevoie la toaletă, și a pornit șontâcăind în bas- 
ton după mine. Avea propria baie micuță lângă 
biroul lui și a intrat șchiopătând în ea, în timp ce eu 
m-am îndreptat către ușa din spate. Dar atunci am 
inceput să zâmbesc. Bărbatul care mă aștepta era una 
dintre cele mai cunoscute figuri din lume, mai puțin, 
se pare, pentru ajutoarele adolescente. 

— Bubba, am spus, deosebit de încântată să-l văd 
pe vampir. 

Nu-i poți spune pe fostul său nume, căci ar de- 
veni cu adevărat confuz și agitat. Bubba era cândva 
cunoscut ca... Ei bine, ha: să punem altfel proble- 
ma: v-aţi întrebat vreodată câte înfățișări se pot lua 
după moarte? Aceasta era explicația. 

Transformarea lui în vampir nu fusese un succes 
deplin, pentru că în momentul decesului avea orga- 
nismul plin de droguri; dar, dincolo de predilecția 
lui pentru sângele de pisică, Bubba se descurca destul 
de bine. Comunitatea vampirilor avea mare grijă 
de el. 

Eric îl incadrase pe Bubba în rândul personalu- 
lui drept curier. Părul lucios al lu: Bubba era mereu 
pieptănat şi frezat, iar perciunii săi lungi erau aran- 
Jaţi cu grijă. În seara aceasta purta o jachetă neagră, 
din piele, blugi noi și o cămașă ecosez, cu negru și 
argintiu. 

— Arăți bine, Bubba, am spus cu admirație. 

— Si dumneavoastră, domnişoară Sookie, îmi 
zâmbi larg. 

— Voia să-mi spui ceva? 

— Da. Domnul Eric m-a trimis să vă spun că el 
nu este ceea ce pare. 

M-am uitat chiorâș. 

— Cine, Bubba? am întrebat eu, încercând să-mi 
păstrez blândeţea vocii. 

— Este un ucigaş plătit. 

M-am holbat la faţa lui Bubba, nu pentru că aș 
fi crezut că privitul ar duce la vreun rezultat, ci 
pentru că încercam să înţeleg mesajul. A fost o gre- 
şeală; ochii lui Bubba au inceput să arunce ochea- 
de dintr-o parte în alta, iar zâmbetul de pe faţa lui 
s-a şters. Ar fi trebuit să mă intorc să mă uit la pere- 
te — mi-ar fi dat tot atâtea informaţii, iar Bubba nu 
ar mai fi devenit atât de anxios. 

— Mulţam, Bubba, am spus bătându-l pe umă- 
rul vânjos. Te-ai descurcat bine. 

— Pot să plec acum? Înapoi la Shreveport? 

— Sigur, am spus. 

Aveam să-l sun pe Eric. Oare de ce nu mă suna- 
se el pentru un mesaj atât de urgent și de important 
cum părea să fie acesta? 

— Mi-am găsit o intrare prin spate la adăpostul 
de animale, mi-a mărturisit Bubba cu mândrie. 

Mi s-a pus un nod în gât. 

— Oh, bine, grozav, am spus, încercând să nu 
mă simt îngreţoşată. 

— La revedere, strigă el din marginea parcări. 

Tocmai când credeai că Bubba era cel mai prost 
vampir din lume, făcea ceva uimitor cum ar fi să se 
mişte cu o viteză pe care pur şi simplu nu o puteai 
detecta. 

— La revedere, am spus eu îndatoritoare. 

— Era cine cred eu? 

Vocea venea chiar din spatele meu. 

Am sărit. M-am întors, să descopăr că Charles 
își părăsise locul de la bar. 

— M-ai speriat, am spus, de parcă nu ar fi fost 
capabil să-și dea seama și singur. 

— Scuze. 

— Da, el era. 

— Am bănuit. Nu l-am auzit niciodată cântând 
live. Trebuie să fie uimitor. 

Charles a început să observe atent parcarea de 
parcă se gândea intens la altceva. Aveam impresia 
clară că nu-și asculta nici măcar propriile vorbe. 

Am deschis gura să întreb ceva, dar înainte ca vor- 
bele să-mi ajungă pe buze, m-am gândit cu atenție 
Ja ceea ce spusese piratul englez şi cuvintele mi-au 
îngheţat pe buze. După o lungă ezitare, am realizat 

că trebuia să vorbesc, altfel îşi va da seama că ceva 
nu era în ordine. 

— Ei bine, cred că aş face mai bine să mă intorc 
la lucru, am spus eu, cu zâmbetul cel mai luminos 
care îmi poate apărea pe față când sunt nervoasă. 

Și, frate, eram nervoasă rău acum. Unica reve- 
latie orbitoare pe care am avut-o şi totul începea să 
se aşeze la loc în mintea mea. Fiecare fir de păr de 
pe braţ şi de pe gât mi s-a ridicat. Reflexele mele 
de luptă sau de fugă erau acum fixate în mod 
ferm pe „fugă””. Charles era între ușa care dădea 
afară și mine. Am început să străbat înapoi holul 
către bar. 

Uşa dintre bar şi hol era de obicei lăsată deschisă, 
pentru că oamenii trebuiau să iasă pe coridor tot 
timpul ca să folosească toaletele. Dar acum era în- 
chisă. Era deschisă când venisem pe hol să vorbesc 
cu Bubba. 

Era de rău. 

— Sookie, spuse Charles în spatele meu. Îmi 
pare sincer rău pentru asta. 

— Tu l-ai împușcat pe Sam, nu-i aşa? 

Am întins mâna la spate, pipăind clanța uşii. Nu 
m-ar ucide în faţa tuturor oamenilor din bar, nu-i 
așa? Apoi mi-am amintit noaptea în care Eric şi 
Bill dăduseră gata o cameră plină cu oameni, la 
mine acasă. Mi-am amintit că le luase numai trei sau 
patru minute. Mi-am amintit cum arătau apoi vic- 
timele. 

— Da. A fost o lovitură norocoasă când ai prins-o 
pe bucătăreasă și ea a mărturisit. Dar nu a declarat 
că l-ar fi împuşcat pe Sam, nu-i așa? 

— Nu, n-a declarat, am spus eu amorțtă. Pe toți 
ceilalți, cu excepția lui Sam, iar glonțul nu se potrivea. 
Degetele mele au descoperit clanța. Dacă apăsam 
pe ea, aveam șanse să trăiesc. Dar era posibil și să nu 
am. Cât de mult îi păsa lui Charles de propria viaţă? 

— Au vrut o slujbă aici, am spus. 

— M-am gândit că era o ocazie bună, dacă aş 
pica atunci când Sam ar ieşi din peisaj. 

— De unde ai știut că o să merg la Eric după 
ajutor? 

— Nu am ştiut. Dar ştiam că cineva i-ar fi spus 
că la bar sunt probleme. Din moment ce asta ar fi 
insemnat să te ajute pe tine, ar fi făcut-o. Era logic 
să mă trimită pe mine. 

— De ce faci asta? 

— Eric este dator. 

Se apropia tot mai mult de mine, dar totuși nu 
prea rapid. Poate că nu-și dorea să comită o crimă. 
Poate că spera la un moment propice când ar fi 
putut să mă ucidă în linişte. 

— Se pare că Eric a aflat că nu sunt din clanul 
lui Jackson, cum am spus. 

— Da. Ai ales greşit. 

— De ce? Mie mi se părea ideal. Sunt mulți 
bărbați acolo; nu ai fi avut cum să-i vezi pe toți. 
Nimeni nu-și poate aminti toţi oamenii care au 
trecut prin conacul acela. 

— Dar ei l-au auzit pe Bubba cântând, am spus 
cu încet. A cântat pentru ei într-o noapte. Nu ai fi 
uitat asta niciodată. Nu știu cum a aflat Eric, dar eu 
mi-am dat seama în momentul în care mi-ai spus 
că niciodată... 

A sănt. 

M-am trezit pe spate pe podea într-o fracțiune 
de secundă, dar mâna mea era deja în buzunar, iar 
el a deschis gura să muşte. Se sprijinea pe brațe 
încercând în mod curtenitor să nu se culce deasu- 
pra mea. Colții lui erau complet ieşiţi și luceau în 
lumină. 

— Trebuie să fac asta, a spus el. Sunt legat prin 
jurământ. Îmi pare rău. 

— Mie nu, am spus şi i-am vârât lanţul de ar- 
gint în gură, închizându-i-o cu palma. 

A țipat şi m-a lovit, am simțit că mi-a rupt o 
coastă. Lui îi ieșea fum din gură. M-am târât mai 
departe și am scos şi eu un țipăt. Ușa s-a deschis și 
o mulțime de clienți ai barului au năvălit cu zgo- 
mot în micul hol. Sam a ieşit ca din puşcă pe uşa 
biroului său, mișcându-se foarte bine pentru un om 
cu piciorul rupt; spre uimirea mea, avea un țăruș în 
mână. Între timp, vampirul care striga a fost cople- 
şit de atâția bărbaţi voinici, în blugi, încât nici nu 
se mai vedea. Charles încerca să muşte pe cine putea, 
dar arsura produsă de argint era atât de dureroasă, 
incât rezultatele nu erau periculoase. 

Catfish Hunter părea să fie la baza grămezii, în 
contact direct cu atacatorul. 

— Dă-mi ţărușul, băiete! îi strigă lui Sam. 

Sam i-l dădu lui Hoyt Fortenberry, care i-l dădu 
lui Dago Guglielmi, care îl pasă în mâinile păroase 
ale lui Catfish. 

— Aşteptăm poliția vampirilor sau ne facem drep- 
tate singuri? întrebă Catfish. Sookie? 

După o chpă înfiorătoare în care am luptat cu 
tentația, am deschis gura și am spus: 

— Chemaţi poliția. Poliţia din Shreveport are 
un detaşament de polițiști vampiri şi, de asemenea, 
vehicule necesare pentru transport şi celule specia- 
le de închisoare. 

— Puneţi-i capăt, spuse Charles de undeva de 
dedesubtul grămezii apăsătoare de oameni. Mi-am 
ratat misiunea şi nu pot să sufăr inchisorile. 

— S-a făcut, spuse Catfish şi 1i infipse ţăruşul în 
inimă. 


După aceea, totul s-a terminat și trupul s-a de- 
zintegrat, oamenii s-au întors în bar și s-au aşezat la 
mesele unde fuseseră înainte de a auzi lupta care se 
dădea pe hol. Era peste măsură de ciudat totul. 
Nimeni nu râdea, nimeni nu zâmbea, și nici unul 
dintre cei rămaşi la bar nu a întrebat ce se întâm- 
plase. 

Bineînțeles, puteai şi să crezi că aceasta era o 
rămășiță a zilelor de odinioară când negrii erau lin- 
şaţi dacă exista măcar un zvon că i-ar fi făcut cu 
ochiul unei: femei albe. 

Dar, știți, comparația pur şi simplu nu ținea. 
Charles fusese de altă rasă, era adevărat. Dar era vi- 
novat de moarte pentru că încercase să mă ucidă. 
Aş fi fost o femeie moartă peste treizeci de secunde, 
în ciuda tacticii mele de diversiune, dacă bărbaţii de 
la Bon Temps nu ar fi intervenit. 

Fusesem norocoși din mai multe puncte de 
vedere. Nu fusese nici un reprezentant al legii la bar 
în acea noapte. La nici cinci minute după ce fiecare 
se întorsese la masa lui, a apărut Dennis Pettibone, 
investigatorul de incendii, care venise să-i facă o 
vizită lui Arlene. (Ajutorul încă ştergea holul, de 

fapt.) Sam îmi bandajase coastele cu niște feșe elas- 
tice în biroul lui şi am ieșit, încet și cu grijă, să-l 
întreb pe Dennis ce dorea să bea. 

Eram norocoși că nu fusese prezent nimeni din 
afară. Nici un tip de la colegiul din Ruston, nici un 
camionagiu din Shreveport, nici o rudă care toc- 
mai picase să bea o bere cu un văr sau un unchi. 

Eram norocoşi că nu fuseseră multe femei. Nu 
știu de ce, dar îmi închipuiam că pe o femeie ar fi 
scârbit-o cumplit execuția lui Charles. Eram destul 
de scârbită şi eu, dar mulţumeam stelei mele noro- 
coase că eram încă în viaţă. 

Și Eric a fost norocos când s-a ivit pe neaştep- 
tate în bar treizeci de minute mai târziu, pentru că 
Sam nu mai avea alt țăruș la îndemână. La fel de ner- 
vos cum era oricine, un suflet nesăbuit s-ar fi oferit 
să-l dea afară pe Eric: dar nu ar fi scăpat aproape 
nevătămat, cum se întâmplase cu cei care îl urmă- 
riseră pe Charles. 

Și Eric a fost de asemenea norocos pentru că 
primele cuvinte care i-au ieşit din gură au fost: 

— Sookie, eşti bine? 

În panica lui, m-a înșfăcat cu mâinile, cuprin- 
zându-mi mijlocul, iar eu am țipat. 

— Eşti rănită, spuse şi apoi realiză că cinci sau 
șase oameni săriseră în picioare. 

— Mă doare, am spus, făcând un efort imens ca 
să par în regulă. Totul este în regulă. El este prie- 
tenul meu, Eric, am spus eu puţin mai tare. A 
incercat să mă contacteze, şi acum știu ce era atât 
de urgent. 

M-am uitat în ochii fiecărui bărbat și, rând pe 
rând, s-au întors la locurile lor. 

— Hai să mergem să ne așezăm şi să vorbim, am 
spus eu foarte încet. 

— Unde este? am să-i înfig un țăruș nenoroci- 
tului chiar eu, indiferent pe cine va trimite Hot 
Rain împotriva mea. 

Eric era teribil de furios. 

— S-a rezolvat, am şuierat printre dinți. Acum, 
vrei să te calmezi? 

Cu permisiunea lui Sam, ne-am dus în biroul 
lui, singurul loc din toată clădirea unde erau atât 
scaune, cât și intimitate. Sam se întorsese în spate- 
le tejghelei, cocoţat pe un taburet înalt, cu piciorul 
pe un taburet mai scund, ocupându-se personal de 
servirea la bar. 

— Bill a căutat în baza de date, explică Eric cu 
mândrie. Ticălosul mi-a spus că este din Missis- 
sippi, aşa că l-am calificat drept unul dintre băieții 
drăguți de care Russel voia să scape. Chiar l-am 
sunat pe Russel și l-am întrebat dacă Twining a 
lucrat bine pentru el. Russel a spus că avea atâția 
vampiri noi în familie, încât avea numai o vagă 
amintire despre Twining. Dar Russel, după cum 
am constatat la barul lui Josephine, nu este genul 
meu de conducător. 

Am reuşit să zâmbesc. Era în totalitate adevărat. 

— Deci, când m-am trezit punându-mi între- 
bări, i-am cerut lui Bill să treacă la treabă și Ball a aflat 
totul despre Twining: de la nașterea lui ca vampir 
până la supunerea față de Hot Rain. 

— Hot Rain este cel care l-a făcut vampir? 

— Nu, nu, spuse Eric nerăbdător. Hot Rain l-a 
făcut pe cel care l-a făcut vampir pe pirat. Şi când 
creatorul lu: Charles a fost ucis în timpul războiului 

franco-indian, Charles i-a jurat credinţă lui Hot 
Rain. Când Hot Rain a fost nemulțumit de moar- 
tea lui Long Shadow, l-a trimis pe Charles să ia 
plata care simţea că i se datorează. 

— De ce uciderea mea ar fi plătit datoria? 

— Pentru că el a ajuns la concluzia, după ce a 
ascultat bârfele și a făcut multe cercetări, că erai 
importantă pentru mine şi că moartea ta m-ar răni 
în acelaşi mod în care l-a rănit pe el uciderea lui 
Long Shadow. 

— Ah. 

Nu-mi trecea prin minte nimic de spus. Nici 
măcar un singur gând. 

Într-un târziu, am întrebat: 

— Deci vrei să spui că Hot Rain şi Long Shadow 
erau împreună? 

Eric mă lămuri: 

— Da, dar nu exista o conotaţie sexuală; la mijloc 
era... afecțiunea. Asta era partea valoroasă a relației. 

— Deci, pentru că Hot Rain a decis că penali- 
zarea pe care i-ai plătit-o pentru moartea lui Long 
Shadow nu-l satisfăcea, l-a trimis pe Charles să-ți 
provoace o suferință la fel de mare. 

— Da. 

— Şi Charles a ajuns în Shreveport, a tras cu 
urechea, a aflat de mine și a hotărât că uciderea 
mea va achita datoria. 

— Aşa se pare. 

— Așa că a auzit de împușcătuni, ştia că Sam este 
teriantrop, deci l-a împușcat pe Sam astfel încât să 
existe un motiv întemeiat pentru el să vină la Bon 
Temps. 

— Da. 

— Este foarte, foarte complicat. De ce Charles 
nu m-a omorât pur şi simplu, într-o noapte oarecare? 

— Pentru că plănuise să pară un accident. Nu 
dorea deloc să fie acuzați vampirii, nu numai pen- 
tru că nu voia să fie prins, ci și pentru că nu dorea 
ca Hot Rain să fie pedepsit. 

Am închis ochii. 

— Mi-a incendiat casa, am spus. Nu a fost bie- 
tul Marriot. Pun pariu că Charles l-a omorât chiar 
înainte ca barul să se închidă în noaptea aceea şi l-a 
adus înapoi la mine acasă ca să poată da vina pe el. 
În fond, tipul era un necunoscut pentru Bon Temps. 
Nimeni nu i-ar f simţit lipsa. Oh, Doamne! Charles 
mi-a luat cheile! Pun paniu că omul a fost în port- 
bagajul meu! Nu mort, ci hipnotizat. Charles i-a pus 
legitimația aceea în buzunar. Sărmanul de el... nu era 
membru al Frăției Soarelui mai mult decât mine. 

— Trebuie să fi fost frustrant pentru Charles 
când a aflat că eşti înconjurată de prieteni, spuse Eric 
puțin distant, de vreme ce doi dintre acei „prie- 
teni” tocmai tropăiseră cu zgomot, folosindu-se de 
pretextul că merg la toaletă pentru a-l ține pe el sub 
supraveghere. 

— Da, trebuie să fi fost, am surâs eu. 

— Pari să fii mai bine decât mă aşteptam, spuse 
Eric puțin nesigur. Mai puțin traumatizată, cum 
s-ar spune acum. 

— Eric, sunt o femeie norocoasă, am spus. As- 
tăzi am văzut mai multe lucruri rele decât îți poți 
inchipui. Singurul lucru la care mă pot gândi este 
că am scăpat. Că veni vorba, Shreveport are acum 
un nou şef de haită şi este un ticălos mincinos şi 
trIșor. 

— Atunci, înțeleg că Jackson Herveaux a pier- 
dut concursul pentru post. 

— A pierdut mai mult decât atât. 

Eric a făcut ochii man. 

— Deci concursul a fost azi. Am auzit că este 
Quinn în oraș. De obicei, el limitează la minim 
infracțiunile. 

— Nu a fost alegerea lui, am spus. Votul a fost 
impotriva lui Jackson; ar fi trebuit să-l ajute, dar... 
nu a fost aşa. 

— De ce erai acolo? A încercat blestematul de 
Alcide să se folosească de tine în timpul concursului? 

— Tu nu ar trebui să vorbeşti despre cum e să 
te foloseşti de cineva. 

— Da, dar eu sunt cinstit în legătură cu asta, 
spuse Eric, cu ochii săi albaștri măriți cât se poate şi 
sinceri. 

Mi-a venit să râd. Nu mă așteptasem să râd zile 
sau săptămâni de-acum înainte și totuşi, iată-mă 
râzând. 

— Adevărat, am admis eu. 

— Deci, trebuie să înţeleg că Charles Twining 
nu mai există? întrebă Eric destul de serios. 

— Corect. 

— Măi, măi. Oamenii de-aici sunt neașteptat 
de întreprinzători. Ce răni ai suferit? 

— O coastă ruptă. 

— O coastă ruptă nu este cine știe ce, când un 
vampir se luptă pentru viața lui. 

— Din nou, corect. 

— Când Bubba s-a întors şi am descoperit că nu 
ţi-a transmis exact mesajul, am dat fuga aici vitejeşte, 
să te salvez. Am încercat să sun la bar în noaptea asta 


MORT DE-A BINELEA 38| 


să-ți spun să te păzeşti, dar la telefon a răspuns de fie- 
care dată Charles. 

— A fost nemaipomenit de curajos din partea 
ta, am recunoscut eu. Dar s-a dovedit că nu era 
necesar. 

— Es, bine, atunci... Mă întorc la propriul bar, 
să mă ocup de clienții mei, de biroul meu. Ne ex- 
tindem linia de produse Fangtasia. 

— O, da? 

— Da. Ce părere ai despre un calendar cu ima- 
gini nud? Pam crede că ar trebui să se numească 
„Vampirii atrăgători de la Fangtasia”. 

— Vei fi şi tu în el? 

— O, bineînţeles. Mister Ianuarie. 

— Păi, pune-mi deoparte trei exemplare. Am 
să-i dau unul lui Arlene și unul Tarei. Şi am să agăț 
și eu unul pe perete. 

— Dacă îmi promiți că ai să-l ţii deschis la poza 
mea, îţi dau unul gratis, promise Eric. 

— S-a făcut. 

Se ridică in picioare. 

— Încă ceva, înainte de a pleca. 

M-am ridicat şi eu, dar mult mai încet. 

— S-ar putea să am nevoie să te angajez la înce- 
putul lui martie. 

— Am să-mi verific agenda. Ce se întâmplă? 

— O să fie un mic summit. O întâlnire între 
regii şi reginele unora dintre statele sudiste. Locul 
nu a fost încă stabilit, dar când va fi, mă întreb dacă 
nu ai putea să-ţi iei liber de la slujba ta de-aici, ca 
să ne însoţeşti pe mine și pe oamenii mei. 

— Nu mă pot gândi la asta atât de devreme; o 
să-ți spun atunci, Eric, i-am zis. 

Am tresărit de durere când am dat să ies din 
birou. 

— Stai o clipă, spuse el deodată şi pur și simplu 
apăru în fața mea. 

Am ridicat privirea, simţindu-mă foarte obosită. 

S-a aplecat şi m-a sărutat pe gură, la fel de gingaș 
ca o bătaie de aripi de fluture. 

~— Mi-ai spus că ţi-am mărturisit că ai fost cea 
mai bună pe care am avut-o, spuse el. Dar ai simțit 
şi tu la fel? 

— Nu-i aşa că ai vrea să știi? i-am zis eu, după 
care m-am întors la muncă. 

